
Prefata Ia ediţia în limba romana 


Aceasta lucrare isi propune sa ofere psihoterapeutilor un 
pachet structurat de metode validate stiintific - elaborate in 
paradigma psihoterapie! cognitiv- comportamentale - pentru 
prevenirea si tratamentul anxietatii la copii şi adolescenţi. 
Problematica anxietatii in perioada dezvoltarii necesita o atentie 
specială din partea terapeutilor şi a familiei, luând în considerare 
gama variată de manifestare (recunoscută în cadrul nosologic 
complex oferit de DSM IV), distresul psiho-social asociat, precum şi 
vulnerabilitatea pe care o poate genera înspre dezvoltarea 
psihopatologiei adulte. 

Care sunt atuurile ce recomandă acest volum şi îl impun ca 
un element esenţial şi distinct în repertoriul terapeutic al 
specialiştilor din domeniul sănătăţii mentale a copilului şi 
adolescentului? Lectura volumului ne indică două W răspunsuri 
fundamentale. 

în primul rând, metodele de intervenţie terapeutică 
prezentate sunt ' validate ştiinţific. Ele sunt rezultatul unor studii 
clinice sistematice, coordonate de către autori pe parcursul mai 
multor ani şi sintetizate în publicaţii de referinţă. Aceste studii 
oferă garanţia că atât tehnicile propuse, cât şi articularea lor într- 
un program ce presupune o înlănţuire structurată de şedinţe cu 
copilul şi cu familia, funcţionează pentru a reduce substanţial şi pe 
termen lung anxietatea. 

în al doilea rând, tehnicile propuse sunt validate practic. Nu 
sunt oferite reţete pre-fabricate de intervenţie, ci se prezintă 
procesul terapeutic în dinamica lui reală, anticipându-se posibile 
dificultăţi de parcurs. întrebări specifice, precum: „care sunt 
elementele specifice în terapia copilului mic faţă de cea a 
adolescentului?”, „cum adaptăm tehnicile pentru întâlnirile de grup 
versus cele individuale?”, „cum explicăm diferențiat o tehnică 
părintelui şi copilului?”, îşi găsesc răspunsuri nuantate în fiecare 
capitol, confirmând aplicabilitatea practică a demersului 
terapeutic. 

Derularea concretă a programului propus de autori poate fi 
completată cu volumul anterior - apărut la Editura ASCR (cu 
acordul editurii New Harbinger Publications) - Cum să vă ajutați 
copilul cu probleme de anxietate. Un ghid pas-cu- pas pentru 
părinți. Adresându-se direct părinților implicați în procesul 
terapeutic, într-un limbaj de interfață, volumul traduce într-un mod 
accesibil ideile prezentate in aceasta carte, oferind si materiale 


care îi ajută pe părinţi să devină agenţi activi în remedierea 
problemelor de anxietate ale copiilor. 

adolescenti 

Interesul nostru pentru problematica anxietatii in perioada 
dezvoltarii se concretizeaza prin intermediul unor proiecte de 
cercetare desfasurate in cadrul Programului de Neurostiinte 
Cognitive si al Laboratorului de Psihologia Dezvoltării, Catedra 
de Psihologie, Universitatea „Babeş-Bolyai”, Cluj-Napoca. Am 
ales să vă oferim această carte, deoarece ea ilustrează optim 
paradigma scientist-practitioner: cunoştinţele de specialitate pe 
care autorii le produc sunt ancorate în practica psihoterapeutică, 
apoi re-integrate în programe de preventie şi intervenţie care şi- 
au dovedit eficienţa, înfruntând testul timpului. 


Coordonator traducere dr. Laura Visu- 
Petra Catedra de Psihologie, Universitatea 
„Babeş-Bolyai” 


Multumiri 


Sunt atât de multe persoane care au participat la 
dezvoltarea acestui program si a cunostintelor noastre. in mod 
particular, am dori sa le multumim lui Sian Harris, Kim Begley si 
tuturor stagiarilor din Clinica de Anxietate a Copilului si a 
Adolescentului de la Universitatea Maquarie şi din spitalele Royal 
North Shore. Apreciem, de asemenea, eforturile depuse de Paula 
Barrett si Mark Dadds, care ne-au ajutat la dezvoltarea unor parti 
esentiale din acest program, si de Phil Kendall, cel care a inceput 
totul. 

Practicienii din domeniul medical şi consilierii şcolari sunt tot mai 


conştienţi de aceste probleme şi de posibilităţile de tratament 
pentru aceşti copii. în ultimii cinci ani, au fost publicate câteva 
studii controlate referitoare la rezultatele programelor de 
intervenţie pentru anxietatea în copilărie, care au evidenţiat 
rezultate excelente şi menţinerea imbunatatirilor pe termen lung. 

Noi conducem deja de câţiva ani o clinică specializată pe 
problemele de anxietate ale copiilor cu vârsta între şapte şi 
şaisprezece ani. Am văzut câteva sute de copii, dintre care 
majoritatea au parcurs programul nostru. Acesta se bazează pe 
programe anterioare validate ştiinţific şi a fost mereu supus 
modificărilor pe baza feedback-ului primit de la clienţii noştri şi pe 
baza evaluărilor empirice realizate în mod continuu. Rata noastră 
de succes este extrem de încurajatoare, cu peste 75% dintre copii 
înregistrând ameliorări medii sau majore, aceasta rată mentinandu- 
se cel puţin pe parcursul unui an. 


Despre această carte 


Pe parcursul ultimilor ani, ni s-a cerut în mod repetat să 
susţinem workshop-uri şi sesiuni de training pentru diverse grupuri 
de profesionişti în domeniul sănătăţii mentale, având ca scop 
dezvoltarea cunoştinţelor lor despre natura, evaluarea şi 
tratamentul anxietatii în copilărie. Am decis să scriem, aceasta 
carte pentru a putea extinde această bază de cunoştinţe. Pe lângă 
acoperirea domeniilor legate de natura şi evaluarea anxietatii la 
copii, această carte descrie un număr de tehnici şi strategii 
importante pentru tratarea tulburărilor de anxietate ale copiilor. 
Am încercat să descriem aceste tehnici cât mai detaliat, pentru a 
permite si unui clinician cu experienţă relativ limitată sa 
implementeze un program de tratament de succes. Am organizat 
cartea mai degrabă pe baza tehnicilor prezentate decât pe baza 
ordinii şedinţelor, deoarece, astfel, materialul similar din punct de 
vedere conceptual este comasat şi cartea oferă clinicianului 
flexibilitatea de a dezvolta un program croit după nevoile fiecărui 
client. La finalul acestei introduceri, veţi găsi o comparaţie între 
trei programe de intervenţie diferite, dar programul final asupra 
căruia vă veţi decide va fi în funcţie de clientul dumneavoastră şi 
de constrângerile mediului în care lucraţi. Fiecare capitol conţine 
exemple de fişe şi activităţi pentru implementarea strategiilor 
abordate. 

Pentru a ajuta procesul terapeutic, am scris şi o carte 
adresată părinţilor: „Cum să vă ajutaţi copilul cu probleme de 
anxietate - Un ghid pas cu pas pentru părinţi”!. Aceasta descrie 
diferite strategii într-un limbaj uşor de urmărit de către părinţii 
copiilor cu anxietate şi conţine, de asemenea, fişe şi sugestii de 
monitorizare, precum şi exerciţii. Manualul părinţilor este realizat 


1 Volumul Cum să vă ajutaţi copilul cu probleme de anxietate - Un ghid pas cu pas 
pentru părinţi o apărut deja la Editura ASCR (2007) - nota traducătorului. 

ca o resursă adiacentă terapiei, nu ca o înlocuire a acesteia. Textul 
este menit să sublinieze pentru părinţi mesajul dumneavoastră, iar 
fişele şi exerciţiile sunt similare cu cele prezentate în cartea de 
faţă. Noi am observat că utilizarea unui astfel de manual pentru 
părinţi creşte gradul de implicare al clienţilor în procesul de 
învăţare şi oferă terapeutului mai mult timp şi mai multe 
oportunităţi de a se focaliza pe aspectele individuale ale terapiei, 
cum ar fi adaptarea programului astfel încât să se potrivească unui 
anumit client şi asigurarea motivatiei si a implicării din partea 
clientului. 


înainte de a parcurge secţiunile principale ale acestei cărţi, 
trebuie discutate câteva aspecte practice. 


Terminologia şi diferenţele de vârstă 

Evident, copiii de vârste diferite şi în stadii de dezvoltare 
diferite pot să aibă nevoi şi răspunsuri foarte diferite. Astfel, de 
fiecare dată când este posibil, vom încerca să oferim variante la 
strategiile discutate, astfel încât acestea să se potrivească cu 
diferite grupe de vârstă. Limbajul utilizat pentru a descrie aceste 
grupe de vârstă poate sa varieze de la un grup de profesionişti la 
altul şi poate să devină destul de confuz. Aşadar, noi am decis să 
utilizăm termenii de „copil” şi „copii” în mod generic, referindu-ne 
atât la copii, cât şi la adolescenţi. Când va fi nevoie, vom folosi 
termenul de „copil mai mic” pentru a ne referi la copiii mai mici de 
doisprezece ani şi termenul de „adolescent” pentru a ne referi la 
adolescenţii mai mari de doisprezece ani. 

în general, discuţia noastră va fi valabilă pentru copiii cu 
vârsta cuprinsă între aproximativ şapte şi şaisprezece ani, 
deoarece acestea sunt vârstele cu care noi am avut cea mai multă 
experienţă. Pentru copiii mai mici de şapte ani, presupunem că pot 
fi utile tehnici foarte similare, deşi, cu cât vârsta este mai mică, cu 
atât este nevoie de mai multă implicare din partea părinţilor. De 
exemplu, am aplicat un program de succes pentru copii de patru 
ani, care cuprindea proceduri foarte similare cu cele prezentate în 
această carte, dar în care doar părinţii participau Ia şedinţele de 
tratament. în prezent, realizăm un studiu controlat pentru testarea 
eficienţei acestui program. 

în cazul adolescenților mai mari (cei cu vârsta peste 
şaisprezece ani), conceptualizarea şi tratamentul sunt similare 
celor din cazul adulţilor; tratamentul standard pentru adulţi poate 
fi aplicat cu succes în aceste cazuri, dacă se fac modificările 
necesare în raport cu stadiul de dezvoltare'al acestor clienţi. 


Tratament de grup versus tratament individual 

O altă chestiune relevantă se referă la posibilitatea de a 
aplica tratamentul în format de grup sau în cel individual. Primele 
noastre cercetări la Universitatea Queensland au inclus un 

(Barrett, Dadds şi Rapee, 1996). în programele noastre mai 
recente, am folosit în principal un format de grup şi rezultatele 
obţinute au fost cel puţin la fel de bune (Rapee, 1996). Alegerea 
utilizării unui format de grup sau al unuia individual este decizia 
dumneavoastră, care se va baza fără îndoială pe o motivaţie 
practică. 

în această carte,’ majoritatea capitolelor sunt scrise din 
perspectiva terapiei cu o singură familie, dar, în cele mai multe 
situaţii, aplicarea acestor strategii la un format de grup nu va fi 
foarte diferită. Acolo unde apar chestiuni în mod evident diferite 
sau unde se aplică metode diferite, am încercat să le discutăm pe 
cât posibil în cadrul sectiunilor relevante. La sfârşitul cărţii, am 
inclus o anexă care oferă mai multe detalii asupra aspectelor 
specifice aplicării acestui program într-un format de grup. 


Diferențe în ceea ce priveşte diagnosticul 


Scriind o carte în care toţi copiii cu anxietate sunt incluşi în 
aceeaşi categorie, se poate discuta problema diferenţelor dintre 
diferite tipuri de diagnostic. in conceptualizarea noastră, 
similaritatile dintre diferite tulburări de anxietate depăşesc cu mult 
diferenţele dintre acestea, mai ales în ceea ce priveşte strategiile 
de tratament. Din acest motiv, pe parcursul acestei cărţi, scriem 
despre tratamentul anxietatii la copii într-o manieră destul de 
generică. Marea majoritate a procedurilor de tratament vor fi 
aceleaşi de la o tulburare la alta. Acolo unde apar diferenţe în ceea 
ce priveşte punerea lor în practică, vom discuta aceste diferenţe în 
mod specific. . 

în mod similar, atunci când aplicăm acest tratament in clinica 
noastră, nu separăm grupurile în funcţie de tipul tulburărilor de 
anxietate. Această abordare a funcţionat până acum în cazul 
nostru. Micile diferente nu par să ducă la distantare între copii, 
căci ei sunt atenţi mai ales la similarităţile marcante dintre 
problemele cu care se confruntă. în plus, gruparea copiilor care au 
temeri de lucruri oarecum diferite le permite acestora să se ajute 
reciproc. 


Implicarea familiei 

Atunci când trataţi copii, întotdeauna este necesar să vă 
asumaţi o decizie în legătură cu gradul de implicare al altor 
membri ai familiei. într-unul dintre primele studii despre eficienţa 
intervențiilor (Barrett et al., 1996), am arătat că tratamentul 
copiilor cu anxietate are rezultate semnificativ mai bune atunci 
când presupune implicarea părinţilor, faţă de situaţia în care 
tratamentul s-a adresat doar copiilor. Totuşi, această diferenţă a 
fost puternic semnificativă mai ales pentru copiii mai mici de 
unsprezece ani şi nu a fost semnificativă pentru copiii mai mari. 
Din punct de vedere clinic, se pare că apar oricum beneficii, 

datorită includerii părinților în tratament, chiar şi în cazul 
adolescenților. Noi sugerăm includerea părinților în tratament 
pentru toți copiii cu anxietate, dar acest lucru este în mod special 
important pentru copiii mai mici. 

Includerea altor membri ai familiei în programul de tratament 
este o idee bună, dacă acele persoane joacă un rol important în 
creşterea copilului. Conceptualizarea noastră despre includerea 
părinţilor în tratament presupune faptul că aceştia pot să acţioneze 
ca terapeuti timp de douăzeci şi patru de ore. Cu alte cuvinte, desi 
punctul de focalizare al tratamentului este reprezentat de copilul 
anxios, părinţii sunt incluşi atât pentru a învăţa tehnicile utilizate 
(astfel încât să poată ajuta la punerea lor în aplicare), cât şi pentru 
a învăţa cum îşi pot schimba propriul comportament pentru a-şi 
ajuta copilul. Din acest motiv, orice persoană care joacă un rol 
important în creşterea şi îngrijirea copilului poate fi inclusa în 
aceste şedinţe. Mai mult, orice persoană care pare să contribuie la 
anxietatea copilului trebuie să fie inclusă. La fel ca în oricare alt 
caz de tratament pentru copii, consecventa este foarte importantă. 
Atunci când copilul petrece timp cu mai mult de o persoană, şi 
restul persoanelor implicate trebuie să fie informate în legătură cu 
procedurile programului. Acest lucru nu implică neapărat faptul că 
aceste persoane trebuie să fie fizic prezente în şedinţe - cine 
anume participă la şedinţe va fi în mare parte determinat de factori 
practici. Totuşi, în mod ideal, toţi cei care se ocupă de creşterea şi 
îngrijirea copilului, indiferent cât de redus este rolul lor, trebuie să 
fie informaţi în legătură cu ce îl învaţă pe copil acest 
program şi cu scopurile tratamentului. în familiile unite, noi 
încurajăm părinţii să participe amândoi la şedinţe, dacă este 
posibil. Este oarecum inutil să lucrezi cu un singur părinte, dacă 
celălalt părinte subminează fără să îşi dea seama toate eforturile 
depuse. în cazurile în care părinţii sunt separați, dar copilul 
continuă să petreacă timp cu ambii, din nou încurajăm ambii 
părinţi să participe, atâta timp cât ostilitatea dintre ei poate fi 
ţinută sub control. Nu are sens ca amândoi părinţii să participe la 
şedinţă, dacă acesta va fi transformată într-o ceartă. Atunci când 
un părinte vitreg apare în familie şi atunci când acesta joacă un rol 
important în creşterea copilului, noi îl încurajăm să participe la 
şedinţe. Intr-un caz, am tratat un copil acompaniat de doi părinţi 
separați si de noii lor parteneri. Evident, această situaţie nu este 
recomandabila în general, datorită probabilității foarte ridicate ca 
şedinţele să se concentreze pe alte probleme decât cele ale 
copilului. 

în unele cazuri, chiar şi fraţii pot fi invitaţi să participe la 
unele şedinţe. După cum vom discuta pe parcurs, uneori ajutorul 
fraţilor poate fi foarte util pentru a modela sau pentru a realiza 
jocuri de rol în vederea aplicării anumitor strategii. Totuşi, în 
general, nu includem alţi copii din familie pe parcursul întregului 
tratament, decât în cazul în care şi aceştia au o formă de anxietate, 

copiilor care nu au probleme de anxietate poate foarte uşor să 
modifice focalizarea tratamentului şi să afecteze tot procesul în 
ansamblul său. Includerea membrilor familiei extinse, care nu sunt 
implicaţi în mod direct în creşterea copilului, poate, de asemenea, 
să perturbe procesul, pur şi simplu datorită mărimii grupului cu 
care se lucrează şi diferitelor agende personale cu care este posibil 
să va confruntati. 

După cum vom discuta pe parcurs, atunci când conducem 
efectiv şedinţele, avem în fiecare şedinţă un anumit interval de 
timp dedicat individual copilului, un anumit interval dedicat 
individual părinţilor şi un interval dedicat familiei ca grup. 
Scenariul tipic presupune începerea şedinţei cu copiii şi părinţii 
împreună, urmând să alocăm timp separat pentru fiecare. încheiem 
şedinţa cu sumarizarea scopurilor urmărite şi cu stabilirea temei 
pentru părinţi şi copil. 


Câteva exemple de aplicare a programului 

După cum am precizat mai devreme, am scris această carte 
focalizându-ne pe tehnici, pentru a permite o cât mai mare 
flexibilitate în aplicarea programului. Noi aplicăm programul de 
faţă pe parcursul a nouă şedinţe, pe o perioadă de unsprezece 
săptămâni. Totuşi, alte programe se extind şi până la şaisprezece 
săptămâni. în următorul tabel prezentăm orarul pentru programul 
nostru standard de nouă săptămâni, precum şi o sugestie de 
program mai scurt şi o formă mai extinsă de program pentru 
cazurile în care tratamentul este mai complicat. Aceste sugestii de 
programe se adresează situaţiilor care, după o evaluare detaliată, 
se pretează la un astfel de orar. Ele trebuie să fie interpretate cu 
flexibilitate, mai ales în cazul tratamentului individualizat. Este 
necesar să se ia în considerare faptul că, până acum, nu am testat 
eficienţa programului pentru intervenţie de scurtă durată, deşi am 
obţinut rezultate foarte bune cu programul intensiv de o 
săptămână, conceput pentru familiile care provin din zone mai 
îndepărtate, precum şi cu programul de şase şedinţe pentru 
educarea părinţilor copiilor de patru ani. 

Strategia cheie, după părerea noastră, este expunerea. 
Expunerea trebuie să fie introdusă cât de repede posibil şi trebuie 
oferit cât mai mult timp pentru a 

o aplica. inainte de inceperea expunerii, restructurarea cognitiva 
este utilă pentru pregăti expunerea si pentru a creşte eficienţa 
acesteia. Când aveţi timp, tehnicile de relaxare pot fi o altă 
strategie foarte utilă pentru copil, care poate să uşureze calea 
pentru a ajunge la expunere. în cazurile speciale, mai ales cu copiii 
cu probleme generalizate şi mai complexe, adăugarea ulterioară a 
antrenamentului abilităţilor sociale si al asertivitatii, precum şi 
discutarea problemelor de agresivitate în şcoală şi a celor legate de 


tachinările colegilor se dovedesc un plus adus tratamentului. -. 


Tabel 1: Exemple de programe de tratament 


Şedinţă Programul nostru |Programul de Programul extins 
standard intervenţie de 
scurtă durată 
1 Construirea Construirea relaţieilConstruirea 
relaţiei terapeutice; relaţiei 
terapeutice; stabilirea relaţiei terapeutice; 
stabilirea relaţiei |dintre gânduri şi |stabilirea relaţiei 
dintre gânduri şi |emoţii; natura dintre gânduri şi 
emoţii; natura anxietatii; emotii; natura 
anxietatii introducerea anxietatii 
restructurarii 
2 Introducerea Practicarea „Introducerea 
restructurării restructurării restructurării 
cognitive! cognitive; cognitive 
managementul 
comportamentului 
copilului 
3 Practicarea începerea Practicarea 
restructurării expunerii gradate |restructurării 
cognitive; auto- cognitive; 
recompensarea; auto-recompen- 
managementul sarea; 
comportamentulu managementul 
i copilului comportamentulu 
i copilului 
4 începerea Revizuirea modului [Introducerea 
expunerii gradate |de aplicare a tehnicilor de 
tehnicilor relaxare; 
practicarea 
5 Revizuirea Revizuirea modului Practicarea 
modului de de aplicare a tehnicilor de 
aplicare a tehnicilor* relaxare şi a 
tehnicilor restructurării 
cognitive 

Şedinţă |Programul nostru [Programul de Programul extins 
standard intervenţie de 

scurtă durată 
6 Revizuirea Revizuirea modului |Revizuirea 
modului de de aplicare a modului de 
aplicare a tehnicilor; aspecte laplicare a 
tehnicilor; ce tin de finalizarealtehnicilor 
introducerea programului; 
antrenamentului [incheiere 
pentru abilităţi 
7 Revizuirea Revizuirea 
modului de modului de 
aplicare a aplicare 
tehnicilor; a tehnicilor; 
discutarea introducerea 
asertivitatii şi antrenamentului 
antrenamentul ei* pentru abilităţi 
8 Revizuirea Revizuirea 
modului de modului de 
aplicare a aplicare a 
tehnicilor;* tehnicilor; 
discutarea 
asertivitatii şi a 
situaţiilor de 
intimidare/ 
9 Aspecte ce ţin de Revizuirea 
finalizarea modului de 
programului; aplicare a 
încheiere tehnicilor* 
10 Revizuirea 
modului de 
aplicare a 

Capitolul 1 


Evaluarea si diagnosticul 
tulburarilor de anxietate 


Simptomele tulburărilor de anxietate la copii sunt similare 
tulburărilor de anxietate de la vârsta adultă. Conform manualului 
de diagnostic şi statistică a tulburărilor mentale, DSM-IV-TR, 
categoriile de diagnostic întâlnite în rândul copiilor sunt: 
anxietatea de separare, anxietatea generalizată, fobia socială, fobia 
specifică, tulburarea obsesivo-compulsivă, sindromul de panică cu 
şi fără agorafobie, tulburarea de stres posttraumatic, stresul acut, 
tulburarea de adaptare. Dintre aceste categorii, cele mai frecvente 
sunt anxietatea de separare, anxietatea generalizată şi fobia 
socială. în cadrul acestui capitol, va fi prezentată şi fobia şcolară, 
tulburare care nu se regăseşte în DSM-IV. 

Cu toate că tulburările de anxietate împărtăşesc o serie de 
caracteristici comune, ele diferă, în primul rând, în ceea ce priveşte 
focalizarea specifică a fricii. Copiii resimt anxietate ca urmare a 
perceperii unui pericol în mediul lor. în timp ce stimulii percepuți 
ca fiind ameninţători diferă în funcţie de tipul tulburării de 
anxietate, răspunsul anxios în momentul perceperii acestor stimuli 
pare a fi similar. Copiii care sunt anxioşi se focalizează în mod 
excesiv asupra rezultatelor negative care ar putea să apară, resimt 
o serie de modificări somatice şi depun un efort considerabil în 
încercarea de a evita situaţiile considerate de ei ca fiind 
amenințătoare. Unii autori consideră că tulburarea obsesivo- 
compulsivă este - într-o oarecare măsură - diferită de celelalte 
tulburări de anxietate (March şi Male, 1998). 


Categorii de diagnostic 

Anxietatea de separare 

Copiii cu anxietate de separare manifestă o frică excesivă 
atunci când sunt separați de persoanele de care sunt atasati 
emoţional. Ei se îngrijorează în legătură cu posibilitatea de a li se 
întâmpla ceva rău sau o tragedie celor dragi, ceea ce va duce la 
pierderea sau separarea de lungă durată faţă de aceştia. Spre 
exemplu, un băiat cu anxietate de separare credea că, dacă mama 
va merge la film cu tatăl 

timpul vizionării filmului. Frica de separare, de cele mai multe ori, 
este centrată asupra persoanei de ataşament major - de obicei 
mama - dar şi tata, bunicii, precum şi alţi membri ai familiei pot fi 
vizati. 

Copiii cu aceasta tulburare resimt un distres major atunci 
cand survine sau este anticipata separarea. Distresul se manifesta 
prin plans, rugăminţi disperate adresate persoanelor de ataşament, 
pentru ca acestea să rămână cu ei, crize de nervi. Aceşti copii 
suntlipicioşi şi le place să stea mereu în proximitatea persoanei de 
ataşament. Sunt comune, de asemenea, acuzele somatice precum 
durerile de cap, greturile şi vărsăturile. Ei pot avea tulburări de 
somn si coşmaruri al căror conţinut implică teme precum 
separarea, moartea, pierderea. Copiii cu anxietate de separare fac 
tot ce le stă în putere pentru a evita separarea de figurile de 
ataşament: evită să meargă la şcoală, să doarmă singuri, să se 
joace sau să doarmă în casa prietenilor lor. Această tulburare este 
frecventă în rândul copiilor mai mici şi mai puţin comună la 
adolescenţi. în procesul de evaluare a unui posibil diagnostic de 
anxietate de separare, este important să se stabilească dacă 
anxietatea manifestată de copil este inadecvată nivelului său de 
dezvoltare şi că nu este un comportament specific intervalului de 
vârstă în care se află acesta. 


Anxietatea generalizată 

Copiii şi adolescenţii cu anxietate generalizată sunt descrişi 
de către părinţii lor ca fiind permanent îngrijoraţi. Ei se 
îngrijorează în mod excesiv în legătură cu mai multe domenii, cum 
ar fi performanţa şcolară, familia, prietenii, starea de sănătate, 
situaţii noi sau neobişnuite. Pentru a putea lua în considerare un 
astfel de diagnostic, îngrijorarea trebuie să fie prezentă mai multe 
zile decât absentă, pentru o perioadă de cel puţin 6 luni. Aceşti 
copii au o tendinţă persistentă de a face predicții negative şi de a 
considera că se vor adeveri previziunile lor cele mai rele cu putinţă. 
Spre exemplu, o fetiţă de 12 ani era convinsă că va obţine o 
performanţă slabă la o examinare şcolară, ceea ce însemna că nu 
va mai putea să aibă niciodată o carieră de succes. Această 
credinţă a condus la dezvoltarea unei îngrijorări cronice şi a unei 
anxietati foarte mari cu privire la şcoală, dificultate în concentrare, 
toate acestea contribuind, la rândul lor, la reducerea performanţei 
academice. 

Copiilor cu anxietate generalizată le este dificil să-şi 
controleze preocupările şi, de cele mai multe ori, caută să 
primească asigurări şi confort din partea celorlalţi. în timp, acest 
comportament de căutare a încurajărilor, întăreşte credinţele 
negative ale acestor copii. Cu toate că se consideră că anxietatea 
generalizată se manifestă numai prin îngrijorare, copiii care suferă 
de această tulburare vor prezenta şi un comportament de evitare - 
spre exemplu, refuzul de a încerca ceva nou şi neobişnuit. Alte 

probleme asociate includ dificultatea de concentrare, iritabilitatea, 
neliniştea, oboseala, perturbarea somnului şi simptome somatice, 
precum tensiunea musculară, durerile de cap şi stomac. 


Fobia socială 

Copiilor cu fobie socială le este foarte frică de situaţiile 
sociale cu evaluare a performanţei în care sunt expuşi la persoane 
nefamiliare sau la posibile evaluări. Le este teamă că vor face ceva 
sau se vor comporta de aşa manieră încât se vor pune într-o 
situaţie umilitoare sau jenantă. Pe scurt, le este frică de faptul 


că ceilalţi îi vor evalua negativ. Spre exemplu, unui băiat de 16 ani 
îi era teamă să-i propună unei colege să iasă împreună, deoarece 
era convins că va face o greşeală şi se va bâlbâi dacă ar încerca să 
vorbească cu ea. De asemenea, băiatul era convins că fata îl va 
considera un prost şi că îl va respinge, iar acest lucru l-ar pune 
într-o situaţie extrem de stânjenitoare. Adolescenţii cu fobie socială 
recunosc că frica lor este excesivă şi nerealistă, însă nu 
întotdeauna acesta este cazul la copiii mai mici, care nu au o 
înţelegere deplină a faptului că frica lor are un caracter extrem. W 

în situaţiile sociale sau de performanţă, copiii cu fobie socială 
resimt o anxietate foarte intensă şi distres puternic. în astfel de 
situaţii, copiii mai mici vor plânge, vor fi imobilizati datorită fricii, 
se vor retrage sau ascunde în spatele persoanelor faţă de care se 
simt ataşaţi. Răspunsul anxios manifestat în situaţiile sociale se 
asociază cu o serie de modificări la nivel fiziologic, cum ar fi 
greturi, înroşiri la nivelul feţei, dureri de stomac, transpiratii, 
tremuraturi, palpitatii şi amețeli. Copiii cu fobie socială sunt atât 
de anxioşi cu privire la evaluarea negativă, încât vor încerca, pe cât 
posibil, să evite situaţiile sociale sau de performanţă. Ei adesea 
evită să vorbească în public, să cunoască persoane noi, să mănânce 
în public, să participe la activităţi sportive, petreceri, să vorbească 
în faţa clasei sau să se adreseze unei autorităţi. Când evitarea 
acestor situaţii nu este posibilă, ele sunt „îndurate” cu o anxietate 
foarte intensă. Distresul şi evitarea situaţiilor sociale interferează 
semnificativ cu rutina cotidiană şi la unii copii s-ar putea să 
determine o întârziere în dezvoltarea socială şi emoţională. Copiii şi 
adolescenţii cu fobie socială tind să aibă mai puţini prieteni, să fie 
mai puţin implicaţi în activităţi recreative sau extracurriculare şi să 
aibă mai puţin dezvoltate abilităţile sociale. 


Fobia specifică 

Copiii cu fobie specifică au o frică marcantă de obiecte sau 
situaţii specifice, cum ar fi teama de întuneric, animale, înălţimi şi 
sânge. Cand sunt confruntati cu stimulul specific, aceşti copii devin 
anxioşi şi resimt un distres exagerat. Ca şi în cazul altor tulburări 
de anxietate, copiii care suferă de această tulburare vor evita 
stimulul sau situaţia temută, iar atunci când acest lucru nu este 
posibil, o vor „îndura” cu o anxietate foarte mare. Acest pattern de 

realizarea unui diagnostic adecvat, trebuie sa se aiba in vedere 
faptul ca, de-a lungul copilăriei, fricile de obiecte sau situaţii 
specifice sunt frecvente, de aceea ele nu trebuie confundate cu 
fobia specifică. Aceste frici pot justifica un diagnostic de fobie 
specifică, doar în cazul în care anxietatea şi evitarea manifestată de 
copil este excesivă, comparativ cu alţi copii de aceeaşi vârstă şi 
interferează semnificativ cu funcţionarea zilnică. 


Tulburarea obsesiva - compulsivă 

Copiii cu tulburare obsesivo-compulsiva au obsesii şi 
compulsii persistente. Obsesiile sunt gânduri, imagini sau 
impulsuri care sunt intruzive şi care cauzează distres. Compulsiile 
sunt comportamente repetitive, care sunt realizate ca răspuns la 
obsesii şi al căror scop este acela de a preveni evenimentele 
negative. Cele mai frecvente obsesii întâlnite în rândul copiilor sunt 
îngrijorările cu privire la vătămarea propriei persoane sau a altora, 
gânduri repetate în legătură cu contaminarea, superstiții sau 
diferite temeri religioase. Compulsiile cele mai des întâlnite sunt 
spălatul mâinilor, verificatul, ritualurile repetitive, ordonatul, 
păstratul sau colectionatul. Compulsiile pot să implice si alte 
persoane, cum ar fi membrii familiei. Spre exemplu, un copil poate 
să solicite un răspuns verbal specific din partea unei persoane, în 
vederea îndeplinirii unui anumit ritual. 

Copiii cu tulburare  obsesivo-compusliva realizează 
compulsiile pentru a reduce anxietatea provocată de obsesii ori 
pentru a preveni un eveniment sau un rezultat temut. După ce este 
realizată compulsia, adesea copilul resimte o reducere a nivelului 
de distres. Cu toate acestea, efectul este de scurtă durată, 
deoarece îndoiala sau alţi indici din mediu pot reactiva apariţia 
obsesiilor. Nu este neobişnuit ca aceşti copii să simtă nevoia de a 
realiza un anumit ritual de cinci ori sau chiar mai mult. în general, 
compulsiile trebuie să dureze mai mult de o oră în decursul unei 
zile, pentru a lua în calcul posibilitatea unui diagnostic de tulburare 
obsesive - compulsivă. Obsesiile şi compulsiile devin foarte frustrau 
te pentru individ şi consumă foarte mult timp. Evitarea acelor 
aspecte din mediu care declanşează gândurile intruzive este, de 
asemenea, foarte frecventă. Această evitare interferează 
semnificativ cu activităţile cotidiene şi poate conduce la simptome 
de tip depresiv. Spre exemplu, în cazul unei fete de 15 ani, 
obsesiile apăreau ori de câte ori utiliza toaleta. Conţinutul obsesiei 
ei era următorul: Dacă nu mă spăl foarte bine pe mâini cu săpun, 
îmi voi infecta toată familia cu germeni. Ca răspuns la această 
obsesie, ea a recurs la o compulsie care consta în spălarea cu 
săpun a mâinilor timp de 5 minute, după ce folosea toaleta. Fata 
continua să se gândească că nu a reuşit să elimine toţi germenii şi 
că există o mare probabilitate ca să infecteze şi alte persoane. 
Acest gând o determina să continue să se spele pe mâini. Acest 

ritual al spălatului dura până în momentul în care considera Sai 
reuşit să elimine toţi germenii, ceea ce determina şi reducerea 
nivelului de anxietate. în timp, mâinile ei deveniseră pline de răni, 
din cauza spălatului. Adolescenţii recunosc faptul că gândurile si 
comportamentele lor hu sunt realiste, acest aspect însă nu este 
valabil şi în cazul copiilor mai mici. Copiii pot fi refractari sau pot 
să nu verbalizeze natura obsesiilor lor, fie datorită unei capacităţi 
limitate de înţelegere a problemelor prin care trec sau de 
exprimare verbală, fie datorită ruşinii pe care o resimt. în aceste 
cazuri, informaţiile referitoare la obsesii şi compulsii sunt obţinute 
de la părinţi şi prin intermediul observaţiei comportamentale. 


Panica 

(cu sau fără agorafobie) 

Copiii cu panică trăiesc episoade recurente şi neaşteptate de 
frică intensă numite atacuri de panică. Atacurile de panică implică 
o perioadă distinctă de frică sau de disconfort, acompaniată de mai 
multe simptome somatice cum ar fi transpiratia, tremurul, senzaţia 
de scurtare a respirației, ameteala şi palpitatiile. Copiii, la fel ca 
adulţii, devin înspăimântați de aceste modificări fiziologice. Ei 
interpretează greşit aceste simptome somatice, ca semn al unei 
boli grave sau al faptului că îşi pierd controlul. Pe măsură ce 
creşte, copilul poate asocia aceste simptome cu gânduri referitoare 
la moarte sau cu teama de a nu înnebuni. Când survine un atac de 
panică, copiii manifestă dorinţa de a scăpa din mediul în care se 
află în acel moment, cum ar fi sala de clasă. Le este frică să nu aibă 
şi alte atacuri si iricbp să evite situaţiile din care ieşirea poate fi 
dificilă sau în care nu este accesibil ajutorul în cazul apariţiei unui 
nou atac. Dacă evitarea este frecventă, atunci un diagnostic de 
panică cu agorafobie este justificat. Situaţiile evitate de copii sunt 
locurile aglomerate, mijloacele de transport în comun, 
cinematografele, sălile de clasă şi, în general, deplasările de acasă. 

Panica apare, de obicei, în perioada adolescenţei, fiind foarte 
rar întâlnită înainte de pubertate. Se pare că, de multe ori, acest 
diagnostic este pus incorect în cazul copiilor. Cu toate acestea, 
copiii, în situaţii specifice, spun că se simt panicati, dar acest lucru 
nu constituie un atac de panică, cu un necesar de diagnostic. 
Atacurile de panică pot să survină şi în contextul altor tulburări, în 
aceste cazuri, un diagnostic separat de panică nu este necesar. 
Aceste aspecte vor fi detaliate, însă, în capitolele următoare. 


Stresul posttraumatic şi 

alte condiţii similare 

Copiii cu stres posttraumatic prezintă o serie de simptome 
caracteristice, care se dezvoltă în urma expunerii la un eveniment 
traumatic. Copiii au aceleaşi simptome ca şi adulţii, deşi ele se pot 
manifesta uşor diferit. Ei retrăiesc trauma în diverse moduri, cum 
ar fi: amintiri recurente ale evenimentului, vise referitoare la acel 

indici din mediu asociați cu trauma. Copiii cu tulburare de stres 
posttraumatic (TSPT) evită stimulii asociați cu trauma, iar atunci 
când sunt expuşi unor astfel de stimuli, ei manifestă un nivel ridicat 
de activare neurofiziologică (arousal). Copiii mai mici pot avea vise 
care implică monştri, salvarea altor persoane sau pericole care 
amenință siguranța personală sau a celorlalți. De asemenea, la 
copii pot să apară, în timpul jocului, teme sau aspecte asociate cu 
trauma. Spre exemplu, un copil poate să adopte în mod repetat un 
joc, în care sunt puse in scenă crime, in care sunt implicați oameni 
sau animale, accidente de maşini, sau să creeze situații periculoase 
pentru anumite jucării. 

Stresul acut este o tulburare relationata cu TSPT-ul, care a 
fost introdusă odată cu apariția DSM-IV. Această tulburare are 
simptome similare TSPT-ului, dar diagnosticul de stres acut este 
adecvat numai în cazul în care simptomele apar în decurs de o lună 
de la traumă (durata simptomelor în cazul TSPT-ului este mai mult 
de o lună). Când un copil manifestă distres fata de un anumit 
stresor, dar simptomatologia nu satisface toate criteriile pentru 
stresul acut sau TSPT, trebuie luat in considerare un diagnostic de 
tulburare de adaptare, ce poate fi pus atunci când este identificată 
prezența unui stresor în viața copilului. 


Fobia şcolară 


Fobia şcolară sau refuzul şcolar este o categorie diagnostică 
pe care DSM-IV nu o codifică separat. Această tulburare se referă 
la un set de comportamente care sunt asociate altor tulburări de 
anxietate, cum ar fi anxietatea de separare sau fobia socială. Copiii 
cu refuz şcolar manifestă simptome de o intensitate variabilă, care 
merge de la respingerea şcolii, până la refuzul total de a o 
frecventa. Aceşti copii resimt un distres puternic atunci când 
trebuie să meargă la şcoală, la care se adaugă şi simptome 
somatice cum ar fi: greata, durerile de cap si ameteala. 
Manifestările comportamentale includ plânsul, reacţiile agresive, 
pierderea cumpătului. Simptomele somatice asociate refuzului 
şcolar sunt adesea interpretate de către părinţi ca fiind semne ale 
unei probleme medicale, ceea ce îi determină să recurgă la vizite 
medicale repetate şi la scutirea copilului de participare la cursuri. 
în unele cazuri, refuzul şcolar este strâns legat de comportamente 
disfunctionale prezente în interiorul familiei. Părinţii care suferă de 
anumite tulburări emoţionale obţin anumite beneficii atunci când 
copilul rămâne acasă cu ei, de aceea, în asemenea cazuri, 
colaborarea cu părinţii este îngreunată. Avem de a face cu o 
problemă care este mai degrabă a părintelui, decât a copilului. 
Totodată, refuzul şcolar poate fi semnul mai degrabă al unei 
tulburări de tipul opozitionismului sau al unui slab management 
comportamental decât al anxietăţii şi al fricii legate de şcoală. 
Refuzul şcolar poate fi determinat de o serie de factori, cum ar fi: 


Evaluarea şi diagnosticul tulburărilor de anxietate 


anxietatea de separare, teama de evaluare negativă, o daa 
familială disfunctionala şi probleme de management 
comportamental, in timpul procesului de evaluare, este important 
sa fie identificati acei factori care au rol de mentinere a refuzului 
scolar. Refuzul scolar mentinut de anxietate poate fi tratat, 
utilizându-se tehnicile prezentate in cadrul altor tulburări de 
anxietate, dar particularizate la situaţia şcolară. Dacă se constată 
că şi problemele familiale contribuie la menţinerea refuzului şcolar, 
planul terapeutic trebuie să conţină şi modalităţi specifice de 
intervenţie asupra acestor probleme: terapia de familie şi terapia 
cu fiecare părinte în parte, acolo unde situaţia o cere. 


Probleme ce ţin de diagnostic şi evaluare 

Evaluarea anxietatii tipice versus clinice 

De-a lungul dezvoltării, copiii trăiesc o serie de frici şi 
anxietati, ca urmare a schimbărilor prin care trec, din copilărie 
până la adolescenţă. Fricile tipice, întâlnite în copilăria timpurie, 
sunt: teama de zgomote puternice, teama de străini şi teama de 
separare. în timpul şcolarităţii, apare teama de evaluare si de 
situaţiile sociale, teama de boli şi de răni. De asemenea, conţinutul 
îngrijorărilor se modifică pe parcursul dezvoltării, de la preocupări 
legate, mai ales; de pericole fizice, la cele legate de aspecte mai 
puţin concrete. Pe măsură ce abilităţile cognitive ale copiilor se 
dezvoltă, apare şi o extindere a gamei de îngrijorări şi preocupări, 
ceea ce poate duce la dezvoltarea unei simptomatologii de tipul 
anxietăţii generalizate. îngrijorările în legătură cu mai multe 
domenii ale funcţionării, anxietatea de performanţă şi timiditatea în 
situaţii care implică persoane necunoscute sunt aspecte comune 
atât adulţilor, cât şi copiilor. 

Frica şi anxietatea tipică la copii se diferenţiază de anxietatea 
semnificativă din punct de vedere clinic, în primul rând pe baza 
severitatii simptomelor şi nu pe baza aspectelor de ordin calitativ. 
Pentru a stabili dacă anxietatea este de nivel clinic, este important 
să se urmărească, pe parcursul evaluării, dacă aceasta cauzează 
copilului un distres marcant sau o deteriorare semnificativă în 
domeniul şcolar, social, familial. Este important să obţinem încă de 
la început o descriere comportamentală detaliată a modului în care 
anxietatea interferează cu activităţile copilului. Trebuie să 
cunoaştem câte domenii ale vieţii copilului sunt afectate, precum şi 
natura şi măsura în care este afectat fiecare domeniu în parte. 
Totodată, trebuie să ştim dacă anxietatea este o problemă cu care 
copilul se confruntă în fiecare zi sau o dată la câteva săptămâni sau 
luni. Dacă anxietatea interferează- cu activităţile cotidiene, trebuie 
să ştim aproximativ câte ore, în decursul unei zile, este afectat 
copilul. Când realizăm distincţia între- anxietatea funcţională şi cea 
de nivel clinic, este important să stabilim dacă distresul sau 
comportamentul copilului este sau nu exagerat, comparativ cu cel 
al unui copil de aceeaşi vârstă. Durata şi gradul de afectare 

când realizam distincția dintre anxietatea nonclinică si cea clinică. 
De exemplu, este tipic ca adolescenţii şi copiii să fie îngrijoraţi si 
anxiosi, dar anxietatea şi preocuparea asociate anxietății 
generalizate sunt foarte dificil de controlat, au un caracter pervaziv 
şi cronic. Pe lângă acestea, este nevoie de o evaluare clară a 
distresului trăit de copil. Este o mare diferență între un copil care 
este uşor supărat si unul care devine inghetat de frică. Este nevoie 
să obținem informații referitoare la măsura în care copilul este 
deranjat de anxietatea lui. Este, de asemenea, important să 
cunoaştem tipul situațiilor în care copilul devine supărat, care este 
frecvența si durata acestei stări si cât este de intens distresul trăit. 
Este esențial sa stim dacă si copilul este deranjat de anxietatea lui 
şi nu doar părinții acestuia. Există cazuri în care nu copilul este cel 
deranjat şi afectat de anxietatea lui, ci părinții sunt aceia care 
trăiesc un distres major, în legătură cu problema copilului. in 
aceste cazuri, probabil că problema se regăseşte mai degrabă la 
nivelul imaginii pe care părintele o are referitor la copil, si nu la 
nivelul copilului. Cu siguranță, există şi copii care refuză să 
relateze detalii despre distresul lor, iar această posibilitate trebuie 
luată în considerare. 


Diagnosticul diferențial 

Este dificil să pui un diagnostic precis copiilor şi 
adolescenților care prezintă mai multe dificultăți. Pentru a putea 
realiza un diagnostic diferențial, este necesar să obținem informații 
detaliate cu privire la natura, durata si severitatea simptomelor. De 
cele mai multe ori, putem distinge între diferite tulburări de 
anxietate pe baza examinării sursei / focalizarii anxietatii. Spre - 
exemplu, a fost pus în evidență faptul că este firesc să întâlnim la 
adolescenți simptome asemănătoare panicii, atunci când se află în 
situații amenințătoare. Copiii cu anxietate de separare sau 
anxietate socială cel mai probabil vor relata că se simt panicati, in 
situații care implică separarea sau posibila evaluare. Cu W toate 
acestea, un diagnostic de panică nu este justificat, din mai multe 
motive. In primul rând, aceste simptome nu sunt suficient de 
severe pentru a constitui un atac de panică. Chiar si atunci când 
sunt îndeplinite criteriile pentru un atac de panică, acestea sunt, de 
cele mai multe ori, circumscrise unei situații specifice şi nu 
inopinate, ca in cazul panicii. Spre deosebire de tulburarea de 
panică, în care frica este în legătură cu modificările somatice 
asociate atacurilor de panică, în cazul altor tulburări de anxietate, 
frica este în legătură cu alte aspecte decât cele legate de 
simptomele somatice. Elementul esențial în realizarea unui 
diagnostic diferențial între panică si atacurile de panică survenite 
în contextul altor tulburări de anxietate este focalizarea anxietatii 
mai degrabă asupra modificărilor de ordin fiziologic în panică, 
decât asupra altor aspecte, cum ar fi frica de evaluare sau 

separare, în cazul anxietatii sociale şi de separare. Cand atacurile 
de panică se manifestă doar în contextul altor tulburări de 
anxietate, nu este justificat un diagnostic adițional de panică. în 
consecință, pentru a putea pune un diagnostic acurat, este 
important să cunoaştem care sunt simptomele specifice trăite de 
copil, atunci când se simte panicat, si care sunt gândurile negative 
care acompaniază panica. 

în mod similar, teama de a nu fi umilit sau stânjenit poate fi 
prezentă la copiii cu anxietate generalizată, anxietate de separare 
sau la cei cu fobie specifica si, in aceste cazuri, dacă frica 
respectivă nu este problema principală a copilului, un diagnostic 
separat de fobie socială nu este adecvat. Spre exemplu, un copil cu 
anxietate de separare plânge când merge la şcoală, deoarece se 
gândeşte că mama lui s-ar putea să fie ucisă cât timp el este plecat 
la scoala. Acest copil poate să devină rusinat de faptul că plânge in 
fata colegilor de clasă. Cu toate acestea, având in vedere faptul ca 
ruşinea nu este sursa principală a fricii sale, un diagnostic de fobie 
socială, în acest caz, nu este adecvat. Investigarea detaliată a 
obiectului anxietatii este necesară pentru a distinge între fobia 
socială si celelalte tulburări de anxietate. 

îngrijorarea excesivă, care este prezentă în anxietatea 
generalizată, poate fi diferențiată de alte tipuri de îngrijorări 
prezente în alte tulburări de anxietate la copii. Preocuparea şi 
îngrijorarea in anxietatea generalizată sunt diferite de gândurile 
obsesive din tulburarea obsesivo-compulsivă. Gândurile obsesive 
nu sunt circumscrise doar îngrijorărilor excesive legate de diferite 
aspecte ale vieţii, ci tind să implice foarte multe aspecte bizare, 
care pot lua forma unor gânduri, impulsuri sau imagini. Copiii cu 
anxietate generalizată se îngrijorează mai degrabă în legătură cu 
mai multe domenii ale vieţii, decât în legătură cu o singură temă 
specifică, precum separarea sau evaluarea negativă, ca în cazul 
fobiei sociale sau al anxietatii de separare. îngrijorările exagerate 
sunt specifice şi tulburărilor psihotice, dar în aceste cazuri, un 
diagnostic adiţional de anxietate generalizată nu trebuie pus, dacă 
îngrijorarea-apare exclusiv în contextul acestor tulburări. 

S-a constatat faptul că, adesea, evitarea unor situaţii de către 
copii este interpretată de profesori sau de persoanele 
semnificative, ca semne ale neascultării. Neascultarea specifică 
tulburărilor de externalizare este, in general, motivată de 
intaririle / recompensele pe care le primeste copilul in situatia 
respectiva. Neascultarea, in aceste situatii, este diferita de 
noncompHanta manifestata de copiii anxiosi, care este intarita 
negativ de evitarea unor situatii neplacute pentru copil. Cu alte 
cuvinte, un copil cu anxietate va evita anumite situatii, deoarece 
doreşte să preintampine potentialele pericole asociate acelor 
situaţii (cum ar fi umilirea sau vătămarea), în timp ce un copil care 
manifestă un comportament opozitionist va evita anumite situaţii, 
deoarece va obţine anumite beneficii ca urmare a evitării (spre 

calculator). în unele cazuri, pot fi identificate ambele tipuri de 
motivații, iar in aceste situații, în cadrul sedintelor de terapie, vor 
trebui abordate ambele, separat. Comportamentul evitativ si de 
retragere sever poate fi interpretat ca fiind semn al unei depresii. 
Şi în acest caz, este important să se stabilească în ce măsură 
comportamentele sunt relationale cu evitarea unor pericole sau 
sunt menținute de lipsa de plăcere sau interes pentru activități. 
Copiii care suferă de tulburări psihotice sau de tulburări pervazive 
de dezvoltare, cum este sindromul Asperger, pot să manifeste 
retragere din anumite situații sociale, însă, in aceste cazuri, 
evitarea sau retragerea sunt date de scăderea interesului pentru 
relațiile interumane. Această lipsă de interes pentru a stabili relații 
cu ceilalți este diferită de fobia socială, în cazul căreia copiii evită 
să aibă contact cu străinii, dar reuşesc să stabilească interacțiuni 
cu persoanele familiare. în fiecare dintre aceste cazuri, stabilirea 
funcţiei comportamentului este modalitatea de diferenţiere între 
diferitele tulburări de anxietate. Când copiii prezintă mai multe 
probleme asociate, realizarea unui diagnostic acurat necesită 
cunoaşterea tuturor factorilor în legătură cu care copilul se simte 
anxios, precum şi a surselor motivationale care susțin aceste 
comportamente. Realizarea unui diagnostic diferențial între 
tulburările de anxietate şi alte probleme specifice copilăriei este 
mai important pentru eficiența terapiei decât diferențierea 
tulburărilor de anxietate între ele. 


Comorbiditatea 


Copiii care suferă de o tulburare de anxietate este probabil să 
prezinte fie si o altă tulburare de anxietate, fie o altă tulburare a 
copilăriei (acest aspect va fi abordat detaliat, în capitolul următor). 
Evaluarea copiilor care prezintă simptome caracteristice mai 
multor tablouri clinice este mult mai dificilă; încadrarea acestor 
simptome într-o categorie diagnostică este dificilă, atunci când sunt 
prezente mai multe simptome în acelaşi timp. Este nevoie ca 
terapeutul sau clinicianul să deţină abilităţi optime de a realiza un 
diagnostic diferenţial, pentru a putea elimina diversele tulburări. 
Aşa cum a fost amintit şi anterior, este foarte important să se 
obţină în cursul evaluării detalii foarte specifice referitoare la 
comportamentele problematice ale copilului. Aceste detalii trebuie 
să includă informaţii cu privire la severitatea, durata, frecvenţa şi 
caracteristicile cognitive ale problemelor copilului. Este util să ştim 
când au apărut aceste probleme pentru a putea să ne conturăm o 
imagine cu privire la modalitatea în care au evoluat simptomele de- 
a lungul timpului. Trebuie să cunoaştem trăsăturile tulburărilor 
care pot fi întâlnite în copilărie, iar întrebările adresate clientului 
să vizeze direct simptomele lor. 

Dacă se stabileşte necesitatea de a lua în considerare şi un alt 
diagnostic, atunci următorul pas constă în identificarea 

diagnosticului primar şi a celui secundar. în mod ind io Mal 1 
domeniul psihiatriei, tulburarea care apărea prima în decursul 
timpului era cea care constituia diagnosticul primar. în accepțiunea 
propusă de noi, diagnosticul primar se referă la tulburarea care 
este cea mai problematică pentru copil. Indicatorii care ne arată 
măsura în care problemele copilului interferează cu activităţile 
acestuia şi creează o stare de distres sunt necesari atunci când 
dorim să stabilim care este diagnosticul principal şi cel secundar. 
Considerăm că este util să întrebăm membrii familiei care 
consideră ei că sunt cele mai mari probleme cu care se confruntă 
copilul şi să ofere şi o motivaţie a alegerii lor. In acest sens, se pot 
utiliza mai multe strategii. Astfel, părinţii pot fi întrebaţi pentru 
care problemă consideră ei că au nevoie de mai mult ajutor sau 
care este problema care afectează cel mai mult vieţile lor. De 
asemenea, părinţii pot fi rugaţi să numească o problemă pe care ar 
face-o să dispară, dacă ar avea puteri magice. Nu în ultimul rând, 
în stabilirea diagnosticului primar şi secundar, un rol important îl 
are şi evaluarea pe care a formulat-o terapeutul. 

Odată ce au fost identificate toate tulburările şi măsura în 
care acestea interferează cu viaţa copilului, este necesar să se 
stabilească dacă tulburarea de anxietate este cea asupra căreia se 
va focaliza demersul terapeutic. Anumitor tulburări, cum ar fi 
dependenţa de alcool sau droguri, ideatia suicidară sau pierderea 
exagerată în greutate, trebuie să li se ofere prioritate în cadrul 
terapiei. Prezenţa acestor condiţii poate să interfereze cu 
tratamentul celorlalte probleme şi, de aceea, acestea trebuie 
abordate prima dată. Spre exemplu, un adolescent care are o 
dependenţă de droguri nu va putea să se concentreze asupra 
strategiilor de reducere a anxietăţii, pana când abuzul de droguri 
va fi stopat, chiar dacă tulburarea anxioasă pe care o are este 
problema dominantă. 

în tratamentul tulburărilor comorbide, strategia principală 
este abordarea problemelor în mod sistematic. Nu este indicat să 
se abordeze în fiecare săptămână câte o nouă problemă, deoarece 
clientul nu va reuşi să urmărească şi să-şi însuşească tehnicile 
utilizate. Există foarte multe similarități în modul de tratare a 
diferitelor tulburări, de aceea, acestea pot fi integrate într-un 
program de intervenţie, care să se adreseze, în principal, tulburării 
primare, dar, în paralel, să abordeze şi tulburările secundare. Spre 
exemplu, în cazul unui copil care are un diagnostic primar de 
anxietate de separare şi un diagnostic secundar de tulburarea 
opozitionismului provocator, o componentă centrală a terapiei va fi 
utilizarea unor strategii de management comportamental. 
Tratamentul pentru anxietatea de separare va include strategii prin 
care părinţii vor fi învăţaţi cu noi modalităţi de abordare a 
copilului, cum ar fi reducerea unei supraimplicări şi creşterea 
consistentei comportamentale (aceste aspecte vor fi detaliate in 
capitolul 7). Având în vedere că anxietatea de separare este 

pe aceasta problema. Strategiile de management comportamental 
utilizate in cazul anxietatii de separare sunt, totodată, si 
componentele centrale in terapia tulburării opozitionismului 
provocator. Aşadar, odată ce părintele stăpâneşte strategiile 
generale pentru managementul comportamental al copilului şi a 
învăţat să aplice aceste tehnici în cazul fricii de separare, terapia 
se poate focaliza pe aplicarea unor strategii similare 
comportamentului opozitionist. Aplicarea unor tehnici de 
management comportamental in tulburarea  opoziţionismului 
provocator poate fi utilizată şi pentru a ilustra importanţa acestora 
în managementul anxietatii de separare. Intervenţia asupra 
tulburărilor secundare nu trebuie să fie amânată până când este 
finalizată intervenția asupra tulburării primare, deoarece 
tratamentele pot fi aplicate în paralel. Este important, însă, ca 
terapeutul să-i clarifice în permanență clientului care sunt 
obiectivele terapiei şi scopul pentru care sunt utilizate unele 
strategii. 

O alta problema ce tine de intervenție este focalizarea 
acesteia pe motivele care stau la baza comportamentului. 
Tratamentul comportamentelor de suprafață este considerat mai 
putin important, spre deosebire de modificarea motivatiilor si a 
atitudinilor care stau la baza acestora. Astfel, două tulburări pot să 
aibă patternuri comportamentale similare, dar să fie motivate de 
aspecte diferite. Să considerăm subiectul din exemplul anterior, 
care avea atât un diagnostic de anxietate de separare, cat si unul 
de tulburarea opozitionismului provocator. Acest copil poate sa 
refuze să meargă la scoala, din cauza faptului că îi este frică să-şi 
părăsească mama, dar, in timp, va învăţa că dacă nu merge la 
şcoală poate să obțină o serie de beneficii. Astfel, nefrecventarea 
şcolii este întărită atât de teama de separare, cât şi de 
recompensele pe care le obține copilul, în urma acestui 
comportament. Este esențial să luăm în considerare toate motivele 
care mențin un anumit comportament si să reevaluam copilul ori de 
cate ori este necesar, iar in urma rezultatelor obținute, să ne 
modificam ipotezele. Acest caz ilustrează principiul conform căruia, 
în ciuda dezvoltării terapiilor care au la bază un manual care are 
scopul de a prescrie paşii urmăriți în cadrul terapiei, acestea nu 
pot substitui nevoia de a formula cu claritate fiecare caz în parte. 
In cazul acestui copil, simpla expunere la teama de separare nu va 
face ca el să se întoarcă la scoala. Expunerea trebuie să fie, in 
aceasta situatie, combinata cu o modificare a recompenselor 
obţinute, atunci când copilul stă acasă şi nu merge la scoala. 

Nu am obţinut diferenţe semnificative între copiii cu şi fără 
tulburări comorbide, în ceea ce priveşte răspunsul la programele 
de intervenţie. Existenţa opozitionismului, a tulburării de deficit de 
atenţie, a depresiei şi chiar a unui retard mental uşor par să nu 
afecteze rezultatele tratamentului. Cu toate acestea, este nevoie de 

Construirea relatiei si a credibilitatii 

inca de la primele şedinţe, veţi dori să construiti încrederea 
clientului, atât în ceea ce priveşte persoana dumneavoastră, cât si 
în ceea ce priveşte programul terapeutic pe care îl propuneţi. în 
acest sens, este bine să incepeti prin a vă prezenta experienţa 
dumneavoastră cu problemele pentru care a venit clientul, oferind 
o scurtă prezentare a rezultatelor unor studii care au abordat 
problematica intervenţiei asupra anxietatii la copii, descriind, de 
asemenea, propriile dumneavoastră succese în tratarea acestor 
probleme. 

La începutul terapiei, se va încerca, pe cât posibil, să se 
lucreze cu întreaga familie, mai ales atunci când este vorba de 
copii foarte mici. Atunci când terapeutul se întâlneşte separat cu 
părinţii, iar apoi cu copilul, este bine ca o parte din informaţia 
obţinută, să fie transmisă atât copilului, cât şi părinţilor. Cu 
adolescenţii este important să se lucreze în mod individual, fără a fi 
nevoie şi de prezenţa părinţilor, atunci când se încearcă 
construirea relaţiei terapeutice. De asemenea, adolescentul trebuie 
să simtă că terapeutul îi respectă independenţa şi individualitatea. 
Este bine ca interviul să fie astfel structurat încât să permită, la un 
moment dat, ca terapeutul să fie singur cu copilul, aceasta 
deoarece, în absenţa părinţilor, copilul se poate simţi mult mai 
confortabil în a-şi exprima anumite îngrijorări referitoare la 
anumite probleme. 

Această carte nu îşi propune să ofere terapeutilor abilităţi de 
consiliere gsi terapie; presupunem că deja sunt stăpânite 
cunoştinţele şi abilităţile psihoterapeutice generice. Toate aceste 
abilităţi vor fi utilizate şi valorificate şi în cazul familiilor care au 
copii cu tulburări de anxietate. Cu toate acestea, vor fi menţionate 
câteva aspecte care sunt relevante pentru familiile cu copii anxioşi. 

Anxietatea se regăseşte la nivelul întregii familii, de aceea 
există o mare probabilitate ca aceasta să fie observată încă de la 
primele întâlniri. Bineînţeles că, în primul rând, copilul este cel 
anxios. Acesta este îngrijorat, deoarece nu ştie ce se aşteaptă de la 
el, ce ar putea să gândească terapeutul despre el şi ce va trebui să 
facă pe parcursul terapiei. Totodată, părinţii sau apartinatorii sunt, 
în general, preocupaţi de ceea ce ar putea să creadă terapeutul 
despre ei, dacă se vor căuta anumite aspecte în personalitatea lor 
şi ce anume vor trebui ei să facă. Terapeutul poate să preîntâmpine 
aceste temeri şi să încerce să le elimine, întrebându-i pe părinţi de 
la început ce fel de îngrijorări au cu privire la terapie, ce cred ei că 
înseamnă terapia şi ce anume consideră ei că ar putea terapeutul 
să gândească despre ei. Cu toate acestea, se poate întâmpla ca 
părinţii să fie reţinuţi în a răspunde la astfel de întrebări şi s-ar 
putea să nu obţinem din partea lor un răspuns deschis şi sincer. în 

de atitudini ale parintilor. Este bine ca terapeutul sa informeze 
familia ca membrii ei nu vor fi judecati si ca ei sunt cei care vor 
detine controlul: depinde de ei despre ce anume doresc sa 
vorbească si câte detalii doresc să ofere. Este important, de 
asemenea, să le amintim că discuţiile din timpul şedinţelor de 
terapie sunt confidentiale. Prin modalitatea în care terapeutul se 
comportă, pune întrebările şi face diferite comentarii poate să-i 
creeze clientului sentimentul că este ascultat, dar nu judecat. 
Majoritatea familiilor se relaxează şi se implică foarte uşor după 
primele interacțiuni cu terapeutul. în unele cazuri, copilul poate fi 
atât de anxios, încât poate refuza să răspundă întrebărilor adresate 
de terapeut sau să ofere răspunsuri monosilabice. 

în mod frecvent, copiii anxioşi încearcă să ofere răspunsuri pe 
care se gândesc că terapeutul ar vrea să le audă sau să se pună 
într-o lumină favorabilă. În aceste situaţii, este bine să se reducă 
presiunea asupra copilului şi să se obţină mai multe informaţii de la 
părinţi (de preferat, în prezenţa copilului). Este, de asemenea, 
important ca terapeutul să petreacă singur mai mult timp cu 
copilul şi să încerce să construiască o relaţie. în acest sens, în 
special cu copiii mai mici, se obţin progrese foarte reduse în 
primele săptămâni. Este bine să încurajați copilul să se angajeze în 
conversaţie, refocalizând discuţia pe aspecte ce nu ţin de 
problemele lui, cum ar fi teme legate de hobbyuri, filme, cărţi. 
Această abordare poate funcţiona, atâta timp cât terapeutul nu 
încearcă prea insistent să se împrietenească cu copilul. De cele mai 
multe ori, prin joc, putem cel mai uşor să spargem gheaţa, mai ales 
cu copiii mici. Copiii anxioşi au nevoie în permanenţă de feedback 
pozitiv şi încurajări. Un feedback adecvat îi poate face să se simtă 
mult mai confortabil în discuţia cu terapeutul despre problemele 
lor. Oferirea de recompense sub forma autocolantelor sau a 
ştampilelor poate funcţiona pentru copiii mai mici. 

întrebaţi copilul de ce crede el că a fost adus la terapie. 
Adesea, copiilor le este frică de evaluare, deoarece aceasta ar 
putea să arate că ei au o problemă, că ar putea fi luaţi de lângă 
părinţi sau că sunt consideraţi nebuni. Din păcate, de cele mai 
multe ori, copiilor anxioşi nu li se spune foarte multe despre 
procesul de evaluare, de aceea este bine ca terapeutul să-i prezinte 
copilului scopul şi structura acesteia, precum şi tipul de tratament 
care va fi realizat. Copiii trebuie să fie informaţi că nu li se va 
întâmpla nimic rău şi că nu vor fi forţaţi să facă ceva împotriva 
voinţei lor. De asemenea, trebuie asiguraţi de faptul că foarte mulţi 
copii au mai fost la terapie şi asta nu a însemnat că au devenit 
nebuni. 


Interviul diagnostic 
Prin intermediul interviului diagnostic, se urmăreşte 
obţinerea cât mai multor informaţii, pentru a putea realiza o 

conceptualizare a problemelor pacientului, care să includă atât 
factorii psihologici, cât şi factorii comportamentali implicaţi în 
menţinerea dificultăților. Această conceptualizare trebuie să 
ghideze faza de diagnostic şi tratament. 

Odată stabilită relaţia terapeutică, următorul pas este de a 
înţelege simptomatologia prezentă şi de a aduna cât mai multe 
informaţii relevante. Evaluarea modului în are gândeşte copilul, 
subliniază importanţa obţinerii unor informaţii direct de la copil, ca 
o completare a informaţiilor obţinute de la persoanele semnificative 
din viaţa copilului. Este cunoscut faptul că adesea copiii au o 
perspectivă unică asupra propriilor anxietati, însă este recomandat 
ca informaţiile provenite de la copii să fie verificate, aceasta 
deoarece copiii mai mici întâmpină dificultăţi în exprimarea stărilor 
lor interne. Detaliile importante pe care trebuie să le aflăm se 
referă la severitatea şi frecvenţa comportamentelor lor, patternul 
de întăriri survenite în urma realizării acestor comportamente, 
precum şi la măsura în care copilul solicită şi primeşte reasigurări 
din partea celorlalţi. De asemenea, este important să obţinem 
informaţii referitoare la istoricul medical şi traseul dezvoltării 
copilului, incluzând aici detalii referitoare la naştere, modul în care 
copilul şi-a însuşit achiziţiile fundamentale, formarea ataşamentului 
în primii ani de viaţă şi începerea şcolii. Este util să înregistrăm 
toate aspectele ce ţin de istoricul şcolar, cum ar fi progresul 
copilului, posibila prezenţă a unor dificultăţi de învăţare, 
interacţiunile cu colegii, performanţele obţinute pe parcursul 
evaluărilor, evidenţa prezentelor şi deprinderile de efectuare a 
temelor. Informaţiile generale cu privire la prezenţa unor tulburări 
de anxietate sau de altă natură, în familie, sunt, de asemenea, 
necesare. Nu în ultimul rând, este important să cunoaştem modul 
în care părinţii văd problemele legate de anxietatea copilului şi 
cum au reuşit ei să le facă fata până în acest moment. 


Interviul diagnostic structurat 


Interviurile structurate sau semistructurate prezintă câteva 
avantaje, comparativ cu cele nestructurate. Interviurile 
nestructurate, de cele mai multe ori, au o fidelitate şi o 
obiectivitate scăzute. Interviurile structurate oferă date care sunt 
uşor de cuantificat şi care ne ajută la formularea unui diagnostic 
formal. Au fost dezvoltate mai multe interviuri structurate, pentru a 
fi utilizate cu copii, cum ar fi: Diagnostic Interview Schedule for 
Children (DISC-R; Shaffer et al., 1993), Kiddie SADS- Present and 
Lifetime Version (K-SADS-PL; Kaufman et al., 1996) şi Anxiety 
Disorders Interview Schedule pentru DSM-IV: Versiunea pentru 
copii (ADIS-IV-C; Silverman şi Albano, 1996). Aceste interviuri sunt 
foarte răspândite, atât în practica clinică, cât şi în cercetare. Ele 
conţin componente atât pentru copil, cât şi pentru părinte, fiind 
utilizabile cu copiii cu vârsta cuprinsă între 6 şi 17 ani, iar 
administrarea lor completă durează aproximativ una - două ore. în 

urmare a schimbărilor apărute în manualele de diagnostic şi 
clasificare a tulburărilor mentale sau pentru a li se îmbunătăţi 
fidelitatea. DISC-R şi K-SADS-PL au fost dezvoltate astfel încât să 
permită screeningul mai multor tulburări, incluzând şi un set de 
întrebări pentru evaluarea anxietatii Ia copii. Aceşti itemi acoperă 
majoritatea subcategoriilor tulburărilor de anxietate întâlnite la 
copii şi adolescenţi. ADIS-IV-C, cu toate ca se focalizează 
preponderent asupra evaluării anxietatii la copii şi adolescenţi, 
oferă, totuşi, o evaluare scurtă şi a altor categorii de tulburări 
întâlnite la copii. Conţine itemi specifici care măsoară natura şi 
severitatea anxietatii, comportamentele de evitare ale copilului, 
evenimentele precipitatoare, aspectele cognitive şi modul în care 
anxietatea interferează cu viata copilului, creându-i acestuia 
distres. 

Fidelitatea inter-evaluatori a interviurilor structurate în ceea 
ce priveşte anxietatea la copii oscilează de la moderată, spre mare 
(Rapee et al., 1994). Aceasta înseamnă că diagnosticul tulburărilor 
de anxietate la copii şi adolescenţi este unul fidel, atunci când sunt 
utilizate interviuri structurate. Cu toate acestea, fidelitatea test- 
retest a diagnosticului tulburărilor de anxietate la copii, bazat pe 
auto-evaluărilerealizate de copii (self-reports), precum şi pe gradul 
de suprapunere între evaluările părinţilor şi cele ale copilului ridică 
uneori probleme.  Fidelitatea test-retest a diagnosticului 
tulburărilor de anxietate, pe baza autoevaluărilor realizate de copii 
este adecvată, dar consistenţa acestor autoevaluări este pusă sub 
semnul întrebării (Schniering, Hudson şi Rapee, 2000). Copiii au 
tendinţa de a raporta mai puţine simptome decât părinţii lor şi nu 
oferă detalii referitoare la durata şi frecvenţa simptomelor 
anxioase. Există mai multe posibile explicaţii pentru lipsa de acord 
între raportarile părinţiilor şi cele ale copilului, în evaluarea 
anxietatii la copii. Părinţii au dificultăţi în înţelegerea problemelor 
cu care se confruntă copilul lor sau pot să observe propriile lor 
anxietati în comportamentul copilului. Discrepanta poate să se 
datoreze şi altor factori ce ţin de copil, cum ar fi dificultatea cu 
care acesta înţelege itemii chestionarului sau dezirabilitatea 
socială (Schniering, Hudson şi Rapee, 2000). Totodată, aprecierile 
diferite pot să reflecte percepții diferite, dar valide ale problemei 
(Kazdin, French, şi Unis 1983). Puținele cercetări care şi-au propus 
să investigheze validitatea interviurilor, sugerează faptul că ele 
oferă informaţii acurate referitoare la caracteristicile anxietatii la 
copii şi adolescenţi şi au capacitatea de a discrimina între diferite 
categorii diagnostice (Schniering, Hudson şi Rapee, 2000). 


Autoevaluările 

Există câteva scale de autoevaluare a anxietatii la copii si 
adolescenţi (vezi tabelul 2). Aceste chestionare se administrează 
uşor şi rapid, oferind informaţii referitoare la natura şi la 

severitatea simptomelor. Ele au fost construite pentru a se iulia 
în completarea informaţiilor obţinute cu ajutorul interviului clinic şi 
nu pentru a fi utilizate ca instrumente pe baza cărora să se pună un 
diagnostic. Pentru aceste chestionare există şi norme, care sunt 
utile pentru evaluarea severitatii simptomelor şi a rezultatelor 
tratamentului. Studiile au demonstrat faptul că aceste măsurători 
au o fidelitate test - retest şi o validitate adecvată (Schniering, 
Hudson şi Rapee, 2000). Cu alte cuvinte, la fiecare administrare a 
chestionarelor se obţine aproximativ aceeaşi informaţie, ceea ce 
înseamnă că aceste chestionare măsoară în mod acurat simptomele 
anxioase la copii. 


Tabelul 2: Scale de autoevaluare a anxietatii la copii 
Instrumentul Bibliografie 
Revised Children's Manifest Anxiety Scale [Reynolds & 
(RCMAS) Richmond, 1978 
State-Trait Anxiety Inventory for Children |Spielberger, 1973 
Fear Survey Schedule for Children Ollendick, 1983 
Revised (FSSC-R) 
Social Phobia and Anxiety Inventory for |Beidel, Turner, & 


Children (SPAI-C) Morris, 1995 

Spence Children s Anxiety Scale (SCAS)  |Spence, 1997 
Multidimensional Anxiety Scale for March, 1998 
Children (MASC) 

Screen for Child Anxiety Related Birmaher et al., 1997 


Emotional Disorders (SCARED) 


Aceste instrumente au fost dezvoltate pentru diferite aspecte 
ale tulburarilor de anxietate la copii. Caracteristicile de baza ale 
acestor scale, precum aspectul pe care se focalizeaza anxietatea 
copilului, subscalele, structura itemilor si grupa de vârstă căreia i 
se adresează, sunt prezentate în tabelul 3. Structura şi conţinutul 
acestor scale diferă de la un chestionar la altul. Alegerea scalei 
depinde de factori cum ar fi : vârsta copilului, capacitatea lui de a 
se concentra, problemele cu care se prezintă şi scopul evaluării. 
Alături de scalele pentru măsurarea anxietatii, pot fi utilizate în 
procesul de evaluare şi chestionare care măsoară simptomele 
depresive, precum şi problemele comportamentale. The Children's 
Depression Inventory (CDI; Kovacs, 1981) este un chestionar 
specific care implică autoevaluarea simptomelor depresive la copii. 
Acest chestionar conţine 27 de itemi, fiecare constând în trei 
propoziţii. Copiii sunt rugaţi să aleagă acea propoziţie care descrie 
cel mai bine modul în care s-au simţit în ultimele două săptămâni 
(Sunt supărat din când în când, Sunt supărat de cele mai multe ori, 
Sunt supărat tot timpul). Există şi norme pentru acest chestionar, 
în cazul copiilor cu vârsta cuprinsă între 6 şi 18 ani. De asemenea, 
Child Behaviour Checklist (CBL; Achenbach, 1991) este util pentru 

adolescenților cu vârsta cuprinsă între 4 si 18 ani. Pentru acest 
chestionar, părinții trebuie să completeze 114 itemi referitori la 
reacțiile si comportamentele copilului. CBCL oferă posibilitatea 
măsurării mai multor comportamente precum: anxietatea, 
retragerea socială, 'depresia, obsesiile şi  compulsiile, 
comportamentele noncomunicative (nonresponsive), 
hiperactivitatea, agresivitatea şi simptomele somatice. 


Masuratorile comportamentale 

Ca alternativă la interviurile structurate si la autoevaluări, 
există câteva forme de evaluare comportamentală a anxietatii 
copiilor. Acestea sunt foarte utile, mai ales în cazul copiilor mici, 
care au dificultăți în a-şi exprima frica, datorită nedezvoltării 
limbajului sau lipsei de insight. Măsurătorile comportamentale 
oferă informații despre aspectele observabile ale anxietatii, cum ar 
fi distresul, plânsul, crizele, expresia facială, postura şi 
comportamentul evitativ. Cele două mari categorii de măsurători 
comportamentale includ testele care evaluează comportamentul 
evitativ si cele care implică observarea directa. 

Testele care măsoară comportamentul evitativ presupun 
expunerea copilului la stimulii anxiogeni, într-un mediu controlat, si 
înregistrarea unor informații despre modul în care aceştia 
reacționează. Spre exemplu, dacă un copil are fobie de câini, poate 
fi rugat să se aproprie de un câine care este adus în clinică. 
Masuratori relevante ale comportamentului includ cât de aproape 
de câine reuşeşte să meargă copilul, postura, expresia facială şi 
durata expunerii. Copiii mai mici, adesea, nu reuşesc să descrie 
acurat stările lor interne, dar comportamentele lor arată faptul că 
ei resimt un distres puternic. Distresul se manifestă prin plâns, 
crize, încremenire sau dependența de persoanele de ataşament, 
atunci când se confruntă cu stimulul sau situația de care le este 
teamă. Aceste teste erau foarte utilizate în anii 1960 si 1970, dar in 
ultimii ani, au fost folosite mai putin. Testele care implica 
măsurarea comportamentului evitativ sunt adesea impracticabile în 
mediul clinic, mai ales atunci când frica implică stimuli sociali 
complecsi si aspecte de ordin cognitiv, care sunt greu de generat in 
mediul clinic. 

în cele mai multe cazuri, observarea directă a 
comportamentului este metoda comportamentală cea mai utilizată 
de evaluare a anxietatii. Observarea directa implică monitorizarea 
semnelor externe ale anxietatii, în condiții naturale. Copilul, 
împreună cu familia lui, sunt observați în timpul interviului, iar 
aspectele comportamentale, cum ar fi abilitățile sociale si reacțiile 
la situațiile nefamiliare, sunt notate. De asemenea, pot fi construite 
în mediul clinic anumite situații analoage pentru a evalua 
caracteristicile particulare ale copilului şi ale familiei. Spre 
exemplu, poate fi observată interacțiunea dintre copil si familia 
acestuia, formulând diverse sarcini, ce urmează a fi realizate 

împreună, pentru a putea fi evaluată această interacţiune. Goni 
pot fi separați de părinți, pentru a se putea observa 
comportamentul acestora, atunci când nu sunt lângă părinți, sau 
pot fi aduşi alți copii, pentru a putea evalua abilitățile de 
interacțiune cu cei de vârsta lor. 

Limita majoră a acestor măsurători comportamentale este 
faptul că nu sunt forme standardizate de evaluare, ceea ce le face 
să fie extrem de variabile la influența multor factori externi. 
Aceasta înseamnă că nu se pot realiza pe baza acestor măsurători, 
comparații interindividuale. De asemenea, evaluarile 
comportamentale relevă foarte puţine detalii referitoare la 
experienţele subiective ale copilului anxios, fiind recomandabil a fi 
utilizate alături de alte forme de evaluare. Din aceste motive, 
măsurătorile comportamentale nu sunt utilizate atât de des, 
precum interviurile şi chestionarele. 

Tabelul 3: Proprietatile instrumentelor de autoevaluare 
a anxietatii la copii 


Chestionarul/Subscale Grupa  |Focalizar |Structura 
de J e 

RCMAS anxietate fiziologică, |5-19 ani |anxietate |37 itemi de 
îngrijorare / cronică |tipul da/ nu 
hipersensibilitate, 
îngrijorări sociale / 
capacitate de 

STAIC A-trăsătură 9-12 ani janxietate |20 de itemi 
A-stare cronică  |pe o scală 

cu trei 
trepte 

FSSC-R frici specifice in 7-18 ani |frici 80 de itemi 
diferite contexte: specifice |pe o scala 
şcoală, casă, socială, cu trei 
fizică, de animale, trepte 
călătorie, fobia 

SPAI-C asertivitate, 8-17 ani [anxietate |26 de itemi 
performanţă socială socială {peo scală 
tipică, cu trei 
performanţă în public trepte 

SCAS anxietatea de 8-12 ani simptom |44 de itemi 
separare, fobia e pe o scală 
socială, tulburarea specifice |cu patru 
obsesivo-compulsivă, trepte 
panica-agorafobia, 
anxietatea 
generalizată, teama 

MASC simptome fizice, 8-16 ani [simptom [39 de itemi 
anxietate socială, e pe o scală 
evitarea vătămării, specifice |cu patru 
anxietatea de trepte 

SCARED manifestare 9-18 ani simptom |38 de itemi 
somatică / panică / e pe o scală 
generalizată, specifice |cu trei 
anxietatea de trepte 


separare, fobia 

Caracteristici demografice 

Prevalentă 

Similar cu situaţia întâlnită la vârsta adultă, şi în cazul 
copiilor, tulburările de anxietate reprezintă tipul de tulburare 
mentală cel mai des întâlnit. Acest lucru pare de multe ori 
surprinzător pentru clinicieni şi pentru alti profesionişti, care rar 
identifica sau se intalnesc in munca lor cu acesti copii. in mod tipic, 
copiii cu tulburări de anxietate suferă în tăcere si părinţii lor nu iau 
în considerare posibilitatea unui tratament, deoarece problema 
este văzută ca făcând pur şi simplu parte din felul de a fi al 
copilului. Dar copiii cu aceste dificultăţi există cu siguranţă. De 
fiecare dată când se publică sau când se discută în media despre 
anxietate în copilărie, apar o serie de întrebări şi solicitări de 
informaţie suplimentară. Este posibil ca unii dintre copiii vizati să fi 
fost deja la medicul de familie sau la consilierul şcolar, dar să nu fi 
căutat niciodată ajutor de specialitate. 

O serie de studii epidemiologice au demonstrat frecvenţa 
ridicată a tulburărilor de anxietate în copilărie. în acest context, 
două studii merită să fie amintite. Unul dintre ele a fost realizat în 
Noua Zeelandă şi a raportat interviuri cu aproximativ o mie de 
adolescenţi de cincisprezece ani şi cu mamele lor (Fergusson, 
Horwood şi Lynskey, 1993). Tulburările de anxietate au constituit 
grupul de tulburări cel mai frecvent raportat atât de către mame, 
cât şi de către copii. Când s-au combinat datele adunate, s-a 
observat că aproximativ 10% din grupul investigat îndeplinea 
criteriile de diagnostic pentru cel puţin o tulburare de anxietate, 
conform Manualului de diagnostic şi statistică a tulburărilor 
mentale III - revizuit. Rezultate similare au fost observate într-un 
studiu anterior realizat tot în Noua Zeelandă pe baza criteriilor 
DSM-III, cu copii de unsprezece ani (Anderson et al., 1987). 

Cel de al doilea studiu care merită a fi menţionat a examinat 
criteriile de diagnostic DSM-III-R într-un eşantion de aproape opt 
sute de adolescenţi olandezi cu vârsta cuprinsă între treisprezece şi 
optsprezece ani (Verhulst et al., 1997). Din nou, pe baza 
intervievării copilului ori a părintelui, tulburările de anxietate s-au 


evidentiat de departe ca fiind cele mai frecvente. De exemplu, 

adolescenti 
pe baza interviurilor cu unul dintre parinti s-a stabilit ca peste 16% 
dintre copii indeplineau criteriile pentru o tulburare de anxietate, 
in comparatie cu 3% pentru o tulburare afectiva, 2,5% pentru o 
tulburare disruptiva si 0,4% pentru abuz de droguri. Conform 
interviurilor cu copilul, aproape 11% indeplineau criteriile pentru o 
tulburare de anxietate, comparativ cu mai putin de 5% pentru o 
tulburare afectivă, 7% pentru o tulburare disruptivă şi 3,5% pentru 
abuzul de substanţe. 

Comparatiile dintre diferite tulburări de anxietate sunt mai 
dificile. în clinica noastră, cea mai des întâlnită problemă (ca 
diagnostic principal) este tulburarea de anxietate de separare. 
Aceasta e urmată la distanţă mică de tulburarea de anxietate 
generalizată şi de fobia socială. Natural, vârsta este importantă în 
realizarea acestor comparații, deoarece anxietatea de separare 
este mai frecventă la copiii mai mici, în timp ce fobia socială şi 
anxietatea generalizată sunt mai des întâlnite la adolescenţi. De 
fapt, în studiul realizat de Verhulst et al., fobia socială a fost de 
departe cea mai comună tulburare de anxietate în grupul de 
adolescenţi investigati. Fobiile specifice sunt foarte frecvent 
înregistrate în studiile de epidemiologie. Totuşi, în practica clinică, 
ele sunt rareori văzute ca diagnostic principal, dar sunt foarte 
comune ca diagnostic secundar. Tulburarea obsesivo-compulsivă 
este mai puţin frecventă decât celelalte tipuri de tulburări de 
anxietate, dar este observabilă la o minoritate semnificativă de 
copii. Tulburarea de panică în această grupă de vârstă este foarte 
rară. La clinica noastră, este rar diagnosticată la copii şi studiul 
realizat de Verhulst et al. pe esantionul de adolescenţi a raportat 
frecvenţe relativ reduse ale tulburării de panică atât conform 
părintelui, cât şi conform copilului. 


Diferențe de gen 

Tulburările de anxietate în copilărie par să fie mai frecvente 
în rândul fetelor, precum se întâmplă şi la vârsta adultă. De 
exemplu, în studiul realizat de Fergusson, Horwood şi Lynskey 
(1993), tulburările de anxietate au fost de aproximativ patru ori 
mai frecvente la fete decât la băieţi. Interesant, totuşi, aceste 
diferenţe legate de sex nu se reflectă în statisticile clinicii noastre, 
nici în cele ale multor altor asemenea centre specializate în 
anxietatea la copii. în clinica noastră, observăm fete şi băieţi cu 
frecvenţe aproximativ egale, indiferent de vârstă. în mod clar, 
cazurile înregistrate nu reflectă prevalența reală a tulburării în 
comunitate. Nu putem decât să concluzionăm că părinţii (care sunt 
principalii initiatori ai căutării ajutorului de specialitate în cazul 
copiilor anxioşi) tolerează comportamentele anxioase mai bine la 
fiicele lor în comparaţie cu fii. Aşadar, băieţii sunt aduşi la control 
când se constată nivele mai reduse ale anxietatii. 


Comorbiditate 

în general, vorbim despre tulburarea unui anumit copil la 
singular („copilul are un diagnostic de fobie sociala”), dar de fapt, 
tulburările singulare sunt mai degrabă excepția, nu regula. După 
cum am discutat în capitolul 1, de cele mai multe ori, considerăm 
că tulburarea principală a unui copil este aceea care pare să 
interfereze cel mai mult cu viața copilului. Totuşi, în majoritatea 
studiilor, în jur de 80% dintre copiii tratați pentru o anumită 
tulburare de anxietate îndeplinesc si criteriile pentru cel putin inca 
o tulburare. în cele mai multe cazuri, aceasta este tot o tulburare 
de anxietate. De exemplu, Last, Strauss si Francis (1987) au 
observat că in jur de 75% din esantionul lor de copii anxiosi 
îndeplineau criteriile pentru mai mult de o singură tulburare DSM- 
IIL In tabelele 4 si 5 sunt prezentate date de la clinica noastră. 
După cum se observă, peste 80% dintre copiii noştri îndeplinesc 
criteriile DSM-III-R pentru cel putin încă o tulburare secundară si 
în jur de 40% îndeplinesc criteriile pentru cel putin încă două 
tulburări în plus față de tulburarea lor principală. Numărul de 
diagnostice secundare nu diferă mult între copii în funcţie de 
diagnosticul principal. în mod similar, există diferențe minore în 
ceea ce priveşte comorbiditatea la băieți fata de fete şi la 'copiii 
mai mici față de cei mai mari. Aceste date ne spun că există o 
suprapunere si o similaritate considerabilă între diferitele tulburări 
de anxietate. Probabil că nu există diferente semnificative in ceea 
ce priveşte etiologia acestor tulburări şi, mai important, 
principalele metode de tratament vor fi similare. 


Tabelul 4: Procentul de copii cu diagnostice secundare pe lângă 
diverse tulburări principale 


Diagnostic principal Număr de diagnostice secundare 
0 1 2 3+ 
Anxietate de separare 10 43 37 10 
Fobie socială 18 50 25 7 
Anxietate generalizată 14 48 29 10 
Fobie specifică 15 58 12 15 


Tabelul 5: Numărul mediu de diagnostice secundare 
asociate fiecărei tulburări principale 


Grupul în |Sex Sex Peste |Sub9 
Diagnostic principal  |ansamblu |masculinfeminin /10 ani jani 
Anxietate de separare |1,5 1,3 1,7 1,8 1,3 
Fobie socială 1,3 1,1 1,5 1,2 1,4 
Anxietate generalizată |1,4 1,3 1,3 1,6 1,2 
Fobie specifică 1,3 1,3 1,3 1,4 1,2 

Impactul anxietatii 


După cum s-a discutat în introducere, există o concepţie 
generală greşită, conform căreia anxietatea, când apare, nu 
reprezintă o problemă serioasă pentru copii. Se consideră în 
general că problemele „serioase” ale copilăriei sunt depresia, 
tulburările de externalizare şi abuzul de substanţe. Noi credem că 
tulburările de anxietate pot de fapt să interfereze considerabil cu 
viaţa copilului şi pot să ducă, pe termen lung, la costuri importante 
pentru comunitate. 

Copiii anxioşi au în medie mai puţini prieteni în comparaţie cu 
colegii lor de vârstă (Rapee & Melville, 1997; Strauss et al. 1989). 
în consecinţă, dezvoltarea abilităţilor de socializare cu beneficiile 
acestora pot fi întârziate. în plus, suportul oferit de către colegii de 
aceeaşi vârstă şi interacţiunile cu aceştia sunt în general reduse, 
fapt care îi situează pe aceşti copii într-o zonă de risc crescut 
pentru 


depresie, singurătate, vulnerabilitate în faţa copiilor agresivi şi 
retragere. Mulţi dintre aceşti copii nu sunt asertivi şi în consecinţă 
tind să beneficieze de mai puţine experienţe pozitive şi să se 
confrunte cu mai multe frustrări. Chiar şi atunci când copiii anxioşi 
au câţiva prieteni, anxietatea lor tinde să îi împiedice să se implice 
în interacţiunile sociale pe care le presupun activităţi precum: 
mersul la dans, ieşitul în oraş, taberele şi excursiile. 

în general, copiii anxioşi au variate rezultate şi abilităţi 
şcolare. în ansamblu, performanţele lor şcolare nu sunt mai mici 
decât ale copiilor fără anxietate. Totuşi, acest lucru se datorează 
probabil tendinței acestor copii de a se raporta la activitatea 
şcolară cu mai multă seriozitate şi de a depune un efort mai mare 
decât alţi copii. De fapt, performanţele lor academice pot să fie 
puternic afectate de anxietate în anumite momente. Acest lucru 
este adevărat mai ales pentru situaţiile de presiune şi concentrare 
precum sunt examenele. Mulţi dintre părinţii care apelează la 
serviciile clinicii noastre ne-au spus că, în urma tratamentului, 
performanţele şcolare ale copiilor lor s-au îmbunătăţit. Aceşti copii 
pot să aibă probleme de prezenţă la ore, ceea ce poate duce la 
performanţe scăzute şi chiar la nevoia de a repeta o clasă. în 
cazurile extreme, copiii cu anxietate pot să nu meargă la şcoală pe 
perioade lungi de timp, fiind instruid acasă, de către părinţi. Un alt 
aspect relevant a fost observat în urma unui studiu de către Phillips 
şi Bruch (1988). Ei au observat că studenţii timizi tind să aibă 
opţiuni de carieră mai restrânse comparativ cu cei care nu sunt 
timizi. 

Probabil că anxietatea interferează cel mai puternic cu 
calitatea vieţii. Copiii anxioşi trăiesc un distres considerabil şi, deşi 
se consideră în general că aceste experienţe sunt „parte din felul 
lor de a fi”, distresul nu este necesar. în plus, comportamentele 
anxioase pot să afecteze în mod semnificativ întreaga familie. Am 

întâlnit multi părinţi care ne spuneau că nu au mai putut să iasă in 
oraş de ani de zile, deoarece nu pot să-şi lase copilul cu alte rude 
sau cu un îngrijitor. De asemenea, multe familii descriu vacanțe 
care au trebuit să se încheie brusc sau să se amâne datorită 
anxietatii copilului. 

Prognosticul pe termen lung al copiilor anxioşi nu este unul 
foarte optimist. Bineînţeles, o parte dintre aceşti copii îşi vor 
reduce nivelul de anxietate pe parcursul vieţii. Dar, o proporţie 
mare dintre ei vor continua să se confrunte cu interferența 
datorată anxietatii pe tot parcursul vieţii. O parte semnificativă vor 
continua să prezinte tulburări de anxietate şi vor dezvolta alte 
probleme, precum depresia, abuzul de alcool şi droguri sau ideatia 
suicidară. Există două studii de interes în legătură cu aceste 
aspecte. în primul, Caspi, Eider şi Bem (1988) au analizat evoluţia 
copiilor timizi (cu vârsta între opt şi zece ani) pe o perioadă de 
treizeci de ani. Au observat că cei care fuseseră printre copiii cei 
mai timizi continuau să fie şi adulţii cei mai timizi. În plus, bărbaţii 
aveau tendinţa de a dezvolta mai târziu o carieră stabilă, precum şi 
tendinţa de a se căsători şi de a deveni taţi mai târziu. în cazul 
femeilor, impactul anxietatii părea mai redus, dar cele timide aveau 
tendinţa de a duce o viaţă mai conservatoare şi mai marcată de 
stereotipurile de gen. Al doilea studiu, realizat de Caspi et al. 
(1996), a examinat psihopatologia adulţilor de douăzeci şi unu de 
ani care fuseseră evaluati ca'fiind anxioşi şi cu temperament 
inhibat la vârsta de trei ani. Copiii cu anxietate la vârsta de trei ani 
au prezentat o probabilitate mai crescută de a dezvolta anxietate, 
depresie, depedenta de alcool şi tendinţe suicidare ca adulţi, în 
comparaţie cu copiii fără probleme de anxietate. 

Factorii cauzali şi de menţinere ai anxietatii | 

Orice clinician trebuie să înțeleagă cât mai bine problemele 
cu care se confruntă. Cunoaşterea factorilor care este posibil să fie 
implicați în etiologia şi menţinerea anxietăţii vă poate ajuta în 
implementarea principiilor din acest program şi in modificarea 
acestora atunci când este nevoie. Deoarece subiectul principal al 
acestei cărți este tratamentul, nu avem spațiu pentru a prezenta un 
model detaliat al dezvoltării anxietatii în copilărie, astfel, că vom 
discuta câteva dintre principalele aspecte pe care le considerăm 
importante, mai ales în contextul intervenției. Pentru descrieri mai 
detaliate, cititorul interesat poate să consulte lucrările următorilor 
autori: Chorpita si Barlow, 1998; Hudson si Rapee, 2000; Manassis 
si Bradley, 1994 si Rapee, 2001. 


Factori genetici 

Fără îndoială, există o bază genetică a anxietatii. O serie de 
studii au indicat o concordanţă mai ridicată a nivelurilor de 
anxietate la gemenii monozigoti în comparaţie cu cei bizigoti şi 
concluzia pe baza unor studii cu eşantioane mari ' de gemeni este 
că aproximativ 50% din varianta simptomelor de anxietate este 

determinată genetic. Intr-un mod sau altul, factorii genetici sunt 
implicaţi în aproape toate tipurile de comportamente umane. Dar 
acest lucru ne spune de fapt ceva? 

Probabil că o întrebare mult mai importantă decât aceea dacă 
factorii genetici sunt implicaţi în expresia anxietatii este întrebarea 
ce anume este moştenit. Pentru a începe să răspundem la această 
întrebare, ne-am putea uita la studiul realizat de Torgersen (1983). 
Acesta a identificat diagnostice conforme DSM-III în cazul a optzeci 
şi cinci de perechi de gemeni: treizeci şi doi monozigoti şi cincizeci 
şi trei bizigoti. După cum era de aşteptat, când unul dintre gemeni 
prezenta o tulburare de anxietate, fratele său sau sora sa geamănă 
avea, de asemenea, o probabilitate medie de a avea o tulburare de 
anxietate şi această concordanţă a apărut ca fiind de două ori mai 
puternică în cazul gemenilor monozigoti, ceea ce susţine 
implicarea factorilor genetici în anxietate. Totuşi, în datele 
prezentate de Torgersen, nici o pereche de gemeni nu a avut exact 
aceeaşi tulburare. Cu alte cuvinte, dacă unul dintre gemeni avea 
anxietate generalizată, geamănul sau avea probabil fobie socială; 
dacă unul dintre gemeni avea tulburare de panică, fratele său sau 
sora sa avea probabil tulburare obsesivo-compulsivă şi tot aşa. 
Aşadar, este evident că baza genetică în cazul anxietatii este una 
comună pentru toate tulburările de anxiete. Altfel spus, nu există o 
genă a fobiei sociale sau a anxietatii de separare. Mai degrabă, 
există o anumită componentă genetică care se asociază cu şanse 
crescute de a dezvolta oricare dintre tulburările de anxietate. De 
fapt, cercetări recente sugerează faptul că s-ar putea să existe un 
factor genetic mai general etichetat de către cercetători ca 
„sindromul general nevrotic” (Andrews, 1996, 3-20). Cu alte 
cuvinte, ceea ce se pare că este moştenit este măsura în care 
cineva este nevrotic în general. Această vulnerabilitate se poate 
manifesta sub forma tulburărilor de anxietate sau a celor afective 
(sau a ambelor), în anumite circumstanţe. 

Aşadar, se pare că ceea ce se moşteneşte este nivelul general 
de neuroticism. Ce înseamnă acest lucru în termeni concreti? 
Majoritatea cercetătorilor folosesc termenul de „neuroticism” cu 
referire la nivelul general al emotionalitatii pe care o trăieşte o 
anumită persoană. Astfel, ceea ce este moştenit este gradul în care 
o persoană va răspunde emoţional în diverse situaţii - unii oameni 
sunt foarte emotionali, alţii mult mai putin. Din punct de vedere 
fiziologic, s-ar putea ca oamenii sa varieze in functie de nivelul de 
activare neurofiziologica pe care il manifesta ca răspuns la stresori 
(Rapee, 2001). 


Temperamentul 

Cum se comporta un copil care are o vulnerabilitate genetica 
spre anxietate? O serie de cercetatori au identificat la copii, chiar 
la bebeluşi, un stil temperamental care pare să se suprapună peste 
ceea ce am numi un „temperament anxios”. Unul dintre stilurile de 

comportament cel mai larg acceptate a fost descris de către Jerome 
Kagan, de la Universitea Harvard. El a descris un stil de 
comportament pe care l-a denumit „inhibiţie comportamentală”. 
Copiii cu acest stil de temperament inhibat reacţionează prin 
retragere şi teamă când se confruntă cu evenimente noi sau 
neobişnuite. Sunt mai predispuşi să plângă, să se agate de mama 
lor, să privească fix şi mai puţin predispuşi să vorbească, să 
exploreze sau să interacţioneze cu străinii, în comparaţie cu alti 
copii de vârsta lor. Kagan şi colegii săi au identificat acest stil de 
comportament şi la copii de doar câteva luni şi i-au evaluat pe 
aceşti copii de-a lungul câtorva ani. La câteva luni, aceşti copii se 
caracterizează prin activitate motorie crescută şi prin plâns mai 
frecvent (similar cu descrierile persoanelor cu neuroticism crescut, 
care raportează că sunt mai activate din punct de vedere 
neurofiziologic şi mai implicate emoţional). Studiile de follow-up au 
arătat că o mare parte dintre copiii care sunt evaluati ca făcând 
parte din spectrul inhibiţiei comportamentale la vârste timpurii 
continuă să se situeze în această zonă pe parcursul anilor următori. 
Această consistenţă sugerează că inhibiţia comportamentală este 
într-adevăr un stil temperamental sau de personalitate. Bineînţeles, 
doar pentru că inhibiţia comportamentală poate fi observată la 
vârste foarte mici, nu înseamnă că este în totalitate determinată 
genetic. Chiar şi în cazul copiilor de câteva luni, factorii de mediu 
pot fi importanţi. Cu toate acestea, unele cercetări au arătat că o 
mare parte din varianta inhibiţiei comportamentale este 
determinată genetic. 

Legătura dintre temperamentul anxios şi tulburările de 
anxietate la copii a fost realizată în mai multe moduri. în primul 
rând, date de la clinica noastră arată faptul că mamele copiilor cu 
tulburări de anxietate raportează cum copiii lor au întâmpinat o 
serie de dificultăţi pe o perioadă de câţiva ani. în comparaţie cu 
copiii fără probleme clinice, copiii cu anxietate au fost descrisi de 
către mamele lor ca având mai multe comportamente dificile când 
erau sugari, ca având mai multe frici în primii doi ani de viaţă şi ca 
fiindu-le mai dificil să se despartă de mamă în primii ani de viaţă 
(Rapee şi Szollos, 1997). în al doilea rând, cercetările realizate de 
către Rosenbaum şi colaboratorii săi (1993) au arătat că părinţii 
anxiosi au o probabilitate mai ridicată de a avea copii cu inhibitie 
comportamentală crescută. De asemenea, copiii inhibati 
comportamental au o probabilitate mai mare de a avea părinţi cu 
diverse tulburări de anxietate. în al treilea rând, copiii care au fost 
identificaţi la o vârstă timpurie ca având un nivel ridicat de 
inhibiţie comportamentală şi care au fost urmăriţi pe parcursul 
câtorva ani, au fost mai predispuşi la a dezvolta o tulburare de 
anxietate, în comparaţie cu copiii care nu erau inhibaţi 
comportamental. 


Stilul parental : 
Oare parintii pot sa influenteze nivelul de anxietate al copiilor 

lor? Aceasta este o întrebare destul de grea, răspunsul diferă uşor, 
în funcţie de perspectiva adoptată. S-au realizat multe studii care îi 
chestionau pe adulţii cu diverse tulburări de anxietate în legătură 
cu modul în care au fost crescuţi de către părinţii lor. Aceste studii 
au arătat în mod constant că adulţii anxioşi raportează că părinţii 
lor erau mai reci şi cu tendinţa de a controla sau hiperprotectivi în 
comparaţie cu părinții adulţilor fără anxietate (conform 
declaraţiilor acestora), în general, rezultatele înclină spre varianta 
unui stil de îngrijire caracterizat de un control ridicat şi mai puţin 
spre unul caracterizat de respingere. Dar aceste informaţii reflectă 
cu adevărat stilul real al părinţilor sau pot să fie mai de grabă 
influențate de o reamintire sau o percepţie distorsionată a 
părinţilor dintr-o perspectivă anxioasă? 

Câteva studii şi-au propus să abordeze direct părinţii copiilor 
cu anxietate referitor la cu atitudinile şi comportamentele lor de 
îngrijire a copilului. Aceste studii au fost mult mai puţin congruente 
în ceea ce priveşte rezultatele, dar, bineînţeles, este foarte probabil 
ca părinţii să nu fie sinceri în răspunsurile lor sau pur şi simplu să 
nu reuşească să identifice caracteristicile propriului stil de îngrijre. 
Totuşi, unele dintre aceste studii aduc dovezi în sprijinul studiilor 
realizate cu copii, arătând că părinţii copiilor cu anxietate par să fie 
mai reci şi mai ales cu tendinţe de control mai puternice faţă de alţi 
părinţi. 

în final, o altă perspectivă a presupus observarea 
interacțiunilor dintre copii şi părinţi în laborator (Hudson şi Rapee, 
1998). în unul dintre studii, copii anxioşi şi neanxioşi au parcurs o 
serie de sarcini cognitive complexe. Mamele lor au fost alături de 
ei, în timp ce aceştia realizau probele şi apoi când au primit 
rezultatele. Au fost instruite să îşi ajute copilul doar dacă simțeau 
că acesta chiar are nevoie de ajutor. Observatori independenţi care 
nu ştiau diagnosticul copilului au evaluat interacţiunea dintre 
mamă şi copil (înregistrată video), utilizând o serie de scale. S-a 
observat o serie de diferenţe între interacţiunile copiilor anxioşi şi 
ale celor nonanxioşi. Cele mai interesante dintre acestea se referă 
la faptul că mamele copiilor anxioşi manifestau cu o probabilitate 
mai mare comportamente de implicare în sarcină şi de ajutor dat 
copilului, chiar dacă acesta nu-l solicitase. Aceste rezultate sunt 
congruente cu cele obţinute prin celelalte doua linii de cercetare, 
sugerând că părinţii copiilor anxioşi s-ar putea să fie mai intruzivi, 
mai implicaţi şi mai proiectivi în comparaţie cu părinţii copiilor 
nonanxioşi, mai ales în momentele de dificultate. 

Alte cercetări realizate la clinica noastră au început să 
evidentieze ceea ce orice părinte ar putea să relateze: părinţii nu 
se comportă la fel cu copiii lor. Părinţii ne spun că într-adevăr sunt 
mult mai protectivi şi încearcă să controleze lucrurile mult mai 
mult în legătură cu copilul lor anxios, faţă de fraţii şi surorile 
acestuia care nu sunt anxioşi. Astfel, se pare că orice factori legaţi 
de stilul de îngrijire, care ar putea să fie implicaţi în anxietate, nu 

reprezintă factori comuni în cadrul unei familii, ci sunt specifici 
copilului care dezvoltă o tulburare de anxietate. ! 

De ce devin părinţii mai implicaţi în interacţiunile cu unul 
dintre copii, faţă de ceilalţi copii ai săi? Ipoteza noastră este că 
fiecare copil provoacă anumite tipuri de răspunsuri din partea 
părintelui. Acest lucru este foarte probabil, mai ales când copilul 
are temperament anxios. Când un bebeluş sau un copil mic plânge 
uşor sau se sperie uşor de lucrurile noi care apar în viaţă, este 
foarte de înţeles că părintele va răspunde la distresul copilului 
devenind mai implicat şi mai proiectiv. Dar astfel, aceşti copii nu 
pot să înveţe că lumea nu este atât de periculoasă precum cred ei 
şi anxietatea lor este menţinută. 


Factori cognitivi 


Există dovezi importante că şi în cazul copiilor anxioşi apar 
multe gânduri legate de pericole şi rezultate negative, exact ca în 
cazul adulţilor. Aceste gânduri tind să fie legate atât de rezultate 
negative în sfera socială („Nu voi reuşi” sau „Vor râde de mine”), 
cât şi de consecinţe negative fizice („O să mă rănesc” sau „Părinţii 
mei vor muri”). Mai interesant, unele dovezi sugerează că unii copii 
anxioşi s-ar putea să interpreteze situaţiile ambigue în termeni 
amenintatori (Barrett et al. 1996). De exemplu, copilului i-a fost 
prezentat următorul scenariu: ,Imagineaza-ti că mergi spre un 
grup de copii de la tine de la şcoală. în timp ce tu te apropii de ei, 
aceştia încep dintr-o data să râdă. De ce crezi că râd?”. Copiii 
anxioşi oferă cu o probabilitate mai mare o interpretare 
amenințătoare ca de exemplu: „Copiii cred că arăt ciudat”. Prin 
comparaţie, copiii non-anxioşi oferă cu o probabilitate mai mare o 
interpretare neutră, ca de exemplu: „Cineva tocmai a spus o 
glumă”. 

Aceste cercetări sugerează faptul că procesele mentale 
interne ale copiilor cu anxietate s-ar putea să contribuie la stările 
lor de anxietate în diverse situaţii. Momentan, nu ştim dacă factorii 
cognitivi au un rol de foarte de timpuriu, înainte de instalarea 
tulburării, sau dacă sunt mai degrabă o consecinţă a tulburării de 
anxietate, dar, din moment ce există, cu siguranţă contribuie la 
menţinerea acesteia. 


Comportamentele de evitare . 

Una dintre principalele caracteristici ale “tulburărilor de 
anxietate este comportamentul de evitare. Acesta poate să fie 
evident (precum evitarea şcolii) sau subtil (precum evitarea 
contactului vizual), dar este parte a tabloului prezentat de aproape 
toţi oamenii cu tulburări de anxietate. In studiul realizat de Barrett 
et al. (1996), copiii au fost întrebaţi nu doar la ce s-ar gândi în 
situaţia prezentată, ci şi ce ar face. Copiii cu o tulburare de 
anxietate au prezentat de departe o probabilitate mult mai ridicată 
a răspunsurilor care indicau încercarea de a scăpa din sau de a 

evita situatia respectiva, in comparatie cu copiii fara anxietate 
clinica si cu cei cu tulburari opozitioniste. De fapt, comportamentul 
de evitare a facut cel mai puternic diferenta intre aceste grupuri. 

Destul de multe cercetări au arătat că, atunci când se 

dezvoltă frica de un anumit obiect sau eveniment, aceasta poate să 
fie menţinută pentru perioade lungi de timp (teoretic pe termen 
nedefinit), dacă persoanei îi este posibil să evite obiectul sau 
evenimentul respectiv. Dimpotrivă, dacă persoana se confruntă cu 
obiectul sau cu evenimentul în cauză, frica se poate diminua foarte 
rapid. Comportamentele de evitare sau apropiere par să fie vitale 
pentru menţinerea anxietatii. 


Alţi factori 

O serie de alti factori este probabil să fie implicaţi în 
dezvoltarea anxietatii la copii. Unul dintre aceşti factori care s-ar 
putea să fie importanţi este reprezentat de lecţiile şi mesajele pe 
care copilul le primeşte de la părinţi, prin discuţiile pe care aceştia 
le poartă şi prin observare. Aceste mesaje pot să fie independente 
de modul în care părintele încearcă în mod intenţionat să îşi 
modeleze copilul (am discutat deja rolul stilului parental de 
îngrijire) şi se referă la modurile mai puţin conştiente în care 
părintele îşi influenţează copilul. Mare parte din această influenţă 
s-ar putea să se manifeste în urma observării de către copil a 
modului de comportare al părintelui. Dacă părintele însuşi este 
anxios, acesta îi va arăta copilului său moduri anxioase de a 
reacţiona la diverse evenimente. îi va transmite copilului mesajul 
că lumea este periculoasă. De asemenea, părintele poate să 
transmită acest mesaj (şi astfel să potenteze anxietatea copilului) 
pe cale verbală, prin faptul că este de acord cu mesajele temătoare 
ale copilului, prin faptul că îl previne în repetate rânduri în 
legătură cu posibile pericole sau acordând multă atenţie 
potentialelor ameninţări. ' 

Evenimentele de viata stresante pot, de asemenea, sa reduca 
sentimentul de siguranţă al copiilor şi să crească anxietatea. 
Numeroase cercetări cu adulţi sugerează faptul că multe fobii 
specifice sunt accelerate de experienţe traumatice (de exemplu a fi 
muşcat de un câine). în plus, unele forme de anxietate, precum 
stresul post-traumatic, sunt prin definiţie determinate de 
evenimente de viaţă majore. Deşi probabil că nu acesta este modul 
în care se generează cazurile de anxietate cronică, fără îndoială 
evenimentele stresante sunt importante. Mai mult, atunci când 
asemenea episoade de condiţionare apar pe un fond de anxietate 
cronică, cu certitudine că ele pot exacerba anxietatea, chiar dacă 
nu sunt nici singura, nici cea mai importantă cauză a acesteia. 

în acelaşi sens, evenimentele de viaţă negative în general pot 
să exacerbeze şi să menţină anxietatea la copiii cu o anumită 
vulnerabilitate temperamentală. Unele date recente de la clinica 
noastră sugerează că mai ales copiii cu anxietate de separare par 
să fi fost expuşi la mai multe evenimente negative faţă de al ţi copii 

(Rapee si Szollos, 1997). Alte date provenind de la adulti cu diferite 
tulburari de anxietate nu au indicat nici o diferenta intre acestia si 
adultii nonclinici, in ceea ce priveste numarul de evenimente 
negative din viata fiecăruia. Mai degrabă, adulţii anxiosi aveau 
tendinta de a raspunde la acelasi tip de evenimente cu un distres 
mai puternic (Rapee, Litwin si Barlow, 1990). Aceste date par sa 
sugereze faptul ca nu aparitia in sine a unui eveniment negativ 
accelereaza declansarea anxietatatii, ci ca acesta este exacerbata 
de reactia la evenimentele de viata ale unei persoane care este din 
punct de vedere temperamental mai emotiva. 


Un model integrativ 

Asadar, cum putem integra toate aceste informatii? Imaginea 
completa a modului in care se dezvolta anxietatea este cu siguranta 
una foarte complexa, dar, in cele ce urmeaza, prezentam un model 
simplu (Rapee, 2001), care cuprinde cativa dintre factorii cei mai 
importanţi, şi care ne poate ajuta in  conceptualizarea 
tratamentului. 

Conform modelului, un părinte anxios poate să aibă un copil 
care se naşte cu o vulnerabilitate pentru anxietate. Factorii 
genetici specifici trebuie clarificati de cercetări viitoare, dar este 
foarte posibil ca principala lor manifestare să fie prin nivele 
ridicate de activare neurofiziologică şi emotivitate. La rândul său, 
părintele anxios va răspunde unui copil vulnerabil cu o 
probabilitate mai mare prin control şi protecţie excesivă. Astfel, 
este important să înţelegem că stilul 


50 Tratamentul anxietatii la copii si 
adolescenti 


de îngrijire al părintelui nu este în sine „greşit”. 
Mai degraba, este mai probabil ca parintii copiilor 
vulnerabili sa raspunda de fapt la semnalele de 
distres ale copilului. Pe parcursul a mai multi ani, in 
care trebuie sa faca fata unui copil sensibil si cu nivel 
ridicat de activare, părintele dezvoltă un pattern 
dezadaptativ de anticipare a distresului copilului şi de 
oferire de ajutor acestuia, pentru a evita emoţiile 
negative anticipate. Evitarea distresului este cu atât 
mai probabilă, cu cât şi părintele este anxios. Alţi 
factori parentali sau  circumstanţiali pot, de 
asemenea, sa influenţeze probabilitatea ca un părinte 
să reacționeze în cazul unui copil emotiv cu 
supraprotecţie. De exemplu, am observat că la copiii 
cu anxietate clinică se înregistrează o probabilitate 
mai mare să fi apărut complicaţii la naştere în 
comparaţie cu copiii nonclinici şi, de asemenea, se 
înregistrează o probabilitate uşor crescută ca cei 
anxioşi să fie primii născuţi (Rapee şi Szollos, 1997). 
Oricare dintre aceşti factori poate să-l determine pe 
un părinte să fie mai proiectiv cu acel copil în 
comparaţie cu ceilalţi din familie. 


Factor Anxietatea 
i părinţilor 
Vulnerabilitatea pentru anxietate: Răspunsuri 
le 
Nivelul de activare 
şi emotivitatea 
Distorsiuni| | 
in Evitarea 
informaţiei | |— Factori de socializare 
(părinţi şi colegi de 


aceeaşi vârstă) 


Stresori 
nespecifi 


intelegerea si tratamentul anxietatii la copii 
51 


Experiente 
amenintatoare 
specifice 


Tulburarea de 
anxietate 


Figura 1: Factori implicaţi in dezvoltarea anxietatii în copilărie 

Supraprotectia oferită de către părinţi este probabil să 
mărească vulnerabilitatea copiilor pentru anxietate, prin întărirea 
tendinţelor de evitare a pericolului şi întărirea tendinţelor copilului 
de a percepe pericolul peste tot şi de a crede că nu are control 
asupra lui.Vulnerabilitatea pentru anxietate poate fi, de asemenea, 
potentata de diverse experienţe de învăţare socială. Aceste 
experienţe apar în interacţiunile cu părinţii în primii ani. în mod 
specific, învăţarea observationala şi oferirea de informaţii specifice 
din partea unui părinte anxios poate să crească tendinţele copiilor 
de a evita şi să întărească mesajul că lumea este periculoasă şi 
copilului îi lipsesc abilităţile de a-i face faţă. Similar cu reacţia 
părintelui, învăţarea de la părinte poate, de asemenea, să 
interacţioneze cu vulnerabilitatea pentru anxietate. învăţarea 
asocierilor legate de pericol este mult mai rapidă în cazul 
persoanelor cu activare ridicată. De asemenea, distorsiunile de 
procesare a pericolelor pot să potenteze probabilitatea de a învăţa 
aceste asocieri, în anii mai târzii, anxietatea copiilor poate să fie 
menţinută şi în continuare crescută, prin acceptarea 
comportamentelor de evitare şi a procesărilor anxioase de către 
colegii de vârstă care gândesc în mod similar sau prin respingerea 
şi neglijarea colegilor din grupul celor care nu au probleme de 
anxietate. 


Mecanismele tratamentului 


în concluzie, pe baza acestui model, cum îi putem trata pe 
copiii anxioşi? Evident, nu se poate face mare lucru în ceea ce 
priveşte predispozitiile genetice, dar restul factorilor pot să fie 
modificaţi prin mecanismele descrise în această carte. Procedurile 
centrale presupun a-l ajuta pe copil să îşi modifice în mod direct 
factorii care menţin anxietatea. Cel mai important este faptul că 
întregul cerc vicios al anxietatii poate fi rupt, dacă copilul este 
determinat să îşi contracareze tendinţele de evitare a pericolului. 
Expunerea se foloseşte pentru a determina copilul să se apropie de 
situaţiile de care se teme şi astfel să înveţe că nu are de ce se teme 
şi că poate să facă faţă acestor situaţii. A-i învăţa pe copii să 
gândească cât mai realist şi să îşi contracareze tendinţele naturale 
de a interpreta situaţiile în termeni de ameninţare poate, de 
asemenea, să fie foarte util. în unele cazuri, tehnicile de relaxare 


52 Tratamentul anxietatii la copii si 

adolescenti 
pot şi ele sa fie utile în a-i ajuta pe copii să îşi reducă nivelul de 
activare. în combinaţie cu aceste strategii, scopul este de a-i învăţa 
pe părinţi metode mai constructive, prin care îşi pot ajuta copilul. 
Aceste metode îi încurajează pe părinţi să reducă controlul şi să 
modeleze strategii eficiente de adaptare. în final, se utilizează 
strategii adiţionale precum antrenarea abilităţilor sociale şi a 
asertivitatii, care îi ajută pe copii să reducă experienţele negative şi 
să crească probabilitatea unor interacțiuni pozitive. 


Cercetări despre efectul tratamentului 


Au fost realizate cel puţin trei studii care testează empiric 
valoarea acestor tipuri de proceduri pentru ameliorarea 
tulburărilor de anxietate la copii. Primul studiu a fost condus de 
Phillip Kendall la Universitatea Temple din Philadelphia (1994). 
Patruzeci şi şapte de copii anxioşi au fost împărţiţi în mod aleator 
în grupul care primea tratament sau în grupul care forma lista de 
aşteptare. Intervenţia s-a bazat pe programul ,Coping Cat 
Workbook” (Kendall, 1992) şi a presupus 16 sesiuni, in mare parte 
implicând doar copilul. în comparaţie cu lista de aşteptare, 
tratamentul activ a produs o reducere semnificativă a anxietati 
măsurate atât prin raportul părintelui, cât şi prin raportul copilului. 
Aproximativ 64% dintre copiii trataţi nu mai îndeplineau la finalul 
intervenţiei toate criteriile necesare pentru un diagnostic DSM-IV, 
în comparaţie cu 5% dintre copiii de pe lista de aşteptare. Aceste 
rezultate s-au menţinut la evaluarea efectelor pe termen lung după 
un an. 

Barett, Dadds şi Rapee (1996) au condus o extindere a 
studiului lui Kendall. Şaptezeci şi nouă de copii anxioşi au fost 
distribuiţi în mod aleator în unul din trei grupuri: o listă de 
aşteptare (ca grup de control), grupul care primea intervenţie ce se 
adresa doar copilului şi grupul ce primea intervenţie care se adresa 
familiei. Intervenţia adresată copilului era bazată pe programul 
propus de Kendall, cu excepţia că fusese redusă la 12 sesiuni. 
Intervenţia pentru familie presupunea proceduri identice cu cea 
pentru copil, dar implica şi părinţii ca participanţi activi în program 
şi îi învăţa strategii de abordare a copiilor. Rezultatele au arătat că, 
precum în studiul lui Kendall, programul adresat copiilor a dus la 
reduceri semnificativ mai mari ale nivelului anxietatii în comparaţie 
cu lista de aşteptare. Totuşi, programul adresat familiei a avut 
rezultate şi mai bune. La finalul tratamentului, 84% din grupul care 
a fost tratat cu acest tip de intervenţie nu mai îndeplinea criteriile 
necesare pentru un diagnostic DSM-IV, în comparaţie cu 57% 
dintre cei care au primit tratamentul adresat copiilor şi 26% dintre 
cei de pe lista de aşteptare. Aceste rezultate s-au menţinut şi chiar 
au crescut uşor diferenţele dintre grupuri la evaluarea efectelor pe 
termen lung, realizată după un an de la încheierea intervenţiei. 

în final, în programul pe care l-am implementat mai recent, 
am continuat să includem părinţii în tratament. Am modificat uşor 

programul de la Universitatea Queensland, în sensul că l-am redus 
la nouă sesiuni (de-a lungul a 11 săptămâni), prin eliminarea 
componentei de relaxare (pentru a permite un program mai scurt) 
şi prin implementarea tratamentului în grupuri de cinci până la 
şapte familii. Datele obţinute cu. primele şaptezeci şi cinci de 
familii sunt excelente (Rapee, 1996). S-a înregistrat o reducere 
substanţială a nivelului anxietăţii la finalul tratamentului atât 
conform raportului părinţilor, cât şi celui al copiilor. Această 
reducere a nivelului anxietatii a fost egală cu cea obţinută in 
Queensland şi evaluarea efectelor pe termen lung a demonstrat că 
îmbunătățirile continuă si după un an. Rezultatele, atât cele bazate 
pe evaluările mamelor, cât şi cele bazate pe evaluările copiilor, 
sunt prezentate mai jos. 

Nu doar că s-au obţinut rezultate în cadrul programelor de 
cercetare universitare, dar am arătat şi faptul că putem 
implementa cu succes programul nostru într-o clinică ambulatorie 
afiliată unui spital. Rezultatele recente au demonstrat că tratarea 
copiilor într-o secţie de psihiatrie pediatrică duce la rezultate 
similare cu cele obţinute de programul nostru de la universitate 
(Wignall şi Rapee, 1998). Am dezvoltat, de asemenea, o variantă 
condensată a programului care se implementează intensiv de-a 
lungul unei singure săptămâni, fiind astfel potrivit pentru copii care 
vin din zone rurale sau îndepărtate. Şi această variantă a 
programului se pare că duce la rezultate excelente (Kowalenko et 
al., 1998). 

Aşadar, rezultatele obţinute de o serie de studii arată că 
putem reduce cu succes anxietatea la un procent mare dintre copiii 
care solicită tratament pentru această tulburare. Există oare 
anumiţi factori care ne pot ajuta să prezicem care dintre aceşti 
copii au o probabilitate mai crescută de a nu răspunde la 
tratament? Am încercat să identificăm o serie de predictori ai 
rezultatului tratamentului din datele obţinute de noi la Macquarie. 
Primul aspect care trebuie subliniat 

este .ca foarte putini dintre factorii care par evident implicati sunt 
cu adevărat importanţi. Copiii răspund pozitiv la tratament, 
indiferent de nivelul unor probleme de externalizare adiţionale, 
indiferent de nivelul depresiei părinţilor şi indiferent de cât de 
credibil a fost considerat iniţial programul de către părinţi. Vârsta 
şi sexul, de asemenea, au un rol redus - atât băieţii, cât şi fetele, 
precum şi copiii mici şi adolescenţii răspund în mod similar la 
intervenţie. Diagnosticul are şi el un rol limitat pe termen lung. 
Ceea ce am remarcat este faptul că tulburarea * de anxietate de 
separare pare să răspundă oarecum mai rapid la intervenţie în 
comparaţie cu altele. 

Figura 2: Modificări ale scorurilor înregistrate în urma evaluărilor 
realizate de mame asupra anxietatii copilului lor (scala CBCL - 
internalizare), în cadrul programului de la Universitatea Macquarie 

Figura 3: Modificări ale scorurilor înregistrate în urma 
autoevaluării 

copiilor (cu RCMAS), in cadrul programului de la Universitatea 
Macquarie 

De aceea, in etapa post-tratament, copiii cu tulburare de 
anxietate de separare ca diagnostic principal tind sa inregistreze o 
îmbunătăţire mai mare decât al ti copii. Totuşi, după un an, la 
evaluarea efectelor pe termen lung, copiii cu un diagnostic 
principal de fobie socială sau anxietate generalizată recuperează si 
toate categoriile înregistrează rezultate la fel de bune. 

Deşi satisfacția maritală s-ar putea să fie un factor care 
merită să fie luat în considerare, nu este nici pe de parte atât de 
important precum ne-am aştepta. Am avut o serie de familii sub 
tratament, care erau în proces de separare şi care au reuşit cu 
toate acestea să treacă peste problemele respective şi să îşi ajute 
copilul, în aceste cazuri, distresul marital nu are niciun efect 
asupra tratamentului. Este probabil ca tratamentul să fie 
compromis doar când cei doi părinţi nu reuşesc să treacă peste 
problemele de cuplu. Datele susţin această afirmaţie: distresul 
marital corelează doar într-o măsură mică cu un rezultat slab al 
tratamentului. 

Evident, rămân multe lucruri pe care trebuie să le învăţăm 
despre anxietatea în copilărie. în plus, tratamentul nu are o 
eficacitate de 100%, aşadar căutăm tot timpul să îl îmbunătăţim. 
Dar, de asemenea, este evident că avem la ora actuală un 
tratament foarte eficace pentru tulburările de anxietate ale 
copiilor, care funcţionează pentru marea majoritate a acestora. 
Este eficient (poate fi implementat în grupuri) şi flexibil 
(funcţionează într-o serie de formate şi poate fi implementat de 
terapeuti cu experienţă diversă). Următoarele capitole vor descrie 
componentele programului în detaliu. Vom începe prin a prezenta 
câteva cazuri care vor fi utilizate ulterior pe parcursul întregii 
cărţi, pentru a ilustra procedurile presupuse de acest program. 


Capitolul 3 


Studii de caz 


in acest capitol, sunt prezentate mai multe studii de caz, 
pentru a vă oferi o imagine cât mai cuprinzătoare asupra copiilor 
cu tulburări de anxietate şi asupra familiilor acestora. Dificultăţile 
cu care se confruntă copiii cu anxietate sunt eterogene şi diferite 
de la caz la caz; nu există doi copii care să prezinte exact acelaşi 
profil. Cu toate acestea, studiile de caz prezentate oferă doar o 
apreciere generală a modului în care se manifestă aceşti copii şi 
părinţii lor. în mod particular, scopul acestor studii de caz este de 
a sublinia importanţa unei evaluări complete atât a copilului, cât şi 
a familiei, în vederea identificării tuturor problemelor cu care 
aceştia se confruntă. Pe parcurs, vom face trimiteri Ia aceste 
cazuri pentru a putea exemplifica diferite aplicaţii ale programului 
nostru. 


Andreea 


Părinţii Andreei, o fetiţă de 12 ani, relatează faptul că 
aceasta se îngrijorează în legătură cu „orice şi cu tot”. De 
asemenea, părinţii afirmă că Andreea este deranjată de orice 
situaţie şi eveniment nou, care nu face parte din rutina ei zilnică. 
Conform relatărilor părinţilor, îngrijorările se manifestă şi cu două 
săptămâni înainte de apariţia evenimentelor sau a situaţiilor noi. 
în fiecare dimineaţă, înainte de şcoală, Andreea acuză dureri de 
stomac. La şcoală, îi este frică să nu fie rănită, să nu facă greşeli, 
să nu întârzie sau să intre în tot felul de probleme. Părinţii 
relatează că Andreea, în mod constant, caută reasigurări în 
diverse situaţii, punând foarte multe întrebări. De asemenea, ei 
spun că fetiţa devine foarte speriată când se răneşte. în astfel de 
situaţii, ţipă, plânge şi îi este teamă că s-a rănit foarte grav. De 
cele mai multe ori, îi este frică, crezând că şi-a rupt un os. Andreea 
are doi fraţi şi foarte des se îngrijorează cu privire la siguranţa 


acestora. în casă îi urmăreşte în permanenţă, pentru a fi sigură ca 
aceştia nu se vor lovi. 

Părinţii o descriu pe Andreea ca fiind o perfectionista. Este 
foarte silitoare la şcoală şi întotdeauna îşi face temele, de cum 
ajunge acasă. Munca ei este foarte ordonată şi îşi scrie de mai 
multe ori temele, până când este mulţumită de rezultat. Andreea 
nu reuşeşte să adoarmă, luându-i o oră şi jumătate până când 
ajunge să 

adoarma. Ea marturiseste ca, in tot acest interval de timp, se 
ingrijoreaza referitor la ziua care a trecut, dar si la evenimentele 
care urmează să se întâmple în ziua următoare. Atât Andreea, cat 
şi părinţii acesteia, afirmă că fetei îi este foarte frică de hoţi, care 
ar putea să intre în casă şi să o rănească. Când aude afară un 
zgomot, insistă ca mama ei să meargă să verifice ce se întâmplă. 

Conform părinţilor ei, Andreei îi este, de asemenea, teamă de 
ace şi, atât cât poate, evită să meargă la doctor, din cauza acestei 
frici. Părinţii sunt nevoiţi să o oblige să meargă la doctor atunci 
când este foarte bolnavă, iar ori de câte ori trebuie să i se facă o 
injecție, plânge şi ţipă. Tot părinţii afirmă că Andreea manifestă o 
dorinţă foarte puternică de a fi apreciată de ceilalţi. Părinţii o 
descriu ca fiind un copil timid şi cred că întâmpină dificultăţi, 
atunci când trebuie să ofere un răspuns în clasă, deoarece îi este 
frică să nu comită o greşeală şi să se facă de râs. Andreea spune 
că îi este uneori teamă de ce ar putea gândi colegii despre ea. 
Părinţii spun că, atunci când salută pe cineva, nu păstrează 
contactul vizual şi foarte des, atunci când vorbeşte, are o voce 
şoptită. Cu toate acestea, ea a reuşit sa vorbească în faţa clasei, 
însă în astfel de momente se simte foarte agitată. Are câţiva 
prieteni la şcoală cu care se vizitează uneori şi în afara orelor. De 
obicei, după o perioadă de acomodare, nu întâmpină dificultăţi în 
a-şi face prieteni. 

Andreea întruneşte criteriile pentru un diagnostic principal 
de anxietate generalizată si un diagnostic secundar de fobie 
specifică, de subtipul fobiei de sânge-injecţii-plăgi. De asemenea, 
Andreea trăieşte o uşoară anxietate socială, dar aceasta nu este 
suficient de severă pentru a justifica un diagnostic. 


Anca 


Anca este o fetiţă de 7 ani, ai cărei părinţi afirmă faptul că 
fetiţei i-a fost întotdeauna greu să se despartă de ei. Ea afirmă că 
simte „lucruri ciudate în stomac” înainte de şcoală, după 
activităţile de la şcoală şi la petreceri. Atunci când se confruntă cu 
situaţii care implică separare de părinţi, atât Anca, cât şi părinţii 
ei afirmă că fetiţa se îngrijorează foarte mult şi pune o serie de 
întrebări referitoare la unde se vor afla părinţii ei şi când vor veni 
sa o ia. în timpul despărțirii obişnuieşte să tipe, să plângă şi să se 
tina aproape de mama ei. Mama spune că acasă, fetiţa o urmează 
peste tot, încercând să se joace în permanenţă în preajma ei şi, de 
cele mai multe ori, încearcă să o facă pe mamă să vorbească cu ea. 
Anca întâmpină foarte mari dificultăţi în a frecventa şcoala, iar în 
decursul anului trecut, a lipsit mai mult de 20 de zile de la şcoală. 
Aproape în fiecare dimineaţă, Anca plânge şi devine extrem de 
stresată înainte de a merge la şcoală, învăţătoarea o ajută pe Anca 
să intre în clasă. în fiecare dimineaţă, mama o obligă să iasă din 
maşină şi să se întâlnească cu învăţătoarea, la poarta şcolii. De la 
poartă, Anca merge împreună cu mama şi învăţătoarea, până în 

clasă. Această procedură nu dă întotdeauna roade, deoarece Anca, 
fie refuză de acasă să intre în maşină, fie refuză să iasă din maşină 
când ajunge în faţa şcolii. Există zile când Anca refuză să meargă 
la şcoală, iar mama este obligată să stea cu ea acasă. 

Părinţii confirmă faptul că fetiţa nu participa la nicio 
activitate în afara şcolii, dacă mama nu o însoţeşte. Recent, a vrut 
să participe la un curs de balet, dar, când a realizat că mama nu 
poate participa cu ea la curs, a refuzat să se mai ducă. Prietenii 
Ancăi o vizitează acasă, dar ea nu merge de acasă pentru a se juca 
cu ei. Nu a stat niciodată peste noapte acasă la un prieten sau la o 
rudă, dacă nu a fost însoţită de părinţi. De asemenea, Ancăi nu îi 
place să fie în locuri aglomerate, deoarece îi este frică gândindu-se 
că se- va pierde. Anca spune că adesea are coşmaruri în care 
părinţii ei sunt implicaţi într-un accident de maşină sau ea este 
furată de un hoţ. îi este teamă să nu i se întâmple ceva rău mamei 
ei. Totodată, Ancăi îi este teamă de câini, păianjeni şi de întuneric. 

Anca întruneşte criteriile pentru un diagnostic principal de 
anxietate de separare şi un diagnostic secundar de fobie de 
animale. 


George 

George are 15 ani. Mama spune că George a fost un copil 
timid şi că niciodată nu a avut foarte mulţi prieteni. George 
confirmă spusele mamei, recunoscând că are imul sau doi prieteni 
la şcoală, dar are foarte puţin contact cu aceşti băieţi în afara 
şcolii. Lui George nu îi place să meargă la petreceri sau să iasă cu 
colegii lui. Dacă merge la petreceri, îi place să consume băuturi 
alcoolice, pentru a se simţi mai confortabil. Afirmă că este în mod 
constant preocupat de ce gândesc alţii despre el. Crede că ceilalţi 
îl vor crede prost sau că nu este atrăgător. Mama spune că George 
insistă mereu ca hainele lui să arate perfect. Chiar şi în timpul 
iernii, băiatul refuză să poarte mânecă lungă, deoarece transpiră 
foarte uşor, iar acest lucru îl face să se teamă că alţii vor observa 
că a transpirat. 

George recunoaşte că devine foarte agitat dacă trebuie să 
vorbească în faţa clasei şi se întâmplă să lipsească de la şcoală, 
pentru a evita astfel de situaţii. Mama lui şi cei de la şcoală sunt 
preocupaţi de faptul că George chiuleşte foarte mult. Chiar şi să 
ajungă la timp la autobuz este dificil, aşa că George preferă să 
meargă pe jos sau să fie dus cu maşina. 

De asemenea, băiatul afirmă că se simte câteodată deprimat. 
Mama a observat faptul că, uneori, pare a fi foarte abătut, iar 
aceste perioade durează de la câteva zile până la câteva 
săptămâni. George nu are încredere în el, simțindu-se neajutorat 
în situaţii şcolare şi atunci când trebuie să îşi facă prieteni. Nu îi 
plac pauzele şi prânzul, deoarece trebuie să găsească o modalitate 
de a face timpul să treacă, fără să fie nevoit să vorbească cu alte 
persoane. Când se simte foarte trist, îi este dificil să se 

concentreze asupra scolii, acest lucru contribuind la aversiunea pe 
care o simte fata de şcoală. Recunoaste că, atunci când este 
deprimat, se gândeşte că nu are foarte multe motive pentru care 
să trăiască, deşi nu s-a gândit foarte serios la posibilitatea 
sinuciderii. George afirmă, de asemenea, că are probleme cu 
somnul şi nu reuşeşte să adoarmă, până foarte târziu (miezul 
nopţii sau chiar după ora 12), iar dimineaţa trebuie să se trezească 
la 6 dimineaţa, pentru a merge la şcoală. El spune că nu poate să 
adoarmă, deoarece are foarte multe lucruri la care se gândeşte, 
dar din cauză că nu poate să doarmă în timpul zilei, se simte foarte 
obosit şi letargic. Mama băiatului relatează că, în ultima perioadă, 
el a devenit mai iritabil acasă şi a avut mai multe certuri cu fratele 
mai mic. Ceea ce este important este faptul că atât părinţii, cât şi 
George spun că dispoziţia acestuia este acum relativ bună, iar 
problema cea mai acută în acest moment este frica pe care o 
resimte în situaţiile sociale (dacă dispoziţia lui George ar fi fost 
una depresivă - incluzând o letargie extremă, o motivaţie scăzută 
şi neajutorare sau dacă ar fi avut gânduri suicidare acute - ar fi 
trebuit abordată depresia, înaintea problemelor legate de 
anxietatea socială). 

Părinţii lui George sunt despărțiți de 5 ani si divortati de 18 
luni. George îşi vede tatăl tot la două săptămâni şi îşi petrece 
jumătate din vacantele şcolare cu el. Mama spune că tatăl nu 
consideră că George ar avea vreo problemă, iar acest 
comportament pe care băiatul îl manifestă, este specific vârstei 
lui. De asemenea, tatăl consideră că ea îşi face griji pentru nimic, 
iar băiatul va depăşi aceste momente. 

George întruneşte criteriile pentru un diagnostic principal de 
fobie socială si un diagnostic secundar de tulburare depresivă 
majoră. 


Andrei 


Andrei este un băiat de 9 ani, căruia îi este frică de microbi. 
Andrei recunoaşte faptul că îi este teamă că microbii îi vor ajunge 
pe mâini, că se va îmbolnăvi şi că va muri. Ca urmare a temerilor 
sale, Andrei se .spală pe mâini foarte frecvent. De exemplu, înainte 
şi după ce merge la baie, Andrei se freacă pe mâini minute întregi. 
Andrei procedează la fel, înainte şi după ce mănâncă şi ori de câte 
ori simte că este murdar pe mâini. El spune că nu evită să meargă 
afară să se joace, chiar dacă se poate murdări, dar dă fuga să se 
spele pe mâini foarte frecvent. Mama lui Andrei afirmă că băiatul 
îşi schimbă des hainele dacă acestea se murdăresc, atunci când se 
joacă. Andrei face duş de două sau de trei ori pe zi, iar dacă nu 
poate să facă duş, se simte stresat. Atunci când se gândeşte că ar 
putea fi murdar, el simte ceva ciudat în stomac. Se întâmplă 
frecvent ca mâinile lui să devină uscate şi aspre, datorită faptului 
că se spală foarte des. S-a întâmplat ca părinţii lui să îl ducă la un 
medic dermatolog, pentru tratament. Părinţii estimează că îşi 

petrece aproximativ 2 ore pe zi spalandu-se. 

La scoala, Andrei refuză sa folosească toaleta, deoarece 
crede că e plină de microbi. Cu toate acestea, merge la baie foarte 
des, pentru a se spăla pe mâini. Atât la şcoală, cât şi acasă, este 
foarte îngrijit şi insistă ca de fiecare dată, uniforma lui să fie 
călcată şi apretată. Devine agitat dacă părul sau hainele nu îi stau 
aşa cum vrea el. Scrisul lui este foarte îngrijit, iar biroul şi camera 
lui sunt întotdeauna aranjate. 

Andrei recunoaşte că, la şcoală, colegii lui râd de el pentru 
că este aşa de pedant. Cu toate că părinţii lui îşi amintesc că ela 
fost întotdeauna curat şi îngrijit, spun că preocupările lui pentru 
curăţenie şi ordine s-au accentuat mai ales după ce a intrat la 
şcoală, iar în ultimele şase luni, simptomele lui s-au agravat. 

Părinţii mărturisesc că el este foarte atent şi faţă de ceea ce 
mănâncă. El insistă să verifice fiecare mâncare, ca să se convingă 
că nu conţine microbi. Refuză să mănânce dacă, nu a fost martor 
la modul în care a fost preparată mâncarea, de aceea, preferă să ia 
masa doar acasă. Părinţii lui Andrei recunosc faptul că, în ultimele 
luni, mariajul lor a avut de suferit. De asemenea, au avut 
divergențe şi în ceea ce priveşte modul de abordare a problemelor 
lui Andrei. Mama consideră că nu primeşte de la soţ sprijinul 
necesar pentru a face faţă problemelor lui Andrei. Tatăl afirmă că 
soţia lui se implică prea mult în viaţa băiatului. 

Andrei îndeplineşte criteriile pentru tulburarea obsesivo- 
compulsivă. 


Capitolul 4 

La începutul oricărui tratament, este important să îi insuflati 
clientului dumneavoastră sentimente de încredere, speranţă şi 
încurajare. Clientul este pe punctul de a iniţia un demers destul de 
lung, care va presupune muncă susţinută şi provocări dificile, iar 
tratamentul are şanse minime de reuşită în lipsa unei motivații 
puternice. Astfel, este fundamental să investiţi timp şi efort pentru 
a creşte nivelul de motivaţie al clientului dumneavoastră. 
simplu, clienţii vor fi mai puternic motivaţi, atunci când au o 
relaţie apropiată cu terapeutul, când au încredere în cunoştinţele 
şi abilităţile terapeutului şi când reuşesc să înţeleagă natura 
problemei lor şi scopurile tratamentului, precum şi ce se aşteaptă 
de la ei. Din aceste motive, în prima şedinţă, este important să se 
lucreze în principal la construirea unei relaţii terapeutice şi să se 
explice specificul programului de intervenţie. Clientul va fi ajutat 
să înţeleagă natura problemelor sale şi modalitatea prin care 
acestea vor fi abordate pe parcursul tratamentului. 

Ţinând cont de specificul modalităţilor de interacţiune din 
cadrul unor familii, nu este neobişnuit ca unul dintre părinţi să 
preia rolul copilului şi să vorbească în locul acestuia. Am întâlnit 
situaţii în care, de fiecare dată când adresam o întrebare copilului, 
părintele răspundea îl locul acestuia. A transmite părintelui, într- 
un mod delicat, dar cu fermitate faptul că doriţi să afla ti 
răspunsul direct de la copil poate fi un prim pas terapeutic - a-l 
învăţa pe părinte să îi permită copilului să se descurce singur 
(acest subiect este abordat şi în capitolul 7). în cazul unor copii 
mai mici, probabil că vă veţi aştepta să răspundă doar la câteva 
întrebări simple pentru început (în funcţie şi de nivelul lor de 
anxietate) şi probabil că va fi foarte potrivit ca părintele să 
intervină şi să îşi ajute copilul. Când lucraţi cu adolescenţii, vă veţi 
adresa în majoritatea cazurilor direct lui sau ei şi vă veţi aştepta la 
intervenţii minime din partea părinţilor. De fapt, în cazul 
adolescenților mai mari şi mai maturi, probabil că sesiunile de 
terapie care să implice întreaga familie vor fi limitate, mai ales la 
început. Este important să le transmiteti adolescenților ca le 
respectaţi individualitatea şi că îi consideraţi parteneri egali de 
dialog. 

in situatia de grup, aceasta parte a tratamentului este si mai 
importanta. Bineinteles, importanta confidentialitatii si alte reguli 
de grup trebuie sa fie discutate inainte de initierea acestei etape 
(pentru o discutie detaliata a tratamentului de grup, consultati 
anexa). De obicei, alocăm cel putin jumătate din prima şedinţă 
etapei in care fiecare familie isi descrie situatia. Este necesar sa 
vă asiguraţi că părinţii nu-şi stanjenesc copiii, însă a determina 
fiecare familie să descrie dificultăţile copiilor lor este o modalitate 
foarte importantă de a-i face pe copii să realizeze că nu- sunt 
singuri şi că au multe în comun cu alţi membri ai grupului. Deseori 
şi părinţii sunt usurati să afle că si alti părinţi se confruntată cu 
limitările pe care le impune anxietatea. Pentru a limita dezvăluirile 
astfel încât părintele să nu expună în faţa colegilor de vârstă 
aspecte pe care copilul nu ar vrea să le dezvăluie, le cerem în 
general familiilor să descrie problema principală a copilului în 
mare şi încurajăm copilul să continue singur, dacă doreşte. Apoi, 
odată ce copiii au părăsit încăperea, continuăm discuţia cu 
părinţii. 

în cazul unui grup format doar din copii anxioşi, tăcerea 
poate să fie o dificultate destul de frecventă. Dacă tăcerea nu este 
prea apăsătoare şi îndelungată, se va începe pur şi simplu prima 
şedinţă şi, în mod obişnuit, copiii se vor relaxa pe parcurs. Totuşi, 
în cazuri mai dificile, vom aloca cea mai mare parte a primei 
şedinţe sau chiar mai mult timp unor activităţi de joc. De obicei, 
copiii pot fi determinaţi să interacţioneze dacă sunt împărţiţi în 
echipe în cadrul jocurilor. 

După cum am mai subliniat, în această primă şedinţă, 
scopurile intervenţiei trebuie să fie discutate atât cu părinţii, cât şi 
cu copiii. Ar trebui să fie atinse următoarele puncte: 


e Dumneavoastră nu aveţi misiunea de a face ca fricile 
copilului să dispară pur şi simplu.- 

e în schimb, îl veţi ajuta pe copil să înveţe tehnici si 
strategii prin care să poată să îşi controleze-aceste frici. 

e La finalul procesului de terapie, problema copilului va fi 
doar parţial îmbunătăţită. învăţarea unor noi abilităţi şi 
deprinderi necesită timp şi o ameliorare semnificativă se 
va face simțită pe parcursul următorilor ani, după finalul 
terapiei. 

e in final, scopul principal nu este acela de a-l face pe copil 
să nu mai simtă vreodată anxietate. Mai degrabă, scopul 
este de a-l ajuta pe copil să-şi stăpânească anxietatea 
astfel încât aceasta să nu mai interfereze cu viaţa lui. 


Cum putem să identificăm emoţiile, simptomele şi gândurile 

în prima etapă a intervenţiei, trebuie să clarificăm copilului 
natura şi diferenţele dintre emoţii, gânduri şi simptome. Acest 
lucru este cu atât mai important pentru copiii mai mici, care de 

cele mai multe ori nu înţeleg suficient de bine modul în care 
emoţiile, gândurile şi simptomele lor se inter-relationeaza. în cazul 
adolescenților, de obicei discutăm concis aceste informaţii şi apoi 
parcurgem o variantă mai condensată şi adaptată a discuţiei 
despre natura anxietatii, care este parcursă şi cu părinţii (această 
discuţie este prezentată mai jos, în cadrul secţiunii „De ce sunt 
unii oameni anxioşi?”)- 


Emotiile 

în primul pas, ne propunem sa aprofundam cu copiii 
diferenţele dintre diverse stări emoţionale. De obicei, copiilor sub 
nouă ani le arătăm o serie de imagini reprezentând diverse 
expresii faciale şi le cerem să ne spună ce emoție este exprimată 
de către fiecare. Câteva exemple de asemenea imagini sunt 
prezentate în figura 4, mai jos. De asemenea, puteţi să solicitati 
copilului să mimeze diferite emoţii prin diferite expresii faciale. 
Această activitate poate fi prezentată sub forma unui joc: scrieţi pe 
bucăţi de hârtie diferite emoţii şi cereti copilului să selecteze 
dintr-o cutie acele bucăţi de hârtie care se potrivesc cu expresia 
emoţională. Oferiti recompense mici precum dulciurile sau 
autocolantele pentru încercările reuşite. Acest tip de exerciţiu 
funcţionează cel mai bine într-un format de grup. 

Pentru copiii ceva mai mari sau pentru adolescenţii mai 
tineri (cam între zece şi paisprezece ani), acest joc este prea uşor. 
în schimb, îi putem implica într-o activitate de „brainstorming”, 
pentru a genera şi nota pe o tablă cuvinte care descriu emoţii. De 
exemplu: „Spune-mi cât mai multe cuvinte care să descrie cum te- 
ai simţi dacă ţi-ai pierde portmoneul / dacă ai fi fugărit de un câine 
agresiv / dacă ai obţine nota cea mai mare la examen?” şi tot aşa. 

Ca parte a discuţiei despre sentimente, faptul că le 
prezentăm copiilor şi părinţilor modalităţi de a-şi cuantifica 
emoţiile prezintă o serie de avantaje. Cel mai important, îi ajută pe 
copii să realizeze că emoţiile lor nu sunt doar evenimente 
aleatoare care apar simultan, ci că ele variază în funcţie de 
context. A învăţa să gândească în termeni de intensitate a 
anxietatii este un aspect fundamental implicat’ în majoritatea 
tehnicilor descrise în continuare în această carte, deoarece, pe 
parcursul majorităţii strategiilor, copiii vor fi solicitati să îşi 
evalueze nivelul anxietatii. Puteţi începe prin a le prezenta copiilor 
o scala de la O la 10 (vedeţi figura 5), pe care sunt identificate 
diferite niveluri de anxietate şi îngrijorare. Apoi purtaţi o discuţie 
în care să contextualizaţi diferitele niveluri de anxietate 
reprezentate prin referiri la diverse situaţii care provoacă 
anxietate. De exemplu: „Cât de teamă ti-ar fi dacă ar trebui să sari 
cu paraşuta dintr-un avion / dacă ai vedea un câine de mărime 
medie / dacă ai vedea un păianjen mare?” şi tot aşa. 


Simptomele 

în această etapă, scopul este de a-i determina pe copii să 
conştientizeze tipurile de senzaţii fizice relationate cu anxietatea. 
Pentru copiii mici, un exerciţiu amuzant presupune să le cerem să 
se gândească ce se întâmplă cu animalele când acestea sunt 
speriate. Un început util este o discuţie despre ce putem observa 
la o pisică speriată. De la copiii mici ne vom aştepta să descrie 
schimbări precum zbârlirea părului, ochii măriţi, tremurat. O 
expresie speriată, respiraţie mai rapidă si alte descrieri 
asemănătoare. După ce discută despre animale, copiilor li se va 
cere să se gândească la modificările care apar în propriul corp, 
atunci când se simt îngrijoraţi sau agitati. Un alt exerciţiu care 
funcţionează bine cu copii mai mici (si care poate fi amuzant chiar 
si pentru adolescenti) presupune sa le oferim o schita a corpului 
uman si sa le cerem sa marcheze diferitele zone unde apar 
schimbari atunci cand se simt anxiosi (vedeti figura 6). Multi copii 
se distreaza in timpul acestui exercitiu, devenind creativi. Un mod 
si mai distractiv de a realiza acest exercitiu este sa folosim o coala 
mare de hârtie mai groasă, sa îi cerem copilului 

sa se intinda pe ea si apoi sa trasam cu o carioca conturul 


propriului corp. Copilul poate folosi apoi aceasta' schema a 
propriului corp, pentru a indica unde au loc modificari atunci 
când simte anxietate. Unii adolescenţi s-ar putea să considere 
copilăresc acest exerciţiu de desen (deşi majoritatea adulţilor 
care participă la sesiunile noastre de training se amuză realizând 
acest exerciţiu). în acest caz, pur şi simplu cereti adolescentului 
să enumere liber toate modurile în care anxietatea îl afectează la 
nivel fizic. Apoi veţi adăuga dumneavoastră alte simptome tipice, 
pe care adolescentul le-a uitat. 


Cum te simţi astăzi? 


Relax 


Îngrijorat Speriat 
Figura 4: Etichetarea diferitelor 
emoţii 


Cum te simti 
astazi? 


Nu stiu sigur 


1Q p Foarte 


e ' n Foarte relaxat 


Figura 5: Scala de evaluare a 
ingrijorarii 

Gândurile 


Cea mai bună modalitate de a-i face pe copiii mai mici să 
discute despre tipurile de gânduri pe care le au atunci când sunt 
anxioşi este de a ilustra legăturile dintre situaţii, gânduri şi 
emoţii. Acest lucru reprezintă un precursor pentru restructurarea 
cognitivă. 

incepeti prin a oferi câteva exemple de diferite situaţii 
concrete şi apoi cereti copilului să indice posibile gânduri si 
emoţii. De exemplu: „Imaginează-ţi că dai un test la scoala şi că 
observi cum colegul tău de bancă se uită în lucrarea ta. La ce 
crezi că te-ai gândi? Cum crezi că te-ai simţi?” „Imaginează-ţi ca 
ajungi acasă şi mama ta îţi spune că în weekendul următor vei 
merge la mare. Care crezi ca ar fi gândurile tale? Cum crezi că te- 
ai simţi?” 

Apoi puteţi folosi aceste exemple pentru a arăta cum diferite 
gânduri sunt asociate cu diferite emoţii. în continuare, trebuie să 
aratati cum, de cele mai multe ori, într-o anumit situaţie nu apare 
doar un singur gând şi o singură emoție. Cu alte cuvinte, uneori 
situaţia este complexă şi modul în care te vei simţi va depinde de 
modul in care gândeşti. Din nou, ilustrati acest lucru prin 
exemple: „Imaginează-ţi că vorbeşti în faţa clasei şi unii copii din 
spatele clasei încep să vorbească şi să râdă înăbuşit. Ce ai putea 
să gândeşti? Cum te-ai simţi? Acum încearcă să îmi spui alt gând 
care ar putea să-ţi treacă prin minte. Cum crezi că te-ai simţi în 
acest caz?” „Imaginează-ţi că vine un copil spre tine în curtea 
şcolii şi iti spune că te cheamă directorul la el. La ce ai putea să 
te gândeşti în această situaţie? Cum te-ai simţi? Acum încearcă să 
îmi spui alt gând care ar putea să-ţi treacă prin minte. Cum crezi 
că te-ai simţi în acest caz?”. 

* în ambele cazuri, ne vom aştepta din partea copilului anxios să 
facă iniţial referire la un gând negativ („S-a întâmplat ceva rău 
acasă”) şi să nu se simtă bine în legătură cu acesta. La a doua 
încercare, se urmăreşte ca el să facă referire la un gând mai 
neutru sau chiar la unul pozitiv („A venit mama mai repede după 
mine”) şi astfel să observe că s-ar simţi indiferent sau chiar 
bucuros. Dacă face referire la aceste tipuri de gânduri în ordine 
inversată (gândul neutru iniţial şi apoi cel anxios), acest lucru nu 
reprezintă o problemă pentru scopul exerciţiului. Dacă copilul are 
dificultăţi în a-şi identifica gândurile, este nevoie să îi oferiţi un 
pic de ajutor. Ideea pe care trebuie să le-o explicăm copiilor este 
că tipul de gânduri pe care le avem într-o anumită situaţie poate 
să varieze şi că ceea ce gândim poate să ne modifice emoţiile. 

Ca o alternativă la situaţiile ipotetice descrise mai sus, 
puteţi, de asemenea, să realizaţi acest exerciţiu, folosind imagini 
ambigue (vedeţi exemplul 1 de exerciţiu de la pagina 56). 


De cerpat Bae Bh neu când eu sunt 


îngrijorat? 

Parintii vor avea o serie de intrebari si griji legate de 
anxietatea copiilor lor: „Ce are copilul meu? De ce unul dintre 
copii are probleme şi celălalt nu? Ce am făcut greşit?”. De 
asemenea, adolescenţii mai mari vor fi preocupaţi de cauza 
anxietatii lor şi de modul in care tratamentul îi va ajuta. Din 
aceste motive, în prima şedinţă discutăm cu adolescenţii mai mari 
şi cu părinţii câteva aspecte legate de anxietate. 

în mare, informaţia oferită în această şedinţă acoperă ceea 
ce s-a discutat în capitolul 2 şi, într-o oarecare măsură, şi 
informaţiile legate de diagnostic prezentate în capitolul 1. 
Bineînţeles, aceste informaţii trebuie prezentate 

Figura 6: Ce simte corpul meu cand eu sunt 
ingrijorat? 

uşor mai simplificat şi într-un limbaj adecvat nespecialiştilor şi 
chiar mai simplificate pentru adolescenţi?. Informaţiile pe care le 
veţi transmite părinţilor ' şi adolescenților trebuie să îndeplinească 
trei scopuri principale: 

e Să reducă vina, confuzia şi jena; 

+ Să ofere o înţelegere a problemei cu care se confruntă şi a 
posibilităţilor de schimbare, precum şi a limitelor acestei 
schimbări; 

e Sa creeze un cadru de motivaţie şi încredere crescută fata 

de tratament. 


Tipul de informaţie pe care o veţi acoperi în mod tipic include: 

e O descriere a simptomelor şi a caracteristicilor anxietatii; 

e O descriere a diferitelor manifestări şi forme ale anxietatii; 

e O discuţie despre anxietatea normală şi despre rolul ei 
adaptativ în evoluţie; 

e O discuţie despre factorii genetici implicaţi în anxietate si 
despre dificultăţile întâmpinate în realizarea unei 
schimbări totale; 

e O discuţie despre factorii care menţin anxietatea; 

e O discuţie despre modul în care programul de intervenţie 
va aborda fiecare dintre aceşti factori de menţinere. 


Automonitorizarea 


Ca în cazul majorităţii programelor structurate de intervenţie, 
clienţii voştri (atât copiii, cât şi părinţii) vor monitoriza o serie de 
aspecte. Auto-monitorizarea este utilă din mai multe motive: 
reprezintă şi o re-amintire de a nu uita să realizeze diversele 
exerciţii primite ca temă, ajută la crearea unei mai bune şi clare 
înţelegeri a problemei persoanei şi creşte gradul de obiectivitate. 
Această procedură clarifică detaliile unui anumit exerciţiu şi astfel 
asigură o mai bună . învăţare de pe urma lui, ajutând la 
identificarea posibilelor cauze ale problemelor. 

La finalul fiecărui capitol, sunt descrise exerciţiile pe care 
copilul cu care ¢ lucraţi şi părinţii săi ar trebui să le realizeze între 
şedinţe. în majoritatea cazurilor, am inclus şi o serie de fişe care 
pot fi completate în urma realizării acestor exerciţii. Majoritatea 
fişelor sunt reproduse şi în manualul pentru părinţi. Puteţi să 
folosiţi aceste fişe aşa cum sunt ele prezentate în această carte sau 
le puteţi modifica uşor, pentru a se potrivi mai bine cu 
caracteristicile unui anumit copil cu care lucraţi la un anumit 
moment. 

Clienţii vor realiza activităţile de automonitorizare în măsura 
în care le vor considera importante în cadrul terapiei. Astfel, va 


2 în acest sens, poate fi utilă consultarea volumului publicat la Editura 
ASCR, în 2007, „Cum să vă ajutaţi copilul cu probleme de anxietate”. 

trebui sa explicati cu atenţie şi clar rolul şi importanţa 
automonitorizării, atât copiilor, cât şi părinţilor. Precum este cazul 
cu majoritatea exerciţiilor, de la adolescenţi ne vom aştepta să îşi 
completeze singuri automonitorizările. Copiii mai mici vor avea 
nevoie să li se amintească de către părinţi şi să fie ajutaţi de către 
aceştia. în plus, la începutul fiecărei şedinţe, veţi aloca un anumit 
timp parcurgerii exerciţiilor pe care trebuia să le realizeze copilul, 
de la ultima întâlnire. Dacă nu veţi reuşi să respectaţi această 
regulă, veţi transmite copilului şi părinţilor mesajul că exersarea şi 
monitorizarea unor comportamente între şedinţe nu sunt de fapt 
chiar atât de importante şi, astfel, şi eforturile lor se vor diminua 
simţitor. 


Figura 6: Ce simte corpul meu când eu sunt 
îngrijorat? 


La început: de drum f>5 
Exemplu de dialog interior / 
Ce îţi spui: Când vezi un câine mare pe stradă. 


Exemplu de exerciţiu 1 Diferite tipuri de gânduri 


66 Tratamentul anxietăţii la copii şi 
adolescenţi 


Exemplu de dialog interior / 
Ce iti spui: Cand profesorul/invatatorul îţi cere să vorbeşti în fata 
clasei. 


Exemplu de dialog interior / 
Ce îţi spui: Când faci cunoştinţă cu alţi copii. 


Exemplu de exerciţiu 1 

Diferite tipuri de gânduri (continuare) 


Exersarea abilităţilor 

în urma discuţiei despre legătura dintre gânduri şi emoţii, 
tema în cadrul acestei etape va consta în a cere copilului să aloce 
un interval de timp pentru monitorizarea propriilor gânduri şi 
emoţii asociate anxietatii. Cele două fişe pe care le folosim sunt 
prezentate în exemplul 2 de exerciţiu (pentru adolescenţi) şi în 
exemplul 3 de exerciţiu (pentru copiii mai mici). 

Aceste exerciţii solicită copilului să aleagă un moment din 
timpul zilei în care s-a simţit îngrijorat şi să noteze: (a) situaţia, (b) 
gândurile în situaţia respectivă, (c) emoţiile care au rezultat şi (d) 
nivelul general de anxietate evaluat pe o scală de la 0 la 10. Acest 
exerciţiu ar trebui realizat oricând copilul se simte anxios, cel puţin 
o dată pe zi. Copiii sunt încurajați să păstreze o fişă de 
monitorizare necompletată în locuri cât mai la îndemână (cum ar fi 
lângă pat sau pe birou), astfel încât să îşi amintească de ea în 
fiecare zi. Cereţi părinţilor să le amintească copiilor mai mici să 
completeze fişa şi încurajați adolescenţii să apeleze la părinţii lor, 
pentru a li se aminti dacă aceştia consideră ca s-ar putea să fie util. 
Nu uitaţi ca, daca le solicitati clienţilor să realizeze acest exerciţiu, 
la întâlnirea următoare completarea cu succes a fişelor trebuie să 
fie recompensată cu laude. Acest exerciţiu este important, 
deoarece îi determină pe copii să înceapă să se gândească la modul 
în care anxietatea lor variază în timp, precum şi ce tip de modificări 
se asociază cu aceste variaţii (mai ales modificări la nivelul 
gândurilor). 


Confruntarea cu dificultăţi 


Adesea, copiii au dificultăţi în a opera cu conceptele de gând 
şi emoție şi ajung să facă confuzii între cele două. în majoritatea 
cazurilor, prin exerciţiu susţinut, copilul reuşeşte să ajungă la o 
bună înţelegere a acestor concepte. Ca exerciţiu pentru etichetarea 
gândurilor, le putem da copiilor fişe cu personaje din desene 
animate în diverse situaţii şi să le cerem să ghicească la ce s-ar 
putea gândi personajele respective. „Norişorii”, în care sunt de 
obicei trecute gândurile personajelor de benzi animate, sunt foarte 
utili, deoarece copiii sunt obişnuiţi să identifice acolo gândurile 
personajelor. De asemenea, dacă un copil este nesigur în legătură 
cu conceptul de emoţii, este nevoie de muncă suplimentară pentru 
identificarea emoţiilor la alţii, precum şi la sine însuşi. Chiar dacă 
copilul are mari probleme cu aceste concepte, terapia trebuie să 
meargă înainte, deoarece mulţi pot să parcurgă cu succes tot 
programul, chiar dacă nu vor folosi limbajul convenţional. 

Legatura dintre ganduri si emotii 


Ce s-a intamplat? 


La ce ma gandeam atunci? 


Scala de ingrijorare 

Ce s-a intamplat? 


La ce ma gandeam atunci? 


10 


Scala de ingrijorare 

Ce s-a intamplat? 


10 J> 


La ce ma gandeam atunci? 


Exemplu de exercitiu 2 
Legătura dintre gânduri şi 
emoţii 

invatand despre gandurile si emotiile 

Exemplu de exercițiu 3 
Legătura dintre gânduri si 
emoții 

Restructurarea cognitiva 


Dupa cum am descris in capitolul 2, copiii anxiosi sunt mai 
predispusi (in comparatie cu cei nonanxiosi) sa vada lumea 
înconjurătoare ca fiind un loc amenintator si periculos. Evident, 
modificarea acestei perceptii este principiul pe care se bazeaza 
acest program de tratament. Restructurarea cognitiva este primul 
pas pentru schimbarea acestor convingeri. 

Studiile care au urmărit eficienţa tratamentelor în cazul 
adulţilor cu anxietate au arătat în mod constant că modificările în 
modalităţile nerealiste de a gândi reprezintă un bun predictor al 
ameliorării simptomelor anxioase (Foa et al., 1996). Există mai 
puţine asemenea studii cu copii şi adolescenţi, dar, până la această 
oră, literatura indică faptul că restructurarea cognitivă este o 
componentă eficientă în tratamentul tulburărilor de anxietate la 
tineri (Barrett, Dadds şi Rapee, 1996). 

Modalitatea de restructurare pe care o folosim noi se bazează 
pe cercetările realizate de Aaron Beck (1976). Această abordare 
presupune schimbarea gândurilor prin examinarea dovezilor care 
le-ar susţine, examinare realizată într-o manieră extrem de 
structurată. Etapele pentru realizarea acestui lucru se pot învăţa pe 
dinafară şi apoi pot fi aplicate în situaţii din viaţa de zi cu zi, astfel 
încât copilul devine capabil să facă fata anxietatii fără ajutorul 
terapeutului. Astfel, se oferă o deprindere pe termen lung, la care 
copilul poate apela pentru a face faţă diverselor evenimente 
negative care apar pe parcursul anilor. 

Uneori, conceptele implicate în acest tip de restructurare 
cognitivă sunt prea complexe şi copiii nu le înţeleg în totalitate, din 
cauza abilităţilor cognitive sau verbale care se află în dezvoltare sau 
din cauza lipsei automonitorizării. Copiii pentru care acest tip de 
restructurare cognitivă este cu adevărat dificilă se descurcă mai 
bine cu trainingul de auto-instruire (selfinstructional training) 


bazat pe munca lui Donald Meichenbaum (1977). (Aceasta tehnica 
mai simplă este descrisă in acest capitol, in cadrul secţiunii 
Confruntarea cu dificultăţi). 

Terapeutul începe restructurarea cognitivă prin a introduce 
motivaţia pentru aceasta şi principalele tehnici implicate în 
disputarea gândurilor; apoi, în şedinţele următoare, va parcurge 
multe exemple în acest sens. Copiilor şi adolescenților le sunt 
necesare în general mai multe şedinţe, pentru a înţelege 72 
Tratamentul anxietăţii la copii şi adolescenţi bine tehnica şi au nevoie de 
ghidare şi practică frecventă atât în cadrul şedinţelor, cât şi între 
acestea. în mod obişnuit, câteva convingeri sau interpretări centrale 
relationate cu anxietatea copilului se vor evidenția in timp şi vor 
necesita atenţie sporită. Părinților trebuie să li se ofere o explicaţie 
detaliată a restructurării cognitive, astfel încât să fie capabili să îşi 
asiste copilul în practicarea tehnicii şi să o poată folosi în cazul 
propriei anxietati, dacă este nevoie. în legătură cu acest aspect, este 
important să luaţi în considerare impactul puternic al anxietatii 
părinţilor, prin mecanisme de tipul modelării sau al stilului de 
gândire dezadaptativ, şi să fiţi pregătiţi pentru a le contracara 
(vedeţi şi capitolul 7). 


Introducerea motivatiei pentru utilizarea restructurării cognitive 


Atât copilul, cât şi părinţii săi sunt învăţaţi restructurarea 
cognitivă. în aplicarea tehnicii, folosim de obicei termenul de 
„gândire realistă”, atunci când discutăm cu părinţii şi adolescenţii, 
şi „gândire îngrijorată” şi „gândire calmă”, atunci când vorbim cu 
copiii mai mici. Părinților le explicăm că, învățând să aplice 
gândirea realistă în propriile vieţi, se vor situa în cea mai bună 
poziţie pentru a-i învăţa pe propriii copii acest lucru. Pe de altă 
parte, un scop oarecum tacit pentru a-i învăţa şi pe părinţi această 
strategie este acela de a-i ajuta să lucreze asupra propriilor temeri 
şi îngrijorări, pentru ca apoi să ofere copiilor lor un model în acest 
sens. Cum este cazul cu majoritatea tehnicilor din acest program, 
părinţii şi copiii sunt învăţaţi separat. Totuşi, în cazul copiilor mici, 
este indicată situaţia în care copilului i se explică restructurarea 
cognitivă de faţă cu părintele, deoarece terapeutul poate să le ofere 
părinţilor un model despre cum să aplice cu copilul lor această 
tehnică. 


Părinții şi adolescenţii 

Atât părinţilor, cât şi adolescenților, mai ales adolescenților 
mai mari, li se pot oferi instrucţiuni foarte similare în explicarea 
restructurării cognitive, în general, este util să incepeti cu un 
exemplu, în care apare un eveniment ambiguu. Un exemplu bun 
pentru adulți ar fi: ,Imaginati-va că partenerul / soţul 
dumneavoastră întârzie să ajungă acasă de la serviciu”. Vor fi rugaţi 
să indice reacţia lor emoţională imediată. Apoi, puteţi continua 
sugerând: „Acum imaginati-va că vă amintiţi brusc cum partenerul / 


soţul dumneavoastră v-a spus că va avea o întâlnire si că va ajunge 
acasă mai târziu - cum v-aţi simţi atunci?” 

Adolescentilor li se va oferi un exemplu similar, dar relevant 
pentru ei, cum ar fi: „Imaginează-ţi că ţi-ai stabilit o primă întâlnire 
la ora şase şi el sau ea nu a apărut încă, deşi este şase şi un sfert”. 
Apoi, „La un moment dat, iti amintesti că ai încurcat orele şi că de 
fapt trebuia să vă întâlniți Ia şase şi jumătate.” Asemenea exemple 
ilustrează principiul conform căruia emoţiile nu sunt întotdeauna 
produse direct de circumstanţe externe. Mai degrabă, gândurile, 
credinţele, atitudinile noastre mediază modul în care reactionam 
emoţional la un eveniment. Mai mult, trebuie subliniat faptul că 
emoţiile extreme (cum ar fi anxietatea excesivă) simt mediate de 
obicei de credinţe extreme şi nerealiste. Dacă aceste credinţe pot fi 
reduse şi făcute uşor mai realiste şi emoția (anxietatea) va fi, la 
rândul ei, redusă. 

De asemenea, veti evidentia cele doua distorsiuni cognitive cel 
mai des manifestate de persoanele anxioase: tendinta de a 
supraestima probabilitatea de aparitie a unor evenimente neplacute 
si tendinta de a supraestima cat de rele vor fi consecintele acestor 
evenimente posibile. Aceste aspecte pot sa para cunoscute din 
discuţia anterioară despre cauzele anxietatii. Dacă nu, acest mesaj 
poate fi transmis mai uşor prin exemple. De exemplu, un adolescent, 
cu o puternică anxietate socială în situaţiile în care trebuie să 
prezinte un discurs, probabil că se gândeşte că este foarte posibil să 
facă greşeli majore pe parcursul prezentării, - greşeli care vor avea 
ca rezultat faptul că toată lumea va râde de el. în acest exemplu, 
atât probabilitatea, cât şi consecinţele negative ale evenimentului 
de care se teme persoana sunt supraestimate. 

Un ultim aspect trebuie discutat cu părinţii şi adolescenţii mai 
mari (dar în cazul copiilor mai mici nu este necesar). Când veţi 
descrie restructurarea cognitivă, unele persoane vor presupune că 
vă referiti la gândirea pozitivă. Este important să subliniaţi faptul ca 
restructurarea cognitivă are ca scop gândirea realistă şi nu 
neapărat gândirea pozitivă. Din când în când, viaţa este foarte grea 
şi este absolut normal să ne simţim supăraţi, furioşi şi anxioşi. 
Scopul restructurării cognitive nu este acela de a-i încuraja pe 
oameni să gândească pozitiv tot timpul, ci, mai degrabă, să modifice 
emoţiile extreme prin schimbarea convingerilor extreme şi 
nerealiste. Restructurarea cognitivă nu poate fi eficientă decât dacă 
persoana crede cu adevărat în lucrurile pe care şi le spune. în mod 
obişnuit, este mai uşor să credem în gândurile realiste decât în cele 
pozitive, indiferent de context. 


Copiii mai mici 

Bineînţeles, copiii mai mici, în comparaţie cu adolescenţii şi 
părinţii, vor avea nevoie de o exemplificare simplificată a 
restructurării cognitive. Pe de altă parte, de multe ori pot fi mult 
mai uşor convinşi şi sunt adesea mult mai eficienţi în a aplica 
principiile acestei tehnici. 

Principiul de bază al restructurării cognitive poate fi adus în 
discuţie, amintindu-i-se copilului modul în care gândurile sunt 
legate de emoţii (după cum am discutat în capitolul anterior). În 
mod specific, copilului i se va aduce aminte de acele situaţii 
ambigue, în care anumite tipuri de gânduri se asociază cu anumite 
emoţii. De exemplu: „Este întuneric şi se aude un zgomot de afară - 
ce crezi că ar putea să fie?” Ideea care trebuie subliniată este aceea 
că, deşi situaţia nu s-a schimbat, diferitele moduri de a te gândi la 
zgomotul de afară generează emoţii diferite. 

Următoarele aspecte trebuie urmărite în cazul copiilor mai 
mici: 

e  Emoţiile noastre iau naştere din modul în care gândim. 

e Când ne confruntăm cu o anumită situaţie, putem să avem 

gânduri de diferite tipuri, unele dintre acestea făcându-ne 
să ne simţim mai îngrijoraţi decât altele. 

e Cand devenim anxiosi, acest lucru se întâmplă deoarece ne 
aşteptăm să se întâmple lucruri rele. 

e Tipul de gânduri pe care îl avem atunci când ne simţim 
anxioşi reprezintă „gândurile îngrijorate”. 

* Tipul de gânduri pe care îl avem atunci când ne simţim mai 
puţin anxioşi reprezintă „gândurile calme”. 


e Dacă reuşim să transformăm gândirea îngrijorată în 
gândire calmă, ne vom simţi mult mai puţin anxioşi. 

¢ Nu este uşor să modificăm felul în care gândim, deoarece, 
în mod obişnuit, am gândit în acest fel de mult timp şi 
gândurile de acest fel apar şi dispar aşa de repede încât 
este posibil să nici nu le mai sesizăm. Totuşi, cu mult 
exerciţiu, este posibil ca, în timp, să modificăm gândirea 
îngrijorată. 


Cum prezentăm paşii restructurării cognitive? 


Următoarea etapă a tratamentului prezintă paşii implicaţi în 
gândirea realistă. în mare, aceştia presupun: (a) identificarea 
gândului din spatele emotiei, (b) căutarea de dovezi pentru acest 
gând, (c) evaluarea gândului pe baza dovezilor şi (d) examinarea 
consecinţelor evenimentului temut (acest ultim aspect se referă 
doar la părinţi şi adolescenţi). 


Pasul 1: Identificarea gândului 

din spatele emotiei 

Primul pas în restructurarea cognitivă presupune identificarea 
gândului din spatele emotiei. La început, acest lucru poate să para 
dificil pentru mulţi copii, dar şi pentru părinţii lor, datorită naturii 
automate a gândurilor şi datorită lipsei de automonitorizare în cazul 
unor copii mai mici. Să sperăm că munca dumneavoastră 
anterioară, prin care aţi analizat cu copilul diferite tipuri de 
gânduri, i-a oferit acestuia o oarecare obisnuinta în a genera si 
identifica gânduri. Am observat că adolescenţii şi copiii reuşesc cel 
mai bine să identifice gândurile nerealiste dacă îşi pun câteva 
întrebări, cum ar fi: „Ce mă face să mă simt speriat?”; şi „Ce lucru 
rău mă aştept să se întâmple in aceasta situatie?”. Sarcina 
principală în pasul unu este de a identifica evenimentul neplăcut pe 
care copilul îl aşteaptă să se întâmple într-o anumkă situaţie. Noi 
recomandăm ca aceste gânduri să fie descrise în mod constant 
printr-o expresie de tipul „gânduri îngrijorate”, deoarece aceste 
etichete îl ajută pe copil să îşi formeze o imagine mai clară. Câteva 
dintre cele mai comune aşteptări negative, relatate de către copiii 
suferind de cele mai frecvente forme de anxietate, sunt prezentate 
în Tabelul 6. 


Tabelul 6: Gânduri îngrijorate frecvente în diferite 
tulburări de anxietate 

Tulburarea de anxietate Gânduri îngrijorate 

Tulburarea de anxietate de „Mama va fi rănită într-un 
separare accident de maşină grav şi nu 
Fobia socială „Voi face ceva prostesc şi toată 


lumea va râde de mine.” 


Tulburarea de anxietate „Voi lua notă mică la test.” 
Tulburarea obsesivo-compulsivă |, Sunt contaminat/ă cu microbi 
şi mă voi îmbolnăvi.” 

Există două principii generale care trebuie să ghideze 
identificarea gândurilor nerealiste. Primul principiu constă în faptul 
că gândul trebuie formulat sub forma unei afirmaţii. Ceea ce căutăm 
este o afirmaţie clară despre ceea ce un copil se aşteaptă să se 
întâmple într-o anumită situaţie. Copiii anxioşi pot uneori să îşi 
exprime gândurile sub forma unei întrebări cum ar fi: „Oare o să 
trec examenul la matematică?” Problema în a formula un gând ca 
întrebare constă în faptul că cel mai probabil nu reprezintă o 
descriere acurata a adevăratei cognitii care stă la baza emotiei 
puternice resimtite de către copil. După cum am menţionat anterior, 
emoţiile negative foarte intense derivă in mod tipic din predicții 
negative extreme şi este puţin probabil să rezulte în urma unor 
interogatii vagi cu privire la diferite rezultate posibile. Gândul care 
este cel mai probabil să stea la baza anxietatii din exemplul cu 
examenul la matematică ar fi mai degrabă ceva de genul: „Precis voi 
pica la acest examen de matematică.” Cu acest gând se poate lucra, 
prin analiza dovezilor care ar indica probabilitatea de insucces. 
Aşadar, este important să se identifice aşteptările negative ale 
copilului sub forma unor afirmaţii cât mai clare. 

Al doilea principiu în identificarea credințelor extreme este 
acela de a evita formularea de aşteptări negative despre conţinuturi 
emoţionale; De exemplu, unii copii raportează gânduri de tipul: „îmi 
va fi frică / voi avea emoţii”. Dacă primiţi un astfel de răspuns este 
bine să întrebaţi copilul în legătură cu rezultatele negative care se 
aşteaptă să se întâmple. Cu alte cuvinte, „De ce vei fi speriat / vei 
avea emoţii?” Motivul pentru care este bine să evităm formularea 
evenimentului de care se teme copilul în termeni de emoţii este 
acela că emoţiile nu sunt inevitabile, dar depind de acţiunile 
persoanei - altfel spus, depind de cât de bine reuşeşte persoana să 
folosească gândirea realistă. Astfel, întregul proces devine destul de 
confuz. De exemplu, dacă un copil, care urmează să prezinte ceva în 
faţa clasei, s-ar gândi: „O să mă simt jenat”, gradul de concordanţă 
cu realitatea al acestui gând va depinde de abilitatea copilului de a 
gândi realist, în schimb, credinţele centrate pe manifestările 
fiziologice ale anxietatii, cum ar fi: „Mă voi înroşi” sau „îmi vor 
tremura mâinile” sunt potrivite pentru a lucra asupra lor. Gândurile 
legate de aspectele fiziologice ale anxietatii sunt de multe ori 
relationate cu temeri sociale şi sunt uşor de modificat prin 
examinarea dovezilor. Aşadar, pe scurt, primul pas presupune 

identificarea unei afirmatii clare si specifice care sa exprime 
predictiile negative pe care le face copilul intr-o anumita situatie, 
această afirmaţie fiind denumită „gând îngrjorat”. 


Pasul 2: Căutarea dovezilor 

care susțin gândul 

Următorul pas presupune căutarea de dovezi legate de gândul 
nerealist sau îngrijorat. Ca terapeut, puteţi să introduceţi acest pas 
prin a sugera că o modalitate bună de a face faţă gândurilor 
îngrijorate este analiza dovezilor care le susţin. Un copil, într-o 
situaţie care îi generează anxietate, crede în mod obişnuit că există 
o probabilitate crescută ca predicția negativă pe care a formulat-o 
să se întâmple. De exemplu, un copil cu anxietate de separare, a 
cărui mamă întârzie să îl ia de la şcoală, poate să aibă următoarea 
idee: „A avut un accident grav.” Dacă acest copil consideră că este 
foarte probabil ca mama lui să fi fost implicată într-un astfel de 
accident, evident va trăi o anxietate intensă. Dacă această estimare 
a probabilității poate fi redusă, copilul va simţi, de asemenea, o 
anxietate mai redusă. Aşadar, unul dintre principalele scopuri ale 
restructurării cognitive este de a-i ajuta pe copii să reducă 
estimările probabilității de apariţie a evenimentelor negative. 
Reducerea probabilității de apariţie estimată pentru evenimentele 
negative este, de multe ori, un proces gradual. Este fundamental ca 
oamenii să creadă cu adevărat în probabilitățile mai reduse la care 
ajung în urma analizei dovezilor. Chiar şi o reducere mică - dar în 
care persoana chiar crede - este mai utilă decât o probabilitate 
estimată foarte mică, dar de care persoana nu este convinsă. Pe 
măsură ce se adună dovezi, probabilitatea aşteptată ar trebui să 
scadă în timp, până în momentul în care persoana poate să creadă 
cu adevărat că probabilitatea de apariţie a evenimentului respectiv 
este într-adevăr foarte mică. Această dificultate apare mai ales în 
cazul adulţilor, deoarece adulţii au de obicei credinţe foarte bine 
înrădăcinate, dezvoltate pe parcursul a ani de zile, şi care pot fi 
destul de dificil de modificat. Adultii vor pune de multe ori sub 
semnul îndoielii dovezile aduse de terapeut şi, în general, sunt 
destul de sceptici cu privire la dovezile noi. Ca rezultat, schimbarea 
de cele mai multe ori se realizează în paşi mici. în schimb, copiii 
sunt de cele mai multe ori foarte deschişi în faţa tentativelor de 
chestionare a credințelor lor. Mai ales copiii mai mici tind să fie mai 
deschişi faţă de informaţiile noi şi vor accepta de multe ori fără 
nicio rezistenţă sugestiile terapeutului. 

Când se caută dovezi în legătură cu gândul îngrijorat, am 
observat că este foarte utilă analogia cu munca unui detectiv. De 
obicei, începem prin a-i cere copilului să îşi aleagă detectivul sau 
supereroul faimos preferat, care şi-ar dori să îl ajute în a căuta 
dovezi pentru gândul lor îngrijorat. Principalul aspect pe care copiii 
trebuie să îl înţeleagă este faptul că este necesar să caute dovezile 
prin referire la lumea reală, exact aşa cum fac şi detectivii, pentru a 
putea decide dacă gândurile lor îngrijorate sunt sau nu adevărate. 

in loc sa fie considerate fapte, gandurile identificate trebuie tratate 
ca idei care trebuie sa fie testate sau verificate. întrebările utile 
pentru tineri, în căutarea de dovezi în legătură cu gândul identificat, 
ar fi cele de genul: „De unde ştiu eu că acest lucru rău chiar se va 
întâmpla?” şi „Ce dovezi există care să îmi spună că acest lucru se 
va întâmpla sau nu?” 

Există multe surse diferite pentru stabilirea dovezilor, atunci 
când se evaluează gândurile îngrijorate. într-o oarecare măsură, 
natura convingerii examinate va determina dovezile care sunt cele 
mai relevante. în fazele iniţiale ale restructurării cognitive este 
indicat să recompensăm copiii cu multe laude şi cu multă atenţie, 
chiar şi pentru sugerarea unor dovezi vag relevante. Cele mai 
utilizate surse de dovezi includ: (a) experienţele trecute, (b) 
alternativele, (c) cunoştinţele generale şi (d) adoptarea unei alte 
perspective. 


Experiențele trecute 

Acest tip de dovezi se numără printre cele mai uşor 
identificabile de către copii. De obicei, au existat multe alte situaţii 
în care copilul a aşteptat un rezultat negativ, dar rezultatul real a 
fost unul mult mai plăcut. Aşadar, gândindu-se la ce s-a întâmplat în 
trecut, copilul poate aduna dovezi foarte valoroase. în cazul 
copilului care este convins că mama sa a avut un accident grav, o 
întrebare utilă ar putea fi: „A mai avut mama ta vreun accident 
grav?” în ceea mai fericită situaţie răspunsul va fi nu. (Dacă a mai 
fost implicată într-un accident, se va discuta problema frecvenţei de 
apariţie a accidentelor.) Acest tip de informaţii oferă de 

cele mai multe ori dovezile cele mai utile. “Aşadar, copilul poate i 
invatat să isi pună o simplă întrebare atunci cand se află în situațiile 
generatoare de anxietate: „Ce s-a întâmplat în trecut într-o astfel de 
situație?” 

Atunci când întrebaţi despre experiențele trecute, puteţi să 
aveți de-a face cu persoane (mai ales adolescenți cu simptome mai 
severe) care raportează în mod sistematic rezultate negative, pentru 
aproape toate experiențele trecute pe care le descriu. Acestor 
persoane le poate fi foarte dificil să isi amintească orice „aspect 
pozitiv al unui anumit eveniment care ar putea să servească drept 
dovadă împotriva credințelor negative. O modalitate de a aborda 
această dificultate este de a-i învăţa pe tineri să îşi focalizeze 
atenţia pe detaliile experienţei, mai degrabă decât pe sentimentele 
sau pe modul în care percep ei evenimentul. De exemplu, un copil 
care spune că ţine minte cum s-a făcut de tot râsul în timpul piesei 
de teatru prezentate de clasa sa anul trecut, trebuie întrebat despre 
detaliile situaţiei. Şi-a uitat toate replicile, jumătate din ele, un sfert 
sau poate doar una sau două? Oare chiar îşi aminteşte cineva ceea 
ce s-a întâmplat? Ideea că „s-a făcut de tot râsul” este o 
interpretare. Când ne uităm la situaţia respectiva cu obiectivitate, 
foarte probabil va deveni evident faptul că situaţia nu a fost nici pe 
departe atât de rea cum părea. în plus, în cazul copiilor care tind să 
reţină experienţele negative (probabil reale), s-ar putea să fie 
necesar să caute ei înşişi dovezi noi. Tehnica testării predictiilor, 
care va fi discutată mai încolo în acest capitol, este o metodă ideală 
pentru a produce astfel de dovezi. 


Alternativele 

Un alt tip de dovezi care sunt uşor identificabile de către copii 
constă în căutarea unor alternative la interpretarea negativă a 
evenimentului. Copiii anxioşi se concentrează de multe ori asupra 
evenimentului negativ la care se aşteaptă să apară, fără a lua în 
calcul şi alte rezultate posibile. în cazul copilului care este convins 
că mama sa a avut un accident grav, acesta este probabil fixat pe 
ideea că aceasta este singura explicaţie posibilă pentru întârzierea 
mamei sale. în mod obişnuit, alte explicaţii posibile, cum ar fi: „Este 
blocată în trafic” sau „A fost aglomeratie la cumpărături”, nu sunt 
luate în considerare. Copilul interpretează întârzierea mamei ca o 
dovadă clară a faptului că mama sa a fost rănită. 

Prin faptul că le cerem copiilor să ofere şi alte variante, se 
reuşeşte cu o eficienţă destul de mare reducerea probabilității 
percepute a evenimentului negativ, deoarece se mută atenţia 
persoanei de pe predicția negativă asupra celorlalte posibilităţi. 
Acceptarea faptului că o anumită situaţie poate avea mai multe 
rezultate este incongruentă cu credinţa că evenimentul temut va 
avea loc cu necesitate. Aşadar, prin luarea în considerare a 
posibilităţilor alternative, probabilitatea percepută a evenimentului 
amenintator scade în mod obişnuit. Scopul urmărit este acela de a-l 
determina pe copil să ajungă la concluzia că probabilitatea de 

aparitie a evenimentului temut este de fapt chiar mica si ca este 
mult mai probabil ca rezultatul unei situatii sa fie, de fapt, mult mai 
putin amenintator decât a fost presupus. Prezentând posibilităţile 
mai putin amenințătoare îi ajutăm pe copii să înceapă să gândească 
mai realist despre situaţiile provocatoare de anxietate cu care se 
confruntă. Printre întrebările utile, care îi ajută pe copii să genereze 
posibilităţi alternative, ar fi: „Ce altceva s-ar fi putut întâmpla?” sau 
„Care sunt alte posibilităţi în situaţia aceasta?” — 

Cunoştinţe generale 

Căutând date, cifre şi informaţii relevante despre predicția 
negativă se pot, de asemenea, obţine dovezi importante pentru 
susţinerea sau infirmarea acesteia. De exemplu, căutarea de 
informaţii relevante legate de credinţa: „Mama mea întârzie, 
deoarece a avut un accident grav” s-ar putea referi la a-l întreba pe 
copil câţi dintre prietenii săi au fost până acum implicaţi în 
accidente de maşină şi câţi dintre aceştia au suferit răni serioase. 
Ideea este de a reduce probabilitatea estimată a evenimentului 
negativ, prin faptul că i se cere copilului să îşi plaseze aşteptările 
într-un context mai larg. De. exemplu: „Deci, dintre toţi prietenii şi 
dintre toate rudele tale, cunoşti doar o singură persoană care a avut 
un accident de maşină serios şi acest lucru s-a întâmplat acum trei 
ani de zile. Atunci, este oare foarte probabil ca mama ta să fi suferit 
unul acum?” 

O altă tehnică eficientă pentru a aduna astfel de dovezi este 
de a încuraja copiii să observe anumite aspecte particulare in vivo, 
chiar în timpul derulării situaţiei producătoare de anxietate. De 
exemplu, unul dintre copii credea că, pe stradă, ceilalţi se uită tot 
timpul la el şi gândesc lucruri rele despre el. Ca temă de casă, a fost 
rugat să meargă pe stradă şi să numere persoanele care chiar se 
uită la el. A aflat astfel că numărul persoanelor care se uită la el pe 
stradă este, de fapt, foarte mic şi că există foarte puţine dovezi care 
ar putea susţine faptul că ele l-ar evalua negativ. în mod similar, 
copiilor li se pot da exerciţii care le cer să caute în biblioteci sau pe 
Internei anumite date şi cifre. De exemplu, un copil care trăieşte 
într-o zonă sigură, dar se tot îngrijorează în fiecare noapte că va fi 
rănit de un hoţ care ar putea intra în casă, poate fi rugat să caute 
date despre rata jafurilor în zona sa şi apoi să afle câte case există 
în zona respectivă. Apoi poate să calculeze şansele reale de a fi una 
dintre victime. 


Adoptarea unei alte perspective 

Copiii pot aduna dovezi utile, învățând să privească situaţiile 
din . perspectiva altei persoane. De exemplu, a fost util pentru 
copilul din exemplul anterior să îşi imagineze că el era cel care 
stătea pe stradă şi se uita la un alt băiat care trecea pe lângă el şi 
să-şi dea seama dacă ar gândi lucruri negative despre acel băiat. A 
descris apoi că nu l-ar evalua negativ pe băiatul care ar trece pe 
stradă, pe lângă el şi a putut utiliza acest lucru ca dovadă care 

sugereaza ca cel mai probabil nici alti oameni nu il evalueaza 
negativ când trece pe lângă ei, pe stradă. Această tehnică de 
adunare a dovezilor funcţionează bine mai ales cu adolescenţi, mai 
ales cu cei cu frici sociale, şi poate să fie mai dificil de utilizat cu 
copii mai mici. 

Principalul scop al pasului 2 este acela de a-i învăţa pe copii 
cum să găsească dovezi utile legate de gândurile lor îngrijorate, 
apelând la toate modalităţile de care dispun. Am observat că 
dovezile la care apelează cel mai frecvent copiii constau în 
experienţe trecute şi posibilităţi alternative. Adolescentii mai mari si 
adulţii, mai ales cei cu frici sociale, se descurcă bine cu adoptarea 
unei alte perspective. O strategie foarte bună este de a-i aminti 
copilului să se gândească cum ar vedea detectivul sau supereroul lui 
preferat situaţia în discuţie. 

Pasul 3: Evaluarea gândului 

pe baza dovezilor adunate 

Următorul pas este acela de a evalua gândul pe baza dovezilor 
adunate, în esenţă, întrebarea la care trebuie găsit un răspuns în 
această etapă este: „După ce am analizat toate dovezile, totuşi, cât 
de probabil este ca evenimentul negativ, în legătură cu care mă 
îngrijorez, să aibă loc?” Copiii trebuie să fie învăţaţi cum să 
analizeze toate dovezile pe care le-au generat şi cum să se decidă 
asupra unei estimări realiste pe baza acestor dovezi. O strategie 
utilă este ca aceştia să îşi pună singuri întrebarea: „Pe baza 
dovezilor, care este probabilitatea ca lucrul rău, la care mă aştept 
să se întâmple, chiar să se întâmple?” Evident, se urmăreşte ca 
noua estimare să fie mai redusă şi rezultatul final să fie un stil de 
gândire mai realist. Scopul dorit este de a reduce estimarea 
probabilității de apariţie a evenimentului negativ şi, astfel, de a 
reduce anxietatea. Unii adolescenţi şi părinţii lor vor reuşi să 
lucreze bine cu probabilitățile - de exemplu, o şansă de 10% sau 
una de 5% şi tot aşa - în timp ce pentru alţii procentele vor fi dificil 
de înţeles. Celor cărora nu le plac procentele, le poate fi mai uşor să 
utilizeze etichete calitative precum „foarte probabil”, 
„probabilitatea medie” şi „puţin probabil”. Pentru copiii mai mici, 
este probabil mai bine să ignorăm conceptul de probabilitate şi pur 
şi simplu să subliniem diferenţa dintre diferite moduri de a gândi 
sub forma „gândurilor îngrijorate” şi a „gândurilor calme”. Cel mai 
important aspect care trebuie subliniat în legătură cu situaţiile 
provocatoare de anxietate este acela că, de obicei, se dovedesc a nu 
fi atât de negative precum ne aşteptăm noi să fie. 

Am observat că pentru copii, cel mai uşor mod de a învăţa să 
adune dovezi şi cum să evalueze gândurile îngrijorate constă în a le 
oferi cât mai multe exemple în timpul şedinţei. De multe ori, copiii 
au de câştigat dacă văd aceste exemple scrise, fie pe o. tablă, fie pe 
hârtie. De asemenea, grupurile sunt utile în mod special, deoarece 
copiii pot să vină cu mai multe idei în căutarea dovezilor şi se pot 
ajuta unul pe altul, dar aceste tehnici funcţionează bine şi în terapia 

individuală. Părinţii ar trebui să treacă şi ei printr-un proces similar, 
utilizându-se exemple relevante pentru situaţia lor. 


Pasul 4: Analizarea consecinţelor 

evenimentului temut 

Un ultim pas, care de multe ori este util în cazul adolescenților 
şi al adulţilor, presupune a pune sub semnul îndoielii consecinţele 
evenimentului temut. Acest pas trebuie introdus după ce conceptele 
de bază ale restructurării cognitive au fost înţelese. Am observat că 
această tehnică este eficientă mai ales cu adolescenţi şi cu copiii 
mai maturi (precum şi cu părinţi), deoarece este dificil de înţeles de 
către copiii mai mici. Acest pas constă în a învăţa cum să identifici şi 
să pui sub semnul întrebării consecinţele asociate cu evenimentul 
temut. întrebări simple pentru abordarea supraestimării tipice a 
costurilor unui eveniment negativ ar fi cele de genul: „Care este cel 
mai rău lucru care s-ar putea întâmpla în această situaţie?” sau 
„Care este cel mai rău scenariu, dacă lucrul de care mă tem s-ar 
întâmpla cu adevărat în realitate?” în cele mai multe cazuri, 
răspunsul la aceste întrebări va consta în consecinţele negative 
aşteptate. 


Odată ce consecinţa temuta a fost identificată, ea poate fi 
tratată ca încă o predicţie negativă şi poate fi analizată pe baza 
dovezilor după cum am descris mai sus. Cel mai importat lucru ce 
trebuie subliniat aici este faptul că şi dacă se întâmplă cel mai rău 
lucru posibil, de cele mai multe ori nu este chiar atât de rău pe cât 
credem noi şi putem oricând să găsim soluţii pentru a-i face faţă. 
Câteva exemple de întrebări utile pe care tinerii şi le pot adresa ar 
fi: „Este cel mai rău lucru care se poate întâmpla, chiar atât de 
rău?” şi „Cum aş putea să fac faţă acestei situaţii?” Formulând 
posibile strategii de coping, se creează un sentiment de control şi 
competenţă care va duce la reducerea anxietatii. 


Exersarea restructurării cognitive 


La finalul şedinţelor despre restructurarea cognitivă, atât 
copiii cât şi părinţii ar trebui să fi înţeles (a) legătura dintre gânduri 
şi emoţii, (b) tipurile de gânduri care duc la sentimente de anxietate 
şi (c) cum să folosească dovezile pentru a schimba aceste gânduri şi 
pentru a reduce anxietatea. Din acest punct de vedere, practicarea 
gândirii realiste este crucială. Copiii vor trebui să muncească din 
greu, pentru a-şi pune gândurile îngrijorate sub semnul întrebării, 
atât în cadrul şedinţelor, cât şi în afara lor. Va fi nevoie de 
parcurgerea multor exemple, pentru a se produce modificări 
substanţiale în modalităţile nefolositoare de gândire. 

Importanţa exerciţiului practic şi a întăririlor pozitive trebuie 
să fie subliniată mai ales pentru părinţi. Implicarea părinţilor este 
fundamentală, mai ales în cazul copiilor mici. întăririle pozitive, sub 
forma laudelor, a recompenselor fizice şi a atenţiei, care urmează 
îndeplinirii sarcinilor practice sunt importante, atât pentru copiii 

mai mici cat si pentru adolescenti. De asemenea, este bine ca 
parintii sa se obisnuiasca sa le puna copiilor lor intrebari de fiecare 
data cand acestia manifesta ingrijorare si frica. Aceste intrebari 
trebuie să urmărească a-i aminti copilului să analizeze dovezile: „în 
legătură cu ce eşti îngrijorat?”; „S-a mai întâmplat aşa ceva până 
acum?”; „Există şi alte moduri în care ai putea să priveşti această 
situatie?”. Părinţii ar trebui să înceapă să utilizeze aceste întrebări 
ajutătoare ca o modalitate de a-i aminti copilului să gândească mai 
realist şi nu doar pentru a le oferi suport şi încurajări. în cele din 
urmă, un simplu indiciu, precum „Ce ar fi să încerci gândirea ta de 
detectiv?”, va fi suficient. Bineînţeles, şi părinţii trebuie încurajați sa 
practice gândirea realistă în ceea ce priveşte propriile frici şi 
îngrijorări. Acei părinţi care nu trăiesc (sau nu recunosc că ar trăi) 
stări de anxietate pot fi încurajați să practice aceste strategii ca 
răspuns la stres sau chiar la furie, doar pentru a-i familiariza mai 
îndeaproape cu tehnica, astfel încât să îşi poată ajuta mai bine 
copilul. 

Exemplele 4 şi 5 de exerciţii presupun înregistrarea dovezilor 
şi evaluarea gândurilor îngrijorate. în exerciţiul 4, Gândirea de 
detectiv, copiii înregistrează evenimentul provocator de anxietate, 
predicția negativă pe care o realizează în această situaţie, dovezile 
găsite şi un „gând calm” care să reflecte o altă posibilitate 
alternativă, una care să producă mai puţină anxietate. 

Exemplul 5 de exerciţiu, Gândirea realistă, trebuie folosit doar 
cu copiii mai mari, cu adolescenţii şi cu părinţii, deoarece reflectă 
pasul 4, în care sunt examinate consecinţele evenimentului temut. 
în ultima parte a acestui exerciţiu, copiii notează cel mai rău lucru 
care consideră că se poate întâmpla şi modalităţi în care ar putea 
sa-i facă faţă. Acest exerciţiu este în general mai bine să fie 

introdus dupa, ce tinerii sunt familiarizati cu tehnicile si principiile 
de bază ale restructurării cognitive şi sunt siguri pe ei în realizarea 
exerciţiului 4. Exerciţiile trebuie verificate în fiecare şedinţă şi 
trebuie oferit feedback adecvat. Dacă timpul permite, este de multe 
ori util să se aloce mai mult de o şedinţă doar pentru restructurarea 
cognitivă, deoarece este o tehnică pe care multi ciienţi o găsesc 
dificilă la început. Diferitele situaţii, cu care s-a confruntat persoana 
pe parcursul săptămânii, ar trebui discutate în detaliu. în câteva 
dintre şedinţele următoare, ar trebui-dedicată cel puţin o parte din 
timp discutarii temelor-de restructurare cognitivă şi corectării 
dificultăţilor. Nu uitaţi că, în cazul copiilor, sunt necesare multe 

Orch si recompense pentru eforturile lor de a practica aceste 
“tehnici. 


în legătură cu ce sunt 
îngrijorat/ă? 
Ce dovezi există? 


Ce s-a întâmplat în trecut, când am 
mai fost îngrijorat/ă? 


Care sunt datele? 


Ce altceva s-ar putea întâmpla? 


Care este gândul meu calm? 


Ce se va întâmpla de fapt? 


Exemplu de exerciţiu 4 
Gândirea de detectiv 
Eveniment 
Eveniment 
în legătură cu ce sunt 
îngrijorară? 
Ce dovezi există? 


Ce s-a întâmplat în trecut, când am 
mai fost îngrijorat/ă? 


Care sunt datele? 


Ce altceva s-ar putea întâmpla? 

Care este gandul meu calm? 


Ce se va intampla de fapt? 

în rară cu ce sunt 
înc N ară? 


Ce dovezi există? 


Ce s-a întâmplat în trecut, când 
am mai fost îngrijorat/ă? 


Care sunt datele? 


Ce altceva s-ar putea întâmpla? 


Care este gândul meu calm? 


Ce se va întâmpla de fapt? 


Şi ce dacă ceea cemă 
îngrijorează se şi întâmplă? 


Exemplu de exerciţiu 5 
Gândirea realistă 
Eveniment 


Eveniment 


în legătură cu ce sunt 
îngrijorară? 


Ce dovezi există? 


Ce s-a întâmplat în trecut, când 
am mai fost îngrijorat/ă? 


Care sunt datele? 


Ce altceva s-ar putea întâmpla? 


Care este gândul meu calm? 


Ce se va întâmpla de fapt? 


Şi ce dacă ceea ce ma 
îngrijorează se şi întâmplă? 

Exemple de studii de caz 


Anca 

(Anca este fetita de 7 ani, care are un diagnostic principal de 
anxietate de separare şi un diagnostic secundar de fobie 
specifică, subtipul fobie de animale. Vezi capitolul 3, pentru mai 
multe detalii referitoare la acest caz.) 


Terapeut Când ne-am întâlnit prima dată, îmi amintesc că mi-ai 


ul: spus că îţi este frică de câini. Poţi să îţi aduci aminte 
când ai fost ultima dată în preajma unui câine? 
Anca: Da, cu câteva săptămâni în urmă, am văzut un câine pe 
Terapeut Poţi să îmi povesteşti puţin despre asta? 
Anca: Păi, mă plimbam împreună cu sora mea pe stradă, a 


venit un câine mare şi negru, care tocmai a ieşit din 
Terapeut Ce s-a întâmplat atunci? 
Anca: A început să vină pe lângă noi. 
Terapeut Cum te-ai simţit atunci când câinele a început să vină 
Anca: Am fost foarte speriată! 
Terapeut înţeleg că te-ai simţit speriată, dar crezi că ai putea să 


ul: încerci să-ţi aminteşti la ce te gândeai că s-ar fi putut 

Anca: M-am gândit că acel câine mă va muşca. 

Terapeut Deci, gândul tău îngrijorat a fost următorul: Câinele mă 
ul: va muşca... 

Anca: Aş fi putut să fug de câine. 

Terapeut Cred că este doar unul dintre lucrurile pe care le-ai fi 
ul: putut face. Uneori este mai bine să stai nemişcată, 


atunci când un câine vine spre tine. Ce ai fi putut să faci 
ca să schimbi gândul îngrijorat, care îţi spunea că acel 
Anca: M-as fi putut gândi la altceva. 
Terapeut Foarte bună idee. Hai să discutăm puţin, despre 
ul: lucrurile la care te-ai fi putut gândi... Schimbarea 
gândului îngrijorat este cel mai important pas pe care îl 
poţi face, pentru a nu te mai simţi aşa de speriată. 
Trebuie să vedem care sunt dovezile pentru gândul, tău 
îngrijorat. Ti s-a mai întâmplat si altă dată ca un câine 
Anca: Cred că da. 
Terapeut Spune-mi ce s-a întâmplat atunci. S-a întâmplat să te 
ul: muşte vreun câine? 
Anca: Nu s-a întâmplat să mă muşte un câine, doar a venit 
lângă mine şi m-a mirosit. 

Terapeut Bine. Deci, atunci când un câine s-a apropiat de tine, nu 
ul: te-a muşcat, în afară de faptul că un câine te-ar putea 
muşca, ce crezi că s-ar mai putea întâmpla? 

Anca: Nu știu. 
Terapeut Ce altceva ti-ar putea face un câine care se apropie de 
Anca: Poate că vrea doar să mă miroase. 

Terapeut Bine! Deci se poate să fie vorba despre un câine rău, 


ul: dar se poate ca el să se comporte prietenos. Câinele 
negru, pe care l-ai văzut când ai fost cu sora ta, ti s-a 
Anca: Da. Sora mea l-a mângâiat, dar eu nu am vrut să îl 
Terapeut Bine, acest lucru reprezintă o dovadă importantă. 
ul: Acum, după ce am analizat mai multe dovezi, crezi că 


gândul tău îngrijorat, referitor la faptul că s-ar putea să 
fii muşcată de câine, este cu adevărat probabil să se 
Anca: Probabil că nu. i 
Terapeut Foarte bine. Având dovezile despre care tocmai am 
ul: vorbit, este foarte probabil ca acel câine să fi fost mai 
degrabă prietenos si nimic rău să nu ti se intample. 
Anca: Da. i 
Terapeut Mă întreb, cum te-ai fi simţit, dacă te-ai fi gândit că 
ul: acel câine te va muşca? 
Anca: Speriată. 
Terapeut Şi cum te-ai fi simţit dacă te-ai fi gândit că acel câine 
Anca: Bine. 
Terapeut Excelent. Deci, după cum poţi să vezi, gândul tău 
ul: îngrijorat, referitor la câine, te-ar fi făcut să te simţi 
speriată şi celelalte gânduri calme te-ar fi făcut să te 
simţi mai fericită şi mai relaxată, atunci când ai fost în 


Tabelul 7: Gândirea de detectiv a Ancăi 
Eveniment: Un câine mare a venit spre mine 


De ce îmi este frică? Câinele mă va musca. 


Care sunt dovezile? Si alti câini au venit spre mine 
și nu m-au muşcat. 

Ce s-a întâmplat altă dată, când |Există posibilitatea ca acest 
mi-a fost frică? câine să dorească să se 
împrietenească cu mine. 

Ce s-a întâmplat în realitate? 


Ce altceva s-ar fi putut 
întâmpla? 

Care este gândul meu calm? |Se poate ca acest câine să isi 
dorească doar să se joace cu 
Ce se va întâmpla cu adevărat? |mine. 

Adreea 
(Andreea are 12 ani şi îndeplineşte criteriile pentru un 


diagnostic 


principal de anxietate generalizata si un diagnostic 


secundar de fobie specifica, subtipul fobie de sange - injectii-plagi. 
Pentru mai multe detalii referitoare la acest caz, vezi capitolul 3). 


Terapeut 
Andreea: 
Terapeut 
Andreea: 
Terapeut 
Andreea: 


Terapeut 
ul: 

Andreea: 
Terapeut 


ul: 


Andreea: 
Terapeut 
ul: 
Andreea: 
Terapeut 
ul: 
Andreea: 
Terapeut 
ul: 


Andreea: 
Terapeut 
ul: 


Andreea: 
Terapeut 
Andreea: 
Terapeut 
ul: 

Terapeut 
ul: 


Andreea: 
Terapeut 
ul: 
Andreea: 
Andreea: 


Poţi să îmi spui cum te-ai simţit săptămâna asta? 

Nu foarte rău. - 

Cum a fost la şcoală? 

Groaznic. Profesorii ne-au dat de făcut foarte multe 

Şi cum te-ai descurcat cu temele? 

Păi, nu a prea mers. Urăsc temele. îmi ia foarte mult 
timp şi este foarte greu. 

îmi pare că te simţi cam temătoare, în legătură cu 
temele. 

Da, simt că mi se face rău atunci când trebuie să îmi 
Este de înţeles că amâni să îţi faci temele, dacă te simţi 
aşa de anxioasă. Poti să îmi spui de ce iti este frică 
atunci când trebuie să te apuci să-ţi faci temele? 

Cred că îmi este frică că voi face greşeli. 

înţeleg, dar ce crezi că s-ar întâmpla dacă ai face 
greşeli, atunci când îţi faci temele? 

Păi, aş avea probleme. 

Deci, gândul tău îngrijorat sună cam aşa: „Am să fac 
greşeli atunci când îmi fac tema şi voi avea probleme. 
Da, cred că da. 

Când spui că vei avea probleme, la ce anume te referi 
mai exact? Te referi la faptul că ai putea să fi pedepsită 
şi va trebui să.stai după ore? 

Nu, mă refer la faptul că profesorul ar putea să strige 
înţeleg, deci îţi este frică că vei face greşeli la temă şi 
profesorul va striga la tine, în clasă. Haide să căutăm 
dovezile pentru acest gând. Cum poţi să ştii sigur că 
profesorul va striga la tine, dacă faci greşeli la temă? 
Nu ştiu. 

De exemplu, s-a întâmplat ca alţi colegi să facă greşeli 
Da, mulţi fac greşeli. 

A strigat profesorul la cei care şi-au greşit tema? Nu 
neapărat... 

Deci, alţi colegi au făcut greşeli la temă şi profesorul nu 
a strigat la ei. Acest lucru este o dovadă foarte bună 
pentru mine. Mă întreb dacă tu ai făcut vreodată 
Desigur. 

Ce s-a întâmplat în acele Situaţii, a strigat profesorul la 
tine? Nu. 

Şi ce a făcut, efectiv, profesorul? 

Nimic... nu a spus nimic. 


Terapeutul: Până în acest moment, nu avem foarte multe dovezi 


care să ne indice că, dacă tu ai greşi la teme, cum de 

altfel o fac si altii, profesorul va striga la tine. Dupa cum 
iti aduci aminte, am discutat despre un tip de dovada si 
anume variante alternative. Mai degrabă decât ca 
profesorul să strige la tine pentru că ai greşit tema, ce 
altă alternativă ar putea să fie? 

Andreea: Să nu spună nimic. 

Terapeutul: Bravo.' Deci, există posibilitatea să strige la tine, dupa 
cum se poate şi să nu spună nimic. Ce spui despre 
posibilitatea ca el, profesorul, să te ajute să înţelegi 
greşeala pe care ai făcut-o, aşa încât să ştii pe data 
viitoare mai bine? 

Andreea: Da, este şi asta o posibilitate. 

Terapeutul: Bine, când ai venit la mine pentru prima dată, ai crezut 
că este foarte probabil că, dacă vei greşi tema, profesorul 
va striga la tine. Acum, după ce am analizat împreună 
dovezile, ai putut să vezi că există cel puţin alte două 
posibilităţi: să nu spună nimic sau să te ajute să nu mai 
repeţi acea greşeală. Cât de probabil crezi că este ca 
profesorul să strige la tine, pentru că ţi-ai greşit tema : 
foarte probabil, moderat de probabil, puţin probabil? 

Andreea: Cred că foarte puţin probabil. 

Terapeutul: Atunci, ce altceva s-ar putea întâmpla? Andreea: 
Cred că mi-ar spune doar să încerc să fiu mai atentă data 

viitoare. 


Acesta este un bun început pentru a discuta îngrijorările 
Andreei legate de teme. Următorul pas presupune disputarea 
consecinţelor pe care le are convingerea ei, aşa cum s-a discutat la 
pasul 4, din acest capitol. Cu alte cuvinte, trebuie să o întrebăm pe 
Andreea ce s-ar întâmpla, dacă profesorul ar striga la ea? Cu timpul, 
Andreea va înţelege că, şi dacă profesorul va striga la ea, cu toate 
că este neplăcut, acest fapt va trece, fără alte consecinţe. înainte de 
a-i pregăti pe copii şi de a-i învăţa cum să nu fie atât de afectaţi, 
chiar dacă se întâmplă şi lucruri mai puţin plăcute, copiii trebuie să 
devină, în primul rând, încrezători în identificarea şi disputarea 
gândurilor îngrijorate. 


George 

(George este un băiat de 15 ani, care îndeplineşte criteriile 
pentru un diagnostic principal de fobie socială şi un diagnostic 
secundar de tulburare depresivă majoră. Vezi capitolul 3, pentru 
mai multe detalii referitoare la acest caz.) 

La început, discuţia cu George s-a centrat pe anxietatea 
socială pe care acesta o simte, atunci când doreşte să stabilească o 
întâlnire cu o fata. îngrijorarea principală se referă, în primul rând, 
la faptul că ar putea greşi şi că s-ar putea bâlbâi. După ce s-au 
investigat dovezile pentru gândul său, acesta a ajuns la concluzia că 
există o probabilitate foarte scăzută ca aceste lucruri să se şi 
întâmple. După analiza probabilității de a se întâmpla acele lucruri 

la care se gândea George, următorul' pas a constat în discutarea 


consecinţelor acestor lucruri negative. Vă oferim un exemplu de 
modalitate în care puteţi realiza acest lucru: 


Res truc tu ra rea cogn i tivă 


Terapeutu Prima dată, când ai venit la terapie, mi-ai spus că este 

L foarte probabil sa faci greşeli şi să te bâlbâi dacă o vei 
ruga pe Cristina să iasă cu tine în oraş. Acum, după ce 
am investigat împreună dovezile pentru gândul 
îngrijorat, este mult mai probabil scenariul în care tu 
vei putea să vorbeşti cu Cristina, fără să te bâlbâi şi 
fără să îţi încurci cuvintele. Cu toate acestea, ce crezi 

George: Ar fi foarte rău, m-aş simţi umilit şi, probabil, m-ar fi 

Terapeutu respins. 

I; Poti să imi spui, te rog, la ce te referi atunci când spui 

George: Păi, s-ar fi gândit că sunt un idiot şi ar fi refuzat să iasă 
cu mine. De fapt, cred că nu ar mai fi vorbit niciodată 

Terapeutu Acum, că am văzut ce s-ar putea întâmpla dacă gândul 

L tau ingrijorat ar deveni realitate, ar fi bine sa analizam 
dovezile pentru acest gând. Care sunt dovezile că ea s- 
ar gândi ca esti un idiot si ca nu ar mai fi vorbit 
niciodata cu tine, doar pentru ca nu ti-ai gasit cuvintele 

George: Nu ştiu... Este o fată stăpână pe sine şi cred ca nu s-ar fi 
uitat la unul ca mine. 

Terapeutu Aş vrea să îţi imaginezi că eşti sigur pe tine. Fiecare 

I cuvânt pe care il pronunti este perfect si ai abilitati 
sociale foarte bune. Acum, imagineaza-ti ca esti la o 
petrecere si cineva se apropie de tine, pentru a incepe o 
conversaţie. Cu toate că încearcă să vorbească cât mai 

George: Cred că a avut curaj să vină si să înceapă o discuţie, 
chiar dacă este evident, că este stresat. 

a Acest lucru este interesant. Deci, nu te gândeşti ca este 

Terapeutu un idiot pentru că se bâlbâie? 

George: Nu, probabil că nu. 

Terapeutu Haide să ne întoarcem la momentul în care îi ceri 

L Cristinei să iasă cu tine. Una dintre posibilităţi este ca 
ea să te considere un prost, dar ai putea să te gândeşti 

George: Ar putea să îi pară rău, când va vedea că sunt stânjenit 


Za Ra AS 


Terapeutut- 1. 


A nanatn anata n nacihi litnta On altagen ann mni 


George: Se poate sa fie încântată că am chemat-o in oras, chiar 
daca nu am fost foarte stăpân pe mine, atunci când am 

TerapeutuDa, acest lucru ar fi posibil. Ai mai invitat vreodata, 

L vreo fată, în oras? 

George: Am invitat o fată să iasă cu mine, la un milkshake, în 

Terapeutuurmă cu un an. Şi cum a fost? 

George: Nu foarte rau. A fost de acord să vină şi ne-am simțit 

Terapeutufoarte bine, în concluzie, în trecut ai reuşit să inviti o 

I: fată să iasă cu tine, iar, cu toate că există probabilitatea 
ca ea să te respingă, nu sunt excluse alte câteva 
posibilități, inclusiv faptul că s-ar putea simți flatată. 
Acum, cât de probabil crezi că este ca ea să te respingă, 

George: Nu foarte probabil. 

Tabelul 8: Gandirea realista a lui George 
Eveniment: Să îi ceară unei fete să iasă cu el 


De ce sunt îngrijorat? Pentru că nu-mi voi găsi 

cuvintele şi mă voi bâlbăi, iar ea 
"= 
Care sunt dovezile? Am reuşit sa îi cer altei fete sa 


iasă cu mine. 
Ce s-a întâmplat în trecut, când 


am fost îngrijorat? S-ar putea să nu se gândească] 
că sunt un idiot şi să nu mă, 
Care sunt datele? respingă. Poate sa fie plăcut 


RE surprinsa că am invitat-o. 
Ce altceva s-ar putea întâmpla? 


Care este gândul meu calm? |Va fi bine. Probabil ca nu mă voi 
bâlbâi sau nu voi fi respins. 
Ce se va întâmpla, de fapt? 


Si ce dacă ceea ce ma Chiar daca se va întâmpla cel 
îngrijorează se şi întâmplă? leste mai rau, pot să fac față 
acestui lucru, vorbind cu cel 
mai bun prieten. 
Nu îmi va afecta viata asa de 
mult, iar cu timpul, am să tred 
peste asta. 
Există multe alte persoane care 
au patit la fel ca mine. 
în cele din urmă. nu contează 


Terapeut Bine. După ce am investigat probabilitatea acestui 

ul: rezultat, aş vrea să iti imaginezi că te-ai putea 
confrunta cu ea. Chiar dacă se intampla lucrul cel mai 
rău - refuzul ei -, cât de rău este acest lucru pentru 

George: Păi, ar fi destul de rău. 

Terapeut Da, ar fi destul de rău, dar contează chiar atât de mult, 

ul: faptul că ea nu te consideră suficient de bun? 

George: Cred că până ce va uita. 

Terapeut Poti să te gândeşti cat ar dura asta? 

George: Probabil, doar câteva săptămâni. 

Terapeut Si cum iti va afecta asta viata? 

ul: Nu foarte mult, dacă mă gândesc acum, asa. Cred că 

George: alți oameni m-ar plăcea, chiar dacă ea nu mă place. 

Terapeut Crezi că ai putea să treci peste asta? 

ul: Cu timpul, da. 

Georqe: Ce ai putea să faci pentru a trece peste asta? 

George: Aş putea să vorbesc cu prietenul meu, Mihai, sau să mă 
aândesc la altceva. 

Terapeutul: Foarte bună idee. De asemenea, te-ai putea gândi care 

ar fi motivele pentru care ea s-a comportat aşa... Poate 

ca este ceva legat de ea, nu de tine. 


Testarea predictiilor 

Tehnica testarii predictiilor merita a fi mentionata aici, 
deoarece ea este utilizata mai ales in terapia anxietatii generalizate. 
Testarea predictiei se refera la investigarea unei predictii negative, 
prin testarea acesteia in vivo si prin adunarea unor dovezi din viata 
reala. Persoana anxioasa incerca sa afle daca predictiile sale sunt 
adevarate, iar pentru aceasta, cauta o serie de dovezi. Testarea 
predictiilor este eficientă cu copiii care întâmpină dificultăţi in 
generarea spontană a dovezilor sau care au îngrijorări cronice şi 
manifestă un pattern rigid şi nerealist de gândire. Această tehnică 
este cel mai uşor ilustrată prin exemplul Andreei care, pe lângă 
faptul că se îngrijorează în legătură cu temele, îi este frică, în 
permanenţă, ca va întârzia la şcoală. Testarea predicţiilor 
presupune imaginarea unui scenariu în care Andreea întârzie în 
mod intenţionat la şcoală, pentru a testa ce se întâmplă. Dacă 
gândul ei îngrijorat este „Voi avea mari probleme”, scopul testării 
predictiei este de a vedea daca această ipoteză se confirma. De cele 
mai multe ori, rezultatul nu este atât de rău pe cât este prevăzut de 
subiect, ceea ce oferă o dovadă împotriva gândului îngrijorat. 
Această tehnică este un precursor al expunerii in vivo, care va fi 
abordată în detaliu, în capitolul 8. 


Confruntarea cu dificultăţi 

Dificultăţi în înțelegerea conceptelor 

Unii copii întâmpină dificultăţi în înţelegerea tehnicii de 
restructurare cognitivă. în faţa acestei dificultăţi, este foarte 
importantă practicarea gândului raţional / funcţional. Stilul de 
gândire nerealist, este automat, comun şi, de cele mai. multe ori, nu 
este conştientizat. Este nevoie de foarte mult timp şi practică, 
pentru a schimba gândurile nerealiste. Totodată, restructurarea 
cognitivă, ca orice altă nouă abilitate, va părea la început dificilă şi 
nefamiliară, pentru majoritatea copiilor. în timpul programului de 
terapie, copiii vor avea nevoie de foarte multe exemple, atât în 
timpul, cât şi în afara terapiei, pentru a stăpâni această tehnică. Ca 
prim pas, copiii care întâmpină dificultăţi trebuie încurajați sa 
exerseze cu regularitate această tehnică, atât sub îndrumarea 
terapeutului, cât şi sub cea a părinţilor. Este utilă realizarea unei 
recapitulări a aspectelor discutate în timpul şedinţelor de terapie. 
Copilului trebuie să i se permită şi acasă să repete ceea ce a învăţat 
în terapie. De exemplu, se poate ca un copil să aibă nevoie de mai 
multe şedinţe pentru a înţelege legătura între gânduri şi emotie, 
înainte de a începe restructurarea gândurilor îngrijorate. Testarea 
predictiilor, asa cum s-a mai menţionat si anterior, reprezintă o 
foarte bună modalitate de a aborda patternurile rigide de gândire, 
mai cu seamă în cazul anxietatii generalizate. 

Incapacitatea de a intelege 


în unele cazuri, se poate ca unii copii să nu aibă capacitatea 
cognitivă necesară ori să nu poată înţelege principiile restructurării 
cognitive, prezentate în acest format. Se remarcă existenţa unei 
forme alternative de restructurare cognitivă, cunoscută sub numele 
de training auto-instructional (Meichenbaum, 1977). Această forma 
de restructurare cognitivă s-a dovedit a fi folositoare, mai ales în 
cazul copiilor foarte mici şi în cazul celor cu dificultăţi intelectuale / 
dificultăţi de învăţare sau cu tulburarea de hiperactivitate / deficit 
de atenţie. Trainingul auto-instructional presupune a-i învăţa pe 
copii să înlocuiască gândurile de îngrijorare cu auto-verbalizări 
pozitive. Copiilor nu li se cere să caute dovezi pentru gândurile 
îngrijorate, ci doar să le înlocuiască cu gânduri calme. Pe scurt, 
acest training presupune parcurgerea următorilor paşi: 


1. copilul este învăţat să-şi identifice gândul îngrijorat; 

2. terapeutul îi prezintă auto-verbalizarea pozitivă, care 
accentuează competența personală în contracararea 
ingrijorarii si întăreşte performanta, succesul; 

3. copilul exersează auto - verbalizarea care implică gândul 
calm, atât cu voce tare (terapeutul oferindu-i feedback), cât 
si in gând; 

4. copilul exersează auto - verbalizarea şi in situaţii reale de 
viaţă. Dacă rricio formă de restructurare cognitivă nu este 
eficientă, este mai bine ca terapia să se centreze pe alte 
strategii, în special expunerea (capitolul 8). Pentru unii 
copii, relaxarea (subiectul următorului capitol) poate 
reprezenta o mai bună strategie de management a 
anxietăţii, decât restructurarea cognitivă. 


Copleşit de emoţii 

Există copii care reuşesc să descrie principiile restructurării 
cognitive, în timpul şedinţelor” de terapie şi chiar să le aplice în 
jocurile de rol, dar întâmpină dificultăţi în utilizarea acestei tehnici 
în viaţa reală, deoarece frica îi paralizează. în acest caz, se pot 
folosi cartonaşe inscripţionate cu diferite întrebări, pe care copiii şi 
le pot pune, cum ar fi: Se va întâmpla acum, acel lucru de care mă 
îngrijorez? în situaţiile de care copilului îi este frică, acesta va 
scoate cartonaşul pe care sunt trecute aceste întrebări, pentru a-şi 
aminti paşii ce ar trebui urmaţi, în disputarea gândurilor. De 
exemplu, unei fetiţe îi era frică că, dacă mama ei va merge la 
cumpărături, ea nu se va mai întoarce niciodată. Când mama a 
plecat de acasă, fetiţa a devenit atât de anxioasa, încât nu şi-a 
amintit gândirea de detectiv. Un cartonaş folositor pentru ea a fost: 
„Ce se întâmplă de obicei, atunci când mama ta pleacă de acasă?” 
Citind această întrebare de pe cartonaş, şi-a amintit că mama se 
întoarce acasă, de fiecare dată. în acest fel, distresul ei, legat de 
despărţirea de mamă, s-a redus gradual, utilizând restructurări 
cognitive repetate şi expunere. 


Capitolul 6 


Relaxarea 


Exista mai multe tehnici de relaxare care au fost dezvoltate 
pentru adulţi, precum: relaxarea musculară progresivă, imageria 
dirijată, training-ul autogen şi meditaţia. Tehnicile pentru copii şi 
adolescenţi sunt, în general, aceleaşi cu cele utilizate în cazul 
adulţilor. în particular, tehnicile de relaxare musculară s-au dovedit 
a fi eficiente în terapia anxietatii atât la adulţi (Borkovec şi Costello, 
1993), cât şi la copii (Eisen şi Silverman, 1993), mentinandu-si 
efectele pe o perioadă de cel puţin şase luni. în general, studiile nu 
au reuşit să pună în evidenţă diferenţe majore între tehnici diferite 
în ceea ce priveşte eficienţa, astfel că tehnica pe care alegeţi să o 
folosiţi împreună cu clientul dumneavoastră este o chestiune ce ţine 
de preferința personală. Tehnica pe care preferăm să o utilizăm cu 
copiii este o combinaţie între tensiune musculară, relaxare şi 
folosirea unor imagini şi gânduri care îi relaxează. Tehnicile de 
relaxare utilizate cu copii trebuie să fie adecvate nivelului de 
dezvoltare al acestora: exerciţiile trebuie să fie simple şi scurte, 
pentru a fi adaptate capacităţii limitate de concentrare pe care o au 
copiii; totodată ele trebuie să fie clare. Este esenţial ca terapeutul 
să-i ofere copilului cât mai multe demonstraţii, repetând frecvent şi 
monitorizând regulat modul în care copilul realizează exerciţiile, în 
timpul şedinţelor de terapie. De asemenea, instrucţiunile trebuie să 
fie adecvate nivelului de dezvoltare a limbajului şi a abilităţilor 
cognitive ale copilului. Acest lucru poate fi realizat prin folosirea 
unui limbaj cât mai simplu, evitând informaţiile verbale excesive. La 
fel ca în cazul altor aspecte de control al anxietatii la copii, 
implicarea părinţilor şi monitorizarea exerciţiilor de către aceştia 
sunt vitale. 

Abordarea prezentată în această carte este o formă scurtă a 
relaxării progresive musculare, care are la bază procedurile 
descrise de Bernstein şi Borkovec (1973). Această tehnică implică 
tensionarea şi apoi relaxarea unor grupe individuale de muşchi, 
putând fi adăugate şi imagini şi formule relaxante. Relaxarea este 
folosită atât pentru a aborda simptomele somatice ale anxietatii, cât 
şi pentru a tinti aspectele de ordin cognitiv ale acesteia. Nu se 
cunosc exact care sunt mecanismele prin care acţionează relaxarea 
asupra acestor componente ale anxietatii. 

Din experienta noastra, am observat ca nu este nevoie de 
utilizarea tehnicilor de relaxare in cazul tuturor copiilor si 
adolescentilor. Cercetările din clinica noastră, in cadrul unui 
program pentru terapia tulburărilor anxioase, nu au inclus şi un 
antrenament de relaxare. Cu toate acestea, programul respectiv a 
condus la reducerea semnificativă a simptomelor de anxietate. 
Concluzia studiului nostru a fost că restructurarea cognitivă şi 
expunerea sunt suficiente pentru a produce o reducere 
semnificativă a simptomelor, la majoritatea copiilor. Am decis să vă 
prezentăm relaxarea ca o tehnică suplimentară, care vă poate fi de 
folos în anumite cazuri, fie ca un supliment la restructurarea 
cognitivă, fie ca substitut al acesteia. Relaxarea poate să fie extrem 
de relevantă în situaţia în care copiii întâmpină dificultăţi în 
utilizarea strategiilor de restructurare cognitivă, din cauza unor 
motive ce ţin fie de abilităţile intelectuale, fie de dezvoltare. De 
asemenea, în cazurile .în care abilităţile de concentrare şi de a sta 
liniştit nu sunt bine dezvoltate, relaxarea poate fi folosită pentru a 
dezvolta aceste abilităţi. Sunt foarte importante şi preferinţele 
părinţilor; nu merită să încercaţi relaxarea, dacă motivaţia de a o 
practica este scăzută. 

Introducerea in procesul terapiei a antrenamentului de 
relaxare se face prin a-i prezenta clientului raţiunea ce stă la baza 
acestei tehnici, precum şi beneficiile folosirii ei.- Pentru început, 
copiii trebuie să înveţe diferenţa dintre a fi tensionat şi a fi relaxat. 
După ce a ajuns să înţeleagă acest lucru, copilul poate începe să 
exerseze relaxarea, în timpul şedinţei de terapie. Exerciţiile de 
relaxare ar fi bine să fie scurte, în jurul a cincisprezece minute (cu 
toate că, în multe cazuri, pentru început aceste exerciţii vor dura 
aproximativ cinci minute), deoarece copiii mai mici au o capacitate 
atentionala limitată. După ce au exersat în timpul şedinţei de 
terapie relaxarea, copiii ar trebui să poată să o aplice şi acasă. 
Pentru copiii mai mici, recomandăm ca relaxarea să fie practicată în 
timpul şedinţei de terapie şi de către părinţi, pentru ca aceştia să 
poată aplica această tehnică acasă, împreună cu copilul. De fapt, ar 
fi o idee bună să-i încurajați pe părinţi să utilizeze cu întreaga 
familie relaxarea sau, cel puţin, să o practice împreună cu copilul. 
Ar fi bine să continuaţi, în următoarele trei, patru şedinţe, exersarea 
relaxării împreună cu copilul şi părinţii, pentru a discuta 
potentialele dificultăţi care s-ar putea să apară, în timpul şedinţelor, 
exerciţiile de relaxare trebuie revizuite, pentru a monitoriza 
progresul şi a discuta problemele apărute. 


Prezentarea relaxării pentru copii 

Pasul 1: Explicati scopul si 

beneficiile relaxării 

Atât copiii, cât şi părinţii pot beneficia de pe urma înţelegerii 
avantajelor relaxării. Pentru început, ei vor fi mult mai motivaţi să 

practice exerciţiile de relaxare, dacă înţeleg cum acestea pot să îi 
ajute pentru a deveni mai puţin anxioşi. Aşadar, beneficiile 
principale ale relaxării trebuie să fie prezentate: 

Tehnicile de relaxare te vor ajuta: 
e Să te simţi mai calm si mai relaxat; 
e Sa simţi că detii controlul; 
e Să ai mai puţină tensiune în corp; 
e Sa fii mai putin nervos; 
e Sa te poţi concentra mai uşor; 
m ° Să poți sa dormi mai bine; 
e Sa ai mai puţine dureri de stomac si de cap; 
e Sa poți sa te bucuri mai mult de anumite lucruri. 


Pasul 2: Tensiune versus relaxare 


La început, copiii trebuie să conştientizeze diferenţa dintre a fi 
tensionat şi a fi relaxat. Puteţi să îi reamintiti copilului despre 
discuţiile pe care le-aţi avut în şedinţele anterioare, cu privire la 
schimbările care au loc în corpul lor, atunci când se simt nervoşi sau 
îngrijoraţi. 

Următorul pas este de a le arăta contrastul dintre starea de 
anxietate şi cea de relaxare, pentru ca ei să poată diferenţia între 
cele două. Puteţi să incepeti prin a spune: „Vreau sa te gândeşti la 
un moment în care te-ai simţit bucuros şi calm.”; „Cum era situaţia 
în care te aflai atunci?”; „ Cum. a fost să te simţi calm si relaxat?”; ,, 


Cum a fost corpul tău, atunci când ai fost relaxat?”; „ La ce te 
gândeai?”; „ Cum este această senzaţie, faţă de cea în care te simţi 
ingrijorat?”... - Gândiţi-vă, împreună cu copilul, la cât mai multe 


caracteristici pe care le are un corp relaxat, cum ar fi: inima calmă, 
corpul liniştit, muşchii destinşi; comparati aceste caracteristici cu 
cele ale unui corp tensionat. Un exerciţiu util este de a le cere 
copiilor să-şi tensioneze o parte a corpului, cum ar fi mâna, după 
care, să o lase relaxată. Comparati ce au simţit, în fiecare dintre 
cele două stări. Un exerciţiu care vă poate fi de ajutor, mai ales în 
cazul terapiei de grup, este acela în care îl rugaţi pe copil să 
pretindă că este relaxat sau tensionat, iar ceilalţi membri ai 
grupului trebuie să ghicească starea lui, uitându-se la corpul şi 
expresia lui facială. Copiii mai mici se pot preface că sunt un robot 
teapan, după care, o păpuşă din carpe sau o bucată de gelatină. 
întrebaţi copilul cum este să se simtă tensionat şi teapan sau 
relaxat, destins. Cuvintele cu care puteţi să îi ajutaţi să descrie 
starea de relaxare sunt „calm”, „moale” şi „liniştit”. Aspectele 
principale pe care trebuie să le explicati sunt: 


1. Când suntem îngrijoraţi sau nervoşi, foarte multe schimbări 
se petrec în corpul şi în mintea noastră; 

2. Aceste lucruri sunt normale şi se întâmplă tuturor; 

3. Primul pas pentru a face fata anxietatii este de a învăţa să 
recunosti aceste schimbări şi să ştii când te simţi speriat; 

4. A fi calm si relaxat implica senzatii foarte diferite, in 
comparatie cu 
senzatiile generate de o stare tensionata. | 


Prezentarea relaxării pentru părinţi 


în cadrul terapiei de grup este probabil mult mai uşor să 
separați întâlnirile cu părinţii de cele cu copiii. în terapia 
individuală, părinţii pot să participe împreună cu copilul la şedinţa 
de terapie, pentru a învăţa relaxarea, sau pot fi învăţaţi separat, în 
situaţia în care copilul preferă ca părinţii să nu vină cu el la şedinţă 
(realitate valabilă în cazul multor adolescenţi). Aspectele pe care le- 
aţi prezentat copiilor cu privire la relaxare trebuie să fie discutate şi 
cu părinţii. Sunt necesare informaţii cu privire la modificările 
generale asociate cu anxietatea, care pot fi reduse prin intermediul 
relaxării, precum şi informaţii referitoare la obiectivele şi beneficiile 
relaxării. Părinţii au nevoie de o înţelegere detaliată a tehnicii de 
relaxare, aşa că este util să realizaţi un scurt exerciţiu cu părinţii, în 
timpul şedinţei, dacă ei nu au fost incluşi în exerciţiul realizat cu 
copilul. Părinţii care au ei înşişi anxietate ar trebui încurajați să 
practice relaxarea, pentru propriul lor beneficiu. Ar fi bine, poate, 
să subliniati că relaxarea este o abilitate care se poate învăţa si care 
se poate îmbunătăţi odată cu practica. Părinţii ar trebui să fie 
conştienţi de nevoia de a-l încuraja şi a-l asista pe copil în 
implementarea unei practici regulate. Amintiţi-le acestora că 
recompensele şi lauda reprezintă întăriri puternice pentru exerciţiu. 


Distractorii 

în timpul antrenamentului de relaxare, este bine ca mediul să 
fie aranjat cu un minim de distractori, pentru a-l ajuta pe copil să-şi 
focalizeze atenţia asupra exerciţiului de relaxare. Minimizarea 
distractorilor în timpul relaxării este necesară în stadiile iniţiale ale 
antrenamentului de relaxare. După ce copiii stăpânesc abilităţile de 
relaxare, ei ar trebui încurajați să încerce practicarea exerciţiului în 
situaţii stresante sau care includ şi distractori. 

Pentru început, este important să găsiţi o cameră liniştită, în 
care nu este nici prea rece, nici prea cald. Ar fi de ajutor, dacă este 
posibil, ca lumina din încăpere să fie cât mai slabă. Copilul poate să 
stea fie pe un scaun, fie întins pe podea. E important să stea într-o 
poziţie cât mai confortabilă, cu o postură bună, în care toate 
membrele să-i fie cât mai relaxate. Orice haină care îl strânge este 
bine să o dea jos. Rugaţi-l pe copil să închidă ochii. Câteodată copiii 
devin agitati, pentru că nu se pot mişca în timpul relaxării. Ar fi bine 
să le explicati ca, dacă nu se simt confortabil, nu este nicio 
problemă, putându-şi schimba poziţia în timpul exerciţiului de 
relaxare. De asemenea, unora dintre copii le este frică să îşi închidă 
ochii. în acest caz, reasigurati copilul că poate să-şi ţină ochii 
deschişi si sugerati-i să se focalizeze pe un anumit aspect din 

camera, cum ar fi o pata de pe podea. 


Ghidarea clientului dumneavoastră în timpul relaxării 

în timpul şedinţei de relaxare, încercaţi să vorbiti cât mai rar, 
iar vocea dumneavoastră să fie cât mai calmă şi mai blândă. Tonul 
vocii dumneavoastră trebuie să reflecte componenta de tensiune şi 
relaxare a exerciţiului. Vocea dumneavoastră trebuie să aibă o 
calitate hipnotică, cu pauze între instrucţiuni, pentru a-i permite 
copilului îndeplinirea lor. Pe măsură ce îi spuneţi copilului 
instrucţiunile, monitorizaţi-l, pentru a-l ajuta, atunci când apar 
anumite dificultăţi. Realizarea tensiunii şi a relaxării împreună cu 
clientul vă poate ajuta să va sincronizati mai bine. 

Cu adulţii, antrenamentul de relaxare se realizează cu o gamă 
mai largă de grupe musculare, dar cu copiii se lucrează cu mai 
puţine grupe de muşchi, pentru ca exerciţiul să fie cât mai scurt şi 
mai simplu. Cu copiii mai mici, focalizati-va pe un număr de trei sau 
patru grupe musculare, cum ar fi braţele, mâinile, capul, faţa, 
stomacul şi picioarele. Pentru adolescenţi, grupele musculare 
solicitate pot fi extinse. 

Paşii principali ai relaxării sunt tensionarea muschilor, 
izolarea muschilor, concentrarea asupra senzatiilor şi relaxarea 
muschilor. în acelaşi timp, atenţia va fi focalizată pe senzațiile 
corporale şi pe imaginile şi gândurile liniştitoare. Copilul este 
încurajat să-şi spună lui însuşi cuvântul „relaxat”, pe măsura 
relaxării muşchilor şi să încerce să vizualizeze cum tensiunea îi 
părăseşte corpul. 


1. Tensiunea. Primul pas al relaxării musculare implică 
tensionarea unor grupe specifice de muşchi. Prin 
parcurgerea acestui pas, copilul va conştientiza senzaţia de 
tensiune la nivelul muşchilor. Copilul trebuie să-şi 
tensioneze muşchii până în punctul în care aceştia devin 
tari şi contractati, dar nu într-atât de mult încât să îl doară. 
Pe copiii mai mici este bine să-i puneţi să-şi imagineze un 
robotei. Explicati-le că primul pas în încercarea de a face 
fata anxietatii este să ştii să identifici momentul în care te 
simţi anxios. 

2. Izolarea. Copilul trebuie să încerce să-şi izoleze tensiunea 
în grupele de muşchi asupra cărora lucrează. Ideea este ca 
celelalte grupe de muşchi să rămână cât se poate de 
relaxate. în timpul procesului, va fi nevoie să-i amintiţi 
copilului să-şi verifice mental celelalte părţi ale corpului, 
pentru a se asigura că sunt relaxate. La început, copiilor le 
poate fi greu să realizeze acest lucru, însă, pe măsură ce 
exersează, ei devin mai competenţi. Nu este necesar să 
realizaţi această etapă cu copiii mai mici, cărora s-ar putea 
să le fie greu să o deprindă. 

3. Concentrarea. Când lucraţi pe o anumită grupă de muşchi, 
tensiunea trebuie menţinută pentru o perioadă de 

aproximativ cinci secunde. in acest interval de timp, copilul 
trebuie directionat spre a se concentra asupra senzatiilor 
de la nivelul muschilor. Amintiti-i cuvintele anterioare, pe 
care le-a utilizat pentru a descrie un corp tensionat. 

4. Relaxarea. Dupa cele cinci secunde de tensiune, copilul 
trebuie sa-si relaxeze repede muschii. Scopul este de a lasa 
muşchii complet moi, eliberând orice urmă de tensiune. in 
acest moment, este bine pentru copil să se focalizeze pe 
senzaţia de relaxare din muşchi şi să continue să se 
elibereze de orice urmă de tensiune. Din nou, amintiţi 
copilului cuvintele („moale”, „calm”, „greu”) şi imaginile 
(„păpuşă din cârpe” şi „moluscă”), pe care le-a folosit 
pentru a descrie corpul relaxat. Rugati copilul să spună 
cuvântul „relaxat”, pe măsură ce lasă tensiunea să iasă din 
corp. Descrieţi ideea de îndepărtare a grijilor şi a tensiunii 
cu fraze de tipul: „un nor alunecă încet pe cer” sau „o 
frunză pluteşte în jos, pe râu”. 


Un exemplu de scenariu 

Mai jos, aveţi descris un scenariu detaliat pentru exerciţiul de 
relaxare. Cu pauzele de rigoare, exerciţiul ar trebui să dureze în jur 
de cincisprezece minute. Cu toate acestea, trebuie acordat un timp 
suficient de lung pentru prima şedinţă de relaxare, deoarece, la 
început, pot să apară dificultăţi, (pentru mai multe informaţii, vezi 
secţiunea „Confruntarea cu dificultăţi”, de la sfârşitul capitolului). 

Acest exerciţiu se focalizează pe patru grupe musculare: braţe, 
faţă, stomac şi picioare. în situaţia copilului foarte mic şi / sau 
neastâmpărat, s-ar putea să fie necesar să fragmentati scenariul în 
două părţi, separate de o pauză. 

„Aş dori să stai pe un scaun, sau să te întinzi pe podea, pentru 
a te simţi cât mai confortabil. Lasă-ţi toate părţile corpului să se 
odihnească pe scaun sau pe podea. Astăzi, te voi învăţa un exerciţiu 
de relaxare, care te va ajuta să te simţi mai calm şi mai relaxat. îţi 
voi prezenta exerciţiul pas cu pas şi îţi voi spune ce ai de făcut, aşa 
că tu va trebui doar să îmi asculţi vocea şi să-mi urmezi indicaţiile. 
Te voi ruga să îţi strângi cât poţi de tare unii muşchi din corp, după 
care, să îi laşi să fie moi. Dacă ai vreo problemă, te rog să mă 
anunţi. Bine, te rog sa te laşi pe spate si să închizi ochii. Foarte 
bine. Haide să începem cu braţele. Te rog să îţi întinzi braţele în 
faţa ta, astfel încât să fie cât se poate de drepte. Acum, respiră 
adânc, strânge pumnii tare, strânge toţi muşchii braţului ca şi cum 
ai stoarce un burete cu apă. Aşa, rămâi aşa... şi relaxează-te. Expiră 
şi lasă-ţi braţele să cadă pe lângă corp. Observa cât de grele iti simţi 
braţele. Imagineaza-ti că braţele iti sunt moi ca nişte spaghete 
foarte moi. Atunci când expiri, spune-i în gând cuvântul „relaxat”. 
Simti cum devii din ce în ce mai calm şi mai relaxat. încercă să laşi 
orice îngrijorare să plece şi gândeşte-te doar cât de relaxat te simţi. 
Bucură-te de- această senzaţie de calm. 

Acum vom trece la muşchii feţei. Aş vrea să inspiri şi sa strângi 

muşchii feţei, foarte tare, in aşa fel încât fata să iti arate foarte 
incretita. Strange muschii din jurul ochilor, nasului si impreuneaza- 
ti buzele, apâsându-le una spre cealaltă, cu putere. Nu te ingrijora 
dacă arăţi ciudat, doar observă cât de strânse sunt. Aşa este bine, 
acum rămâi aşa... şi relaxează-te. Spune cuvântul „liniştit” în gând, 
atunci când expiri. Lasă toţi muşchii feţei să fie moi, ca un jeleu. 
Lasă-ţi ochii să fie grei, să iti pice, apoi lasă-ţi buzele să se 
îndepărteze uşor unele de altele, putin câte putin. Imagineaza-ti ca 
te scufunzi, simțind greutatea corpului tău şi relaxarea. Lasă toată 
încordarea să plece, ca să poţi fi total relaxat. Foarte calm. 

Haide să trecem la muşchii de la burtă. Vreau sa inspiri adânc 
şi să-ţi ţii respiraţia, în timp ce îţi tragi încontinuu muşchii 
stomacului, ca şi cum ai simţi că aceştia îţi ating spatele. Rămâi aşa, 
un moment, aşa... şi relaxează. Expiră şi spune în gând cuvântul 
„liniştit”. Lasă-ţi stomacul să fie moale. Relaxeaza-ti toţi muşchii 
stomacului. Doar lasă-i şi scufundă-te din ce în ce mai adânc în 
scaun. Observă diferenţa dintre un stomac relaxat şi unul tensionat. 
Nu te gândi la nimic altceva, în afară de senzaţia de greutate a 
corpului tău. Dacă îţi trec prin minte şi alte gânduri, lasă-le să 
treacă asemeni unui nor alb şi pufos, ce pluteşte pe cerul albastru. 
Bucură-te de senzaţia de calm şi relaxare. 

Ultimul exerciţiu este pentru muşchii picioarelor. Te rog să 
întinzi picioarele şi tine-le cât poţi de drepte, ca şi cum ar fi 
picioarele unui robot. Strânge-ţi toţi muşchii picioarelor. Strange 
partea de sus a piciorului cât poţi de tare, apoi partea de jos. Aşa 
este bine, acum inspiră şi ţine strâns... ţine... acum relaxează. 
Expiră şi spune în gând „liniştit”. Lasă-ţi picioarele sa fie moi, ca şi 
cum ar fi de jeleu. Lasă-le să devină din ce în ce mai grele. Lasa-ti 
corpul să fie moale, asemeni unei păpuşi de cârpe ori asemeni unei 
gelatine. Doar relaxează-te. Observă cât de bine este să te simţi 
calm şi relaxat. Lasă sa plece orice îngrijorare sau gând care îţi 
trece prin minte. Observă cum devii din ce în ce mai relaxat. Foarte 
calm. 

Te-ai descurcat foarte bine! Peste câteva momente, am să te 
rog să deschizi încet ochii. încearcă să îţi păstrezi calmul şi senzaţia 
de relaxare, pe măsură ce te trezeşti încet. Bine, hai să începem! Te 
rog, deschide încet ochii, şi începe să-ţi mişti fiecare parte a 
corpului. Aşa... Când eşti pregătit, ridică-te cu grijă în picioare. 
Bravo!” 

Exersarea ° 


Dupa ce copiii au deprins exercitiul de relaxare cu durata de 
cincisprezece minute (formarea acestei deprinderi ar trebui sa 
dureze injur de două, până la trei săptămâni), poate sa le fie 
prezentata varianta scurta a exercitiului de relaxare. Spre exemplu, 
puteti sa il rugati pe copil sa exerseze doar partea de relaxare, fara 
cea care implica si tensionarea musculara. Un alt exercitiu util 
poate sa fie cel în care ii cereti copilului să se ridice şi să-şi 
tensioneze bratele si picioarele deodata, timp de cinci secunde, 

dupa care să îşi lase tot corpul relaxat. Ar trebui să încerce să-şi 
amintească senzaţia de relaxare pe care a experienhat-o în timpul 
exerciţiului de relaxare şi să îşi spună în gând „liniştit”. Este, de 
asemenea, importârât pentru copii să înveţe să se relaxeze şi în 
condiţii reale de stres. Timp de câteva săptămâni, ei au practicat 
relaxarea doar în cadrul şedinţei de terapie sau acasă, într-o cameră 
liniştită. Dar situaţiile reale în care vor trebui să utilizeze relaxarea 
ca modalitate de coping nu vor apărea întotdeauna într-un loc 
liniştit şi paşnic. De aceea, o componentă importantă este dată de 
introducerea exersării în condiţii ecologice. Copiii trebuie încurajați 
să exerseze relaxarea şi in codiţii care nu sunt optime. Spre 
exemplu, acasă, exerciţiul de relaxare poate fi desfăşurat cu 
televizorul pornit sau în bucătărie, în timp ce ceilalţi membri ai 
familiei pregătesc cina. De asemenea, copilul trebuie încurajat să 
exerseze forma scurtă a relaxării şi în afara casei, cum ar fi în 
autobuzul şcolii, pe terenul de joacă, în maşină sau în drumul spre 
ora de sport. Până în acest moment, copilul ar trebui să fie implicat 
şi în exerciţii de expunere (vezi capitolul 8), fiind încurajat să 
utilizeze relaxarea în timp ce exersează expunerea la situaţiile de 
care îi este frică. în final, scopul este de a-l învăţa pe copil să se 
relaxeze atunci când se confruntă cu o situaţie anxiogenă. Beneficiul 
de a putea folosi relaxarea este ca Ie dă copiilor un sentiment de 
control şi abilitatea de a implementa alto'strategii de gestionare a 
situaţiilor tensionate. 

Exerciţiul consecvent şi repetat este esenţial pentru copii, in 
încercarea lor de a stăpâni procesul de relaxare. La început, este 
dificil pentru majoritatea copiilor să se relaxeze, dar, odată cu 
trecerea timpului, ei pot deveni foarte competenţă în ceea ce 
priveşte această abilitate, putându-se relaxa din ce în ce mai rapid. 
Iniţial, copiii ar trebui să exerseze în jur de zece, până la 
cincisprezece minute pe zi, utilizând procedura prezentată în 
şedinţa de terapie. Un formular de exerciţiu al relaxării (de 
exemplu, exerciţiul 6: „Exerciţiul meu de relaxare”) ar trebui să fie 
oferit copilului, pentru ca acesta să-şi poată monitoriza practica 
exerciţiului de relaxare. Cele patru grupe de muşchi sunt prezentate 
în fişa de automonitorizare, pentru a le reaminti copiilor care sunt 
muşchii asupra cărora trebuie să lucreze. 

Nu uitaţi, este nevoie să recapitulati exerciţiile realizate de 
famihe în fiecare săptămână, pentru a le încuraja încercările, 
indiferent dacă au fost sau nu de succes. Ar trebui să continuaţi 
practicarea relaxării în şedinţa dc terapie, timp de trei, până la 
patru săptămâni. 


e Exercitiul regulat este foarte important. A învăţa sa te 
relaxezi este ca învăţarea oricărei alte activităţi noi - poate 
fi foarte dificil Ia început, dar, cu cât exersezi mai mult, cu 
atât va fi mai uşor; 

e Exerciţiile de relaxare ar trebui să intre în rutina zilnică, 
prin alocéirea unui interval specific de timp; 

adolascepărinţii şi copiii trebuie să găsească o încăpere liniştită, 
unde nu vor fi deranjati. De asemenea, este nevoie sa se 
stea jos sau intins confortabil. Totusi, este important ca, in 
timpul exerciţiului, copilul să nu adoarmă; 

e Copiii trebuie să-şi completeze formularul cu exerciţiile de 
relaxare şi să-l aducă la fiecare şedinţă; 

e Părinții trebuie să-i ofere copilului întăriri pozitive, sub 
forma laudei si a  recompenselor, dacă realizează 
consecvent exersarea relaxarii. Copiii trebuie să fie 
recompensati şi pentru încercări parţiale de realizare a 
exersării. O recompensă puternică pentru copii (mai puţin 
aplicabilă adolescenților) este aceea de a practica relaxarea 
împreună cu întreaga familie; 

e Părinţii copiilor mai mici trebuie să monitorizeze 
practicarea exerciţiilor de către copii şi să îi ajute, dacă 
este necesar. 


Exemplu de exerciţiu 6 
Exercitiul meu de relaxare 


încearcă să exersezi relaxarea în fiecare zi, timp de zece, 
cincisprezece minute. Tensioneaza şi apoi relaxează fiecare muşchi, 
aşa cum am făcut în şedinţa de terapie. 

Grupele de muşchi pe care trebuie să le tensionezi, iar mai 
apoi să le relaxezi, sunt următoarele: 


1. Bratele 
2. Faţa 

3. Stomacul 
4. Picioarele 


Alege o cameră liniştită şi încearcă să exersezi cât poţi de 
bine... Succes! 

Te rog să completezi acest formular în fiecare zi ! încercuieşte 
răspunsul tău : 

Ai practicat relaxarea? Care a fost evaluarea îngrijorării 
tale? 


înainte După 
Luni da nu 
Marti da nu 
Miercuri da nu 
Joi da nu 
Vineri da nu 
Sambata da nu 
Dominica da nu 

ot 0 9 10 


SF 


Relaxarea 100 
in timpul exersarii, se poate utiliza o inregistrare a exercitiului 
desfasurat in timpul sedintei de terapie. Cu toate acestea, sugeram 
ca, mai ales în cazul copiilor mai mici, părintele sa fie cel care 
conduce sesiunea. 

Un scenariu pentru părinţi este disponibil în cartea noastră, 
intitulată Cum să vă ajutaţi copilul cu probleme de anxietate. Un 
ghid pas-cu-pas pentru părinţi. Scenariul pentru părinţi si cel 
prezentat în această carte nu sunt identice, însă sunt similare din 
punctul de vedere al conţinutului. Ambele se bazează pe 
tensionarea şi relaxarea grupelor de muşchi, dar scenariul pentru 
părinţi prezintă în detaliu utilizarea imageriei şi a respirației). - 

Aspectele importante despre exersarea relaxării, pe care 
trebuie sa le sublimati atât copiilor, cât si părinţilor, sunt 
urmatoarele: 


Confruntarea cu dificultati 


Dificultatea de concentrare 


Una dintre problemele cele mai comune este dificultatea de 
concentrare. Copilul poate simţi că gândurile.lui fug in altă parte 
sau că este deranjat de anumite îngrijorări specifice, intruzive. Sau 
copilului îi poate fi greu să stea într-un loc (aceasta fiind o problemă 
comună şi în cazul adulţilor). Aranjarea condiţiilor de mediu astfel 
încât distractorii să fie reduşi la minimum ar putea să reducă o 
parte din aceste probleme. Aspectul cel mai important este că 
abilitatea de concentrare poate fi învățată si se îmbunătăţeşte pe 
măsură ce este practicată. Concentrarea este asemeni unui muşchi 
care slăbeşte, dacă nu se exersează, şi devine mai puternic atunci 
când se exersează regulat. Copiii trebuie învăţaţi să îşi refocalizeze 
atenţia înapoi pe sarcină, de fiecare dată când este nevoie. Ideea 
este de a nu se lăsa enervati sau intristati de gândurile care le trec 
prin minte, ci doar să le lase să treacă. Pe măsură ce copiii reuşesc 
să îşi redirectioneze atenţia, ar trebui să observe că gândurile lor 
merg mai rar în altă parte. în cazul copiilor care au dificultăţi 
persistente cu atenţia, încercaţi să reduceti exerciţiul de relaxare la 
trei, până la cinci minute. Alternativ, în scenariul folosit pentru 
relaxare, pot fi introduse mai multe imagini vizuale bogate, pentru a 
face exerciţiul să fie mai interesant. Spre exemplu, puteţi să-i rugaţi 
pe copii să-şi imagineze că se plimbă într-un tărâm imaginar, cum ar 
fi un castel foarte mare. îşi pot imagina că îşi încordează picioarele, 
în timp ce urcă scările castelului, că îşi încordează braţele în timp 
ce împing o uşă grea de lemn şi tot aşa... 

în cazul copiilor cu deficite severe de atenţie, care nu Ie permit 
să răspundă la sugestii, este mai bine să nu utilizaţi relaxarea şi să 
folosiţi alte strategii de management al anxietăţii, până când 
parametrii atenţiei lor se îmbunătăţesc. 


Dificultatea de a-şi izola muşchii 

Aceasta este o altă dificultate des întâlnită. Observati cand 
copilul încearcă să-şi izoleze complet fiecare muşchi în parte. S-ar 
putea să fie nevoie sa îi explicati că este important să distingă între 
diferite grupe de muşchi, însă, de cele mai multe ori, acest lucru nu 
îi va „reuşi” perfect. Muschii sunt conectaţi între ei, unii mai mult 
decât alţii, deci s-ar putea să fie un transfer între diferite grupe de 
muşchi. Soluţia la această problemă este de a-l încuraja pe copil să 
continue exerciţiul. E util să ne asigurăm că scenariile incluse în 
exerciţiul de relaxare 

i se reaminteste copilului să-şi relaxeze alte grupe de muşchi, in 
timp ce îşi concentrează atenţia pe o anumită grupă de muşchi. 


Oboseala şi somnul 

Unii părinţi spun că, în timpul exerciţiului de relaxare, 
copilul adoarme şi văd acest lucru ca fiind un rezultat pozitiv. 
Atât copiilor, cât şi părinţilor este bine să li se spună ca 
adormirea în timpul relaxării nu este benefică. Exercitiul implica 
concentrare şi învăţare, or, aceste lucruri nu pot fi dobândite în 
situaţia în care copilul adoarme. Când copilul are dificultăţi la 
adormire, tehnica de relaxare poate fi utilizată şi pentru 
rezolvarea acestei probleme. în această situaţie, tehnica trebuie 
să fie aplicată la momentul potrivit, adică seara, în pat. Exerciţiile 
de relaxare trebuie văzute ca fiind sesiuni distincte, în care 
scopul nu este acela de a adormi. Când copilul adoarme în mod 
regulat, trebuie să evaluati mai multe aspecte ce tin de modul de 
desfăşurare a exerciţiilor. Se desfăşoară prea târziu? Se 
desfăşoară într-un mediu care induce somnolenta? S-ar putea să 
fie nevoie să îi sugerati copilului să exerseze relaxarea dimineaţa, 
când este mai puţin obosit, draperiile să rămână deschise, fără 
muzică de relaxare şi fără a avea o poziţie care încurajează 
somnul (întins pe pat). 


Capitolul 7 


Managementul comportamentului copiilor 


Dupa cum am mai discutat in capitolele anterioare, in 
viziunea noastra, supra-implicarea parintilor in relatia cu copiii 
este parte componenta a problemei. Acest lucru nu se intampla 
neaparat din vina parintelui: relatia dintre parinte si copil este una 
reciproca. in cadrul acesteia, un copil anxios si timid necesita, de 
cele mai multe ori, un control sporit din partea parintelui 
preocupat de binele lui. Totusi, atunci cand acest control si grija 
sporita duc la reducerea independentei copilului si la limitarea 
experientelor la care are acces, ele mentin anxietatea. Mai mult, nu 
toti parintii sunt supra-implicati in relatia cu copilul lor anxios, 
multi dintre ei prezentand abilitati de crestere si ingrijire a 
copilului foarte potrivite. Totusi, un anumit procent dintre parinti 
prezinta un comportament supra-implicat si hiper-protectiv fata de 
copiii lor, iar in unele cazuri se poate ajunge la niveluri intense si 
chiar patologice de supra-implicare. in plus, toti parintii pot 
beneficia de pe urma unei recapitulari a principalelor strategii utile 
pentru creşterea şi îngrijirea optima a copiilor. Pentru unii, o astfel 
de recapitulare va fi suficientă. Pentru alţii, în următoarele 
săptămâni, un punct central al terapiei va consta în a-i ajuta să îşi 
conştientizeze propriul comportament şi să reducă treptat 
controlul excesiv exercitat asupra copilului. 

Acest capitol discută cinci principii de bază în creşterea şi 
îngrijirea copiilor: atenţia, independenţa, modelarea, pedeapsa 
non-fizică si consecventa. Deşi s-ar putea ca părinţii să fie 
familiarizați cu aceste principii, este util să le reamintim aceste 
strategii în mod explicit şi să le oferim sprijin în aplicarea lor la 
comportamentul copilului anxios. Principalul scop este cel de a 
reduce controlul manifestat de părinţi, astfel încât aceştia să le 
permită copiilor lor să se comporte cât mai autonom. 

De asemenea, este utilă discutarea metodelor eficiente pentru 
reducerea comportamentului opozitional. Copiii anxioşi dezvoltă de 


multe ori pattern-uri comportamentale care sunt greu de abordat, 
mai ales atunci cand sunt confruntati cu situatii pe care ar fi vrut 
sa le evite. Parintele se poate confrunta cu episoade de furie, 
tipete, plans, refuz de a comunica sau cu momente in care copilul 
devine agresiv, atunci cand e confruntat cu o situatie care-i 
provoaca anxietate. Modificarea rutinelor sau schimbarea modului 
in care copilul face fata in mod obisnuit unor situatii poate fi foarte 
dificila si obositoare pentru parinti. Atunci 

când parintiilor li se oferă suport pentru a face faţă 
comportamentelor dificile ale copilului, aceştia devin mai 
încrezători în abilităţile lor de creştere şi îngrijire a copiilor, ceea 
ce le va permite să reducă propriile comportamente de control 
excesiv. 


Explicarea principiilor 

Pe parcursul următoarelor pagini, vor fi discutate în detaliu 
principalele concepte care trebuie transmise părinţilor. Pe măsură 
ce prezentaţi aceste abilităţi şi sublimati principalele componente, 
încurajați părinţii să îşi amintească situaţii în care au pus cu succes 
în practică aceste abilităţi, precum şi situaţii în care aceste 
strategii au eşuat. încercaţi să discutati cât mai multe exemple 
posibil, astfel încât părinţii să obţină o imagine cât mai bogată a 
modalitatilor prin care aceste abilităţi pot fi folosite eficient. Dacă 
părinţilor le este greu să îşi amintească astfel de episoade, puteţi 
să apelati la exemplele incluse în acest capitol. Unele dintre 
strategii vor necesita mai multă atenţie decât altele, în funcţie de 
nevoile specifice ale familiei în cauză. Probabil că va fi util să 
demonstrati abilităţile pe care le prezentaţi în cadrul unor situaţii 
cât mai relevante pentru părinţi, utilizând,” de exemplu, jocul de 
rol. La început, părintele poate juca rolul copilului, urmând ca 
rolurile să se inverseze, pentru ca părintele să aibă ocazia să 
exerseze abilitatea respectivă. De asemenea, este important să 
folosiţi fiecare oportunitate, atunci când interactionati cu copilul 
pentru a modela aceste abilităţi. De exemplu, dacă, în timp ce 
aşteaptă ca dumneavoastră să terminati discuţia cu părintele, 
copilul devine gălăgios, puteţi să vă folosiţi de această situaţie, 
pentru a modela ° utilizarea eficientă a instrucţiunilor clare şi a 
recompenselor, pentru a obţine un comportament compliant. 

în calitatea dumneavoastră de terapeut, trebuie să fiţi 
conştient de setul de cunoştinţe pe care îl deţin părinţii despre 
comportamentul copilului lor şi să respectaţi specificul cultural şi 
religios al părinţilor, referitor la creşterea copiilor. Dumneavoastră 
deţineţi cunoştinţe despre principiile comportamentale şi despre 
strategiile care s-au dovedit a fi cele mai eficiente în reducerea 
anxietatii copiilor. Pe parcursul tratamentului, rolul dumneavoastră 
este de facilita întâlnirea dintre aceste două seturi de cunoştinţe, 
fără a minimaliza expertiza părintelui. Prin această abordare, 
terapeutii îi ajută pe părinţi să se simtă mai încrezători în abilităţile 
lor de a face fata anxietăţii copilului şi situaţiilor dificile, oricând 
acestea apar. Astfel, veţi transmite mesajul că nu există o 
modalitate bună şi una rea de a creşte copiii, dar că unele strategii 
duc cu o probabilitate mai mare la succes. 

De asemenea, trebuie să fiţi atenţi să potriviţi strategiile 
discutate cu nivelul de vârstă al copilului. Multe dintre aceste 
strategii vor suferi modificări de la un nivel de dezvoltare la altul. 
Tehnicile şi strategiile pe care le vom discuta în cadrul acestui 


Managementul comportamentului copiilor 
103 

capitol sunt relevante mai ales in cazul copiilor mai mici. in cazul 
adolescentilor, mai ales al celor mai mari, va fi nevoie sa discutati 
strategii de comunicare, mai degrabă decât ceea ce numim 
strategii de creştere şi îngrijire. Multe dintre principii se aplică şi 
în aceste cazuri, ca de exemplu ascultarea şi formularea unor 
enunturi clare, dar metoda de aplicare a acestor principii este in 
mod evident foarte diferită. 
Atenţia 

Atenţia este un instrument puternic pentru a întări 
comportamentul copiilor. Majoritatea copiilor vor face orice pentru 
a obţine atenţia şi aprobarea părinţilor lor, mai ales la vârstele mai 
mici. Acordând atenţie copilului, comportamentul acestuia este 
încurajat, în timp ce, prin retragerea atenţiei, comportamentul va fi 
descurajat. Acordarea atenţiei poate să însemne pur şi simplu 
privirea copilului în timp ce acesta se comportă într-un mod plăcut 
părintelui, iar retragerea atenţiei poate apărea atunci când 
comportamentul nu este plăcut părintelui. Lauda, recompensa şi 
ignorarea sunt metode mai specifice de utilizare a atenţiei pentru a 
modela comportamentul copilului. Aceste metode vor fi discutate 
pe parcurs, dar, mai întâi, aducem în discuţie câteva aspecte 
importante legate de modalitatea de aplicare a acestor întăriri. 

Iniţial, atenţia poate fi oferită ca o întărire continuă - şi 
anume, ori de câte ori părintele vede copilul confruntându-se cu o 
situaţie care în mod obişnuit i-ar produce anxietate. Totuşi, odată 
ce copilul a reuşit să rezolve o anumită” sarcină sau a atins ţinta 
urmărită, întăririle pot să fie mai puţin frecvente. întărirea parţială 
duce cu o probabilitate mai mare la un efect de durată fata de 
lauda si recompensa continua. Dar este important ca lauda sa fie 
totusi destul de frecventa. 

întărirea trebuie oferită imediat ce copilul a manifestat 
comportamentul dorit. Astfel se asigură nivelul maxim de eficienţă. 
Atunci când părintele uită să recompenseze copilul sau îl 
recompensează mult mai târziu, există riscul ca acesta să nu facă 
legătura între întărire şi comportamentul său. 


Lauda 

Deşi a-i instrui pe părinţi cum să îşi laude copiii poate părea o 
tehnică simplă, care nu necesită a fi discutată în mod explicit, unii 
părinţi cu copii anxioşi pot să fie reticenti în a-şi lăuda copilul. Este 
destul de neobişnuit, dar unii părinţi consideră că copilul lor nu 
merită să fie recompensat doar pentru că se comportă ca orice 
copil fără probleme. Alţi părinţi pot să nu se opună laudei în acest 
mod explicit, dar pot să aibă anumite standarde foarte înalte în 
ceea ce priveşte comportamentul copilului sau pot să fie persoane 
care nu sunt obişnuite să se exprime emoţional şi astfel să aibă 
tendinţa de a fi „zgârciţi” cu laudele. Astfel, este important să le 
arătaţi părinţilor în modul cel mai dar de ce laudele sunt necesare 

si cum pot fi oferite in modul cel mai eficient si, de asemenea, sa le 
oferiti parintilor feedback referitor la comportamentul lor, daca 
sesizati o anumita problema. 

A lauda un copil atunci cand acesta manifesta comportamente 
curajoase sau potrivite cu situatia este o metoda foarte eficienta de 
modificare a comportamentului. Lauda poate fi oferita atunci cand 
copilul realizeaza o sarcina conform planului sau ca urmare a unei 
situaţii in care s-a comportat într-un mod plăcut părintelui. Totuşi, 
este important ca lauda să fie specifică şi clară, încurajarea 
copilului prin laude vagi de genul „Bravo, eşti băiat cuminte!” sau 
„Bravo!” este mult mai puţin eficient faţă de lauda specifică şi clară 
de tipul: „Alina, ai reuşit să stai liniştită şi să te joci cuminte cinci 
minute, cât m-am dus eu în bucătărie... sunt foarte mândră de 
tine!” 

încurajările nu modifică doar comportamentul copiilor, ci pot 
să joace un rol important şi în dezvoltarea acestuia. Lauda îi 
transmite copilului că este iubit şi apreciat. Lauda ajută la 
dezvoltarea conceptului de sine şi susţine dezvoltarea 


unei imagini de sine sănătoase. în plus, atunci când părinţii îşi 
laudă în mod regulat copiii, aceştia învaţă când şi cum să se laude 
singuri. i 

în ceea ce priveşte anxietatea, părinții trebuie să învețe să 
laude comportamentele curajoase şi cele non-evitative. Chiar şi 
copiii extrem de evitanti fac unele lucruri care pentru ei necesita 
curaj. Părinții s-ar putea să nici nu observe aceste comportamente 
pe parcursul zilei sau s-ar putea să nu realizeze efortul pe care 
copilul trebuie să il depună pentru a realiza acei act. Pentru a-i 
ajuta pe părinți să conştientizeze aceste aspecte, este util să le 
solicităm să realizeze un exercițiu de brainstorming, în care să 
încerce să numească cât mai multe astfel de acţiuni pe care le face 
copilul, dar care pentru el sunt relativ dificile (indiferent cât de 
mică este această dificultate percepută). Apoi îi puteţi încuraja pe 
părinţi să îşi laude copiii ori de câte ori observă aceste 
comportamente. 


Recompensele 

Este bine ca părinţii sa fie incurajati să recompenseze 
comportamentele non-anxioase sau adecvate. Unul dintre cele mai 
eficiente sisteme de recompensare, mai ales in cazul copiilor mai 
mici, este utilizarea unui tabel, in care se pot acumula stelute sau 
orice alt simbol. in cadrul acestei metode, parintii decid impreuna 
cu copiii sarcina pe care copiii trebuie sa o realizeze. De fiecare 
data când copilul realizează sarcina respectivă, el primeşte fie o 
steluta care va fi marcată în tabel, fie un alt simbol al reuşitei sale. 
Odată ce copilul atinge ţinta prestabilită (de exemplu, zece steluțe 
sau simboluri), el va primi din partea părintelui recompensa asupra 
căreia s-au înţeles. Aplicarea specifică a recompenselor în temele 


Managementul comportamentului copiilor 
105 
de expunere este discutata in capitolul 8. 

Multi părinţi, când se gândesc la recompense, se gândesc la 
dulciuri, cadouri sau bani. Aceste întăriri funcţionează de cele mai 
multe ori şi pot să reprezinte un premiu uşor de oferit, mai ales 
pentru copiii mici care au nevoie de recompensare imediată. 
Totuşi, părinţii şi copiii trebuie încurajați să realizeze că 
recompensele materiale nu sunt singura formă eficientă de a creşte 
frecvenţa comportamentelor pozitive şi dezirabile. întăririle sociale 
precum lauda, îmbrăţişările şi timpul petrecut împreună în 
activităţi de joacă sau sportive sunt modalităţi excelente de a întări 
comportamentul dorit şi de a-i ajuta pe copii să se simtă bine cu 
propria persoană. De fapt, în cadrul programului nostru, încurajăm 
părinţii să apeleze la aceste întăriri sociale mult mai des decât la 
cele materiale. Unul dintre motivele care susţin această strategie 
este faptul că întăririle sociale creează şi oportunitatea de a 
petrece un timp plăcut în activităţi care implică toată familia. 
Comportamentele anxioase tind să acapareze toată atenţia 
părinţilor, astfel încât de multe ori părinţii nu mai observă situaţiile 
în care copilul reuşeşte să facă faţă stimulilor anxiogeni. Părinţii 
simt de multe ori o frustrare puternică în legătură cu cererile 
copilului şi vinovăţie faţă de propria lipsă de toleranţă. De fapt, 
atunci când se prezintă pentru tratament, de multe ori atmosfera în 
cadrul familiei este destul de tensionată. Aşadar, orice perioadă de 
timp petrecută în activităţi de familie plăcute va reprezenta nu 
doar o recompensă pentru copil, ci va ajuta şi familia în ansamblul 
ei. Trebuie, totuşi, să notăm că timpul petrecut cu părinţii diferă de 
la o vârstă la alta. Adolescentii mai mari, de exemplu, nu vor fi in 
mod obişnuit interesaţi de activităţi realizate în cadrul familiei 
(deşi s-ar putea să fie în continuare interesaţi de petrecerea 
timpului împreună cu un părinte sau cu amândoi). 

Bineinteles, recompensele trebuie sa fie potrivite ca marifve 
cu dificultatea sarcinii realizate. In mod surprinzator, se observa ca 
există un număr mic, dar consistent, de părinţi care oferă 
recompense intr-un mod nepotrivit. in primul rand, unii parinti vor 
avea tendinta de a oferi recompense care sunt mult prea mari fata 
de sarcina in care este implicat copilul. Acest comportament este 
foarte probabil sa se datoreze sentimentelor de anxietate, 
timiditate si vinovatie ale parintelui. Acestor parinti trebuie sa li se 
aducă aminte ca, pe viitor, copilul va câştiga prin comportamentul 
său tot mai multe recompense, astfel încât dacă oferim recompense 
excesive prea devreme, copiii nu se vor mai simţi motivaţi să 
continue progresele făcute. 

O altă problemă legată de recompensarea excesivă sau 
nepotrivită constă în faptul că astfel se transmite implicit copilului 
mesajul că anxietatea sa este justificată şi că eforturile de a o 
controla sunt extraordinare. în cazul acestor părinţi, s-ar putea ca 
ei înşişi să aibă nevoie de suport pentru a face faţă propriilor 
anxietati legate de ceea ce încearcă copilul să facă sau de ceea ce 
este potrivit sa ne aşteptăm să facă un copil, din punct de vedere 
cultural sau din punctul de vedere al etapei de dezvoltare în care 
se află acesta. 

O a doua categorie de părinţi, ceva mai numeroasă, pur şi 
simplu nu recompensează suficient. Aceştia pot să considere că 
oferirea de recompense este o formă de mituire. Ca răspuns la 
această îngrijorare, subliniau diferenţa dintre recompensă şi mită: 
putem vorbi de mituirea copilului, atunci când părinţii îl obligă pe 
acesta să facă ceva ce e în interesul părinţilor, nu al copilului. 
Recompensa este oferită copiilor atunci când aceştia fac ceva ce le 
este lor folositor. 

Unii părinţi protestează împotriva oferirii de recompense (sau 
de laude), deoarece consideră că ar trebui ca fiul/fiica lor să ştie 
cum să se comporte şi nu ar trebui să fie recompensati doar pentru 
că fac ceea ce le spun părinţii lor să facă sau pentru că fac ceva ce 
alţi copii pot să facă fără nicio dificultate. în aceste cazuri, s-ar 
putea să fie utilă o discuţie despre importanţa motivatiei, precum şi 
o discuţie despre diferitele puncte tari şi puncte slabe pe care 
fiecare dintre noi le are. Uneori, identificând o sursă de anxietate 
puternică pentru părinţi (de exemplu, a sta dezbrăcat pe o scenă), 
se poate dezvolta un sentiment de empatie faţă de dificultăţile cu 
care se confruntă copilul. Amintiţi-le părinţilor despre modul în 
care se dezvoltă anxietatea, după cum am discutat în capitolul 2, 
precizări du-le că anxietatea nu este un comportament voluntar, de 
„copil rău”, ci este o sursă de distres emoţional puternic pentru 
copil. Prin centrarea pe recompense verbale şi sociale se vor limita 
resentimentele părinţilor legate de anumite „avantaje nemeritate” 
pe care le-ar primi copilul. 

De asemenea, unii părinţi nu simt nevoia să îşi recompenseze 
copiii atunci când aceştia realizează o sarcină sau ating un anumit 

obiectiv, deoarece considera ca aceasta performanta ar trebui sa 
reprezinte o recompensă in sine. Puteţi răspunde prin a fi de acord 
că atingerea unui scop reprezintă o recompensă intrinsecă, dar 
copiii au nevoie de motivații adiţionale pentru a se angaja într-o 
activitate care îi solicită. Pe parcursul următoarelor săptămâni, 
copiilor urmează să li se ceară să facă faţă unor situaţii care le 
provoacă un puternic distres, aşadar va fi nevoie de întăriri 
suplimentare. Copiilor mici le este foarte greu să se motiveze 
pentru a realiza o sarcină, doar pe baza gândului că se vor simţi 
mult mai bine odată ce se va termina. Din nou, este util să îl ajutaţi 
pe părinte să dezvolte un sentiment de empatie faţă de copilul său. 

Se poate întâmpla să lucraţi cu părinţi foarte rigizi în 
strategia lor de ne-recompensare a copilului şi care să continue să 
nu fie de acord cu eficienţa acestor metode. Copiii din aceste 
familii progresează mult mai încet sau uneori nu progresează 
deloc. Pentru a evita această situaţie, încercaţi să ajungeţi la un 
compromis cu părinţii. Incurajati-i să testeze eficienţa acestor 
metode pe o perioadă limitată de timp şi apoi să hotărască ei dacă 
le vor folosi în continuare. 

În final, părinţii pot fi preocupaţi de dificultăţile care ar putea 
rezulta din frustrarea- fraţilor faţă de atenţia şi recompensele 
suplimentare pe care le primeşte doar unul dintre copii. Aceste 
probleme pot fi evitate prin instituirea unui program de 
recompense care să implice întreaga familie, cum ar fi ieşirea cu 
toată familia la iarbă verde. în acest fel, fraţii pot fi implicaţi în 
încurajarea (şi nu în necăjirea) copilului anxios. 


Ignorarea 

in cadrul acestei strategii, parintii retrag atentia acordata 
copilului, atunci cand acesta are un comportament nepotrivit si i* 
ofera din nou atentie, cand acesta se comporta dezirabil. Aceasta 
reacordare a atenţiei trebuie sa fie imediată si însoţită de laude 
specifice legate de comportamentul potrivit realizat de catre copil. 
Ignorarea este eficienta mai ales in cazul copiilor mai mici, care 
manifestă comportamente nepotrivite pentru a atrage atenţia 
părinţilor. Această strategie este, de asemenea, eficientă pentru a 
face faţă situaţiilor în care copilul solicită confirmări şi încurajări 
părinţilor. Totuşi, este esenţial ca părintele să explice copilului 
natura şi scopul ignorării, altfel încât copilul să nu se simtă 
neglijat. Tehnica ignorării nu este o invitaţie pentru părinţi de a fi 
răi cu copiii lor. Ignorarea vizează comportamente inadecvate 
specifice şi se manifestă într-un context de căldură parentală şi 
suport. 

De exemplu, Maria l-a întrebat pe tatăl său dacă poate să se 
uite la o emisiune TV, la care nu are voie în general să se uite, 
deoarece părinţii consideră că nu este potrivită pentru vârsta ei. 
Tatăl ei a răspuns astfel: „Maria, mama şi cu mine nu credem că 
aceasta este o emisiune potrivită pentru tine. E o emisiune 

potrivita pentru copii mai mari”. Maria a continuat sa isi intrebe 
tatal inca de doua ori. Vocea ei a devenit tot mai tare si mai 
plângăcioasă. Tatăl a exprimat încă o dată, pe un ton calm si 
liniştit, poziţia părinţilor în legătură cu emisiunea în cauză. Dar 
Maria insistă. „Maria, ţi-am spus deja răspunsul meu. Dacă vei 
continua să mă întrebi despre această emisiune, nu îţi voi mai 
răspunde. Voi fi bucuros să povestesc cu tine din nou despre ce 
alte emisiuni poţi să urmăreşti”. Maria începe să plângă şi să ceară 
să i se permită să se uite la emisiunea în cauză. Tatăl îi ignoră 
aceste comportamente. Manifestările Mariei se intensifică, dar 
atunci când realizează că tatăl ei nu va renunţa, începe să se 
calmeze. După ce s-a mai liniştit, tatăl ei îi spune: „Acum, că te-ai 
liniştit, putem să discutăm. îţi mulţumesc pentru că te-ai liniştit. 
Vrei să discutăm la ce alte emisiuni poţi să te uiţi?” 


Copiii care caută încurajări din partea părinţilor 

Uneori, copiii sunt recompensati în mod accidental pentru 
comportamente de tip anxios. Acest lucru este foarte probabil mai 
ales în cazul copiilor care caută mereu încurajări. Copiii anxioşi vor 
avea de cele mai multe ori tendinţa de a solicita asigurări din 
partea părinţilor în fiecare situaţie nouă. Pot să îşi întrebe 


părinţii despre ceea ce urmează să se întâmple mereu şi mereu, 
uneori ore întregi. Semnele de distres manifestate de către copil 
pot, la rândul lor, să intensifice manifestările fizice de afecţiune şi 
încercările de distragere din partea părinţilor, ambele fiind surse 
importante de recompensă pentru comportamentul copilului. Ca 
rezultat, copiii nu vor învăţa că pot să facă şi singuri faţă unor 
situaţii şi vor continua să fie dependenţi de părinţii lor, ceea ce va 
duce la subminarea încrederii în sine. Părinţii trebuie să fie ajutaţi 
să conştientizeze aceste recompense şi să stabilească cum le vor 
reduce. FI i] 

Pentru a face faţă copiilor care caută încurajări, părinţii 
trebuie să fie încurajați să stabilească limite referitoare la tipul si 
cantitatea de întrebări la care vor răspunde în aceste situaţii. 
Copilul trebuie să fie informat tot timpul şi implicat în totalitate în 
aceste decizii. în general, atunci când copilul începe să caute 
asigurări, părinţii ar trebui să explice o dată situaţia copiilor, după 
care să folosească o frază tampon („ştii ce urmează să se 
întâmple”), cu care pot ulterior să răspundă oricăror întrebări 
despre situaţia în cauză. Copilul trebuie încurajat să încerce să nu 
întrebe de mai multe ori şi trebuie să fie lăudat şi recompensat 
pentru situaţiile în care reuşeşte să se controleze. Părinţii pot, de 
asemenea, să încerce să îi amintească copilului să îşi folosească 
gândirea de detectiv. Din nou, acest lucru trebuie să se întâmple 
doar o singură dată, apoi părinţii trebuie să apeleze la o formulă- 
tampon, prin care să-l încurajeze pe copil să se întoarcă singur la 
foaia sa de lucru pentru gândirea de detectiv. Pe măsură ce copilul 
devine din ce în ce mai bun la restructurarea cognitivă, părinţii pot 

sa ii indice pur si simplu modalitatea de gandire rationala, prin a-l 
întreba, de exemplu: „Ce ţi-ai putea spune care sa te ajute sa te 
simţi mai puţin anxios?” sau „Ce crezi că ar face...? (se apelează la 
modelul de detectiv ales de copil)”. 

De exemplu, Dana era în fiecare zi foarte îngrijorată că va 
întârzia dimineaţa la şcoală, deşi întotdeauna a ajuns la timp la 
şcoală. În maşină, ea o întreabă tot timpul pe mama sa: „Câte 
ceasul', mamă? Nu o să întârziem? Dacă o să am probleme?”. 
Aşadar, într-o zi, înainte de a merge la şcoală, Dana şi mama sa fac 
un plan. Completează o fişă de Gândire Realistă (Capitolul 5), 
pentru a o ajuta să se gândească la toate zilele în care nu a 
întârziat la şcoală. De asemenea, se gândesc împreună ce se 
întâmplă cu copiii care întârzie. Dana îşi aminteşte că aceşti copii 
doar uneori au probleme pentru că au întârziat. Apoi se gândesc 
împreună care ar fi cel mai rău lucru care ar putea să se întâmple. 
Mama Danei îi spune apoi: „Dana, în dimineaţa acesta, dacă mă vei 
întreba dacă nu cumva eşti în întârziere sau dacă vei avea 
probleme din această cauză, te voi ruga să te uiţi peste fişa ta de 
Gândire Realistă. Nu îţi voi mai spune că totul va fi O.K., cum îţi 
spun de obicei, pentru că ştiu că vei putea să îţi răspunzi singură la 
această întrebare. Dacă mă vei întreba de mai multe ori, nu voi 
asculta ceea ce mă întrebi, până când nu îmi vei putea spune tu ce 
ai scris în fişa ta.” 

Pe drumul spre şcoală, Dana o întreabă pe mama ei o serie de 
lucruri despre posibilitatea de a întârzia. Mama Danei răspunde 
astfel: „Dana, uită-te peste ce ai scris tu în această dimineaţă. Nu 
uita că, dacă vei continua să mă întrebi despre întârziere sau 
despre ce probleme o să ai la şcoală, nu te voi mai asculta, până 
când nu îmi vei spune ce scrie acolo”. Mama Danei nu mai 
menţionează că totul va fi O.K. şi că nu va întârzia. Atunci când 
Dana solicită din nou asigurări, mama ei nu îi răspunde nimic. 
Dana întreabă din nou, de această data vocea ei indică că e din ce 
în ce mai supărată. Mamei îi este foarte dificil să nu îi spună că nu 
va întârzia şi că totul va fi bine, dar continuă să aştepte ca Dana să 
citească din fişa ei. în final, după câteva minute, Dana scoate fişa şi 
citeşte ceea ce a scris mai devreme în acea dimineaţă: „Ştiu că nu 
voi întârzia, deoarece aproape niciodată nu întârzii. Chiar dacă 
întârzii, nu se întâmplă nimic, de fapt. Majoritatea copiilor nici nu 
sunt observați atunci când ajung târziu”. Mama ei răspunde astfel: 
„Bravo, Dana! Ai reuşit să îţi răspunzi singură la întrebări. Am ştiut 
că o să poţi să faci asta singură. Sunt foarte mândră de tine”. 
Observati că nici acum mama nu îşi exprimă acordul fata de fricile 
Danei şi nici nu îi oferă asigurări suplimentare. 


, 


Independenta 

Un obiectiv principal in această etapă de transmitere a 
principiilor de educare a copiilor constă în a-i învăţa pe părinţi să 
îşi încurajeze copilul să devină mai independent. Folosim termenul 

de ,capcana a protectiei” pentru a ne referi la ciclul in cadrul 
căruia un copil anxios solicită din partea părinţilor protecţie 
suplimentară, devenind astfel şi mai anxios. Părinţii trebuie să fie 
informaţi despre capcana protecţiei, astfel-încât să nu se simtă 
vinovaţi, dar să descopere modalităţile prin care chiar ei menţin în 
prezent anxietatea copilului lor. Pentru a se rupe acest ciclu, 
părinţii trebuie să le permită copiilor să îşi ducă propriile bătălii şi 
să facă anumite greşeli, fără a le sări tot timpul în ajutor. Unul 
dintre principalele scopuri ale discuţiei pe care o avem cu părinţii 
este acela de a le acorda permisiunea să fie fermi. Trebuie să fie 
încurajați să îşi orienteze copilul spre a face fata situaţiilor de care 
se teme şi să nu îi permită mereu să le evite. Oferindu-le copiilor 
ocazia de a se confrunta cu situaţiile care le produc anxietate, 
părinţii le oferă oportunitatea de a-şi.da seama că situaţia nu este 
de fapt chiar atât de înfricoşătoare sau atât de catastrofică, precum 
au crezut copiii iniţial. Prin această tehnică, i se transmite copilului 
şi mesajul că poate să facă faţă situaţiilor mai solicitante. Mulţi 
părinţi vor fi chiar recunoscători pentru acest sfat, deoarece de 
multe ori ei spun că sunt conştienţi că sunt hiperprotectivi, dar că 
se tem să nu îi facă rău copilului, dacă îi vo” solicita să facă ceea ce 
se teme. Este important să discutati cu părinţii nivele potrivite si 
diferite metode prin care pot fi încurajați copiii. în plus, este util sa 
discutati diferenţa dintre a fi incurajator şi hiperprotectiv. 

. Următorii paşi pot fi oferiţi părinţilor ca o strategie ce poate fi 
utilizată în situaţiile în care le este dificil să nu sară în ajutorul 
copilului. 


Pasul 1. Sumarizati ceea ce a spus copilul. Verificaţi daca ati 
înţeles corect problema cu care se confruntă - asigurati-va că ştiţi 
ce vrea să spună copilul. Comunicati copilului într-un mod empatic, 
dar cât mai concret, că intelegeti cu ce se confruntă. 

Pasul 2. Sumarizati opţiunile pe care le are copilul in 
momentul de faţă. Pe de o parte, copilul poate să continue să se 
simtă anxios şi supărat şi sa se comporte într-o manieră anxioasă. 
Pe de altă parte, poate să aleagă să facă ceva pentru a-şi reduce 
anxietatea. 

Pasul 3. Cereti copilului să genereze cât mai multe idei 
diferite referitoare la ce ar putea să facă pentru a-şi reduce 
anxietatea şi pentru a se simţi mai bine. Nu uitaţi, încercaţi să nu 
le transmiteti copiilor dumneavoastră exact ce să facă, ci, mai 
degrabă, ajutati-i să îşi dea seama singuri. încurajați copiii sa 
propună soluţii pe care le pot pune singuri în aplicare. 


Pasul 4. Lăudaţi copilul pentru ideile pe care le-a sugerat. 
Chiar dacă ideile nu sunt în realitate chiar atât de utile, laudati 
copilul pentru efort. Faptul că se implică alături de dumneavoastră 
în procesul de a-şi reduce în mod constructiv anxietatea este un 
pas foarte important. 

Pasul 5. Parcurgeti pe rând fiecare idee sau strategie la care 


Managementul comportamentului copiilor 

111 
s-a gândit copilul. Pentru fiecare, întrebaţi: „Ce s-ar întâmpla daca 
ai face acest lucru?”. Dacă copilul nu identifică consecinţele 
evidente ale unei strategii, indicati-le dumneavoastră. De 
exemplu,,puteti să spuneţi: „Mă întreb dacă s-ar putea cumva să se 
întâmple (aici descrieti consecinţa la care vă gândiţi), dacă ai face 
(aici descrieti strategia propusă de către copil), pentru ca să te 
simţi mai bine. Ce crezi?”. Laudati copilul pentru încercările de a 
identifica posibile rezultate pentru fiecare strategie. 

Pasul 6. Pentru fiecare strategie şi consecinţă care au fost 
sugerate, întrebaţi copilul: „Cât de utilă ar fi această consecinţă 
pentru tine?” Cereţi copilului să noteze fiecare consecinţă pe o 
scală de la 0 la 10, în care 0 reprezintă cel mai rău rezultat şi 10 
reprezintă cel mai bun rezultat. 

Pasul 7. îndemnați copilul să aleagă strategia care are 
probabilitatea cea mai ridicată de a duce la rezultate pozitive. 


Transmiteti părinţilor că aceşti paşi trebuie folosiţi doar ca o 
primă etapa. Pe măsură ce copilul devine tot mai abil în generarea 
propriilor soluţii la probleme, părinţii ar trebui să îşi reducă treptat 
implicarea. Scopul urmărit constă în a-i ajuta pe copii să îşi rezolve 
singuri problemele (cele pe care, în general, copiii sunt capabili să 
le rezolve la o anumită vârstă), fără niciun ajutor din partea 
părinţilor. Dacă părinţii nu reuşesc să reducă implicarea lor în 
acest proces, paşii de mai sus ajung în cele din urmă doar o altă 
modalitate de a oferi asigurări excesive copiilor. 

De exemplu, Diana şi mama ei au fost invitate la petrecerea 
de paisprezece ani a verişoarei ei. Mama Di anei consideră ca este 
foarte important ca aceasta să meargă la petrecere, deoarece este 
foarte apropiată de verişoara sa, Mara, şi aceasta se bazează pe 
faptul că Diana va participa. Totuşi, când ajung la petrecere, Diana 
refuză să iasă din maşină. Răspunsul obişnuit al mamei ar fi să 
intre singură şi să inventeze o scuză pentru Diana, după care se 
vor întoarce amândouă acasă. în loc să procedeze astfel, ea va 
discuta cu Diana şi va încerca să o ajute să îşi dea seama ce poate 
să facă în acestă situaţie. 


Mania: Diana, este evident că nu vrei să mergi la petrecere. Poti 
să îmi spui 
ce te îngrijorează? 
Diana: Nu, pur şi simplu nu vreau să merg. 
Mama: Bine, ştiu că nu vrei să mergi la petrecere. Aş vrea foarte 
mult să 
mergi şi ştiu că şi Mara îşi doreşte foarte mult să fii 
acolo. Ce te temi că se va întâmpla la petrecere? 
Diana: Nu ştiu.... (pauză lungă). Păi, s-ar putea să fiu îngrijorată 
că va trebui 
să vorbesc cu unii dintre prietenii Marei. Nu îi cunosc. 
Mama: Ce crezi că se va întâmpla, dacă va trebui să vorbeşti cu 

prietenii ei? 
Diana: Nu ştiu, poate nu o sa ştiu ce să spun si o să par proastă. 
Mama:  O.K. Acum că ştiu ce te îngrijorează, te pot ajuta să iti 
dai seama ce ai 


putea să faci. Mie mi-ar plăcea tare mult dacă te-ai duce 
la petrecere. 

Poti să stai toată după-masa in maşină si să te simţi 
prost, pentru că eu nu te duc înapoi acasă, sau poţi să 
încerci să faci ceva pentru ca să faci faţă la ceea ce 
simţi şi să mergi totuşi la petrecere. 
Nu poţi să mă duci înapoi acasă? Nu vreau să stau în 
maşină toată ziua. 
Nu, eu mă duc la petrecere acum. Tu trebuie să te 
hotărăşti ce vei face. Vrei să încerci să vii şi tu sau nu? 
Of,-bine (oftează greu). . 
Bun. Hai să încercăm să ne gândim la cât mai multe 
lucruri care te-ar putea face să te simţi mai puţin 
îngrijorată când mergem înăuntru. Ce crezi că ai putea 
să faci? 
Păi, aş putea să merg şi să stau singură într-un colţ, 
unde să nu mă vadă nimeni toată după-masa. 
Da, asta este o idee. Hai să încercăm să ne gândim la 
cât de multe alte idei pentru început. Ce altceva ai 
putea să faci? 
Nu ştiu. Nimic, (linişte) Cred că aş putea să mă gândesc 
la filmul pe care îl vom vedea mâine. 
Da, şi asta este o idee. Să te gândeşti la film te va ajuta 
să nu te mai gândeşti la grijile tale. Ai spus că te 
îngrijorează că nu vei avea ce să povesteşti cu prietenii 
Marei şi că vei părea o proastă. Cum ai putea să învingi 
aceste gânduri? 
Păi, ştiu că Mara mă place. 
Exact, bravo. în general, găseşti diferite lucruri de 
discutat cu oamenii? 
Cred că da. Cred că aş putea să povestesc despre 
muzică, pentru că ştiu că Marei îi place acelaşi gen de 
muzică ca şi mie. Dar, uneori, apare câte o pauză mare 
în conversaţie. 
Bun, sa spunem că apare aşa o pauză în conversaţie. 
Care este cel mai rău lucru care se poate întâmpla? 
Ei pot să creadă că sunt chiar bătută în cap. 
Ar putea, dar tu ce ai crede despre ceilalţi copii? Ai 
crede despre ei că sunt proşti dacă nu ar şti despre ce 
să discute? 
Păi, nu cred că aş crede aşa despre ei. 
Dacă tu nu ai crede aşa despre ei, de ce ar crede ei 
despre tine că eşti proastă? 
Păi, probabil că nu ar crede asta. 
Ar mai fi şi alte lucruri pe care le-ai putea face sau la 
care te-ai putea gândi? 
Păi, oricum, nu cred că trebuie să povestesc cu ei tot 
timpul. Cred că o să facem şi alte chestii, ca de 
exemplu, să ne jucăm şi altele. 
Bun, am găsit câteva sugestii. Să vedem ce s-ar 

intampla, daca am incerca fiecare dintre aceste idei. Prima ta 
sugestie a fost să stai în maşină toată dupa-masa. Ce crezi ca se 
va întâmpla dacă ai face asta? 
- Mara ar fi dezamăgită dacă nu aş merge la petrecerea ei şi eu m- 
aş plictisi îngrozitor să stau în maşină toată după-masa. 
O.K. Deci ce crezi că s-ar întâmpla, dacă ai încerca cea de-a 
doua opţiune, să te ascunzi într-un colţ toată după- 
masa? 

Diana:  Plictisitor! Dar nu aş fi îngrijorată. 115 
Mama: Bun. Dar dacă te-ai gândi la filmul de mâine, ca să nu te 
mai gândeşti 
la ceea ce te îngrijorează? 
Diana: Cred că m-ar putea ajuta. 
Mama: Bun, şi dacă te-ai gândi la faptul că în general găseşti 
subiecte de 
conversaţie cu oamenii şi că este foarte puţin probabil ca 
prietenii Marei să creadă despre tine că eşti o proastă? 
Chiar dacă apar pauze în conversaţie, tu nu ai avea o 
părere proastă despre ceilalţi, aşa că este foarte puţin 
probabil ca ceilalţi să aibă o părere proastă despre tine. 
Ce- crezi că s-ar întâmpla dacă te-ai gândi aşa? 
Diana: Bănuiesc că aş fi mai puţin îngrijorată. 
Mama: Dar dacă ţi-ai aminti că nu va trebui să te gândeşti tot 
timpul la 
subiecte de conversaţie, pentru că veţi mai face şi alte 
lucruri, ca de exemplu, să vă jucaţi tot felul de jocuri? 
Diana: Păi da, şi asta m-ar face să fiu mai puţin îngrijorată. De 
fapt, nu e 
* chiar aşa de rău cum credeam eu. 
Mama: O.K. Dintre toate opţiunile pe care le-am discutat deja, 
care crezi că 
ar da cele mai bune rezultate, din perspectiva ta? Hai să 
le dăm câte o notă, de la O la 10, 0 înseamnă de niciun 
ajutor şi 10, cel mai de ajutor. Bun? A sta în maşină. 


Diana: Asta nu m-ar ajuta deloc şi ar fi foarte plictisitor. îi dau 
nota unu. 

Mama: Dar ce spui de a merge la petrecere şi a sta singură într- 
un colţ? 

Diana: Trei, este puţin mai bine decât să stau în maşină. 


Mama: Da, este puţin mai bine, dar nu te prea ajută să îţi poţi 
înfrunta fricile. 
Ce spui de varianta în care îţi foloseşti gândirea de 
detectiv şi chiar participi la petrecere şi povesteşti cu 
prietenii Marei? 
Diana: Asta e varianta cea mai grea. Dar e mai bună. îi dau opt. 
Mama: Te-ai gândit foarte bine, Diana! Uite, te-ai gândit la 
multe variante 
foarte bune şi ştiu că e un subiect dificil pentru tine. 
Acum, hai să decidem pe care dintre aceste variante o s- 
o pui în practică? 
Diana: Păi, cred că cea despre care am discutat ultima dată. Pur 
şi simplu o 
să încerc. O să încerc să povestesc cu prietenii Marei şi 
să-mi amintesc că, în general, mă descurc când trebuie 
să discut cu oamenii şi să-mi amintesc că Mara mă 
place. Să nu uit nici faptul că, probabil, nu va trebui să 

povestesc cu ei toata seara, pentru ca o sa facem lucruri 
şi o să ne jucăm jocuri în care nu va trebui să ma 
gândesc tot timpul la subiecte de conversaţie. 
Mama: Foarte bine te-ai gândit! Uite că ai reuşit să te descurci 
chiar foarte 
bine în situaţia asta dificilă! Hai să mergem. ' 

Observati că, în această situaţie, cel mai important lucru a 
fost faptul că mama a refuzat să o ducă pe Diana acasă şi să 
inventeze scuze pentru ea. Felul în care a ajutat-o în demersul de 
restructurare cognitivă şi de rezolvare de probleme are menirea de 
a-i oferi Dianei un model de gândire realistă. Dar este fundamental 
faptul că mama Dianei îi permite acesteia să se confrunte cu 
consecinţele comportamentului ei evitant, oferindu-i ocazia de a sta 
toată după-masa în maşină şi refuzând să inventeze scuze pentru 
ea. 

încurajarea independenţei copiilor este cu atât mai 
importantă la vârsta adolescentei/ cu cât in această perioadă, 
protecţia părinţilor poate să fie din ce în ce mai evidentă pentru cei 
din jur şi astfel să devină tot mai problematică pentru mulţi 
adolescenţi. Pe lângă strategiile expuse mai sus, părinţii pot să 
dezvolte independenţa copiilor lor, petrecând cât mai mult timp 
plăcut cu ei. Părinţii de multe ori petrec mult timp în activităţi în 
care cer copiilor să facă lucruri şi mai puţin timp discutând cu 
adevărat cu ei. Această situaţie este foarte greu de evitat într-o 
familie, în care toată lumea este foarte ocupată şi mai ales dacă 
familia este şi stresată. Părinţii trebuie încurajați să aloce o mica 
perioadă din fiecare zi ca „timp special” pentru a povesti cu copiii 
lor. Acest timp poate fi folosit pentru a povesti ultimele evenimente 
în care adolescentul s-a comportat curajos, ultimele situaţii care au 
fost dificile, dar cărora le-a făcut faţă sau cele care i-au produs 
anxietate. De asemenea, timpul poate fi folosit pentru a discuta pur 
şi simplu ce s-a mai întâmplat în ultima săptămână. În aceste 
discuţii, părintele ar trebui să încerce să îşi încurajeze copilul în 
legătură cu succesele sale şi să fie cu adevărat interesat de ceea ce 
îi povesteşte acesta. în aceste interacțiuni, e bine ca părinţii să nu 
ofere sfaturi sau să ceară diferite lucruri copilului, ci ar fi bine ca 
pur şi simplu să îşi asculte copilul. Alocarea acestui timp în mod 
regulat va ajuta mult la crearea unei relaţii mai apropiate între 
părinte şi copil şi va încuraja independenţa viitorului adolescent. 
Nu uitaţi, atunci când negociati aceste aspecte în cadrul terapiei, 
trebuie să luaţi tot timpul în considerare părerea copilului. Copilul 
trebuie să ia parte la decizia dacă, când şi cât de lung va fi instituit 
acest „timp special”. Nu este bine ca aceste aspecte să fie pur şi 
simplu decise de către altcineva pentru el, deoarece întreaga 
strategie devine atunci doar un alt exemplu de supra-control. 


Modelarea 

După cum am discutat in capitolul 2, copiii pot să înveţe 
comportamente anxioase doar- uitându-se la alte persoane. Adesea, 
copiii imită comportamentul părinţilor. Astfel, aceştia preiau atât 
modalităţi utile, cât şi modalităţi.ineficiente de a face fata 
diferitelor situaţii dificile, iar părinţii de cele mai multe ori nu sunt 
conştienţi de felul subtil în care îşi influenţează copilul. Probabil că 
veţi dori să încurajați părinţii să se gândească la situaţii în care 
este probabil să modeleze comportamentul anxios şi evitant pentru 
copilul lor. Odată ce a fost introdus acest concept, mulţi dintre 
părinţi vor începe să discute situaţiile în care ei sunt anxioşi. Dacă 
acest lucru nu se întâmplă, puteţi să folosiţi termeni precum 
„stresat” şi „tensionat” pentru a reduce rezistenţa părinţilor. De 
asemenea, încurajați părinţii să identifice situaţii în care isi 
influenţează in sens pozitiv copiii şi in care modelează 
comportamentul curajos. în această etapă a tratamentului, 
principiile restructurării cognitive au fost deja parcurse, astfel 
încât acesta este un bun moment de a-i încuraja pe părinţi să îşi 
folosească abilităţile de restructurare în situaţiile care le provoacă 
lor anxietate. Părinţii vor observa rapid că, atunci când ei devin 
mai puţin stresaţi, copilul va imita acest comportament care nu 
exprimă stres. 

Dacă anxietatea părintelui este severă şi foarte greu de 
controlat, s-ar putea să fie nevoie de o intervenţie separată. 
Studiile au arătat că copiii anxioşi care au părinţi anxioşi, 
progresează mult mai bine, atunci când şi părintele este tratat 
pentru anxietate (Coham, Dadds şi Spence, 1998). 


Pedeapsa non-fizică 

Pedepsirea comportamentului opozitional şi indezirabil nu 
este în general o componentă importantă în tratamentul anxietatii. 
Aceşti copii vor fi de cele mai multe ori exagerat de dornici de a fi 
pe placul adulţilor şi de cele mai multe ori sunt foarte sensibili la 
orice forma de pedeapsă. Cu toate acestea, toţi copiii sunt dificili 
uneori şi părinţii au de câştigat de pe urma unei treceri în revistă a 
strategiilor de pedepsire. Deoarece strategiile pe care le vom 
aborda aici sunt mai importante în creşterea copiilor cu probleme 
de comportament opozitional, nu vom intra în foarte multe detalii - 
pentru cititorul interesat recomandăm lucrarea autorilor Sanders 
şi Dadds (1993). 

Time-out-ul (scoaterea copilului din activitate) este o 
strategie eficientă de pedepsire pentru copiii de până la 9 ani şi 
care nu implică nicio formă de agresivitate fizică. Atunci când un 
copil nu se comportă corespunzător, el este scos din activitatea sau 
situaţia care probabil că este recompensatoare pentru el şi plasat 
într-un mediu sigur, dar neinteresant pentru o anumită perioadă de 
“timp prestabilită. Este esenţial ca termenii time-out-ului să fie 
explicati cu atenţie copilului. Acesta trebuie să fie avertizat 
preventiv că un comportament nepotrivit din partea sa va duce la 

time-out pentru o anumita perioada (de exemplu, pentru cinci 
minute) si ca, la expirarea timpului, i se va oferi o noua 
oportunitate de a se comporta adecvat. De asemenea, trebuie 
explicate in mod cat mai clar conditiile in care time-out-ul ia 
sfarsit. in plus, se vor explica copilului consecintele unui nou 
comportament nepotrivit, după primul episod de time-out, 
consecinţe care pot consta într-o nouă perioadă de time-out sau în 
retragerea unor privilegii. 

O altă formă eficientă de pedeapsă constă în retragerea 
privilegiilor, mai ales în cazul copiilor mai mari sau al 
adolescenților. Din nou, copilul trebuie să fie informat din timp în 
legătură cu termenii acestei pedepse (sau, cel târziu, în situaţia în 
care, apare comportamentul indezirabil). Părintele informează 
copilul că, dacă va continua să se comporte nepotrivit, unul dintre 
privilegiile sale va fi retras. De exemplu, copilului i se poate 
retrage acordul de a se uita la televizor pentru o anumită perioadă 
de timp sau acordul de a participa la un anumit eveniment social. 
Dacă se menţine comportamentul necorespunzător, părintele 
trebuie să facă precum a promis şi să nu folosească această metodă 
doar pentru a-şi ameninţa copilul (mai multe despre acest aspect 
se va discuta în continuare în secţiunea Consistenta). 

Intr-un număr redus de familii, s-ar putea să existe de fapt 
foarte puţine lucruri pozitive în viaţa copilului, astfel încât s-ar 
putea să fie foarte dificil să se identifice privilegii care pot fi 
retrase. Evident, pentru aceste familii, pedepsele în forma 
retragerii privilegiilor nu sunt cea mai bună strategie. Primul pas 
care trebuie făcut constă în a institui în viaţa copilului câteva 
aspecte pozitive, independente de orice comportament al acestuia. 
De exemplu, părintele şi copilul pot stabili o anumită perioadă de 
timp în care se vor plimba împreună sau în care vor face orice altă 
activitate care îi produce plăcere copilului. în aceste cazuri, 
strategiile de creştere şi educare se vor focaliza pe utilizarea 
recompenselor, pentru a creşte frecvenţa comportamentelor 
pozitive ale copiilor, şi nu atât de mult pe pedeapsă. 

Va trebui sa le explicati părinţilor ca, prin pedepsirea 
comportamentului negativ, se urmăreşte reducerea acestuia, în 
timp ce pentru creşterea frecvenţei comportamentelor pozitive 
trebuie utilizate recompensele. în general, pentru copiii cu 
anxietate, recompensarea comportamentelor pozitive este mult mai 
utilă, deoarece aceşti copii au o probabilitate mai mică de a 
prezenta probleme comportamentale si astfel este mai putin 
probabil să necesite pedepse. 

De exemplu, Anca s-a uitat la televizor în ultima jumătate de 
oră. Acum este ora mesei şi mama sa o cheamă la cină. Anca o 
ignoră pe mama sa şi continuă să se uite la televizor. Mama repetă 
cererea sa pe acelaşi ton. în plus, îi transmite Ancăi că, dacă nu va 
veni la masă, va trebui să meargă în camera de time-out pentru 
cinci minute. Fetiţa continuă să se uite la televizor. „Anca, acum 

vei merge in camera de time-out pentru cinci minute, deoarece nu 
ai venit la masa cand te-am chemat”. Mama o duce in camera de 
time-out, unde Anca rămâne pentru cinci minute. După trecerea 
celor cinci minute, mama se întoarce la Anca şi o întreabă dacă 
acum ar vrea să vină la masă. Anca refuză în continuare să vină la 
masă. „O să îţi mai cer o dată să vii la masă. Dacă nu faci cum îţi 
cer, nu vei avea voie să te uiţi la televizor mâine după-masă. Deci, 
Anca, vrei, te rog frumos, să vii şi sa te aşezi la masă pentru cină?” 
Anca se ridică de pe scaun şi merge la masă. Mama îi răspunde: 
„îţi mulţumesc că ai facut ce ţi-am cerut”. 

Eficienţa acestor tehnici este maximă, dacă ele sunt aplicate 
în contextul unei relaţii pozitive. Cu prima ocazie, mama ar trebui 
să o laude pe Anca în legătură cu orice comportament pozitiv 
realizat de aceasta. în plus, când, pe viitor, Anca va veni la masă 
atunci când este chemată, mama ei ar trebui să laude acest 
comportament şi să îl recompenseze. 

Iată un alt exemplu. George a devenit în ultimele săptămâni 
mai iritabil şi rezistent. în ultima vreme, se ceartă de multe ori cu 
fratele său mai mic. Andrei, de cele mai multe ori din cauză că 
George îl tachinează. Mama lui a stat de vorbă cu el despre aceste 
lucruri şi l-a rugat să nu-l mai tachineze pe Andrei. în exemplul 
care urmează, mama este afară din casă şi îl aude pe George 
înăuntru cum îl tachinează pe fratele său. Ea îl strigă de afară. 


Mama: George, lasă-l în pace pe fratele tău. Te rog, nu-l mai 

bate Ia cap. 

(George o ignoră. Aşadar, ea intră în Cosă şi îl găseşte 
tachinându-l pe Andrei) 

Maniac. George, te-am rugat să nu-l mai tachinezi pe fratele tău. 
Dacă vei continua aşa, nu vei mai avea voie să mergi 
mâine la lonut, aşa cum ai plănuit. 

George: Ooo.... haide, mami, nu fi aşa de rea! Numai ne jucăm. 
(Mama pleacă, dar când ajunge afară, aude din nou cum 
George începe să-l tachineze pe Andrei. Se întoarce înăuntru.) 

Mama: George, nu ai făcut ceea ce te-am rugat. Continui să îl 

baţi la cap pe 
fratele tău. în consecinţă, mâine nu vei mai merge la 
lonuţ. 

George: Of, mamă! E nedrept! Te rog!? Nu o sa mai fac. Am 

terminat. 

Mama: îmi pare rău, George. 

(A doua zi, George o roagă pe mama sa să îl ducă cu maşina 
la lonut). 

Adama: George, dacă ieri te-ai fi oprit din tachinarea fratelui tău 

atunci când 
te-am rugat, acum aş fi bucuroasă să te pot duce la 
lonut, dar, pentru că nu m-ai ascultat, nu ai voie să 
mergi la el. 

George: Dar am promis ca nu o sa mai fac si nu l-am mai necajit 
de atunci. Te 

rog, mama! 
Mama: Nu. 

George se plânge, dar mama sa nu îi mai răspunde. El se duce 
supărat la el in dormitor. Din nou,, este important ca mama lui să 
identifice un comportament pozitiv, pe care să-l recompenseze in 
viitorul apropiat astfel încât George să înveţe nu doar că acele 
comportamente nepotrivite sunt pedepsite, ci şi că cele pozitive 
sunt recompensate. Notati că cel mai ineficient mod de a transmite 
instrucţiuni este de a le striga de la distanţă, aşa cum a făcut 
mama lui George în acest exemplu. Un mod mult mai eficient este 
de a le transmite direct copilului, într-o discuţie faţă în faţă. 


Consecventa 


Consecventa este o altă componentă esenţială în ceea ce 
priveşte principiile de educare a copiilor şi probabil că este cel mai 
dificil de implementat pentru părinţi. S-ar putea ca părinţii să 
cunoască principiile de educare discutate până aici, dar să susţină 
că acestea nu funcţionează în cazul copilului lor. Cel mai frecvent 
motiv pentru eşecul acestor strategii este lipsa de consecvență a 
părinţilor. Copilul trebuie să fie recompensat şi pedepsit în mod 
consecvent. Copilul trebuie să ajungă să înţeleagă că unele 
comportamente duc la consecinţe dorite şi altele duc la consecinţe 
nedorite. Este adevărat că a fi consistent în 100% din cazuri este 
foarte dificil, aproape imposibil. Totuşi, dacă părinţii se străduiesc 
să îşi îmbunătăţească consistenţa în aplicarea strategiilor descrise 
mai sus, ei pot să îşi ajute copilul să se comporte mai puţin anxios. 
încurajați părinţii să identifice anumite situaţii în care s-ar putea să 
nu fie consecventi şi discutati diferite modalităţi prin care ar putea 
să-şi îmbunătăţească consecventa. .Cel mai adesea, părinţii sunt 
inconsecvent! în aplicarea principiilor de disciplină, prin utilizarea 
de ameninţări care nu se concretizează, recompense ocazionale, 
instrucţiuni vagi şi neconcordanta între părinţi. 


Ameninţările care nu se concretizează 

Atunci când un copil se comportă nepotrivit, părinţii îl 
ameninţă de multe ori cu pedepse care sunt foarte improbabile. 
Aceasta este o greşeală foarte frecventă, pe care aproape toţi 
părinţii o fac. Datorită amenințărilor nesustinute de fapte, cerinţele 
ulterioare ale părinţilor sunt din ce în ce mai lipsite de impact 
asupra copilului. Această problemă poate să apară şi în ceea ce 
priveşte recompensele. Părintele se înţelege cu copilul că, dacă 
încheie o anumită sarcină, îi oferă acestuia o recompensă, însă uită 
apoi să o pună în practică sau pur şi simplu nu poate fi pusă în 
practică. Acest lucru duce, din nou, la neîncrederea copilului în 
recompensele promise de părinte. Pentru a creşte eficienţa, 
părinţii trebuie să pună în aplicare întăririle şi pedepsele pe care 

le-au promis. 


Recompensele ocazionale 


Recompense ocazionale apar atunci cand parintele cedeaza in 
fata unui copil care plânge sau ţipă. Copilul învaţă ca, prin plans 
sau tipete, va obtine in cele din urma ceea ce isi doreste. Astfel, 
urmatoarea data cand copilului nu i se indeplineste o dorinta, el va 
insista, va plange si va tipa, pana cand parintele isi pierde 
rabdarea si copilul obtine ceea ce isi doreste. Acest lucru este 
valabil si pentru oferirea de asigurari unui copil care le solicita tot 
timpul. Dupa cum am discutat mai devreme, trebuie impuse limite 
comportamentului de solicitare de 

asigurări, pentru a nu crea copilului un sentiment de falsă 


siguranță. Atunci când părintele cedează, în ciuda limitelor 
stabilite, în fața copilului care cere în mod continuu reasigurări, 
copilul învață că este suficient să continue să ceară pentru a 
primi ceea ce isi doreşte. 


Instructiunile vagi 

Atunci când părinții nu transmit copiilor instrucțiuni clare, 
este mult mai probabil ca acestea să nu fie respectate. De 
exemplu, a le cere copiilor să „se relaxeze” sau să „se calmeze” 
nu este la fel de specific precum: „încearcă să te gândeşti la toate 
serile in care te-ai culcat si nu s-a întâmplat nimic rău” sau 
„încearcă treizeci de secunde din relaxarea pe care ai invatat-o”. 
De asemenea, atunci când părintele spune „Trebuie să mergi la 
şcoală azi”, este posibil ca copilul să meargă la şcoală, dar să stea 
acolo doar o oră. într-un sens foarte strict, copilul a ascultat de 
ceea ce i-a spus părintele. 


Neconcordanta între părinţi 

Părinţii ar trebui să discute şi să se pună de acord asupra 
comportamentelor pe care le consideră potrivite pentru copilul 
lor, deoarece divergentele dintre părinţi complică tratamentul. De 
exemplu, Ancăi îi este frică să meargă cu autobuzul la şcoală. 
Dacă unul dintre părinţi a încurajat-o sa meargă totuşi cu 
autobuzul, dar celălalt cedează şi o duce cu maşina, va fi nevoie 
de mai mult timp pentru ca frica ei să cedeze. lată un motiv 
pentru care ambii părinţi ar trebui să participe la tratament, dacă 
este posibil. Dacă acest lucru nu este posibil, părintele care 
participă trebuie să comunice celuilalt părinte în detaliu ceea ce 
se discută în cadrul şedinţelor. 

Contradicţiile dintre părinţi sunt destul de obişnuite. .Un 
exerciţiu util pentru părinţi constă în identificarea acelor situaţii 
în care le este dificil să fie consistenti şi în stabilirea situaţiilor în 
care le este ambilor mai uşor să se descurce. Cel mai adesea, 
părinţii îşi dau seama că situaţiile în care sunt cel mai adesea 
inconsistenti sunt cele în care sunt cel mai stresaţi. Atunci când 
sunt obosiţi, mânioşi sau anxiosi, este foarte probabil să aibă mult 
mai puţină răbdare cu copilul lor. în mod ideal, atunci când 
părinţii observă că sunt stresaţi, ar fi bine să se retragă pur şi 
simplu din situaţie şi să revină asupra problemei când se simt mai 
calmi şi în stare de a fi consistenti. După cum am mai spus, 
trebuie să îi informeze pe copii în legătură cu ce vor face şi de ce. 
De exemplu: „George, mă simt cam stresată acum. E important 
pentru mine să terminăm împreună acest exerciţiu. Dar cred că 
am nevoie de o pauză să mă liniştesc şi sa pot apoi să îţi acord 
toată atenţia.” Astfel, se reduce posibilitatea de a-l face pe copil 
să se simtă respins sau nedorit. De asemenea, acest 

comportament modeleaza o strategie utila pentru a face? fata 
emotiilor. 

Aceasta problema aduce in discutie si chestiunea relatiei 
dintre parinti. Am avut succes in tratarea copiilor anxiosi, chiar si 
in situatiile de probleme maritale, dar cheia a fost intotdeauna 
consistenţa. într-o anumită măsură, relaţia părinţilor nu are o 
mare relevanţă pentru tratarea problemelor de anxietate ale 
copilului, atâta timp cât pot să lase deoparte diferenţele dintre ei, 
pentru a putea stabili cum vor face faţă problemelor copilului. în 
cazurile în care dificultăţile din cadrul relaţiei interferează cu 
această consistenţă necesară, este foarte posibil ca 

uneori copilul să se confrunte cu probleme suplimentare, iar 
relaţia dintre părinţi trebuie să devină obiectivul unui demers 
terapeutic. 


Exersarea 

Părinţii trebuie incurajati să înceapă să pună în practică cat 
de repede strategiile discutate pe parcursul acestui capitol. 
Spuneti-le clar părinţilor că veţi monitoriza progresul abilităţilor 
lor şi explicati-le că aceste strategii devin si mai importante'pe 
parcursul următoarelor săptămâni, pe măsură ce copilul va începe 
să îşi confrunte fricile. Dacă părinţii întâmpină dificultăţi 
referitoare la anumite aspecte legate de principiile discutate aici, 
eficienţa sarcinilor de expunere poate să fie redusă semnificativ. 

încurajați părinţii să realizeze exerciţiile 7 şi 8. Părinților li 
se cere să-şi amintească o situaţie în care copilul lor a reuşit să 
duca la bun sfârşit o sarcină sau a făcut ceva care i-a mulţumit şi 
apoi să noteze ce laudă sau recompensă au oferit copilului. 
Recomandati părinţilor să completeze acest formular în fiecare zi, 
cel putin o dată. în următoarea şedinţă, discutati cu părintele 
fiecare aspect notat de către acesta în formular, lăudaţi-le 
eforturile şi subliniat! zonele în care este nevoie de îmbunătăţiri. 
în plus, cereti părintelui să îşi amintească o situaţie de pe 
parcursul săptămânii, în care copilul nu a fost recompensat sau 
lăudat pentru un comportament pozitiv. Părinţii pot apoi să se 
gândească la modalităţi prin care ar fi putut să-şi laude sau 
recompenseze copilul. Programele de grup oferă un cadru propice 
pentru oferirea de feedback şi pentru producerea de cât mai 
multe idei de laudă şi recompensă. 

în cadrul exerciţiului 8, părinţii trebuie să noteze ocaziile în 
care copilul lor s-a comportat necorespunzător şi, într-un mod cât 
mai sincer, să noteze cum au făcut faţă situaţiei şi ce s-a întâmplat 
ca o consecinţă a acţiunilor lor. în următoarea şedinţă, când 
discutati exerciţiul împreună cu părintele, încurajaţi-l să găsească 
orice fel de legătură între răspunsul său şi comportamentul 
următor al copilului. Puteţi să evidentiati ocaziile în care au 
utilizat strategiile discutate cu succes şi cele în care nu au avut 
acelaşi succes. în cazul acestora din urmă, s-ar putea să fie util să 
realizaţi un joc de rol împreună cu părinţii şi să le oferiţi feedback 
şi sugestii pentru viitor. 


Confruntarea cu dificultăţi 
Independenţa 


Unora dintre părinţi le va fi foarte dificil să le permită 
copiilor lor să devină mai independenţi, uneori datorită unei 
implicări extreme a unuia sau a ambilor părinţi. Pe parcursul 
şedinţelor de terapie, s-ar putea să observați că părintele are 
tendinţa de a răspunde în locul copilului, de a vorbi peste acesta 

sau tendinta de a sari sa il ajute imediat ce acesta se confrunta cu 
o problema. Dacă observati că părintele are probleme în a ceda o 
parte din controlul pe care îl exercită asupra copilului, va fi poate 
util să îi amintiţi mereu de importanţa independenţei copilului: 
„Ar fi grozav să vedem cum ne răspunde lonuţ singur la aceasta 
întrebare, întrucât este important să începem să îl încurajăm să 
aibă încredere în ideile sale.” Această confruntare iniţial gentilă 
poate să devină pe parcurs tot mai deschisă şi directă în condiţiile 
în care părintele nu reuşeşte să înţeleagă importanţa 
independenţei sau nu vrea pur şi simplu să renunţe la controlul pe 
care îl exercită. în cazul unei confruntări mai directe, va trebui să 
discutati în detaliu exemple specifice din timpul şedinţelor (pe 
care le-aţi observat dumneavoastră), precum şi din viaţa de zi cu 
zi (pe care familia vi le-a descris). în cele din urmă, dacă nu apar 
schimbări în comportamentul părinţilor, s-ar putea să fie necesar 
să punctaţi efectele negative ale acestui comportament asupra 
copilului şi să-i informaţi pe părinţi că acesta nu va progresa atâta 
timp cât ei continuă să îl controleze. 
în unele cazuri, un obiectiv central al terapiei va consta în 
asistarea părinţilor în încurajarea independenţei copiilor. Prima 
dată, identificaţi motivele pentru care părinţilor le este dificil să 
reducă controlul exercitat. Probabil că încearcă să evite 
anxietatea crescută pe care o resimt atunci când le permit copiilor 
lor să fie mai independenţi. în acest caz, strategiile cognitiv- 
comportarnentale aplicate copilului pot fi, de asemenea, aplicate 
şi părinţilor. Aceştia trebuie să înceapă prin a identifica temerile 
referitoare la independenţa copilului, urmând ca apoi să adune 
dovezi pentru a evalua probabilitatea ca aceste lucruri de care se 
tem să se întâmple cu adevărat. Utilizaţi foaia de lucru pentru 
restructurare cognitivă din capitolul 5 ca un ghid pentru acest 
proces. Pe lângă restructurare, părinţii trebuie încurajați să 
realizeze o ierarhie pentru expunere, care să le permită să ofere 
copiilor independenţă mai mare. incepeti'prin a le cere părinţilor 
să identifice ariile în care consideră că este important să se 
dezvolte independenţa copilului şi apoi cereti-le să evalueze 
aceste arii în funcţie de dificultate. De exemplu, a permite 
copilului să îşi predea tema la şcoală fără a fi verificată înainte, s- 
ar putea să cauzeze anxietatea cea mai redusă, iar a permite 
copilului să petreacă noaptea acasă la un prieten, să cauzeze cel 
mai ridicat nivel de anxietate. Este bine ca părinţii să înceapă cu 
cea mai uşoară dintre opţiuni şi aplicarea acesteia va fi tema lor 
pentru următoarea săptămână. Odată ce simt că au putut realiza 
această sarcină cu o anxietate mai redusa, puteţi trece la 
următoarea provocare, în următorul capitol, se vor discuta mai 
multe lucruri despre stabilirea ierarhiilor cu privire la situaţiile 
care îi produc copilului anxietate. Aceleaşi principii se aplică şi în 
cazul părinţilor. 
Uneori, unii părinţi pol în mod neintentionat sau chiar 

intenţionat, să submineze încercările copilului de a obţine mai 
multă independenţă. Se poate ca dependenţa copilului să satisfacă 
o nevoie a părintelui precum cea de companie, afecţiune sau 
empatie. în acest caz, odată ce a fost identificat factorul 
motivator, va trebui să confruntati într-un mod elegant părintele 
cu ipoteza dumneavoastră si să sugerati faptul că această situaţie 
s-ar putea să împiedice progresul copilului. Dacă confruntarea 
elegantă şi explicarea situaţiei nu funcţionează, confruntarea va 
trebui să fie din ce în ce mai directă. S-ar putea să fiţi nevoit să 
alocati timp pentru şedinţe suplimentare sau să recomandati 
părintelui să apeleze, la rândul său, la un terapeut, pentru a 
discuta aceste nevoi şi cum pot fi ele satisfăcute în alt fel. Părinţii 
s-ar putea să aibă credinţe iraționale şi legate de ceea ce se va 
întâmpla cu ei, dacă copilul va deveni mai independent. Din nou, 
tehnicile de restructurare cognitivă pot fi utile pentru a confrunta 
aceste credinţe. 


Consecventa 

A fi consecvent este una dintre cele mai dificile sarcini 
pentru părinţi. Odată ce părinţii au încercat să aplice unele dintre 
metodele discutate în acest capitol, este posibil să spună de multe 
ori că pur şi simplu acestea „nu funcţionează”. 

Va trebui să analizati pas cu pas ce s-a întâmplat când au folosit 
strategia şi să încercaţi să identificaţi orice punct în care ar fi 
putut să îşi crească eficienţa. De exemplu, părinţii i-au spus fiicei 
că, dacă doarme în camera ei toată noaptea, va fi recompensată 
cu o prăjitură specială, după cina de a doua zi. Părinţii povestesc 
că fetiţa a dormit în camera ei în prima noapte, dar apoi a insistat 
să doarmă la ei în pat în seara următoare. Când îi întrebaţi pe 
părinţi în legătură cu recompensa, s-ar putea să aflaţi că aceasta 
nu a fost oferită copilului în seara promisă, ci amânată pentru 
următoarea seară. Acest gen de situaţii apar mai ales în familiile 
cu vieţi foarte haotice. în familiile în care ambii părinţi sunt supra- 
încărcaţi şi care au mai multi copii, este dificil pentru părinţi să 
aplice recompensele promise (mai ales cele care necesita timp). 
Sublimati de mai multe ori importanta consecventei. Transmiteti 
părinţilor ideea potrivit căreia continuarea progamului în lipsa 
unui angajament ferm din partea lor este destul de inutilă. S-ar 
putea să fie nevoie de ajutorul dumneavoastră în selectarea 
recompenselor pe care pot cu adevărat să le ofere. 


Comportamentul copilului se deteriorează 

Părinţii s-ar putea să vă spună că, deşi aplică în mod corect 
şi consistent strategiile pe care le-aţi sugerat, comportamentul 
copilului lor s-a înrăutățit. Grijile lor pot fi înlăturate, dacă îi 
informaţi că acest lucru este o manifestare obişnuită în cazul 
copiilor care parcurg cu succes un astfel de program de 
intervenţie. Atunci când regulile unei familii se schimbă, copiii vor 
testa noile limite şi s-ar putea să meargă uneori mai departe decât 
de obicei, într-o încercare de a vedea cât de serioşi sunt părinţii în 
legătură cu schimbările. Părinţii trebuie să fie încurajați să reziste 
până când copilul realizează faptul că mama, şi tata sunt foarte 
serioşi în ceea ce priveşte noile reguli. 


Dificultăţile la nivelul relaţiei dintre părinți 

Interviul dumneavoastră iniţial trebuie să acopere aspectele 
legate de relaţia dintre părinţi. Dacă observați tensiune crescută 
sau certuri mai frecvente între părinţi, s-ar putea să fiţi nevoit să 
decideti în legătură cu ceea ce consideraţi a fi o prioritate în 
tratament - ori anxietatea copilului, ori problemele legate de 
relaţia părinţilor. Dacă dumneavoastră consideraţi că problemele 
de cuplu ale părinţilor sunt cele mai serioase, ar trebui să luaţi în 
considerare opţiunea modificării obiectivului terapiei, astfel încât 
să vă ocupați de relaţia lor pentru o perioadă, sau opţiunea de a-i 
recomanda unui specialist în terapie de cuplu, în acest moment, 
trebuie să discutati decizia dumneavoastră cu familia şi să vă 
exprimati îngrijorarea cu privire la progresul în tratament. 
Informati-i că opinia dumneavoastră de specialist este că 
progresul copilului este împiedicat datorită dificultăţilor cu care 
se confruntă ei în cadrul relaţiei. Părinţii s-ar putea să aleagă să 

aloce un anumit timp pentru a lucra asupra relatiei lor, inainte de 
a se intoarce la programul dumneavoastra impreuna cu copilul. 

Dacă consideraţi ca anxietatea copilului reprezintă o 
prioritate pentru tratament, atunci evident că decizia trebuie să 
presupună continuarea terapiei. Totuşi, înainte de a continua, 
trebuie implementate unele linii directoare pentru restul 
şedinţelor. De exemplu, părinţilor li se va cere în mod explicit să 
folosească timpul din cadrul unei şedinţe pentru a găsi strategii 
prin care pot să reducă anxietatea copilului şi nu pentru a se 
certa. Le veţi sugera că, ori de câte ori cei doi încep să se certe 
din cauza unor chestiuni irelevante pentru scopul stabilit (de a 
reduce anxietatea copilului), îi veţi întrerupe şi le veţi cere să se 
întoarcă la sarcina care trebuie realizată. 

Conţinutul certurilor dintre părinţi poate să fie uneori 
relevant pentru tratamentul copilului. în acest caz chestiunea 
trebuie discutată şi clarificată. De exemplu, părinţii pot să se certe 
în timpul şedinţei cu referire la modul în care se face faţă 
anxietatii copilului. Acesta este cazul părinţilor lui lonut. Ei nu 
sunt de acord asupra strategiilor utilizate pentru ritualurile lui 
lonut. Tatăl lui consideră că ar trebui pur şi simplu că ignore acest 
lucru şi ritualurile vor dispărea cu timpul. Mama lui, în schimb, 
este nemulțumită că nu primeşte suport din partea soţului ei si 
doreşte ca acesta să o ajute mai mult în încercările ei de a 
controla aceste ritualuri. în această situaţie, i-ati putea explica 
tatălui că, prin ignorarea completă a ritualurilor, este foarte puţin 
probabil să ajute. De asemenea, puteţi să explicati mamei efectele 
pe termen lung ale acestor ritualuri. Atunci când părinţii exprimă 
reţinere in a schimba ceva, atrageţi-le atenţia că strategiile pe 
care le-au utilizat până în acest moment nu au reuşit să reducă 
anxietatea copilului şi că, aşa, ca un experiment, s-ar putea să 
merite să încerce ceva nou. Părinților Ii se poate oferi ocazia de a 
testa strategiile recomandate de dumneavoastră şi despre care 
dumneavoastră ştiţi să sunt eficiente atât pe termen lung, cât mai 
ales pe termen scurt. Puteţi să negociati cu părinţii şi să ajungeţi 
la următoarea înţelegere: dacă strategiile pe care Ie sugerati nu 
sunt eficiente, veţi reevalua situaţia în câteva săptămâni. 

Dacă părinţii decid că vor să continue tratamentul pentru 
anxietatea copilului lor, dar continuă să aibă dificultăţi în a 
controla certurile din timpul şedinţelor, s-ar putea să doriţi să 
recomandati ca doar unul dintre părinţi să participe în cadrul 
şedinţei şi fiecare dintre ei să vină alternativ cu copilul. Această 
sugestie este o ultimă soluţie, trebuie să fie folosită doar dacă 
toate celelalte eforturi de a reduce certurile dintre părinţi în 
timpul şedinţei au eşuat. Dacă apelati la această variantă, va 
trebui să faceţi tot posibilul pentru a vă asigura că părintele 
absent este informat în legătură cu ceea ce s-a discutat în cadrul 
şedinţei. Aţi putea să înregistraţi şedinţele, astfel încât părintele 
absent să le poată asculta sau puteţi să le oferiţi notițe cat mai 

detaliate. 


Dificultăţile în cadrul relaţiei copil-părinte 

în familiile în care apar conflicte dese între copil şi părinţi, 
veţi observa că progresul în tratament nu este atât de lin precum 
ar trebui. Este destul de neobişnuit pentru familiile cu probleme 
de anxietate, dar se poate întâmpla în cazurile în care apare 
comorbiditate cu probleme de externalizare. în multe cazuri, s-ar 
putea să fie vorba de resentimente sau mânie datorate 
interferentelor cauzate de anxietate. Cea mai bună metodă este de 
a încerca să determinaţi familia să se străduiască să ignore mânia, 
pentru început, deoarece aceasta se va reduce de la sine, odată ce 
tratamentul pentru anxietate începe să funcţioneze. 

La fel ca în cazul conflictului parental, dacă conflictul dintre 
părinte şi copil pare să interfereze cu progresul în tratament, va 
trebui sa reconsiderati dacă abordarea anxietatii este cu adevărat 
prioritară în acest moment sau dacă nu cumva conflictul acesta 
este o problema mai serioasă. S-ar putea să trebuiască să alocati o 
perioadă de timp pentru a rezolva conflictele din cadrul familiei şi 
să îi echipați cu strategii de rezolvare de probleme pentru a face 
faţă conflictelor care 
vor apărea în viitor. Primul pas spre soluţionare constă în 
identificarea ariilor de conflict şi oferirea ocaziei pentru fiecare 
dintre părţile implicate de a-şi expune în mod neîntrerupt părerea. 
Asiguraţi-vă că fiecare persoană implicată în conflict s-a exprimat 
şi că aţi înţeles în mod corect ceea ce s-a spus. Subliniaţi pentru 
familie faptul că au două opţiuni, fie pot să continue să se certe, 
fie pot hotări împreună să caute o soluţie mai bună la această 
problemă. Următorul pas constă în a-i încuraja pe membrii familiei 
să genereze cât de multe soluţii posibile pentru problema lor. 
Apoi, cereti familiei să se gândească ce consecinţe ar avea fiecare 
dintre aceste soluţii si propuneti-le să evalueze fiecare soluţie pe o 
scală de la O la 10, unde 0 reprezintă cea mai slab eficientă şi 10 
cca mai bună. Cereţi familiei să aleagă soluţia sau combinaţia de 
soluţii care are cea mai mare probabilitate de a determina 
consecinţe pozitive pentru toată lumea. Dumneavoastră trebuie să 
vă asiguraţi, pe parcursul acestui proces, că fiecare membru al 
familiei a avut oportunitatea de a-şi exprima opinia, poziţia şi 
propunerile. 

Uneori, s-ar putea să fie nevoie să intrerupeti discuţia 
părinţilor, pentru a acorda copilului şansa de a-şi prezenta 
părerea. 

Deşi o familie marcată de conflicte este foarte probabil să fie 
şi una foarte ocupată si cu timp limitat pentru copil, subliniati 
pentru părinţi efectul benefic pe care îl are petrecerea timpului 
împreună cu copilul în activităţi alese de acesta. Aceste perioade 
de timp trebuie să fie planificate astfel încât să se potrivească atât 
cu programul copilului, cât şi cu cel al părintelui şi trebuie să fie 

alocate in totalitate pentru a face ceva împreună cu copilul. 
Copilul trebuie să înţeleagă că acest „timp special” este numai 
pentru el. Pot să apară multe scuze din partea părinţilor ocupați. 
în acest caz, trebuie să discutati cu ei despre obiectivele 
tratamentului şi priorităţile lor in viata. Explicaţi părinţilor ca 
aceste perioade de timp nu trebuie să fie lungi - am întâlnit familii 
în care chiar şi numai 15 minute pe zi au produs o schimbare 
semnificativă în relaţia dintre părinţi şi copii. Pentru adolescenţi, 
această perioadă poate fi planificată la intervale mai mari, cum ar 
fi câte o jumătate de oră sau o oră, o dată pe săptămână. 


Data Ce a facut copilul meu? Ce laudă am oferit Ce recompensă i-am oferit 


(comportamentul) copilului meu? (lauda) copilului meu? (recompensa) 


Exemplu de exercitiu 7 
Lauda si recompensa 


Exemplu de exercitiu 8 


Cum reactionez fata de comportamentele negative ale copilului meu 


Data 


Ce a facut copilul meu? 
(comportamentul) 


Ce reactie am avut eu? 


Ce s-a întâmplat ca o 
consecinţă a reacției mele? 


Capitolul 8 


Expunerea 


Ce este expunerea? 


Termenul de expunere se refera la o varietate de tehnici 
specifice, care presupun confruntarea persoanei cu stimulii 
anxiogeni. Printre tehnicile de expunere amintim: expunerea 
gradată, desensibilizarea sistematică şi terapia prin imersiune 
(flooding). Toate aceste proceduri se numesc tehnici de expunere, 
deoarece au la bază un mecanism comun de funcţionare. Scopul 
acestui capitol nu este acela de a analiza exhaustiv mecanismele 
prin care acţionează expunerea. Este suficient să reținem faptul 
că expunerea le permite copiilor să înveţe că stimulii de care le 
este frică nu sunt de fapt atât de amenintatori şi că pot sa le facă 
faţă (Foa şi McNally, 1996). Expunerea este considerată a fi cea 
mai importantă tehnică pentru reducerea anxietatii atât la copii, 
cât şi la adulţi. 

Principiul de bază al acestei metode este de a-l încuraja pe 
copil să se confrunte cu situaţia de care îi este frică şi pe care o 
evită - suficient de mult şi suficient de des - pentru a se obişnui cu 
aceasta. Pentru a-l face pe copil să accepte confruntarea cu 
stimulul anxiogen, expunerea se face de cele mai multe ori gradat. 
Expunerea gradată presupune confruntarea la început cu situaţiile 
pe care copilul le consideră mai puţin, amenințătoare. Doar când 
acestea sunt stăpânite, se încearcă expunerea copilului la 
situaţiile de care acestuia îi este cel mai teamă. Acest principiu se 
aplică în cazul tuturor tipurilor de frici, indiferent dacă frica se 
manifestă sub forma anxietatii de separare, a fobiei specifice sau a 
fobiei sociale. 

Expunerea este  conceptualizată ca o extensie a 
restructurării cognitive, abordată în capitolele anterioare. A 
învăţa faptul că anumite evenimente nu sunt atât de teribile şi că 
le putem face fata se poate realiza prin experientierea directa a 
acestor evenimente. Copiii trebuie să deţină, într-o anumită 
măsură, abilităţi de restructurare cognitivă, înainte de realizarea 


expunerii. Acest lucru nu inseamna ca acestia trebuie sa fie foarte 
competenţi în ceea ce priveşte gândirea raţională. Unii dintre 
copii nu vor dobândi probabil niciodată un mod de gândire 
raţional. Pentru mulţi dintre copii, strategia de expunere poate să 
acţioneze cu succes, chiar în situaţiile în care restructurarea 
cognitivă nu a fost foarte eficientă. Totodată, restructurarea 
cognitivă nu va oferi niciodată posibilitatea unui control complet 
al anxietatii. Aşadar, chiar şi copiii care au deprins un stil de 

gândire rational trebuie să treacă prin experienţe de expunere, 
pentru a aplica un control propriu-zis asupra simptomelor 
anxioase. Constientizarea faptului că o anumită situaţie nu este 
atât de amenintatore pe cât credea pacientul, urmată de 
expunerea la acea situaţie, este o modalitate foarte puternică de 
combatere a anxietăţii. De asemenea, tehnicile de relaxare îi pot 
oferi copilului abilităţile necesare pentru a reuşi să facă faţă 
anxietăţii excesive, atunci când se confruntă cu situaţiile 
amenințătoare, acest lucru făcând ca expunerea să fie suportată 
mult mai uşor. - 


Principii de bază ale expunerii 


Expunerea este o abordare cunoscută atât copiilor, cât şi 
părinţilor. Foarte mulţi părinţi au aplicat anumite elemente 
specifice acestei tehnici, în încercarea de a-i ajuta pe copii să facă 
faţă fricilor lor. Cu toate acestea, lipsa cunoştinţelor şi propriile 
lor anxietati i-au făcut pe părinţi să nu aplice tehnica expunerii in 
mod constant şi pentru un timp mai îndelungat (mai multe aspecte 
legate de acest subiect vor fi abordate la sfârşitul acestui capitol, 
la secţiunea Confruntarea cu dificultăţi). Există trei principii de 
bază în aplicarea tehnicii de expunere : 


e Confruntarea cu fricile se realizează gradat, de la cele 
mai puţin in 
tense, spre cele foarte intense. Este importantă 
realizarea unei liste în care să fie ierarhizate fricile 
copilului faţă de situaţii specifice şi / sau stimuli specifici. 
După realizarea acestei liste, copilul va fi confruntat pe 
rând cu fiecare dintre aceste situaţii sau stimuli, pornind 
de la cel mai puţin anxiogen, continuând gradat, spre 
stimulii care îi produc anxietate din ce în ce mai crescută. 
[i 


e Copilul trebuie să se confrunte cu situația sau stimulul 
anxiogen suficient de mult, până când învață că lucrurile 
de care ii este lui frică nu se vor întâmpla. Pe parcursul 
expunerii, este bine ca pacientul să trăiască anumite 
momente mai dificile si să invete că lucrurile rele, de care 
îi era foarte frică, nu s-au întâmplat, cu toate că, initial, s- 
a simtit foarte anxios si inconfortabil. în mod ideal, este 
recomandabil ca expunerea să dureze până în momentul 
în care copilul nu mai resimte frică, cu toate că acest 
lucru nu este întotdeauna posibil. în aceste situaţii, este 
bine ca terapeutul să încurajeze copilul să se confrunte 
cu situația anxiogenă, până când constientizeaza faptul 
că acele credințe negative pe care le avea nu sunt 
susținute de realitate. Dacă expunerea este întreruptă 
înainte ca aceste credințe negative ale copilului să fie 

combatute, anxietatea lui nu se va reduce, ci dimpotriva, 
va creste. 

e Exercitiul si repetiţia sunt elementele cheie pentru ca 
tehnica expunerii sa aiba succes. Daca expunerea se 
realizeaza doar o singura data, succesul de a face fata 
situatiei anxioase poate fi atribuit de copil sansei, 
norocului sau altor factori impredictibili. Copilul trebuie 
să repete expunerea de atâtea ori, până când, treptat, 
învaţă că situaţia în sine nu este amenințătoare. Copiii 
care suferă de anxietate au dezvoltate modalităţi subtile 
de evitare a situaţiilor de care le este frică şi afirmă că 
anxietatea lor a scăzut numai pentru a părea că se simt 
mai bine. Atât terapeutul, cât şi părinţii trebuie să fie 
conştienţi de acest lucru. 


Cum să le explicăm părinţilor testarea realităţii 

Adesea, părinţii au nevoie de sfatul specialiştilor şi de 
antrenamentul pe care aceştia îl pot oferi, pentru a le permite 
copiilor lor să încerce să se confrunte cu lucrurile care le-au 
produs anxietate. Părinţii trebuie învăţaţi să gândească realist 
despre posibilele consecinţe pe care le-ar putea avea confruntarea 
cu situaţiile anxiogene. Există adesea posibilitatea ca părinţii să 
resimtă anxietate cu privire la capacitatea copilului de a face faţă 
unui anumit nivel de anxietate şi de disconfort, crezând că acesta 
este mult prea sensibil, în comparaţie cu alţi copii. Este bine ca 
terapeutul să le ofere suport părinţilor, pentru ca ei să aibă 
curajul de a-şi lăsa copilul într-o experienţă de expunere, fără a fi 
tentaţi să-l scoată pe copil din acea situaţie. Dacă şi părintelui îi 
este frică de o anumită situaţie particulară, acesta ar trebui 
încurajat să încerce şi el practicarea expunerii, fie împreună cu 
copilul, fie separat, pentru a-i modela copilului modul în care 
reuşeşte el să îşi controleze frica. 

S-ar putea să observați că există deosebiri de opinie între cei 
doi părinţi, în ceea ce priveşte atitudinea pe care o au faţă de 
aspectele pentru care un copil de o anumită vârstă este sau nu 
este responsabil. Aceste diferente între părinţi trebuie 
recunoscute şi discutate, pentru ca pacientul să primească un 
mesaj identic şi clar, de la ambii părinţi. Acest lucru este cu atât 
mai important, cu cât unul dintre părinţi este mai proiectiv, mai 
implicat, ori în situaţia în care copilul nu trăieşte cu ambii părinţi. 
Toate aspectele discutate în capitolul anterior, referitoare la 
principiile de educare a copilului, sunt relevante în acest context. 
Problemele legate de abilităţile de creştere şi îngrijire a copilului 
sunt discutate la secţiunea Confruntarea cu dificultăţi. 

Reţineţi întotdeauna că ceea ce le cereţi clienţilor 
dumneavoastră sa facă prin expunere este un lucru dificil, atât 
pentru copil, cât şi pentru părinte. Orice părinte ştie cât de 
dureros este să îţi vezi propriul copil cum suferă, atunci când îi 

este foarte frică. Prima reacţie a unui părinte in aceste situaţii 
este de a-şi salva copilul din situaţia de confruntare cu stimulii 
anxiogeni, pentru a-i reduce copilului distresul. Aceasta este 
reacţia pe care dumneavoastră ca terapeuti trebuie să o 
împiedicaţi, explicându-le părinţilor de ce este important să nu 
acţioneze aşa. Acest lucru le va fi dificil tuturor părinţilor. înainte 
să puneţi în practică tehnica expunerii, este bine să îi ajutaţi pe 
părinţi să treacă peste aceste dificultăţi, discutând cu ei despre 
ceea ce simt (de exemplu, neajutorare, vină) atunci când copiii lor 
se confruntă cu o sarcină dificilă. Este bine să le spuneţi că este 
firesc să simtă toate aceste lucruri. Totuşi, dacă îşi 
conştientizează de la început toate aceste sentimente, le va fi mai 
uşor să le facă faţă. De asemenea, puteţi discuta cu părinţii 
diferite modalităţi prin care să îi ajutaţi să facă faţă acestor 
emoţii, atunci când ele apar. încercaţi să găsiţi împreună anumite 
strategii care i-ar putea ajuta să-şi reducă emoţiile negative: 
distragerea atenţiei, gândirea realistă, suportul social. 


Cum să le explicăm copiilor testarea realităţii 


Este necesar să li se explice copiilor ce presupune expunerea 
gradată şi ce se aşteaptă de la ei. Aceste informaţii sunt foarte 
importante, având în vedere că ei vor fi puşi în situaţii care le vor 
produce distres. în mod tipic, atunci când resimt anxietate, 
răspunsul lor automat este de a evita situaţia, iar ceea ce urmează 
ei 

să facă presupune tocmai înlăturarea acestui confort pe care îl 
resimteau atunci când evitau situaţiile anxiogene. în clinica 
noastră, suntem întotdeauna interesaţi de numărul copiilor care 
înţeleg de ce este important să realizeze expunerea şi doresc să 
încerce acest lucru. 

Copiii pot fi familiarizați cu principiile expunerii, prin 
utilizarea exemplelor, cum ar fi un alt copil care trebuie să se 
confrunte cu o situaţie care îi produce frică, dar care este 
dezirabilă la nivel de consecinţe. Sarcina copilului este de a 
concepe un plan pentru a-l ajuta pe copilul imaginar să-şi atingă 
obiectivul şi să treacă peste frica pe care o resimte atunci când 
este în situaţia respectivă, obişnuindu-se cu aceasta. Vă oferim 
câteva astfel de exemple. in general, este bine să incepeti prin a-i 
oferi copilului exemple foarte concrete de frici simple, pentru a-i 
putea explica principiul creşterii pas cu pas a nivelului de 
dificultate. 


Pentru copiii mai mici: 

Lui Marius îi este frică de apă, dar doreşte să meargă la înot 
cu prietenii lui. Emiliei îi este frică de înălţime, dar îşi doreşte 
foarte mult să meargă la ziua unei prietene care îşi serbează ziua 
la un restaurant aflat la ultimul etaj al unei clădiri foarte înalte. 
Călin nu se joacă în parc sau în grădină, pentru că îi este frică de 
păianjeni. Terapeutului îi este frică de înălţime, dar trebuie să 
urce pe o scară foarte înaltă, pentru a curăța frunzele de pe 
acoperiş. 


Pentru adolescenți: 

Sonia are de făcut un anunţ în faţa întregi clase şi îi este 
foarte frică. 

Adina trebuie să meargă în excursie cu trupa de dans a 
şcolii. îi este frică să stea departe de casă pentru atât de mult 
timp. 

Florin se simte ruşinat atunci când trebuie să mănânce în 
faţa altor persoane, pentru că îi este frică că va scăpa ceva pe el. 
Colegii de clasă merg să ia cina într-un restaurant. . 


Aplicarea tehnicii de expunere 

la o problemă simplă 

Pentru a explica tehnica expunerii unui copil, este bine să 
utilizaţi la început un exemplu cu o problemă mai puţin complexă, 
cum ar fi cazul fobiilor simple, de tipul celor exemplificate mai 
sus. Această activitate poate fi concepută sub forma unui exerciţiu 
de imaginaţie, în care, pe o parte a unei hârtii, să se deseneze 
personajul aflat în una dintre situaţiile descrise (de exemplu 
Emilia, care doreşte să-şi depăşească frica de înălţime), să se 
precizeze problema cu care se confruntă persoana respectivă, iar 
pe cealaltă parte a hârtiei, să apară obiectivul pe care persoana 

respectivă doreşte sa îl îndeplinească (de exemplu, să meargă Ia 
petrecerea care va avea loc la ultimul etaj al unei clădiri foarte 
înalte). 

Sarcina copilului este de a a-şi enumera propriile idei cu 
privire la paşii pe care ar trebui să-i parcurgă persoana 
respectivă, până la atingerea obiectivului dorit. Dacă este necesar, 
puteţi să-i oferiţi copilului anumite sugestii, mai ales atunci când 
trebuie să numească aspectele cele mai puţin înspăimântătoare şi 
cele de intensitate medie. După ce copilul a generat cât mai multe 
trepte ale situaţiei anxiogene, întrebaţi-l dacă el crede că acum 
Emilia poate realiza fiecare treaptă, pentru a învăţa să nu-i mai fie 
frică. Această discuţie ridică două probleme 

importante. in primul rand, sunt aceste gradari practice? Sunt 
aceste trepte lucruri pe care Emilia le-ar putea face sau sunt 
irealizabile? Treptele care nu pot fi implementate trebuie scoase. 
In cele ce urmează, discutati despre mărimea fiecărui pas. Daca 
Emilia reuşeşte să treacă de o treaptă, acest lucru ii facilitează 
realizarea treptei imediat următoare sau unele trepte sunt prea 
îndepărtate unele de altele? Când copilul consideră că unele 
trepte sunt prea îndepărtate unele de celelalte, atunci trebuie 
introduse trepte intermediare între acestea. Rezultatul acestui 
proces de gradare a stimulului sau a situaţiei amenințătoare este 
scara expunerii. în acest moment, copilul poate dori să 
menţioneze câteva puncte învăţate, în abordarea gen detectiv. 

După stabilirea treaptă cu treaptă a ierarhiei expunerii, 
rugaţi-l pe copil să prezică nivelul de anxietate pentru persoana 
care încearcă să urce treptele ierarhiei. Acest lucru se poate 
realiza, utilizând scala de îngrijorare (figura 5, capitolul 4). Cum 
se va simţi persoana respectivă înainte de a încerca o anumită 
treaptă, în timp ce este pe acea treaptă şi după aceea? Această 
discuţie poate fi utilizată pentru a ilustra principiul reducerii 
anxietatii pe parcursul expunerii, anxietatea reducându-se pe 
măsură ce înaintăm pe trepte superioare, iar treptele inferioare 
devin din ce în ce mai uşor de suportat. 

Dacă doriţi să explicati unui adolescent acest principiu al 
reducerii anxietatii în urma expunerii, puteţi să utilizaţi un grafic, 
prin care să reprezentaţi modul in care nivelul anxietatii scade pe 
parcursul expunerii la situaţia anxiogenă. Este important de 
menţionat faptul că reducerea nivelului de anxietate nu va fi un 
proces lin; se poate să apară diferite probleme şi, la un moment 
dat, subiectul să nu resimtă o reducere imediată a anxietatii. 

în cele din urmă, este necesar să îi reamintiţi copilului cât 
este de important să rămână în situaţia anxiogenă suficient de 
mult timp, pentru a i se reduce frica. întrebaţi-l pe copil ce s-ar 
întâmpla dacă Marius, căruia îi este frică să înoate, ar sări în apă 
şi ar ieşi imediat din ea, ce s-ar întâmpla cu el data viitoare, când 
va încerca să intre din nou în apă? Ce a învăţat din experienţa 
anterioară? Utilizati această discuţie cu scopul de a-i explica 
copilului importanţa expunerii gradate şi importanţa de a rămâne 
în acea situaţie, până când se simte în siguranţă şi înţelege că 
nimic rău nu i se poate întâmpla. Explicati faptul că acei copii 
care au anxietate evită atât problemele, cât şi trăirea anxietatii în 
scopul reducerii acesteia. Aceşti copii nu s-au confruntat suficient 
cu fricile lor, ceea ce face ca ei să fie foarte sensibili la situaţiile în 
care sunt prezenţi stimulii de care lor le este frică. 


Elaborarea unei liste de temeri şi subiecte de îngrijorare 


Următorul pas constă în alcătuirea unei liste cu situaţiile 
specifice pe care copilul fie le consideră dificile, fie le evită. Din 
această listă, se vor alege situaţiile la care urmează să fie expus 
copilul. 


in acest stadiu al terapiei, ar fi foarte utila si implicarea 
parintilor, mai ales in cazul copiilor mai mici. Copiii si parintii pot 
să lucreze împreună pentru a găsi cât mai multe situaţii fata de 
care copiii resimt frica. Rolul terapeutului este si de a monitoriza 
comportamentul parintilor, in sensul observarii tendintei acestora 
de a prelua controlul asupra lucrurilor care vor fi trecute pe lista. 
Implicarea părinţilor trebuie să se rezume doar la a ghida şi ajuta 
copilul. Această activitate este o bună oportunitate pentru părinţii 
care au tendinţa de a limita independenţa copilului, pentru a-i 
învăţa să-şi ajute copilul, fără să-i limiteze acestuia independenţa 
şi 

libertatea de exprimare. Adolescentii ar trebui incurajati sa fie 
responsabili fata de lucrurile pe care le-au trecut pe lista si fata 
de treptele pe care şi le-au stabilit. Există si copii cărora le va fi 
foarte dificil sa identifice care sunt situatiile sau stimulii fata de 
care resimt frica si se poate chiar sa spuna ca nu le este frica de 
nimic. Daca va confruntati cu o astfel de situatie si considerati ca 
acel copil isi evita propriile frici, provocati-l să şi le confrunte. 
Dacă într-adevăr nu îi este teamă de situaţia respectivă, 
expunerea la acea situaţie poate reprezenta o modalitate uşoară 
de a obţine o recompensă. în situaţia în care copilul recunoaşte că 
are o problema, dar refuză să se confrunte cu ea, permiteti-i să se 
confrunte doar cu aspectele mai uşor de suportat ale situaţiei şi 
planificati pe mai târziu lucrurile mai dificile. Când copiii 
înregistrează succese încă de la început, câştigând astfel 
încredere în ei, le va fi mult mai uşor să facă faţă situaţiilor mai 
dificile ulterior. Trebuie urmărit ca aspectele trecute pe listă să fie 
şi realiste. Spre exemplu, foarte puţine persoane pot îndeplini un 
scop de tipul celui de a nu resimti niciodată anxietate în situaţiile 
de examinare sau să devină cele mai populare persoane din 
şcoală. Terapeutul-trebuie să îi ajute atât pe copii, cât şi pe 
părinţii acestora, să înveţe să-şi stabilească scopuri realiste, care 
pot fi atinse de majoritatea copiilor de acea vârstă. 

Odată ce copilul a generat situaţiile de care îi este frică, 
ajutaţi-l să redacteze lista cu fricile şi îngrijorările lui, prin 
împărţirea acestora în frici de nivel scăzut, mediu şi înalt. Pentru 
a împărţi evenimentele şi situaţiile în aceste categorii, se va 
utiliza o scală de la 0 la 10. 


Exemplu de exerciţiu 9 
Lista de temeri şi subiecte de îngrijorare 


Aceste lucruri sunt foarte greu de făcut. Scala de 


îngrijorare 
0-10 


Aceste lucruri sunt greu de făcut. 

Aceste lucruri ma nelinistesc putin. 


Această lista va va ajuta să alegeţi, împreună cu copilul, care 
vor fi situaţiile la care el se va expune în prima etapă. Asupra 
celorlalte situaţii, vă veţi concentra mai târziu. Aici aveţi lista 
iniţială a Andreei. 


Lista de temeri şi îngrijorări, făcută de Andreea: 


Situaţia Scala de 
îngrijorare 
Intensitate Să primesc o injecție 10 

ridicată Să strige profesorul la mine 
Să fac greşeli la teste 

Să cad şi să mă rănesc 

Să uit să îmi fac tema de casă 
Să văd că îmi curge sânge 

Să mă gândesc la hoti 

Să aud sunete afară 

Să iau o notă mică 

Să merg în locuri noi 


O O O œo OOO œ O 


Intensitate |Să întârzii la scoala 

medie Să uit undeva cărțile împrumutate de 
bibliotecă 

Să dau răspunsuri greşite, atunci când 
sunt ascultată la şcoală 

Să greşesc tema de casă 

Să nu Îmi fac treaba la şcoală 

Să văd sângele altor persoane 

Să tin un discurs in fata clasei 

Să cunosc persoane noi 


O 01010 N NNN 


Intensitate |Să merg cu sora mea la doctor 
scăzută Să povestesc la şcoală cu colegii 


A e 


Elaborarea unui plan de expunere 


Pasul următor constă in a dezvolta una sau mai multe 
ierarhii a stimulilor anxiogeni. Prima dată, copilul trebuie să 

aleaga o problema din Lista de temeri si ingrijorari. Este bine sa il 
ghidati pe copil in alegerea unei probleme care poate fi 
solutionata mai usor si mai repede, pentru a maximiza sansa de a 
avea succes, in vederea cresterii increderii si a sperantei in 
tratament. Pentru fiecare problema in parte, elaborati o serie de 
pasi organizati, de la cel mai usor, la cel mai dificil. Ce anume 
constituie o arie problematică? Nu există un sigur răspuns la 
această întrebare. Aceste gradări se referă la o modalitate 
specifică de a organiza şi structura exerciţiile de expunere, într-o 
manieră consistentă şi sistematică. Orice situaţii problematice 
care par similare, pot sugera o arie problematică. Spre exemplu, 
un copil poate include teama de a dormi acasă la un prieten şi 
teama de a dormi la o rudă acasă, ca trepte în cadrul ierarhiei ce 
tine de teama de a dormi departe de casă. Teama de a merge la 
şcoală este logic să facă parte dintr-o altă ierarhie. Un copil poate 
avea una sau mai multe astfel de ierarhii. 

Aceste ierarhii ar trebui să acopere toate situaţiile 
relationale cu problema selectată de copil, de la ceea ce acesta 
este capabil să facă acum, până la acea situaţie care este peste 
capacităţile lui prezente. Nu există un număr prestabilit de paşi 
care ar trebui incluşi între aceste puncte extreme, dar ar trebui să 
fie suficienţi ca număr, pentru a permite copilului să exerseze 
suficient de mult. Un număr mare de paşi mici este eficient şi 
ajută la întărirea învăţării. Pasii şi salturile mari în ceea ce 
priveşte nivelul de dificultate între diferite trepte este bine să fie 
evitaţi. Fiecare situaţie pe care o alegeţi trebuie să fie clară, 
încercând să îi explicaţi copilului toate detaliile cu privire la 
timpul şi locul pe care îl veţi aloca problemei, precum şi rezultatul 
dorit. Includerea recompenselor va fi discutată ulterior, in 
secţiunea Deciderea Recompenselor. 

Puteţi observa la un moment dat faptul că lista pe care aţi 
alcătuit-o împreună cu copilul include anumite situaţii dificile, 
care ar fi bine să fie descompuse în paşi mai mici. De asemenea, 
este bine să vă asiguraţi că paşii sunt realizabili, realişti şi 
adecvati. Paşii care solicită prea multe resurse, timp sau efort pot 
fi uneori necesari, însă este bine să nu fie incluşi pe listă foarte 
des. încurajați realizarea unor exerciţii zilnice; dacă sarcinile sunt 
prea elaborate şi dificil de organizat sau necesită un efort special 
pentru părinţi, atunci este mai puţin probabil ca ele să fie 
îndeplinite. 

Cu ajutorul terapeutului (şi cu ajutorul acordat de părinţi, în 
cazul copiilor mai mici), copilul ar trebui să reuşească să treacă 
pe listă treptele (paşii) în ordinea dificultății lor, de la lucrurile 
care i se par cel mai uşor de făcut, până la cele pe care în 
momentul respectiv simte ca nu le-ar putea face. Adolescentii ar 
trebui să reuşească să-şi realizeze această ierarhie fie cu ajutorul 
terapeutului, fie cu cel acordat de prieteni. în cadrul unui grup, 
membrii acestuia îl pot ajuta pe copil să găsească mai multe 

trepte pe care sa le treaca in ierarhia lui. Este bine ca adolescentii 
sa fie consultaţi în privinţa implicării părinţilor în terapie. Este 
recomandabil ca părinţii să fie cel puţin anunţaţi cu privire la ceea 
ce urmează să facă adolescentul, pentru a-i putea oferi sprijin şi 
recompense. 

. Ierarhia expunerii în cazul Ancăi 

(Anxietatea de separare) 

Frica Ancăi de a rămâne acasă la o prietenă pentru a se juca 
împreună a fost aleasă pentru a începe exerciţiile de expunere, 
aceasta deoarece Anca a evaluat această frică pe scala de 
îngrijorare ca fiind de intensitate mică, spre medie. Evaluarea de 
intensitate mică spre medie sugerează faptul că este mult mai 
probabil ca Anca să obţină succes în încercarea de a rezolva 
această problemă. Acest lucru va fi resimţit de ea ca o 
recompensă, crescând încrederea în capacităţile sale de a face 
faţă şi altor dificultăţi legate de alte tipuri de situaţii care implică 
separarea. 


Obiectivul Ancăi: Să reuşească să se joace acasă la prietena 
ei, fără să se îngrijoreze că mama ei nu este cu ea. 


Planul de testare a realităţii treaptă cu treaptă, realizat de 
Anca 


1. în timp ce este acasă la prietena ei cu mama, aceasta 
pleacă pentru zece minute. 
2. în timp ce este acasă la prietena ei cu mama, aceasta 
pleacă pentru treizeci de minute. 
3. Mama o lasă pe Anca acasă la prietena ei şi Anca se joacă 
acolo, fără ca mama să fie cu ea, timp de o ora. 
4. Să se joace acasă la prietena ei, fără mama, timp de două 
ore. 
5. Să repete pasul anterior, însă de data acesta acasă la o 
altă prietenă. 
6. Să meargă la ziua unei colege de clasă. 
E 7. Să ia cina cu un prieten de familie. 


Planul de testare a realităţii treaptă cu treaptă, MI 

realizat de Andreea (fobie specifică) 

Acest exemplu subliniază importanţa de a stabili o 
colaborare bună şi cu alte categorii de profesionişti. în cazul 
Andreei, a fost necesară colaborarea cu medicul de familie, 
deoarece ei îi era teamă să meargă la doctor. în acest sens, 
obiectivul intervenţiei a constat în a o face pe Andreea să tolereze 
injectiile şi nu de a o face să se simtă confortabil cu ele. 

Obiectivul Andreei: Să meargă la doctor, fără să resimtă o 
frică foarte mare şi să poată tolera injectiile. 

Scara de expunere a Andreei: 


Să stea în faţa cabinetului medical, timp de cinci minute. 
Să intre în sala de aşteptare şi să se aşeze pe un scaun. 
Să stea în sala de aşteptare, timp de zece minute. 

Să vorbească cu doctorul în sala de aşteptare. 

Să intre cu mama în cabinetul doctorului şi să stea acolo, 
până când mama vorbeşte cu doctorul. 

Să se lase examinată de doctor, iar mama să stea cu ea. 


Să stea în cabinet şi să ţină un ac în mână, pentru câteva 
minu 
să îndrepte acul spre pielea ei. 

Să îi permită doctorului să îndrepte acul spre pielea ei. 
10. Să accepte să i se facă o injecție. 


Sons D awn 


Planul de testare a realitatii treapta cu treapta, 

realizat de Andreea (Anxietate generalizata) 

Una dintre problemele majore ale Andreei este tendinta ei 
de a fi perfecţionistă. Aceasta înseamnă că Andreea evita în 
permanenţă să facă greşeli. în consecinţă, a fost dezvoltată o 
ierarhie a expunerii care a avut ca scop confruntarea fetiţei cu 
posibilitatea de a face greşeli, pentru ca ea să înveţe că nu este o 
catastrofă, dacă se întâmplă să greşească. 

Obiectivul Andreei: Să nu fie deranjată foarte tare, dacă se 
întâmplă să facă greşeli la şcoală. 


Expuner 


Exemplu de exercitiu 10 SE 


înfruntarea temerilor mele, treaptă cu treaptă 


Vreau să 


Treapta 6 


Recompensa mea 
Treapta 5 


Recompensa mea 
Treapta 4 


Recompensa mea 
Treapta 3 


Recompensa mea 
Treapta 2 


Recompensa mea 


Treapta 1 


Recompensa mea 

Scara de expunere: 
1. Să asculte muzică o jumătate de oră, înainte de a-şi face 
temele. 
2. Să facă o greşeală în tema de casă şi să nu refacă tema. 
3. Să nu ducă la timp biletul de învoire pe care i l-a cerut 
profesorul. 
4. Să facă în mod intenţionat o greşeală în tema de la 
matematică. 
5. Să deseneze pe marginea unei teme care urmează să fie 
predată. 
6. Să strecoare greşeli de scriere într-un eseu. 
7. Să răspundă la o întrebare care i se adresează în clasă, 
chiar dacă nu este sigură de răspuns. 
8. Să uite să ducă înapoi cărţile de la bibliotecă. 
9. Să dea în mod deliberat un răspuns greşit, atunci când i 
se adresează o întrebare. 
10. Să nu aibă la ea manualul corespunzător, la o anumită 
lecţie. 


Copiii care suferă de anxietate generalizată au mai multe 
frici, iar îngrijorările lor se modifică de la un moment la altul, în 
funcţie de aspectul pe care se centrează la un moment dat. Chiar 
dacă unele îngrijorări sunt mai vag identificate de copil, cu 
siguranţă există câteva frici specifice, care pot fi ţinta unui 
exerciţiu de expunere. Teama de greşeli, frica de a întârzia, 
frica'de a fi asertiv, frica de a face faţă unor situaţii noi, sunt 
îngrijorări des întâlnite la copiii cu anxietate generalizată. Toate 
aceste situaţii pot fi structurate într-o ierarhie a expunerii, aşa 
cum s-a realizat în cazul Andreei. 

Copiii care se îngrijorează cu privire la evenimente 
catastrofice, cum ar fi infectarea cu virusul HIV sau declanşarea 
unui război, răspund bine la expunerea la indicii care declanşează 
aceste îngrijorări. Spre exemplu, aceşti copii pot să evite să se 
uite la ştiri, de frică să nu audă astfel de evenimente. Acest 
comportament de evitare, poate să facă obiectul expunerii. în 
acelaşi timp, copiii, împreună cu părinţii, trebuie încurajați să 
recunoască faptul că astfel de lucruri se întâmplă în lume, însă 
trebuie să se gândească realist la probabilitatea ca un astfel de 
eveniment să li se întâmple şi lor. 


Planul de testare a realităţii treaptă cu treaptă, 

realizat de Andrei 

(tulburare obsesivo-compulsivă ) # 1 

îngrijorările lui Andrei, legate de curăţenie şi microbi, s-au 
extins generalizat la mai multe domenii, în consecinţă, a fost 
nevoie de realizarea mai multor ierarhii. Una dintre aceste 
ierarhii se referă la frica de a mânca diverse alimente care ar 
putea să conţină anumiţi microbi. 

Obiectivul lui Andrei: Să mănânce in diferite locuri fara să se 
îngrijoreze. 


Scara de expunere: 


1. 


Tew N 


Să se uite atunci când mama lui îi pregăteşte un 
sandwich şi să îl mănânce, fără să-l verifice. 

Să mănânce un sandwich pe care mama sa l-a pregătit, 
deşi el nu a fost acolo când ea l-a făcut. 

Să mănânce prăjitură la bunica lui. 

Să mănânce o mică gustare, acasă la prietenul lui. 

Să ia prânzul acasă la prietenul lui. 

adolescent. . A g i 
6. Să-şi cumpere prânzul de la cantina şcolii. . 
7. Să mănânce un hamburger, la un restaurant fast - food. 


Intervenţia, în cazul copiilor cu tulburare obsesivo- 
compulsivă (TOC), trebuie să includă atât expunerea la stimulii 
fata de care aceştia resimt frică, cât şi instructii specifice care să 
aibă rolul de preventie a răspunsului de evitare. Preventia 
răspunsului se referă la blocarea realizării ritualurilor sau a 
comportamentelor de evitare, prin aceasta  înlăturându-se 
întărirea negativă care menținea aceste comportamente. Odată 
înlăturată întărirea negativă a acestor comportamente, se va 
produce extinctia lor. înlăturarea comportamentelor evitative este 
o parte esenţială a terapiei tulburărilor anxioase, care recurge la 
expunere, însă, în cazul copiilor şi adolescenților cu TOC, este 
nevoie de atenţie specială, deoarece aceştia au patternuri de 
comportamente clar definite şi exersate, care sunt adesea 
rezistente la schimbare. In unele cazuri, poate fi necesară luarea 
unor măsuri drastice, spre exemplu, copilul să nu fie lăsat o zi sau 
chiar câteva zile să se spele pe mâini. 


Planul de testare a realităţii treaptă cu treaptă, 

realizat de Andrei 

(tulburare obsesivo-compulsivă) # 2 

Toate treptele trebuie realizate fără ca Andrei să se spele pe 
mâini, să facă duş sau să îşi schimbe hainele. Poate să îşi schimbe 
hainele seara, dacă părinţii lui consideră că este necesar; are voie 
să facă duş, doar o dată pe zi şi să se spele pe mâini, înainte de 
mâncare. 

Obiectivul lui Andrei: Să se joace fără să fie copleşit de 
îngrijorări referitoare la microbi sau mizerie. 


Plan de testare a realităţii treaptă cu treaptă 


1. Să alerge în curtea din faţa casei. 

2. Să stea timp de cinci minute pe banca din parc. 

3. Să se joace afară cu mingea. 

4. Să se joace afară, pe trotuar, cu maşina lui, timp de zece 
minute. 


5. Să stea pe trotuar şi să-şi pună mâinile pe jos, timp de 
două minute. 

6. Să stea pe iarbă şi să îşi pună mâinile pe iarbă, pentru 
cinci minute. 

7. Să se întindă pe iarbă, cu mama sau cu tatăl lui. 

8. Să stea în mâini, pe iarbă, după care să mănânce ceva. 

9. Să se descalte şi să îşi ia în mână pantofii, după ce a fost 

afară, iar apoi să mănânce ceva, fără să se spele pe mâini. 
10. Să meargă la baie, după care să mănânce cina, fără să se 

spele pe mâini. 
11.Să scape puţină urină pe pantalonii pe care urmează să-i 
poarte întreaga zi. 


140 Tratamentul anxietatii la copii si 
adolescenti 


Planul de testare a realităţii treaptă cu treaptă, 
realizat de George (fobie socială) 


Obiectivul în cazul lui George este de a creşte frecvenţa 
interacțiunilor sociale, în timpul week-end-ului. Acest obiectiv se 
poate realiza prin planificarea unor activităţi de activare 
comportamentală si scăderea izolării sociale, oferirea de 
oportunităţi prin care să-şi exerseze abilităţile sociale şi gândirea 
realistă referitoare la modul în care îl percep celelalte persoane. 
Aceste activităţi vor fi eficiente şi pentru tratarea tulburării 
depresive, care reprezintă în acest caz tulburare comorbidă. 

Obiectivul lui George: Să iasă mai mult cu prietenii, în 
timpul week-end-urilor. 


Plan de testare a realităţii treaptă cu treaptă 


1. Să îl roage pe un coleg să-i spună mai multe detalii 
referitoare la o temă. 

2. Să-şi întrebe prietenii ce au făcut în week-end şi să 
dezvolte această conversaţie pentru a afla cât mai multe 
detalii. 

3. Să-l invite pe Mihai la cină la el acasă. 

4. Să-l invite pe Alin să meargă la film. 

5. Să meargă până la Mihai, pentru a vedea dacă acesta 

este acasă. 

6. Să afle de unde ar putea lua lecţii de tenis şi să-şi 
programeze nişte cursuri. 

7. Să pară interesat atunci când prietenii vorbesc despre 
week-end şi să ceară să fie inclus şi el în planurile lor. 

8. Să aranjeze o întâlnire cu uri prieten, la un centru 
comercial, pentru a se juca împreună pe calculator. 

9. Să îl invite pe Alin să joace tenis. 

10. Să vorbească cu un băiat nou, în staţia de autobuz. 

11.Să îşi întrebe prietenii joia ce planuri au pe week-end şi 
să le sugereze o activitate pe care să o facă împreună. 

12. Să meargă la ziua lui Tudor şi să povestească cel puţin 

cu doi străini. 


Expunerea şi tulburarea de panică 


Cu toate că diagnosticul de tulburare de panică este rar în 
cazul copiilor sau al adolescenților, părinţii şi copiii vor raporta 
adesea episoade de anxietate care implică simptome fizice foarte 
intense, cum ar fi palpitatii, transpiratii, tremurături, amețeli si 
senzatii de taiere a respiratiei. 

De obicei, daca se lucreaza cu copilul pentru ca acesta sa 
înveţe să recunoască semnele anxietatii şi se face restructurarea 
cognitivă, ar trebui sa fie suficient pentru a-i da copilului 
încredere că poate să facă fata anxietatii. De asemenea, şi părinţii 
beneficiază dacă reuşesc să găsească o strategie prin care să-i 

ajute pe copii să gândească realist şi să se simtă linistiti. Atât 
copiii, cât şi părinţii pot fi încurajați să anticipeze situaţiile care 
pot activa anxietatea şi să repete restructurarea cognitivă, înainte 
ca panica să se instaleze şi copilul să nu mai poată fi influenţat 
prin restructurare cognitivă. 


Pentru unii copii, simptomele fizice devin sursa fricii lor, 
deoarece ei interpretează aceste simptome ca semne ale unei boli 
fizice sau ca indicii ale pierderii controlului. în aceste cazuri, 
copiii vor evita situaţiile în care ştiu că s-ar putea să experientieze 
simptome fiziologice intense sau situaţiile din care scăparea este 
dificilă, în cazul în care apar simptomele. 

Lui Bogdan îi este frică să meargă în orice loc nou. Când 
este anxios, simte ca ameteste, că i se taie respiraţia, are 
palpitatii şi îi este frică că ar putea suferi un atac de cord. Băiatul 
a fost examinat de către medicul său şi acesta a constatat că 
Bogdan este sănătos, iar problema lui nu este generată de o cauză 
fizică. 

Obiectivul lui Bogdan: Să înveţe să facă faţă simptomelor 
sale, atunci când este îngrijorat. 


Plan de testare a realităţii treaptă cu treaptă 


Ameteala 


1. Sa stea pe un scaun care se poate invarti si sa se 
roteasca de doua ori. 

2. Să repete acest lucru, timp de cinci minute. 

3. Să se învârtă în cerc, timp de zece secunde, după care să 
stea nemişcat. 

4. Să repete acest lucru, timp de două minute. 

5. Să se învârtă în întuneric, afară, timp de două minute. 

6. Să se dea pe leagăn. 

7. Să se dea pe trenulet, în parcul de distracţii. 


„Tăierea” respirației şi creşterea ritmului cardiac 
1. Să umfle un balon, fără să se oprească. 

2. Să umfle o saltea. 

3. Să urce în fugă scările unui etaj. 

4. Să urce în fugă trei etaje. 
5 
t 


Sa alerge in jurul parcului, pana simte ca este foarte 


Senzatia de caldura si transpiratie 
1. Să stea in vana cu apă caldă. 
2. Să facă exerciții care presupun efort, într-o zi toridă, de 
vară. 
3. Să stea într-o saună, timp de 15 minute. 


Expunerea in cazul stresului posttraumatic si al tulburării de 

stres acut 


Copiii si adolescentii cu TSPT trebuie sa se confrunte cu 
fricile legate de trauma pe care au trait-o. Acesti copii pot sa evite 
foarte multe situatii, datorita fricilor nerealiste pe care le au cu 
privire la posibilitatea ca evenimentul traumatic sa se intample 
din nou si ei să retrăiască toate acele consecinţe negative. Ca 
parte a interventiei, este bine ca ei sa se confrunte cu situatiile pe 
care le evită într-o manieră controlată, acest lucru fiind posibil, 
utilizând ierarhia expunerii. 

Ioana, o fetiţă de 12 ani, are coşmaruri cu accidente de 
maşini, de când a fost implicată într-un accident rutier, în urmă cu 
trei ani, mama ei fiind grav rănită. 1 se face rău de fiecare dată 
când trebuie să meargă cu maşina, evită să meargă cu maşina de 
câte ori poate şi se simte anxioasă, oricând aude un zgomot 
neaşteptat. 


Obiectivul Ioanei: Să poată călători cu maşina. 
Plan de testare a realităţii treaptă cu treaptă 


1. Să se uite la ştirile de seara, care transmit informaţii cu 
privire la accidente rutiere. 

2. Să viziteze un service auto. 

3. Să stea o vreme într-o zonă în care traficul este 
aglomerat, pentru a auzi zgomotul produs de trafic şi de 
frânele maşinilor. 

4. Să meargă cu maşina în jurul blocului, împreună cu tatăl 

ei. 

5. Să meargă cu maşina într-o zonă de trafic intens, 

împreună cu tatăl ei. 

6. Să meargă în maşină pe o distanţă scurtă, cu mama ei. 

7. Să meargă cu maşina prietenilor de familie, timp de cinci 
minute, în faţa blocului. 

8. Să meargă cu maşina mai departe de casă. 

9. Să meargă noaptea, cu maşina prietenilor sau cu părinţii. 

10.Să meargă cu maşina în zona în care s-a produs 
accidentul. 


Motivare şi recompense 


Toată lumea are nevoie de încurajări, atunci când trebuie să 
facă ceva dificil. Când adulţii se angajează în exerciţiile de 
expunere, sunt motivaţi de faptul că ştiu că asta îi va ajuta să se 
simtă mai bine, devenind mai puţin anxioşi. Copiii, însă, se 
angajează într-o activitate mult mai greu, atunci când scopul este 
distal. De asemenea, majoritatea copiilor vin la tratament aduşi de 
părinţi şi nu din proprie iniţiativă. în general, copiii sunt experţi în 
a evita lucrurile care nu le produc plăcere, iar copiii cu anxietate 
fac cu atât mai mult acest lucru. Implicarea copiilor în exerciţii de 

expunere este un proces înfricoşător pentru ei, deoarece, cel 
putin temporar, determina cresterea nivelului de anxietate. Sa nu 
uitam ca le cerem copiilor sa se confrunte cu situatii pe care le-au 
evitat ani de-a rândul. Având în vedere acest lucru, sprijinim ideea 
de a utiliza recompense, pentru a-i motiva şi încuraja pe copii să 
se implice în exerciţiile de expunere. Este mult mai probabil să îi 
facem pe copii să se angajeze într-o activitate neplăcută, dacă 
obţin o recompensă imediată, decât dacă primesc o recompensă 
îndepărtată, cândva mai târziu, pe parcursul vieţii. 


Alegerea recompenselor 


Majoritatea copiilor nu vor avea dificultăţi în alegerea 
recompensei pe care să o primească, dacă reuşesc să parcurgă 
treptele menţionate în planul de testare a realităţii. Cu toate 
acestea, este important să le lărgim perspectiva cu privire la ce 
înseamnă recompensa. Procesul de recompensare poate să 
includă lauda părinţilor, recunoaşterea pe care copilul o poate 
primi din partea acestora, dar şi recompensele tangibile. 
Exerciţiul numărul 11, oferit ca exemplu, are menirea de a-i 
încuraja pe copii să se gândească la modalităţi diferite prin care 
ar putea fi recompensati. Amintiti-le părinţilor faptul ca 
recompensa nu trebuie să fie neapărat materială. Aspectele care 
au fost expuse în capitolul dedicat principiilor de educare a 
copilului, referitoare la modul de acordarea a recompenselor, 
trebuie respectate. Cel mai important aspect se referă la faptul că 
recompensele trebuie acordate conform regulilor stabilite 
(respectarea principiului constantei) şi ar 


Exemplu de exerciţiu 11 
Autorecompensarea 


Să fac lucruri care îmi plac 


1. 


2: 


3: 


Sa fac lucruri distractive, împreună cu familia mea 


1. ; = 

2. 


3. 


Părinţii să imi spună: 


1. 


2. 


3. 


Activitatile mele preferate 


1. 


pA 

trebui oferite imediat dupa ce copilul a realizat o treapta din 
planul de testare a realităţii. în şedinţele următoare de terapie, 
este bine să verificaţi când şi unde au fost acordate 
recompensele. Terapeutul trebuie să le reamintească părinţilor 
care nu au oferit corect recompensele, importanţa respectării 
principiilor de acordare a acestora. 


Implementarea recompenselor 

După ce treptele ierarhiei au fost formulate, este important 
ca părinţii, împreună cu copilul, să negocieze recompensele care 
vor fi acordate, după fiecare treaptă parcursă. Recompensa 
trebuie oferită imediat, după ce copilul s-â angajat în realizarea 
unei trepte, chiar dacă nu a finalizat-o cu succes. Probabil că cel 
mai indicat este să se fixeze o recompensă mai mică pentru 
situaţiile în care nu s-a finalizat parcurgerea cu succes a treptei, 
iar o recompensă mai mare să fie acordată doar în cazul obţinerii 
unui succes. Copiilor le place acest moment al intervenţiei care, 
adesea, facilitează interacţiunile pozitive în cadrul familiei. 
* Comportamentele noi pe care le dobândeşte copilul devin, la 
rândul lor, sursă de întărire, deoarece realizarea lor contribuie la 
creşterea stimei de sine şi a încrederii copilului. Nu se recomandă 
utilizarea recompenselor materiale, acestea putându-se folosi la 
început, însă, după câteva săptămâni, este bine să fie înlăturate. 
Recompensele acordate ca urmare a achiziţionării unor abilităţi 
importante, trebuie menținute pe tot parcursul intervenţiei. 
Totodată, amintiţi-le părinţilor să utilizeze lauda şi recompensele 
sociale, pentru a preveni recăderile. 


Au to reco mpensa rea 

încurajarea copiilor de a-şi oferi recompense pentru 
îndeplinirea anumitor obiective contribuie la creşterea 
sentimentului de independență, făcându-i pe aceştia să fie mai 
putin dependenți de părinții si profesorii lor. 

Ajutorul oferit copiilor, pentru a învăța să-şi acorde 
recompense atunci când reuşesc să realizeze ceva, îi încurajează 
să fie mai puțini dependenți de părinți sau de profesori. Această 
abilitate de autorecompensare este esențială pentru adolescenti, 
dar este importantă si pentru copiii mai mici. Este bine sa ii 
invatati pe copii să utilizeze, ca recompensă pentru eforturile lor 
de a face ceva, auto verbalizările pozitive de tipul „Am făcut bine” 
sau „Am încercat din greu”. De asemenea, copiii pot folosi ca 
recompensă activităţi plăcute, cum ar fi să se joace sau să 
mănânce alimentele lor preferate. 

Tipul recompensei nu este aşa de problematic; ceea ce 
ridică însă anumite probleme este momentul în care este bine să 
se acorde recompensa. Mulţi dintre copiii cu anxietate au 
expectante foarte ridicate cu privare la propria lor performanţă, 

ei se aşteaptă in mod nerealist să obţină rezultate foarte bune, 
devenind perfectionisti atunci când încearcă să facă ceva nou. 
Acest lucru poate contribui şi la refuzul lor de a se angaja în 
sarcini noi. în multe cazuri, această lipsă de încredere în sine este 
manifestată sub forma dezinteresului. De asemenea, aceşti copii 
trăiesc adesea o stare de disforie, având în vedere faptul că sunt 
foarte rar satisfacuti de propria performanţă. 

Este foarte importantă restructurarea expectantelor acestor 
copii cu privire la performanţe şi educarea lor pentru a-şi 
dezvolta standarde şi scopuri realiste. Adesea, aceşti copii se 
centrează doar pe obiectivul final al unei sarcini, de aceea este 
bine să le reamintim faptul că ei trebuie să se simtă mulţumiţi şi 
dacă reuşesc 

Exemplu de exercitiu 12 


Combaterea fricii prin infruntarea fricii 


Ce am facut? A A 


Scala de îngrijorare înainte După 


Ce recompensă am primit? 


Ce am învăţat? 


Ce am făcut? 


Scala de îngrijorare înainte După 


Ce recompensă am primit? m 


Ce am învăţat? , 


Ce am făcut? 


Scala de îngrijorare înainte După 


Ce recompensă am primit? 


Ce am învăţat? . 

să îndeplinească paşi mici, pentru atingerea acelui obiectiv final. 
în acest sens, este esenţial să fie recompensate şi încercările 
copilului de a face ceva, faptul că are curaj să înceapă un anumit 
lucru sau faptul că s-a străduit. Strategia rolurilor inversate, 
discutată în capitolul 5, este foarte utilă, în acest context. Ce ar 
spune copilul unui alt coleg, care ar dori să încerce să 

indeplineasca sarcina pe care el o are de realizat? in cadrul unui 
grup, ceilalţi membri pot fi utilizaţi ca o resursă in generarea cat 
mai multor idei şi pentru discutarea unor standarde realiste. în 
cazul terapiei individualizate, putem cere pacientului să realizeze 
o temă de casă în care să încerce să obţină cât mai multe 
informaţii referitoare la standardele de performanţă ale altor 
persoane. Prin această metodă, se pot oferi mai multe exemple de 
standarde realiste, care pot contribui la dezvoltarea încrederii 
copilului în capacitatea lui de a realiza sarcini noi, crescând 
totodată toleranța acestuia, în .cazul unui eventual eşec. Tot in 
cadrul restructurării cognitive, se poate lucra pe tendinţa spre 
perfectionism şi dorinţa de a avea performanţe ridicate, în cazul 
copiilor cu anxietate. în timpul expunerii, este bine ca terapeutii 
să fie conştienţi de toate aceste aspecte şi să fie pregătiţi să reia, 
ori de câte ori este necesar, strategiile de restructurare cognitivă, 
pentru a corecta gândurile disfunctionale ale copiilor. 


Exersarea expunerii 


înainte să incepeti expunerea propriu-zisă 

După ce totul a fost pregătit şi stabilit, primul pas este ca 
părinţii, împreună cu copilul, să aleagă una sau două trepte care 
au fost trecute în planul de testare a realităţii şi să se angajeze că 
vor începe să le exerseze. Prima sesiune de expunere este bine să 
fie discutată în detaliu în cadrul şedinţei de terapie şi, dacă este 
necesar, chiar repetată. înainte de a parcurge prima treaptă, 
copilul trebuie să-şi stabilească un mod specific de a se gândi la 
situaţia la care va fi expus, să exerseze abilităţile din abordarea 
gen detectiv şi să-şi evalueze nivelul de îngrijorare, pe scala de 
îngrijorare. 

Unii copii cu anxietate s-ar putea să aibă nevoie de sprijin în 
a-şi însuşi anumite abilităţi practice, pentru a se putea confrunta 
cu acea situaţie specifică. Spre exemplu, un copil care are ca 
obiectiv să prindă un autobuz, s-ar putea să nu aibă cunoştinţele 
procedurale necesare, cum ar fi cumpărarea biletului, aşteptatul 
la coadă, pe unde să urce în autobuz etc. De asemenea, un copil 
care vrea să meargă la cumpărături trebuie să înveţe cum să 
vorbească cu vânzătorul şi cum să plătească. în cazul terapiei 
individualizate, aceste abilităţi pot fi discutate şi repetate, pentru 
a îmbogăţi repertoriul copilului. Copiii mai mari sau părinţii pot 
să-l ajute pe copil şi să-l asiste, pentru a exersa aceste abilităţi 
utilizând, spre exemplu, jocul de rol (vezi capitolul 9). Bineînţeles, 
aceste exerciţii sunt utile mai ales în cazul în care copilul nu 
stăpâneşte anumite abilităţi esenţiale. Parte a expunerii este şi 
încercarea diferitelor strategii, pentru a vedea ce anume 
funcţionează mai bine pentru un anumit pacient. 

Lupta cu frica 

Copiii vor tine evidenta performantelor si a succeselor lor 
(exerciţiul 12 va oferă un exemplu de astfel de fişă de 
automonitorizare). Copiii uită adesea faptul că au avut succese, iar 
aceste fişe dc automonitorizare le amintesc ce au reuşit să 
realizeze până într-un anumit moment, mai ales în situaţiile în 
care se confruntă cu anumite dificultăţi. După parcurgerea unei 
anumite trepte, nivelul îngrijorării trebuie evaluat din nou, pentru 
a demonstra faptul că, în urma expunerii, anxietatea s-a redus, 
aceasta reprezentând o recompensă în sine, pentru copil. Dacă 
anxietatea nu se reduce, este bine ca terapeutul să discute cu 
pacientul, pentru a analiza lucrurile care nu au mers atât de bine. 
Acest lucru poate reprezenta în sine o experienţă de învăţare. 


Exerciţii realizate în timpul şedinţelor de terapie 


Cele mai multe exerciţii de expunere pot fi realizate în afara 
şedinţelor de terapie, însă primii paşi pot fi făcuţi în timpul 
şedinţelor. Aceste exerciţii din timpul terapiei oferă oportunitatea 
de a vedea dacă părintele şi copilul ştiu ce au de făcut, sunt 
familiarizați cu utilizarea strategiilor realiste de gândire. Astfel, 
părinţii reuşesc să ajute copilul atunci când acesta are nevoie. 
Dacă dispuneti de timp şi resurse, este bine să alocati o şedinţă de 
terapie în care copilul să fie angajat într-un exerciţiu de expunere, 
în timp ce dumneavoastră îl puteţi observa şi asista atât pe copil, 
cât şi pe părinte. în cadrul terapiei de grup, toţi membrii grupului 
pot să meargă împreună într-un loc în care copiii să aibă 
oportunitatea de a exersa expunerea. Astfel de locaţii pot fi 
centrele comerciale sau terenurile de joacă. Intr-o situaţie de 
grup, membrii acestuia se pot sprijini unii pe alţii, se pot încuraja 
şi recompensa reciproc, atunci când reuşesc să parcurgă un pas 
important în procesul de expunere. Dacă nu aveţi suficient timp 
pentru a însoţi copilul cu părinţii săi în realizarea primului pas al 
exerciţiului de expunere, atunci puteţi să aplicaţi aceşti paşi 
împreună cu copilul, în cadrul cabinetului dumneavoastră. Spre 
exemplu, în cazul copiilor cu anxietate socială, aţi putea să îi 
puneţi să contacteze anumite organizaţii prin intermediul 
telefonului sau să facă cunoştinţă cu secretara sau cu un coleg de- 
al dumneavoastră. în cazul copiilor cu anxietate de separare, 
puteţi să îi rugaţi să aştepte o scurtă perioadă de timp în biroul 
dumneavoastră, în timp ce părinţii sunt plecaţi din clădire. 
Copiilor cu TOC li se poate cere să meargă Ia toaletă, iar dupa 
aceea să nu se spele pe mâini. 


Importanţa exerciţiului realizat acasă 

Exerciţiul regulat practicat între şedinţele de terapie este 
esenţial în cadrul acestui program. Repetarea paşilor de expunere 
întăreşte, pe de o parte, învăţarea unor noi modalităţi de a realiza 
anumite lucruri, iar pe de altă parte, oferă copilului şansa de a 

experimenta succesul si de a se simţi stăpân pe anumite situaţii. 
Copiii cu anxietate au acumulat de-a lungul timpului multe 
experienţe de insucces. Repetarea frecventă a expunerii este 
esenţială pentru a depăşi aşteptările acestor copii cu privire la 
insucces. De aceea, este bine ca dumneavoastră să accentuati 
rolul important al exersării frecvente a expunerii. în situaţia în 
care copilul a parcurs o treaptă din ierarhia expunerii doar o 
singură dată, nu-i permiteti să treacă la o altă treaptă, până cand 
nu o exersează de câteva ori pe cea anterioară. 


Părinţii şi adolescenţii trebuie, de asemenea, încurajați sa 
exerseze constant şi într-o manieră organizată treptele expunerii. 
Frecvența cu care o anumită treaptă din ierarhia expunerii este 
exersată, depinde de practicabilitatea acesteia; unele trepte pot fi 
practicate zilnic sau chiar mai frecvent. Spre exemplu, dacă 
sarcina unui copil este de a contacta prin telefon, mai multe 
organizaţii, pentru a se reduce anxietatea legată de utilizarea 
telefonului, nu există nici un motiv care să-l împiedice pe copil să 
contacteze mai multe organizaţii într-o zi. Alte sarcini cum ar fi 
dormitul la un prieten, sau mersul într-o excursie cu şcoala, nu pot 
fi practicate frecvent. în aceste situaţii, se recomandă practicarea 
altor paşi, încercandu-se găsirea unor situaţii similare. Spre 
exemplu, dacă unul dintre paşii expunerii se referă la plecarea 
într-o tabără la sfârşitul anului, atunci, până la realizarea acestei 
trepte, copilul poate fi încurajat să-şi vizite rudele care trăiesc 
într-un alt oraş, pentru a produce paşi similari cu cel care nu 
poate fi realizat decât la sfârşitul anului. Sperăm că, pe parcursul 
acestor exerciţii repetate, anxietatea copilului se va reduce. Având 
în vedere faptul că evitarea este extrem de practicată de către 
copiii cu anxietate, este surprinzător modul în care o singură 
experienţă de expunere reuşeşte să reducă în mod semnificativ 
anxietatea pe care copilul o resimte în acea situaţie. Pe măsură ce 
anxietatea asociată unei anumite situaţii se reduce, copiii vor 
resimti că le este mult mai uşor să se confrunte şi cu paşii 
următori din planul de testare a realităţii, datorită încrederii pe 
care au dobândit-o. După ce copilul a exersat acelaşi pas de câteva 
ori şi raportează faptul că anxietatea lui s-a redus considerabil, 
puteţi sa îl încurajați să treacă la pasul următor. Având in vedere 
puternica tendinţă de evitare manifestată în cazul copiilor cu 
anxietate (la care, nu de puţine ori, se adaugă şi hiperprotectia 
oferită de părinţi), vom constata că, adesea, aceşti copii vor fi 
reticenti în a trece la o nouă treaptă a expunerii. Ei sunt foarte 
mulţumiţi să rămână la aceeaşi treaptă şi să continue să 
primească recompense pentru un efort minim. Dacă acest 
comportament persistă, progresul terapiei stagnează, iar toţi cei 
implicaţi îşi pierd motivaţia si încrederea-. Dacă observați că se 
întâmplă acest lucru, este bine să impingeti expunerea spre pasul 
următor. Acest blocaj la nivelul unei trepte în expunere, este 
capcana în care pot să cadă mai ales terapeutii fără experienţă. 


Expunerea 151 


Este bine de ştiut că nu i se poate întâmpla nimic rău copilului, 
dacă este împins spre treapta următoare. în cel mai rău caz, dacă 
are un eşec, el poate relua treapta anterioară din planul de testare 
a realităţii. 

Pe măsură ce câştigă încredere şi se obişnuiesc cu principiile 
expunerii, atât copiii cât şi părinţii vor începe să identifice 
oportunităţile pe care le pot utiliza pentru a practica în mod 
spontan expunerea. Aceste aspecte trebuie încurajate şi 
recompensate. Expunerile spontane s-ar putea să nu fie 
relationale cu problema pe care se lucrează la un moment dat, dar 
pot fi legate de alte probleme, care au fost trecute pe Lista de 
temeri şi îngrijorări sau de evenimente neîntâlnite până atunci. De 
asemenea, oportunităţile pot fi relationate cu probleme de la 
trepte mai înalte ale ierarhiei, la care copilul încă nu a ajuns. Dacă 
este posibil, copilul poate fi încurajat să exerseze toate aceste 
lucruri, atâta timp cât ele nu depăşesc posibilităţile sale. Spre 
exemplu, un copil care se teme să întâlnească alţi copii, poate fi 
invitat la o zi de naştere. A merge la o petrecere poate reprezenta 
pentru un astfel de copil un pas care depăşeşte progresul realizat 
de el până în prezent, dar invitatiile la zile de naştere nu sunt 
frecvente pentru el, de aceea ar fi bine ca el să nu piardă o astfel 
de oportunitate şi să fie încurajat să meargă. Dacă situaţia 
depăşeşte posibilităţile copilului, există mai multe modalităţi prin 
care poate fi redusă anxietatea, spre exemplu, mama poate să-l 
însoţească pe copil, acesta poate să stea doar jumătate de oră etc. 
Ceea ce este important este ca acest copii să profite de ocazia 
respectivă. Bineînţeles, vor fi şi situaţii în care oportunităţile care 
se ivesc sunt prea dificile pentru copil; în aceste cazuri, nu trebuie 
să insistati, ci este bine să-i permiteti pentru moment copilului să 
evite situaţia respectivă şi să ocolească posibilele conflicte care ar 
putea să apară cu părinţii. Spre exemplu, un copil care îşi 
însoţeşte mama peste tot poate fi invitat de un prieten al familiei 
să meargă într-o excursie, fără a fi însoţit de mama sa. În acest 
stadiu al terapiei, acest lucru poate fi însă prea dificil de realizat 
de către copil, aşa că cea mai bună abordare este de a accepta 
refuzul copilului de a merge şi de a-l ajuta atât pe el, cât şi pe 
părinţii acestuia să facă faţă sentimentelor de vină şi depresie pe 
care le-ar putea resimti în acele momente. 


Alte resurse 

Utilizaţi resursele din comunitate, familie şi scoala pentru a 
oferi copilului o gamă largă de situaţii de expunere. Copiii mai 
mici vor avea nevoie de implicarea directă a părinţilor şi de 
suportul venit din partea celorlalţi, pentru a identifica diverse 
situaţii de expunere. Foarte multe persoane sunt dipuse să-i ajute 
pe copiii care învaţă noi abilităţi şi înţeleg foarte repede 
conceptele de bază ale expunerii, odată ce acestea le sunt 
explicate. încurajați bunicii sau alte persoane care doresc să îi 

ajute pe copii sa nu incerce sa-i protejeze foarte mult, excesul de 
protecţie putând determina copiii să resimta anxietate. 

Profesorii şi consilierii şcolari pot, de asemenea, să 
organizeze la şcoală condiţiile necesare realizării unor trepte din 
planul de testare a realităţii. Personalul şcolii poate fi foarte 
receptiv în a se implica în acest program. în unele situaţii, s-ar 
putea să fie mai bine ca profesorii să nu fie implicaţi direct, 
deoarece copilul trebuie să resimtă realmente răspunsurile şi 
reacţiile din partea celorlalţi la noile lui comportamente. în 
situaţiile în care este foarte importantă înregistrarea unui succes 
încă de la început, este cel mai bine să implicăm profesorul de la 
clasă, pentru a obţine un anumit răspuns. Spre exemplu, un copil 
care evită să pună întrebări la ore, deoarece îi este frică de 
greşeli, poate fi încurajat să pună întrebări în clasă. Pentru a vă 
asigura de faptul că respectivul copil va înregistra succes în 
realizarea acestui pas din ierarhia expunerii, puteţi să implicaţi şi 
profesorul şi să îi cereti să-l laude pe copil, indiferent de ce tip de 
întrebare adresează. Etapele ulterioare ale expunerii trebuie să 
ofere copilului şi situaţii în care să facă greşeli, pentru ca el să 
înveţe că a greşi nu este o tragedie. în aceste situaţii, este bine ca 
profesorul să nu fie implicat, sau ar fi bine să i se spună să încerce 
să nu fie tolerant, atunci când copilul face greşeli. 

Spre exemplu, Andreei îi este frică să nu facă greşeli la 
şcoală, deşi, de cele mai multe ori, are rezultate foarte bune, fiind 
o perfectionista. Cu toate acestea, atunci când este examinată, 
obţine performanţe sub aşteptările profesorului, deoarece, din 
cauza anxietatii sale, nu îşi aminteşte de nimic. în cadrul planului 
de testare a realităţii realizat de Andreea, cu privire la teama de a 
face greşeli la şcoală, ea a notat efectuarea unor mini teste, 
practicarea unui examen şi petrecerea unui timp în holul şcolii, 
înainte de un test, exersând strategii de a face faţă fricii de 
examinare. Andreea şi părinţii ei au apelat la ajutorul şcolii, 
pentru realizarea şi organizarea treptelor expunerii. Profesoara 
Andreei a organizat împreună cu ceilalţi membri ai clasei o 
repetiţie înainte de ziua cea mare, în care urma să aibă loc 
confruntarea ei cu un examen (ca informaţie suplimentară vă 
putem spune că profesoara şi directorul şcolii au fost foarte 
entuziaşti cu privire la beneficiile pe care fetiţa le-a câştigat de pe 
urma acestor exerciţii înaintea unui examen, aşa încât au decis să 
le introducă în pregătirea tuturor copiilor.) 


Atenţie la evitarea mascată şi 

Ja indicii care oferă siguranţă 

Oamenii pot să-şi reducă frica, utilizând o serie de superstiții 
cum ar fi: purtarea unui obiect sau a unei jucării norocoase, 
purtarea unor anumite haine, care - cred ei -, le-ar putea aduce 
noroc, mestecarea unei gume, murmurarea unui cântec sau 
realizarea unui anumit ritual (toate aceste metode de evitare sunt 

folosite şi de adulţi). Există şi alte forme mascate de evitare, care 
sunt folosite pentru reducerea anxietatii; spre exemplu, copiii cu 
TOC se pot angaja în ritualuri ascunse, iar copiii cu anxietate de 
separare pot să se simtă în siguranţă atunci când au la ei un 
telefon mobil. în aceste cazuri, -copiii pot să atribuie succesul lor 
în confruntarea cu anumite situaţii mai degrabă obiectului norocos 
pe care îl poartă, decât capacităţii lor de a face faţă fricii. 

Pentru a depăşi total anxietatea, copilul trebuie să facă faţă 
situaţiei de care îi este frică, fără utilizarea unor obiecte 
protectoare sau a unor ritualuri. Acest lucru nu trebuie să se 
întâmple dintr-o dată, dar poate fi inclus în ierarhia expunerii, prin 
notarea unei anumite activităţi care poate fi realizată într-o primă 
etapă cu obiectul norocos, iar ulterior, fără acel obiect. Copilul 
trebuie să înveţe să atribuie lipsa de frică faptului că, în mod real, 
nu există un pericol, şi nu puterii proiective a diferitelor obiecte. 

Ar fi bine să discutaţi, atât cu copilul, cât şi cu părinţii, 
despre utilizarea acestor modalităţi subtile de evitare, aceasta 
deoarece adesea părinţii nu sunt conştienţi de ele. Părinţii vor dori 
să elimine aceste evitări subtile, în momentul expunerii. 

Spre exemplu, Anca întâmpina mari diilcultăţi dimineaţa, 
înainte de a merge la şcoală. Fetiţa s-a străduit foarte mult să 
depăşească aceste frici şi totul mergea foarte bine, până când, la 
un moment dat, a intervenit o problemă în derularea terapiei. Fără 
ca mama ei să ştie, Anca purta cu ea o păpuşă, despre care fetiţa 
credea că îi aduce noroc, simțindu-se astfel în siguranţă. Papusa 
era pusă dintr-un buzunar în altul al hainei, iar acum, din păcate, 
a pierdut-o. Pierderea păpuşii a făcut-o pe Anca să nu mai 
înregistreze progres în procesul expunerii, până în momentul în 
care mama ei, împreună cu terapeutul, au ajutat-o să se expună şi 
fără păpuşă. în scurt timp, Anca a reuşit să realizeze exerciţiile de 
expunere, înțelegând că poate să facă fata şi fără păpuşa ei. 


Confruntarea cu dificultăţi £f 

Programul de expunere trebuie să fie unul flexibil şi sensibil 
la progresul pe care îl înregistrează copilul. Nu este un program 
rigid, care trebuie respectat cu stricteţe. Când copilul se 
confruntă, la un moment dat, cu anumite dificultăţi, programul de 
expunere trebuie regândit, astfel încât să-l ajute pe copil să- 
depăşească problemele întâmpinate. 


Nu a funcţionat în trecut 

Având în vedere faptul că expunerea este o tehnică 
obişnuită, este foarte probabil ca mulţi dintre părinţi să fi încercat 
şi în trecut să folosească anumite elemente specifice acesteia, cu 
copiii lor. Dacă aceste încercări însă au eşuat, părinţii pot utiliza 
acest lucru ca argument împotriva eficienţei acestei tehnici. 
Totodată, multi terapeuti cunosc foarte vag beneficiile expunerii, 
oferind părinţilor instrucţiuni incomplete despre modalitatea de 

utilizare a acestei tehnici. Dacă acest lucru se întâmplă şi din nou 
folosirea expunerii nu dă rezultate, încrederea părinţilor în 
valoarea acestei tehnici va scădea. 

Pentru a preîntâmpina această atitudine a părinţilor, trebuie 
să subliniati faptul că există foarte multe studii care atestă 
valoarea expunerii, considerând că este cea mai importantă 
componentă a terapiei tulburărilor anxioase. Este foarte important 
ca familia să fie motivată; pentru a funcţiona, expunerea trebuie 
exersată sistematic şi constant. Trebuie să evaluati în detaliu 
încercările anterioare ale familiei de a utiliza expunerea. Este 
foarte probabil să identificați modalități inconsecvente şi 
hazardate de utilizare a expunerii. De asemenea, este bine să 
subliniati rolul pe care îl are expunerea în contextul întregului 
program de intervenţie. în încercările anterioare de aplicare a 
expunerii, aceasta nu a fost însoţită şi de restructurare cognitivă, 
relaxare sau de principiile de management a copilului, pe care 
familia le învaţă în cursul terapiei. 


Când apare blocajul 

Se poate ca pacientul (copilul) să refuze să încerce paşii 
următori ai expunerii, să progreseze foarte încet sau chiar să 
renunţe. în această situaţie, este bine, în primul rând, să 
consolidati ce ati făcut până în momentul respectiv, prin repetarea 
paşilor parcurşi. După aceasta, trebuie să vedeţi dacă într-adevăr 
următorul pas al expunerii este prea dificil pentru copil. Dacă 
ajungeţi la concluzia că este prea dificil, adăugaţi paşi 
intermediari, care să aibă un grad de dificultate mai scăzut. 
Exersati cu copilul modalităţile de gândire raţională cu privire la 
noul pas al expunerii, aceasta deoarece s-ar putea să existe 
îngrijorări nerealiste pe care copilul le are cu privire la noul pas al 
expunerii. 

Discutati cu părinţii atitudinile şi sentimentele pe care le 
exprimă cu privire la progresul copilului. S-ar putea ca unul sau 
chiar ambii părinţi să-i transmită copilului mesaje greşite despre 
noul pas al expunerii. Părinţii trebuie să se confrunte cu propriile 
lor anxietati legate de această situaţie; rugaţi părinţii să se 
gândească realist la situaţia cu care trebuie să se confrunte 
copilul lor şi la ceea ce trebuie să facă copilul în situaţia 
respectivă. Uneori, părinţii nu sunt de acord cu ceea ce se 
aşteaptă de la copil, ezitând să-şi determine copilul să facă ceva 
prea greu, permiţând astfel evitarea situaţiilor. 

Evitarea poate fi evidentă (situaţia în care părinţii nu îl lasă 
pe copil să realizeze un anumit pas al expunerii) sau poate să fie 
subtilă (situaţia în care părinţii trebuie să decidă dacă boala 
copilului este suficient de serioasă pentru a-l împiedica pe copil să 
meargă la şcoală). 

Totodată, copiii pot să îşi piardă interesul pentru expunere, 
dacă părinţii nu îi recompensează atunci când aceştia reuşesc să 

ducă la bun sfârşit un pas al expunerii. S-ar putea să descoperiţi 
că părinţii nu valorizează performanţele copilului atunci când 
realizează expunerea sau că nu îi oferă recompensele promise. 
Unii copii şi adolescenţi au nevoie de recompense imediate şi nu 
de obţinerea unei recompense întârziate, prin câştigarea unor 
puncte. 


Când avansăm prea repede 

Parcurgerea prea rapidă a ierarhiei stabilite pentru 
realizarea expunerii poate să însemne că paşii nu sunt suficient de 
dificili. O altă explicaţie posibilă poate fi faptul ca a avut loc o 
formă subtilă de evitare: „a stat copilul suficient în situaţia de 
expunere, pentru ca procedura să fie eficientă?” Dacă aceasta este 
problema, adăugaţi o linie suplimentară la exerciţiului 12 
(Combaterea fricii prin înfruntarea ei), în care să puneţi 
următoarea întrebare: „Cât timp ai rezistat în acea situaţie?” Nu 
uitaţi, când copilul spune că a fost foarte uşor şi că nu are nevoie 
să repete expunerea la situaţia respectivă, este bine să îl rugaţi să 
încerce să se expună din nou la acea situaţie. 


Când ne străduim prea mult 

Unii copii cu anxietate vor dori atât de mult să-şi satisfacă 
părinţii şi terapeutul, încât vor decide să înceapă expunerea cu 
situaţia de care le este cel mai frică. în această situaţie, este bine 
să-l laudati pe copil pentru curajul pe care l-a dovedit, însă trebuie 
să îi explicati că succesul pe termen lung al programului solicită 
ca, la început, expunerea să se realizeze pornind de la situaţiile 
mai uşor de suportat. Cu toate că nu este o catastrofă dacă el nu 
reuşeşte să realizeze prima sarcină a expunerii, este bine ca 
aceasta să aibă succes încă de prima dată, pentru a dezvolta 
motivaţia copilului. 

Principiul învăţării susţine faptul că persistenta este 
încurajată, în primul rând, de realizarea cu succes a unor paşi 
mici, deoarece acest lucru contribuie la dezvoltarea unui 
sentiment de autoeficacitate. Copiii care încearcă să realizeze o 
sarcină prea dificilă ajung să aibă dificultăţi şi gândesc : „Sunt un 
ratat”. Pentru a putea explica acest lucru, puteţi utiliza exemplul 
unui copil care învaţă să înoate şi care, la început, va merge în 
zona în care apa nu este adâncă. Oare s-ar recomanda ca acest 
copil să fie aruncat de la prima lecţie de înot în zona cea mai 
adâncă? 


Când întâmpinăm eşecuri 

în cazul expunerii, nu putem vorbi despre un eşec, deoarece 
orice experienţă poate fi utilizată pentru a învăţa ceva despre 
modul de a gândi şi de a simţi al persoanei respective. Cu toate 
acestea, vor fi foarte multe situaţii în care copiii vor refuza să 
îndeplinească o anumită sarcină, deşi iniţial au fost de acord cu 

ea, sau s-ar putea sa iasa din acea situatie mult mai devreme 
decât a fost stabilit, datorită anxietatii ridicate pe care o resimt. in 
astfel de situaţii, sentimentul de neputinţă poate fi întărit, ceea ce 
poate duce la demoralizarea copilului si la resimtirea unei 
profunde dezamăgiri. 

Părinţii şi terapeutul trebuie să-l ajute pe copil să utilizeze 
gândirea realistă, pentru a putea plasa această experienţă într-un 
context mai larg. Copilul trebuie să-şi identifice care sunt 
gândurile pe care le are în legătură cu însemnătatea experienţei 
pe care a trăit-o. Ce înseamnă pentru el faptul că nu a realizat 
sarcina? înseamnă acest lucru că nu va reuşi niciodată? înseamnă 
că este o persoană total lipsită de valoare? în acest caz, inversarea 
rolului poate fi de ajutor - rugaţi-l pe copil să vă spună ce i-ar 
spune el unui alt copil, care ar fi în aceeaşi situaţie ca şi el. 


Expuner 


Dacă sarcina a fost prea dificilă, pot fi îâtroduşi paşi 
intermediari. Dacă, pe moment, copilul a avut o lipsă de încredere 
în propriile puteri, poate să încerce încă o dată. Cel mai important 
principiu pe care trebuie să îl aveţi în vedere este de a nu-l lăsa pe 
copil să-şi piardă motivaţia, atunci când nu reuşeşte să realizeze 
un anumit pas în procesul expunerii. Copilul trebuie să vadă acest 
insucces ca fiind temporar şi să încerce din nou, cu forţe 
proaspete. 


Suişuri şi coborâşuri 

în timpul procesului de expunere, vor fi anumite zile bune şi 
altele mai puţin bune, astfel încât progresul nu va fi unul lin. 
Părinţii şi copiii trebuie să înţeleagă faptul că zilele bune şi rele 
fac parte din viaţa oricărei persoane. Părinţii trebuie să aibă o 
atitudine de antrenor, încurajând mereu copilul să facă tot ce îi stă 
în putinţă într-o anumită zi şi să continue să încerce şi în ziua 
următoare. în zilele mai puţin bune, este mai bine ca părintele să 
încurajeze copilul să repete un pas învătat, decât să îl determine 
să realizeze unul mai dificil. 

Părinţii trebuie învăţaţi să nu le permită copiilor evitarea, 
dar, în acelaşi timp, să nu fie prea rigizi, în cazul în care sarcina 
este prea dificilă. Permiteti-le părinţilor să poată schimba sarcina 
chiar şi în ultimul moment, oferindu-i o recompensă mai mică 
copilului, dar, în acelaşi timp, reamintiti-le că este bine să îl lase 
pe copil să încerce să realizeze cel puţin o parte a sarcinii, pentru 
a-şi menţine încrederea. 

Recompensele, încercările şi succesul obţinut în urma 
realizării unui anumit pas vor contribui la încurajarea persistentei 
şi la creşterea tolerantei fata de un insucces. 


Cand copilul este foarte ingrijorat 

Majoritatea parintilor si a terapeutilor recunosc faptul ca 
adolescentii si copiii cu anxietate au o serie de justificari, atunci 
când vine vorba sa explice de ce nu pot să facă un anumit lucru. 
Cel mai dificil pentru părinţi este atunci când copilul se plânge ca 
sufera de o anumita boala in momentele care implica stres. 
Durerile de cap, durerile de stomac si senzatia de rau sunt greu de 
abordat, daca parintii nu sunt siguri de cauza acestor simptome 
sau daca alti membrii ai familiei au opinii diferite referitor la 
motivul aparitiei acestor acuze ale copilului. 

Consultarea unui medic, in vederea excluderii oricărei 
afecţiuni somatice este necesară în aceste cazuri. Acest lucru este 
important, mai ales în situaţia în care există o neînțelegere între 
părinţi cu privire la cauzele problemelor invocate de copil şi cu 
privire la modul în care trebuie abordate acestea. Ar fi bine să 
lucraţi şi cu un medic, pentru a-i oferi copilului şi familiei un plan 
de tratament adecvat, în care să fie implicaţi toţi profesioniştii de 
care ar putea avea nevoie. 


Expuner 

După ce toţi cei implicaţi (copilul si famili€*acestuia) au 
înţeles faptul că simptomele fizice pe care copilul le resimte sunt 
rezultatul anxietatii şi nu al unei boli somatice, părinţii trebuie să-l 
informeze pe copil că ei îi înţeleg problemele, însă nu vor putea 
să-l lase să evite anumite situaţii, doar pentru că se simte rău. De 
asemenea, atunci când observați că părinţii tind să acorde o 
atenţie prea mare simptomelor fizice, aceştia trebuie să înveţe să 
manifeste empatie şi înţelegere faţă de copil, după care să ignore 
aceste simptome. Copiii trebuie să înţeleagă că simptomele fizice 
fac ca desfăşurarea activităţilor să fie îngreunată, însă nu 

de dorit ca aceştia să încerce realizarea activităţilor, în ciuda 
simptomelor pe care le resimt. 


Aceste probleme necesită implicarea şi acordul tuturor 
adulţilor care răspund de îngrijirea copilului: profesorul, 
asistenta şcolară, precum şi toţi membrii familiei. Va trebui să 
acordati timp pentru ca, împreună cu părinţii, să stabiliţi un plan 
de management, pe care toată lumea să îl urmeze. 

în familiile în care a existat un istoric de boli fizice, s-ar 
putea să existe o anxietate fata de boală, astfel că aceste frici 
trebuie abordate primele. S-ar putea ca părinţii să aibă nevoie să 
lucreze cu dumneavoastră, pentru a putea depăşi aceste frici. Ei 
trebuie să înveţe să gândească realist cu privire la starea de 
sănătate a copilului lor şi cu privire la consecinţele încurajării 
copilului de a se confrunta cu propriile frici, comparativ cu 
situaţia în care l-ar lăsa în continuare să le evite. 


Valorificarea succesului 

Unii copii cu anxietate, chiar dacă reuşesc să realizeze cu 
succes un anumit pas al expunerii, vor subestima această 
performanţă, minimalizând nivelul de dificultate al pasului 
respectiv sau chiar negând faptul că acum au reuşit să facă ceva 
fata de care, anterior, resimteau o anxietate ridicată. Această 
atitudine este o modalitate de a reacţiona faţă de presiunea de a 
avea si data viitoare succes; această presiune poate fi 
internalizată sau percepută de copil ca venind din partea 
părinţilor. Minimalizarea succesului este o formă de coping pe 
care aceşti copii o utilizează pentru a face fata expectantelor de a 
avea succes şi în pasul următor al expunerii. 

O modalitate de abordare a acestei „probleme este de a-l 
pune pe copil să încerce în mod deliberat să nu realizeze corect o 
sarcină, pentru a putea vedea că insuccesul nu aduce după sine 
consecinţe atât de catastrofice, pe cât anticipează el. 

Spre ex.emplu, Andreea joacă fotbal de doi ani. Lă începutul 
sezonului, ea a reuşit să înscrie două goluri. Toată lumea din 
familie a fost încântată de succesul ei, dar ea a început să-şi 
subestimeze performanţa, spunând că golurile ei au fost 
întâmplătoare. De curând, Andreea nu a mai participat la câteva 
meciuri ale echipei, iar părinţii ei au devenit îngrijoraţi, 
gândindu-se că fiica lor simte o presiune prea mare, probabil din 
cauza faptului că tatăl său este şi antrenorul echipei. 

împreună cu mama ei, Andreea a plănuit ca, la un meci de 
pregătire, aceasta să nu joace bine, să facă câteva greşeli 
intenţionate, cum ar fi: pasarea mingii la o persoană din echipa 
adversă, ratarea lovirii mingii şi a marcării unui gol. De 
asemenea, fetiţa a practicat şi restructurarea cognitivă a 
gândurilor sale faţă de frica de a face greşeli şi de nevoia de a fi 
perfectă. Restructurarea cognitivă şi expunerea au fost suficiente 
pentru a o ajuta pe Andreea să se simtă din nou bine la meciurile 


de fotbal. 


Drogurile si alcoolul 

Experimentarea alcoolului si a drogurilor face parte din 
viata majoritatii adolescentilor. in unele cazuri, e posibil ca 
adolescentii cu anxietate sa fi descoperit ca pot sa-si reduca 
anxietatea daca beau sau consuma droguri. in timpul evaluarii si 
al tratamentului efectiv, discutati despre rolul pe care alcoolul ar 
putea să-l aibă în ameliorarea simptomelor de anxietate si 
depresie. Această 

discutie poate sa fie extrem de relevanta in cazul particular al 
adolescentilor cu fobie socială si în cazul celor cu anxietate care 
au ca şi condiţie comorbidă tulburări de externalizare (tulburarea 
de conduită şi tulburarea de deficit de atenţie şi hiperactivitate), 
unde abuzul de alcool poate să fie adesea o strategie comună de a 
controla anxietatea. 

Este necesar să le explicaţi adolescenților, înainte de 
începerea expunerii, că recurgerea la consumul de alcool sau 
marijuana, atunci când resimt anxietate, reprezintă modalităţi de 
evitare care trebuie contracarate, pentru ca expunerea să 
funcţioneze. Adolescentului poate să îi fie frică de consecinţele pe 
care le-ar putea avea asupra anxietatii renuntatul la alcool sau 
droguri. Dacă situaţia stă aşa, atunci ar fi bine să introduceţi lipsa 
consumului de alcool şi de droguri în ierarhia expunerii. La fel ca 
în cazul utilizării obiectelor de siguranţă, este esenţial ca 
pacientul să atribuie succesul (atunci când realizează expunerea) 
propriilor abilităţi şi nu efectului pe care îl au anumite substanţe. 
învăţarea unor alte abilităţi, cum ar fi relaxarea (vezi capitolul 6), 
poate fi de ajutor. 

Spre exemplu, în timpul tratamentului, George a recunoscut 
faptul că a început să consume alcool din ce în ce mai mult, pentru 
a-şi controla anxietatea. Totul a început cu un an în urmă, cânda 
mers la prima lui petrecere de la şcoală. A fost terifiat la gândul de 
a merge la petrecere, însă presiunile colegilor, precum şi 
sentimentul de mândrie, l-au determinat să participe la acea 
petrecere. Când a ajuns, a stat afară cu câţiva prieteni şi a început 
să fumeze. în cele din urmă, un băiat a adus o sticlă de whisky şi 
George a început să bea. După acest moment, şi-a format un obicei 
din a bea, ori de câte ori ieşea undeva. în ultima perioadă, a 
început să bea înainte de orice întâlnire pe care o avea la şcoală 
sau chiar înainte de reuniunile de familie. 

Una dintre sarcinile de expunere, pe care le-a avut de 
realizat George încă de la început, a fost aceea de a merge la o 
petrecere. La următoarea şedinţă de terapie, George a recunoscut 
faptul că a băut câteva pahare, pentru a-şi calma nervii. 
Terapeutul l-a lăudat pe George pentru că s-a dus la acea 
petrecere. Apoi, i-a explicat cum băutura va interfera cu învăţarea 
faptului că este capabil să facă faţă situaţiilor de care îi este frică. 
Pe parcursul terapiei, George a acceptat să renunţe la băutură, 
pentru a se putea confrunta cu propria lui anxietate. A continuat 
programul de expunere gradată, pornind de la situaţii mai puţin 
stresante, pentru a nu simţi nevoia de a folosi alcoolul. 


Planificarea 

Părinţii copiilor cu anxietate pot să se gândească din timp la 
potentialele dificultăţi cu care s-ar putea confrunta copiii, fiind 
conştienţi de situaţiile sau stimulii care ar putea declanşa 
anxietatea acestora. Copiii mai mici nu sunt conştienţi de modul în 

care nivelul anxietatii lor creste si pot fi luati prin surprindere de 
escaladarea rapida a nivelului de activare. Ei devin rapid agitati, 
stresaţi, fără niciun motiv. Când se confruntă cu asemenea 
comportamente, părinţii devin frustrati, pentru că nu pot să-şi 
liniştească copilul, sau pot să se simtă coplesiti de distresul 
manifestat de copil şi de sentimentul de neajutorare pe care îl 
resimt. 

Planificarea este importantă atât pentru părinţi, cât şi pentru 
copil. Sprijinul acordat părinţilor în planificarea şi predicția 
potentialelor momente dificile şi a modului în care trebuie să 
răspundă copilului îi vor ajuta să se simtă mai competenţi în 
asistarea propriului copil. Copilul poate exersa paşii relevanti ai 
restructurării cognitive şi poate planifica utilizarea unor strategii 
de coping alternative. 

Spre exemplu, Anca îl aştepta mai mereu anxioasă pe tatăl 
ei, să vină acasă. De obicei, tatăl ei ajungea acasă în jurul orei 
cinci după-amiaza, dar începând de la ora patru şi jumătate, fetiţa 
începea să se îngrijoreze, fiind sigură că tatăl ei a suferit un 
accident de maşină. Uneori, devenea atât de stresată, încât 
plângea şi striga că tatăl ei este mort. Suna la biroul tatălui, 
pentru a verifica dacă acesta a plecat spre casă. Mama ei, în 
această perioadă, avea grijă de fraţii mai mici. Terapeutul i-a spus 
mamei să o ajute pe Anca să repete paşii restructurării cognitive, 
la ora cinci după-amiaza, înainte ca tatăl ei să ajungă acasă. Mama 
a planificat să-şi modifice rutina, astfel că a început să 
pregătească cina mai repede, pentru a avea timp să stea cu Anca 
şi să o recompenseze pentru comportamentul ei curajos, prin 
desfăşurarea unui joc, împreună cu ea şi cu ceilalţi copii. 


Capitolul 9 


Antrenamentul abilitatilor sociale 


in general, abilitatile sociale ale copiilor cu anxietate sunt 
diferite. Unii au un nivel adecvat al acestora, dar sunt fie prea 
anxiosi ca sa le foloseasca, fie nu sunt constienti ca le detin. Alti 
copii, in parte datorita lipsei lor de experienta, nu sunt ,,echipati” 
cu abilitatile necesare pentru a face fata situatiilor sociale. De 
asemenea, unii copii pot sa fie foarte competenti in domeniul 
social şi, în consecinţă, nu vor avea nevoie de aceasta componentă 
a programului. 

Programul de antrenament al abilităţilor sociale pe care îl 
prezentăm în continuare se adresează atât copiilor cu deficite în 
acest domeniu, cât şi celor care deţin aceste abilităţi, dar pe care 
anxietatea îi împiedică să le utilizeze. S-ar putea să fie nevoie să 
realizaţi o evaluare a abilităţilor sociale ale copilului, pentru a 
stabili măsura în care este nevoie de intervenţie şi, mai specific, 
pentru a stabili care sunt competențele sociale specifice pe care 
copilul trebuie să le dezvolte şi care sunt situaţiile în care apar 
dificultăţi. De exemplu, întrebaţi părinţii despre interacţiunile 
copilului în situaţii sociale, concentrându-vă pe dificultăţi 
specifice, cum ar fi menţinerea contactului vizual, postura, 
caracteristicile vocii şi abilităţile de conversaţie. Verificaţi 
informaţiile obţinute astfel printr-o evaluare comportamentală a 
copilului cu ajutorul părintelui. De exemplu, copilului i se poate 
cere să joace o serie de roluri sau să îndeplinească o serie de 
sarcini care implică interacţiune (cum ar fi să facă cunoştinţă cu 
un alt copil), acestea fiind înregistrate video şi apoi supuse 
observaţiei. Această metodă are avantajul de a vă oferi informaţie 
obiectivă, care poate fi folosită mai apoi pentru a oferi copilului 
feedback. Dacă o astfel de evaluare comportamentală adițională 
nu este posibilă, informaţii similare pot fi adunate în timpul 
interacțiunilor dintre dumneavoastră şi copil în cadrul interviului 
iniţial. Pentru mai multe detalii legate de evaluarea abilităţilor 


sociale ale copiilor, vedeti Spence, 1995. 

Trebuie sa fiti atenti la diferentele culturale in ceea ce 
priveşte manifestarea abilităţilor sociale. Este necesar să luaţi in 
calcul factorii culturali, atunci când evaluati deficitele copiilor, 
precum şi atunci când îi învăţaţi anumite abilităţi specifice. 
Informaţiile de la părinţi despre care comportamente sunt 
considerate potrivite în cultura lor vor fi importante. De 
asemenea, va trebui să adaptati antrenamentul în funcţie de 
vârsta copilului. 

Abilitatile sociale devin cu atat mai importante, atunci cand 
copiii se indreapta spre varsta adolescentei si se confrunta cu 
presiuni sociale mai mari ca niciodata. Adolescentii petrec mai 
putin timp acasă si mai mult cu grupurile de prieteni. De 
asemenea, s-ar putea sa fie necesar sa participe la interviuri 
pentru o slujbă, să susţină prezentări in fata unui public sau să 
interacţioneze cu colegii de munca. Abilitatile sociale deficitare 
vor fi în aceste situaţii un dezavantaj serios, aşadar 
antrenamentul abilităţilor sociale reprezintă o componentă 
importantă a planului nostru de tratament. 


Există trei arii principale de abilităţi care vor fi acoperite în 
acest capitol şi care constituie baza antrenamentului pentru 
abilităţi sociale: 

e abilităţi legate de utilizarea limbajului non-verbal, cum 

ar fi contactul vizual, postura şi expresiile faciale; 

e abilități legate de caracteristicile vocii, cum ar fi tonul, 

volumul, înălţimea, frecvenţa vorbirii şi claritatea; 

e abilități conversationale cum ar fi salutul si prezentarile, 

precum şi iniţierea şi întreţinerea unei conversații. 


Abilitatile mai avansate, cum ar fi asertivitatea şi abilităţile 
de a face fata tachinarilor si agresivitatii celorlalti, vor fi abordate 
în cadrul capitolului 10. Nu va fi neapărat necesar sa acoperiţi 
toate aceste arii cu fiecare copil, deoarece nivelul de competenţă 
în fiecare arie variază în funcţie de fiecare caz particular cu care 
lucraţi. în urma evaluării pe care aţi realizat-o, programul poate fi 
adaptat nevoilor copilului. 

Abilităţile de bază sunt predate printr-un proces în trei paşi: 
instruire, exersarea comportamentelor şi feedback şi aplicarea 
efectivă a abilității. 


Instruirea 


Primul pas în cadrul antrenamentului abilităţilor sociale 
este instruirea. La finalul secventei de instruire, copilul trebuie sa 
poată identifica utilizarea potrivită a fiecărei arii de abilităţi de 
bază. Copilul va trebui să poată, de asemenea, să recunoască şi 
situaţiile în care aceste abilităţi sunt utilizate necorespunzător. 

Abilităţile sunt predate printr-o varietate de metode: prin 
prezentare directă, prin discuţie, prin brainstorming şi modelare 
(modelare prin intermediul unor înregistrări video, modelare 
realizată de către terapeut sau modelare realizată de către un 
membru al grupului terapeutic sau de către un frate al 
pacientului). Metoda noastră preferată de modelare, dacă este 
disponibilă, este cea prin intermediul înregistrărilor video (prin 
materiale selectate din filme sau programe educaţionale). 
Oferindu-le copiilor cu care lucraţi înregistrări cu copii de aceeaşi 
vârstă, care pun în practică abilităţile sociale în mod corect, 

acestora le va fi mai usor sa isi insuseasca noile abilitati. Puteti, 
de asemenea, sa realizati cu copiii de la o anumita scoala sau club 
de actorie scenete, în cadrul cărora ei pun in scenă abilităţile de 
interes şi pe care le înregistraţi. în acest fel, înregistrările video 
vor fi adaptate culturii din care provine copilul. în mod ideal, 
aceste înregistrări vor ilustra atât aplicarea corectă a abilităţilor 
sociale, cât şi pe cea incorectă. 

Pentru a începe, trebuie să prezentaţi copilului abilitatea şi 
să subliniaţi importanţa acesteia. Lucrati doar asupra unei 
abilităţi, cel mult două, la un moment dat, pentru a nu crea 
confuzie în mintea copilului şi pentru a nu-l 

supraincarca cu informatie. Daca nu aveti la dispozitie inregistrari 
video, va trebui sa demonstrati chiar dumneavoastra abilitatea 
copilului. Bineinteles, daca lucrati in format de grup, un copil care 
detine aceste competente poate realiza modelarea acestora pentru 
ceilalti. Fiecare dintre ariile de abilitati listate mai sus este 
discutată în acest capitol, împreună cu idei simple de demonstrare 
a acestora în faţa copilului. Pentru fiecare dintre aceste abilităţi, 
copilul trebuie să poată identifica atât modalitatea corectă, cât şi 
cea incorectă de punere în practică. 

Pentru demonstrarea acestor abilităţi, veţi avea uneori 
nevoie de implicarea copilului. Vă poate fi util să scrieţi un 
scenariu scurt pentru copil, astfel încât acesta să nu fie îngrijorat 
în legătură cu răspunsul corect. încurajați copilul să se 
concentreze asupra dumneavoastră, deoarece el va exersa 
abilitatea ulterior. 

Părinţii copiilor mai mici trebuie să fie informaţi despre 
abilitatea pe care o învaţă copilul lor şi pot fi instruiți şi ei în 
legătură cu fiecare dintre abilităţi, precum sunt instruiți şi copiii 
lor. Acest lucru poate fi realizat simultan, în cadrul aceleiaşi 
şedinţe, atât pentru părinţi, cât şi pentru copil sau doar pentru 
părinţi, într-o şedinţă separată. Părinţii informaţi îşi pot susţine 
copilul în procesul de învăţare a acestor abilităţi, prin modelarea 
comportamentelor potrivite acasă şi lăudarea copilului, atunci 
când foloseşte corect aceste abilităţi. 


Exersarea comportamentelor şi feedback-ul 


După ce s-a realizat instruirea în legătură cu abilităţile 
sociale, copilul va trebui să exerseze această abilitate printr-o 
varietate de scenarii, astfel încât să se simtă confortabil în a apela 
la aceste abilităţi, înainte de a începe să le aplice în viaţa de zi cu 
zi. Exersarea îmbunătăţeşte competenţa copilului în aplicarea 
abilităţilor respective şi oferă oportunitatea de a se confrunta cu 
situaţiile care îi produc anxietate socială, astfel încât va deveni 
mai puţin anxios în aceste situaţii în viaţa reală. în cadrul unui 
format de grup, copiii pot să exerseze pe perechi astfel încât 
jocurile de rol vor fi cât mai realiste. Dacă formatul de grup nu 
este disponibil, o altă variantă este de a încuraja fratele cel mai 
apropiat de vârsta copilului să participe la şedinţe şi să se implice 
în jocurile de rol. 

Jocurile de rol pot fi înregistrate video, pentru a oferi 
copilului feedback despre progresele pe care le face în practicarea 
abilităţilor. Unii copii s-ar putea să fie chiar competent! în ceea ce 
priveşte abilităţile sociale, dar să se perceapă pe sine ca fiind 
depăşiţi de situaţie, astfel încât înregistrările video îi vor ajuta pe 
aceşti copii să îşi formeze o reprezentare mai acurată despre 
performanţele lor. într-un format de grup, ceilalţi copii pot să 
ofere şi ei feedback. Atunci când oferiţi feedback, indicaţi cu 
atenţie ariile în care copilul mai trebuie să exerseze, dar nu uitaţi 

sa sublimati si ariile in care copilul a inregistrat succese. intr-un 
format de grup, va trebui sa le explicati copiilor cum se ofera 
feedback-ul. S-ar putea sa va fie util sa stabiliti o regula pentru 
oferirea feedback-ului, cum ar fi: fiecare copil trebuie sa identifice 
doua comportamente pozitive si un comportament care are nevoie 
de exersare in continuare pentru a se imbunatati. 


Exersarea 


Ultimul pas în antrenamentul abilităţilor sociale este de a 
stabili diferite sarcini pe care copilul le va realiza ca o formă de 
exerciţiu, în viaţa de zi cu zi. Această etapă poate fi realizată sub 
forma sarcinilor de expunere gradată, pe care copilul le-a parcurs 
în cadrul sectiunilor precedente din cadrul programului. Copilului 
i se dau sarcini pe care le poate îndeplini în situaţii reale de viaţă, 
cum ar fi la centrul comercial din oraş sau la şcoală. Acestea pot 
să implice, de asemenea, exersarea prin jocuri de rol acasă, în 
cadrul familiei. 

Copiii şi părinţii stabilesc împreună o serie de sarcini pe care 
le vor rezolva. Acestea trebuie să presupună implicarea într-o 
situaţie socială şi utilizarea abilităţilor învăţate în cadrul 
programului. (După cum am mai menţionat, mai jos sunt oferite 
exemple pentru fiecare arie de abilităţi.) Exersarea acestor 
abilităţi trebuie să fie adaptată nevoilor specifice ale fiecărui copil 
- trebuie să va asiguraţi că sarcinile nu sunt nici prea uşoare, nici 
de nerealizat de către copil. 

Atunci când sarcinile de exersare a abilităţilor învăţate sunt 
îndeplinite de către copil, acesta va trebui să fie recompensat 
pentru succesul obţinut, încurajați părinţii să îşi laude şi să îşi 
recompenseze copiii de fiecare dată când aceştia apelează la 
abilităţile învăţate şi în afara sarcinilor primite spre realizare, 
deoarece, în acest fel, se măresc şansele ca aceste abilităţi să fie 
folosite de către copil în continuare. Laudele trebuie să conţină şi 
feedback specific, de exemplu: „Mi-a plăcut cum m-ai privit în ochi 
când mi-ai pus întrebarea aceea” mai degrabă decât „Bravo!”. 
(Vedeţi Capitolul 7, pentru o discuţie mai detaliată despre cum se 
oferă laudele şi recompensele.) 

Monitorizarea modului în care copilul utilizează abilităţile pe 
parcursul săptămânii poate fi dificilă, mai ales atunci când copilul 
este la şcoală, dar recomandăm ca mai ales părinţii copiilor mai 
mici să îi monitorizeze pe aceştia şi să le ofere feedback despre 
evoluţia abilităţilor lor, cât de des posibil. Părinţii adolescenților 
vor fi încurajați să se implice in aceasta etapa de practică într-un 
mod care să-i mulţumească pe adolescenţi. De exemplu, părinţii 
pot pur şi simplu să discute cu adolescentul despre succesele 
obţinute şi dificultăţile cu care s-a confruntat. Decizia în ceea ce 
priveşte măsura în care adolescentul va fi monitorizat de către 
părinte depinde de nivelul de maturitate şi independenţă atins de 
către adolescent. Totuşi, monitorizarea trebuie gândită şi în 

functie de implicarea generala a parintelui in viata adolescentului. 
De exemplu, daca parintii sunt foarte implicati si terapia s-a 
centrat in jurul ideii de a creste independenta adolescentului, 
acesta poate fi incurajat sa isi monitorizeze singur exersarea 
abilitatilor sociale sau cu ajutorul unui prieten. Altfel spus, 
dezvoltarea independentei adolescentului este mai importanta 
decat monitorizarea stricta a progreselor. Evident, orice implicare 
a părintelui in practica adolescentului va fi stabilită cu acordul 
acestuia. 


Abilităţi legate de utilizarea limbajului non - verbal 


Instruirea 

Contactul vizual 

începeţi fiecare dintre următoarele segmente ale 
antrenamentului prin a ilustra puterea fiecărei abilități înainte de 
orice altceva. De exemplu, puteţi să incepeti prin realizarea unor 
jocuri de rol cu copilul, pe următoarele scenarii, în timpul primului 
joc de rol, inițiați o conversație cu copilul fără a realiza contactul 
vizual. Este util să incepeti scena cu o întrebare, cum ar fi: „Ce ai 
facut in weekend?”. La finalul jocului de rol, cereti copilului să vă 
descrie ce a simţit când a discutat cu o persoană care s-a uitat tot 
timpul în altă parte sau direct spre pământ? I-a fost uşor să 
urmărească persoana? I-ar plăcea să mai discute cu aceasta 
persoană? I s-a părut că persoana era interesată să discute cu el / 
ea? Pe parcursul celui de al doilea scenariu, continuaţi 
conversaţia, utilizând în exces contactul vizual direct. Din nou, 
încurajați copilul să vorbească despre experienţa sa din timpul 
interacțiunii. în cele din urmă, demonstrati utilizarea adecvată a 
contactului vizual, în timp ce continuaţi conversaţia şi întrebaţi 
copilul despre experienţa sa în această interacţiune. 

Puteţi să folosiţi acest joc de rol pentru a explica copilului ce 
este contactul vizual şi cum poate fi utilizat pentru a comunica 
diferite mesaje. Trebuie discutate următoarele aspecte: 


e Contactul vizual înseamnă a privi în ochi persoana cu 

care discuti. 

e Contactul vizual transmite mesajul că te interesează ceea 
ce are de spus cealaltă persoană si că asculti. 

e Contactul vizual iti permite să înţelegi mesajul pe care 
cealaltă persoană îl comunică prin expresia sa facială. 

e Lipsa contactului vizual în timpul unei conversații 
comunică celeilalte persoane faptul că nu eşti interesat 
sau ca te plictiseşti şi nu asculti. 

e Contactul vizual insistent poate fi intimidant şi cealaltă 
persoană se poate simţi inconfortabil. 


Postura 

in mod similar, atunci cand discutati postura, este bine sa 
demonstrati direct aspectele pe care doriti sa le inteleaga copilul, 
prin intermediul jocului de rol, al revistelor sau al unor 
înregistrări video. De exemplu, în cazul adolescenților care au o 
oarecare experienţă de muncă, puteţi să le cereti să joace rolul 
unui angajator care caută un nou angajat. Angajatorul va 
intervieva trei persoane pentru postul vizat. Dumneavoastră puteţi 
să interpretati cei trei candidaţi, de fiecare dată demonstrând un 
alt tip de postură - teapan şi nervos, pleoştit şi posomorat si 
încrezător. Un joc de rol similar poate fi realizat şi cu copiii mai 
mici, apelând la scenariul în care un copil nou în şcoală se 
îndreaptă spre un grup de colegi. Folosiţi acest joc de rol pentru a 
explica copiilor ce este postura şi rum poate fi folosită pentru a 
comunica diferite mesaje. Trebuie discutate următoarele aspecte : 


e Postura reprezintă modul în care ne pozitionam corpul. 
e Postura diferă în funcţie de situaţia în care te afli. 
+ Postura diferă în funcţie de ceea ce simţi. 
m ° Atunci când, în timpul unei conversații, umerii iti sunt 
căzuţi şi capul 
iti este în piept, este posibil să laşi impresia că nu esti 
interesat. 
e Daca iti tii capul aplecat atunci când vorbeşti, este dificil 
pentru cealaltă persoană să audă ceea ce spui. 
e Agitatia poate să transmită mesajul că esti plictisit sau 
nervos. 
e Atunci când stai drept si teapan, arăţi ca şi cum ai fi 
stresat şi jenat. 
e A sta în picioare sau jos, într-o postură relaxată, dar 
dreaptă, în timpul conversatiei, va lăsa impresia că esti 
interesat şi atent. 


Expresiile faciale 

Din nou, incepeti prin a demonstra copilului cum, prin 
expresii faciale nepotrivite sau minimale, comunicarea poate 
deveni neplăcută sau incomodă. Puteţi, de exemplu, să povestiti 
copilului un film interesant în timp ce în primă fază menţineţi o 
expresie facială foarte serioasă, apoi având una foarte animată. 
Explicati copilului ce sunt expresiile faciale şi cum pot fi folosite 
pentru a comunica diferite mesaje. Trebuie discutate următoarele 
aspecte : 


e Expresiile faciale le permit oamenilor să ştie cum te simţi. 

e Zambetul arată că eşti mulţumit şi fericit. în timpul unei 
conversații, zâmbetul poate să indice că eşti interesat de 
ceea ce are de spus cealaltă persoană şi că îţi place 
conversaţia respectivă. 

e Uneori, atunci când sunt stresaţi, oamenii zâmbesc şi râd 

prea mult. Acest lucru poate fi deranjant pentru cealata 
persoana. 

e Privirea goală sau privirea incruntata poate să transmită 
că eşti plictisit, trist sau furios. 

e Fata nonexpresiva nu este interesantă şi este foarte 
probabil sa duca la pierderea atentiei ascultatorului. 


Exersarea comportamentului şi feedback-ul 

Următorul pas presupune a-l implica pe copil, astfel. încât 
acesta să exerseze abilităţile care au fost parcurse şi să primească 
feedback. Poate fi folosit orice joc de rol care cere copilului să 
aplice abilităţile despre care s-a discutat. în continuare, sunt 
descrise câteva astfel de jocuri de rol cu care am avut succes. 


Jocul de-a conversaţia (copii mai mici şi adolescenţi) 

Ideea principală a acestei activităţi este de a implica copiii în 
conversații scurte, in care aceşti a să utilizeze la maximum 
abilităţile de comunicare non verbală. Pentru a reduce orice fel de 
stres datorat unor abilităţi de conversaţie limitate (care vor fi 
abordate şi ele pe parcursul acestui capitol), oferiţi copilului 
sugestii prin intermediul unor cartonaşe. Pe fiecare cartonaş, 
treceţi o altă întrebare care poate fi adresată în timpul unei 
conversații: Care sunt hobby-urile tale? Care sunt mâncărurile tale 
preferate? Unde locuiesti? Care este muzica ta preferata? Cand 
este ziua ta de nastere? in cazul unor formate de grup, cereti 
copiilor sa formeze perechi. Daca lucrati individual, copilul poate 
să facă pereche cu dumneavoastră sau un frate de-al copilului 
poate fi şi el implicat în joc. Sarcina copilului este să îşi implice 
partenerul în conversaţie, pentru o perioadă de treizeci de 
secunde, în timpul conversatiei, trebuie să utilizeze un contact 
vizual bun, o postură bună şi o expresie facială prietenoasă. Puteţi 
să creaţi un sistem de puncte, prin intermediul căruia fiecare 
alocă scoruri pentru performanţa partenerului (mai jos este 
descris un exemplu de cartonaş pentru scor). Trebuie stabilită o 
recompensă pentru momentul în care copilul obţine punctaj 
maxim. Aceste jocuri de rol pot fi înregistrate video şi vizionate 
apoi împreună cu copilul, astfel încât acesta să îşi poată 
monitoriza progresul. Atrageti atenţia copilului asupra abilităţilor 
pe care le-a utilizat bine în timpul jocului. Jucati acest joc până 
când copilul stăpâneşte bine abilităţile în cauză. 

Jocul de-a statuia (copiii mai mici) 

Veti avea nevoie de’un dispozitiv pentru a asculta muzica, in 
cadrul acestui joc care se realizeaza cel mai bine intr-un format de 
grup. Copiii merg prin camera in timp ce se aude muzica. in 
momentul in care muzica se opreste, dumneavoastra anuntati o 
anumită situaţie şi copiii trebuie să se gândească la o postură 
potrivită. De exemplu, dumneavoastră puteţi să spuneţi „Acasă, 
privind la televizor, într-o zi foarte călduroasă”, „Vorbind cu 
directorul”, „Făcând cunoştinţă cu un copil de vârsta ta” sau 
„Povestind cu un prieten”. Pentru fiecare dintre aceste scenarii, 
copiii trebuie să adopte o anumită poziţie. Obiectivul jocului este 
de a sta cât mai nemişcat într-o postura potrivită, deoarece oricine 
mişcă este eliminat din joc. Câştigătorul jocului este acea 
persoană care rămâne ultima în joc. 


Interviul de selecţie pentru o slujbă (adolescenţi) 

Acesta este un alt exerciţiu care presupune exersarea 
comportamentelor necesare în cadrul unui interviu pentru o 
slujbă, dar de această dată adolescentul joacă rolul aplicantului. în 
cadrul acestui rol va trebui să pună în practică ceea ce a aflat 
despre limbajul corpului, pentru a vă arăta dumneavoastră, adică 
angajatorului, că este interesat, prietenos şi relaxat. Din nou, s-ar 
putea să doriţi să oferiţi copilului un scurt scenariu pentru a 
reduce presiunea creată de conţinutul interviului. înregistrările 
video sunt foarte utile pentru a oferi feedback. 


Exemplu de exerciţiu 13: Acordarea punctajului pentru limbaj 
corporal 


Capul |Contact |Spate/Expresie Mâini |Scor total 
ridicat lvizual drept facială relaxat 
bun. prietenoa |e 
[Jocul 1 4- - - + + 3 
[Jocul 2 + + - + + 4 
[Jocul 3 + = + + + 4 
[Jocul 4 4* + 4“ + 4“ 5... 
recompensa 


Jocul privirii 

Acesta este un joc foarte distractiv pentru copiii mai mici, 
care au multe dificultati cu contactul vizual. Acest joc necesita 
grupări de câte trei persoane: doi jucători şi un arbitru. Ideea 
jocului este de a vedea cât de mult poate copilul să se uite la 
diferite părţi ale feţei partenerului, fără a se uita în altă direcţie. 
Prima persoană care se uită în altă direcţie pierde runda. Copilul 
care are cele mai multe puncte la finalul a cinci runde câştigă 
jocul. Cea de-a treia persoană are rolul de arbitru şi urmăreşte 
care dintre cei doi copii îşi mută primul privirea. Dacă amândoi 

jucatorii “reuşesc să îşi menţină privirea spre faţa partenerului 
pentru mai mult de două minute, amândoi primesc câte un punct. 
Copiii pot, de asemenea, să repete fiecare rundă, dar de această 
dată în timp ce conversează. Copiii pot ori să îşi aleagă ei un 
subiect despre care să discute ori le poate fi sugerat unul. Acest 


exerciţiu oferă o formă de expunere pentru copiii cărora le este 
teamă de contactul vizual. 

. Runda 1: Parul 
Runda 2: Urechea dreapta 
Runda 3: Gura 
Runda 4: Nasul 
Runda 5: Ochii 


Fxersarea 


Practica pentru secţiunea de abilităţi de comunicare 
nonverbală a programului presupune exersarea contactului vizual, 
a posturii corespunzătoare şi a expresiei faciale prietenoase în 
diferite situaţii. După cum am menţionat anterior, este bine să 
cereti părinţilor copiilor mai mici să monitorizeze progresul 
acestora cât mai mult posibil şi să îi laude ori de câte ori observă 
comportamente de comunicare nonverbală potrivite; adolescenţii 
vor fi învăţaţi să îşi monitorizeze singuri progresul, dar părinţii pot 
fi încurajați să îşi laude din când în când copilul, dacă adolescentul 
este de acord. 


Paşi Recompensă 


Pasul 1 Merg la un magazin de muzică Un simbol 
împreună cu mama, luni după-masa, 
şi întreb vânzătorul dacă au CD-ul pe 
care îl doresc. Voi folosi o expresie 
facială prietenoasă, contact vizual 
bun şi o postură potrivită. 

Pasul 2 Merg la centrul comercial singur, Un simbol 
într-o luni după-masă, şi îi cer 
vânzătorului să mă ajute să îmi 
găsesc o cămaşă potrivită. Voi folosi 
o expresie facială prietenoasă, 
contact vizual bun şi o postură 
Pasul 3 Merg la supermarket singur, într-o |Un simbol 
sâmbătă, şi întreb vânzătorul unde 
pot să găsesc sosul de roşii. Voi 
folosi o expresie facială prietenoasă, 
contact vizual bun şi o postură 
potrivită. 


De exemplu, exersarea abilităţilor sociale ale lui Emil a fost 
încorporată în programul său de expunere. Emil nu doar că îşi 
înfruntă frica pe care o evita, ci îşi şi exersează abilităţile de 
comunicare nonverbală. De fiecare dată când merge la magazin, 
face astfel încât mama lui să fie cu el pentru ca, în cele din urmă, 
ea să facă cumpărăturile şi să discute cu vânzătorii. Pe parcursul 
ultimelor săptămâni, Emil a exersat cum să vorbească cu 
vânzătorii şi a reuşit să ceară ajutorul acestora. Săptămâna 

aceasta va practica din nou solicitarea ajutorului din partea 
vanzatorului, dar de aceasta data va utiliza si abilitatile de limbaj 
corporal despre care a invatat. Pentru a face sarcina mai usoara, 
prima data cand va incerca acest lucru, Emil va merge la magazin 
intr-o zi si la o ora cand nu este aglomeratie si va alege un 
magazin care îi este familiar, pentru a se simţi cat mai confortabil. 
Ca recompensa, el va primi la indeplinirea sarcinii un simbol. 
Când va aduna cinci simboluri, părinţii îl vor duce la film. 


Abilităţi legate de caracteristicile vocii 


Instruirea a 
Tonul 
. O metoda buna pentru a demonstra rolul tonului vocii este de a 
inregistra segmente audio de voci care au tonuri ce exprima 
emotii diferite. (De aceasta data, sunt necesare inregistrari audio 
mai degrabă decât înregistrări video, astfel încât copilul sa nu 
poată folosi indicii corporale pentru identificarea emoţiilor 
exprimate.) Puteţi să vă înregistraţi propria voce sau să folosiţi 
înregistrări cu alţi oameni, cum ar fi prezentatorii de ştiri sau 
actorii de televiziune. Copilul trebuie să ghicească emoţiile 
exprimate în fiecare mostra audio. Includeti şi o înregistrare cu o 
voce monotonă, deoarece aceasta este cea mai probabilă problemă 
în cazul copiilor anxiosi. 

Acest exerciţiu vă va permite să explicati copilului rolul 
tonului vocii în comunicare şi să îi atrageti atenţia asupra 
problemelor cu care se confruntă el / ea. Trebuie discutate 
următoarele aspecte: 


* Tonul reprezintă felul în care sunetul vocii tale variază, 

astfel încât să exprime emoţii diferite. 

* Tonul vocii se referă şi la accentul care se pune pe 

diferite cuvinte. 

* Un ton serios se utilizează atunci când transmitem un 
mesaj serios. Un . ton relaxat poate fi utilizat pentru a povesti 
ceva amuzant. 

e Când oamenii vorbesc cu un ton monoton, ceea ce spun 

nu sună interesant şi astfel pierd atenţia celeilalte 
persoane. 


Volumul şi frecvenţa 

Puteţi să demonstrati importanţa volumului vocii si a 
frecvenţei vorbirii, folosind cartonaşele ajutătoare din jocul de-a 
conversaţia. De această dată, copilul trebuie să vă adreseze câte o 
întrebare şi, pe măsură ce raspundeti la fiecare, puteţi să variati 
frecvenţa şi volumul vorbirii dumneavoastră. Cereţi copilului să vă 
explice cum s-a simţit în timp ce vă asculta şi dacă îşi doreşte să 

mai vorbeasca cu dumneavoastra si alta data. Prin acest exercitiu, 
se poate ajunge la o descriere a importantei volumului vocii si a 
frecvenţei vorbirii. Trebuie discutate următoarele aspecte : - 


e Volumul se referă la cât de puternică sau liniştită este 
vocea când vorbeşti. 
e Frecvența se referă la cât de repede sau cât de încet 
vorbeşti. 
e Uneori oamenii vorbesc atât de încet, încât nu pot fi auziti 
bine de ceilalţi şi celelalte persoane îşi pierd interesul. 
e Dacă vorbeşti prea repede, celeilalte persoane îi este 
dificil să te urmărească şi să înţeleagă ceea ce vorbeşti; 
aceasta îi face să îşi piardă din nou interesul. 


e Dacă vorbeşti prea încet /rar, s-ar putea ca cealaltă 
persoană să se plictisească. 


Claritatea 

Puneti în scenă un joc de rol, în care exemplificati o persoană 
care mormaie şi vorbeşte neclar şi apoi comparati-o cu un 
exemplu de vorbire clară şi uşor de înţeles. Cereţi copilului să vă 
spună ce a simţit când v-a ascultat în timp ce mormaiati şi ce a 
simţit atunci când aţi vorbit clar. în cazul unor copii, mai ales în 
cazul adolescenților, s-ar putea să fie nevoie sa discutati ideea 
conform căreia vorbirea „mormăită” este interesantă, captivantă. 

Claritatea reprezintă un aspect foarte important, atunci când 
instruiți copiii despre abilităţile legate de caracteristicile vocii, 
deoarece unii copii, mai ales cei cu încredere scăzută în sine, au 
tendinţa de a mormăi când vorbesc şi de a înghiţi cuvintele. 
Trebuie discutate următoarele aspecte : 


e Claritatea se referă la cât de uşor este de înţeles vorbirea 
ta. 
e Cand mormăi, celorlalte persoane le este greu să te 
asculte şi să înţeleagă ceea ce încerci să spui. 
e A vorbi clar presupune a pronunţa clar toate cuvintele pe 
care le rostesti şi a nu uita să termini finalul cuvintelor. 


Exersarea comportamentului şi feedback-ul 
Mai jos, descriem câteva exerciţii şi jocuri prin care copiii 
pot să-şi exerseze abilităţile legate de caracteristicile vocii. 


Din filme (copiii mai mici şi adolescenţii) 

Acest exerciţiu se focalizează în principal asupra tonului. 
Copilul este încurajat să se prefacă că este un actor care joacă în 
filme. Poate să îşi conceapă singur un scenariu sau puteţi să îi 
oferiţi dumneavoastră unul. Intr-un format de grup, scenariul va 
presupune mai multe personaje. Scenariul va cere copilului să 

exprime diferite emoţii, inclusiv mânie, tristeţe, fericire si 
entuziasm. Puteţi folosi următorul scenariu ca ghid. 

Mânie: Fratele sau sora ta a luat una dintre jucăriile tale 
preferate, fără să iti ceară acordul şi a stricat-o. Te certi cu fratele 
sau sora ta. 

Tristeţe / dezamăgire: Ai participat la selecţia pentru un rol 
în piesa şcolii şi tocmai ai fost anunţat că nu ai obţinut rolul. 
Povesteşti cu unul dintre prietenii tăi despre acest lucru. 

Entuziasm: Este seara dinaintea zilei tale de naştere. Mâine 
tu şi prietenii tăi veţi merge într-un parc de distracţii, pentru a-ţi 
serba ziua de naştere. Vorbeşti cu unul dintre prietenii tăi la 
telefon. 

Fericire / mulţumire: Tocmai ai terminat munca la un proiect 
care a luat destul de mult timp (ca de exemplu, construirea unui 
castel de nisip sau terminarea unui joc pe computer). Eşti foarte 
mulţumit cu ceea ce ai realizat şi mergi să le arăţi şi părinţilor tăi. 

Copilul va trebui să citească cu voce tare scenariul şi să 
folosească un ton potrivit. Poate să stea jos sau în picioare şi nu i 
se solicită să folosească şi anumite gesturi în timpul acestei 
repetiţii, deoarece acest exerciţiu se concentrează doar asupra 
exersării tonului. (Ca un exerciţiu adiţional, jocul poate fi reluat - 
dupa ce prima variantă este bine stăpânită de către elev - cu 
implicarea şi a elementelor de limbaj nonverbal şi a altor elemente 
ce ţin de caracteristicile vocii.) 

înregistraţi interpretarea copilului şi ascultaţi-o împreună cu 
copilul, oferind feedback atât despre aspectele pozitive ale 
acesteia, cât şi despre cele negative. 


Discutând despre hobby-uri 

Acest exerciţiu îşi propune să îi ajute pe copii să îşi 
descopere un ton al vocii pe care îl pot utiliza în conversațiile de zi 
cu zi. Pot exersa acest lucru, povestindu-vă dumneavoastră despre 
unul dintre hobby-urile preferate. Va trebui să înregistraţi copilul 
în timp ce povesteşte, astfel încât acesta să poată auzi cum sună 
vocea sa. Fiţi atenţi la tonurile care sună prea monoton. Ascultati 
înregistrarea împreună cu copilul şi oferiţi feedback despre tonul 
său. S-ar putea să trebuiască să repetati acest exerciţiu de câteva 
ori, până când copilul va dezvolta un ton potrivit pentru 
conversațiile cotidiene. 


Timpul poveştilor 

Acest exerciţiu este utilizat pentru a antrena volumul, 
frecvenţa, claritatea şi tonul vocii. Copilul trebuie să găsească un 
volum, o frecvenţă şi o claritate potrivite pentru conversațiile 
cotidiene. Pe copiii mai mici incurajati-i să aducă de acasă cartea 
lor preferată, pentru a vă citi din ea cu voce tare. Copilul va alege 
un fragment de aproximativ trei minute. Pentru adolescenţi, 
incurajati-i să scrie un discurs de trei minute pe orice tema. Dacă 

aceasta sarcina este prea dificila, pot sa aduca un fragment din 
revista preferată sau o scenă preferată dintr-o carte sau dintr-o 
piesă de teatru a cărei lectură să dureze cam trei minute. 

Copilul este instruit să citească fără a mormăi sau a mânca 
cuvinte şi fără a vorbi prea rapid sau insuficient de tare. S-ar 
putea să fie nevoie de un pic de practică pentru a realiza acest 
lucru. Repetati acest exerciţiu, după ce ati oferit copilului 
feedback despre progresul său. 


Jocul de-a conversaţia 

Şi de această dată, puteţi să utilizaţi acest joc şi pentru a 
exersa abilitățile legate de caracteristicile vocii. Copilul, 
alternativ, va răspunde la întrebările de pe cartonaşele de ghidaj 
sau le va pune. De această dată, copilul se va concentra să 
vorbească clar şi nu prea rapid sau prea încet. Din nou, 
înregistraţi jocul şi ascultați împreună cu copilul conversaţia, 
oferindu-i feedback despre performanţa sa. Puteţi să aplicaţi 
acelaşi sistem de puncte. 


Exersarea 

Copilului i se va cere sa practice in diferite situatii utilizarea 
unui ton adaptat conversatiei cotidiene, un ritm stabil şi o voce 
clară, destul de tare pentru a fi auzită. Se pot stabili anumite 
sarcini pentru exersarea acestor abilităţi la şcoală, cu ocazia 
ieşirilor împreună cu prietenii sau cu rudele, la cumpărături sau 
pur şi simplu acasă. Nu uitaţi să formulati sarcinile cat mai clar şi 
specific, pentru a fi înţelese de către copil şi să vă asiguraţi că 
părinţii recompensează copiii pentru realizarea acestor teme. 


De exemplu, vocea luliei este de obicei înceată ca a unui 
şoricel şi oamenilor le este foarte greu să o audă. De asemenea, 
mormăie atunci când vorbeşte. Aşadar, lulia a început să exerseze 
vorbitul clar şi mai tare. Tatăl său şi învăţătoarea sa au plănuit ca 
exersarea să se desfăşoare în timpul orelor. în fiecare săptămână, 
învăţătoarea cere unui elev din clasă să citească cu voce tare 
câteva pagini dintr-o carte pe care o citeşte întreaga clasă. în 
această săptămână este rândul luliei. Nu este prea încântată că va 
trebui să vorbească în faţa clasei, dar învăţătoarea i-a comunicat 
în avans paginile care vor fi citite şi, astfel, are câteva zile la 
dispoziţie pentru a exersa acasă. lulia va trebui să îi citească 
tatălui său paginile respective în fiecare zi. El o va asculta şi îi va 
oferi feedback despre tonul, volumul vocii sale şi despre frecvenţa 
şi claritatea vorbirii. în cele din urmă, va trebui să citească 
paginile cu pricina în faţa clasei. învăţătoarea va monitoriza, de 
asemenea, tonul, volumul, frecvenţa şi claritatea. Dacă lulia va 
reuşi să citească clasei cu o voce tare şi fără să mormăie, va fi 
recompensată - va merge la plajă în timpul weekendului împreună 
cu tatăl şi prietenii ei. 

Abilitati conversationale 

Abilitatile necesare pentru sustinerea unei conversatii sunt 
de obicei cea mai slab dezvoltata componenta a abilitatilor sociale 
ale copiilor cu anxietate si vor necesita cea mai multă munca. De 
multe ori, copilul ştie ce trebuie să facă, dar îi este frică sa 
utilizeze abilităţile pe care le are. Exersarea este foarte 
importantă atât pentru a învăţa, cât şi ca un exerciţiu de 
expunere. 


Instruirea 


Salutul, auto-prezentarea şi prezentarea altora . 

Când revizuiri şi dezvoltați abilităţile de salut şi auto- 
prezentare şi prezentarea altora (trebuie discutate următoarele 
aspecte): ¢ 


e Cand saluti pe cineva cunoscut este politicos să îi spui si 
numele: „Bună, Andrei!” 

e Când spui „salut” sau „la revedere”, nu uita să utilizezi si 
limbajul corpului şi abilităţile legate de caracteristicile 
vocii despre care am învăţat, cum ar fi contactul vizual, 
vocea clară şi puternică, zâmbetul şi tonul prietenos. 

e Cand salutăm pe cineva, de multe ori adăugăm şi: „Ce 
mai faci?” sau „Cum îţi merge?” 

e Cand întâlneşti pe cineva pentru prima dată, s-ar putea să 
trebuiască sa te prezinti: „Salut, eu sunt Emil.” 

e Cand eşti într-o situaţie în care prietenii tăi nu se cunosc 
între ei, va trebui să îi prezinti unii altora. 


Demonstraţi informaţiile de mai sus prin exemple video sau 
prin jocuri de rol, utilizând următoarele scenarii: salutând un 
prieten în curtea şcolii, întâlnindu-te cu cineva pentru prima dată, 
întâlnindu-te cu un adult pe care îl cunoşti, fiind nevoit să te 
prezinti cuiva, fiind în situaţia de a le face cunoştinţă prietenilor 
tăi unii cu alţii. 

Initierea si mentinerea conversatiilor 

Unora dintre copii, acest pas li se va parea mai dificil decat 
precedentele. Pentru inceput, incurajati copilul sa scrie o lista cu 
lucrurile care-i plac la prietenii sai, inclusiv lucruri pe care 
persoana le face sau zice si care il fac sa isi doreasca sa 
povesteasca cu persoana respectiva. Lista ar putea sa includa: are 
fata zâmbitoare, este un bun ascultător, vorbeşte prietenos, 
vorbeşte despre lucrurile care mă interesează şi pe mine, este 
interesat de mine. Arătaţi copilului că aceste calităţi sunt cele pe 
care şi alţi copii s-ar putea să le aprecieze la un prieten. Apoi, 
construiți şedinţa în jurul punctelor pe care le-a adus copilul in 
discuţie. Problematica acestor şedinţe poate fi introdusă ca „să 
învăţăm să fim prietenoşi”. Aveţi grijă să atingeti următoarele 
aspecte: 


e Unul dintre cele mai bune moduri de a începe o 
conversaţie este de a 
pune întrebări celeilalte persoane. Cele mai bune 
întrebări sunt cele deschise: „Care sunt sporturile tale 
preferate?” mai degrabă decât „îţi place fotbalul?” i 

e Cand cunoşti pe cineva nou, pune-i întrebări despre el sau 
ea, cum ar fi: ce îi place să facă în timpul liber, ce muzică 
îi place, unde locuieşte şi unde merge la şcoală sau unde 
merge în vacanţă. 

e Când cineva vorbeşte, transmiteti şi că îl ascultați, prin 
sunete de genul „mmmm” sau „aaaa”, aaaha”, „oh”, 
„hmmm” şi altele. Acest lucru este cu atât mai important 
atunci când vorbeşti la telefon şi cealaltă persoană nu îţi 
poate vedea limbajul trupului. 

* in timpul unei conversații, mentine-te la subiect şi ai grijă 
să nu deviezi, deoarece acest lucru poate fi obositor şi 
greu de urmărit de către cealaltă persoană. (Notă: dacă 
copilul are dificultăţi în a iniţia 

şi a dezvolta o conversaţie, puteţi să lăsaţi acest punct 
deoparte, deoarece poate să îl descurajeze complet. în 
locul acestei componente, s-ar putea să fie util să 
încurajați copilul să se gândească la cât mai multe 
subiecte de discuţie.) 

e încearcă să schimbaţi rolurile din când în când în timpul 
unei conversații, astfel încât să nu vorbeşti doar tu sau 
cealaltă persoană. 

E Atunci când schimbaţi rolurile, va trebui să aştepţi pana când 
cealaltă persoană termină de vorbit, înainte să începi tu 
să vorbeşti. Nu uita să laşi cealaltă persoană să termine 
ceea ce are de spus. 

e încearcă să nu răspunzi doar printr-un cuvânt, deoarece s- 
ar putea să laşi celeilalte persoane impresia că nu doreşti 
să discuti cu ea. încearcă să găseşti şi alte lucruri pe care 

le poti discuta despre subiectul respectiv. 

Uneori s-ar putea sa trebuiasca sa opresti pe cineva in 
mijlocul unei conversatii, pentru a-i transmite un mesaj. 
Cel mai simplu mod de a face acest lucru este sa astepti o 
pauză naturală in conversaţie, să te scuzi ca intrerupi si 
sa transmiti mesajul tau. 

Nu uita: în timpul conversatiilor, utilizează limbajul 
corporal şi abilităţile legate de caracteristicile vocii 
(contactul vizual, vorbirea cu o voce clară şi tare, nu prea 
repede, nici prea încet, postura prietenoasă, zâmbetul şi 
tonul prietenos). 


168 Tratamentul anxietatii la copii si 
adolescenti 
Pe masura ce abordati fiecare dintre aceste puncte, oferiti 

copilului o demonstrare a modului adecvat de aplicare a acestor 
abilitati, dar si o demonstrate a modului inadecvat de utilizare a 
lor si cereti copilului să va descrie ce a simţit în timpul 
demonstratiilor si cum i s-au parut. in plus, s-ar putea sa 
trebuiasca, de asemenea, sa va adresati credintelor nerealiste ale 
copilului despre aceasta situatie. De exemplu, copilul s-ar putea sa 
fie convins ca persoana cu care urmeaza sa discute va crede ca 
este plictisitor sau nu vrea cu adevarat sa discute cu el. intoarceti- 
vă la restructurarea cognitivă, si disputati gândurile copilului 
despre astfel de situaţii, adunând dovezi despre ceea ce este cel 
mai probabil să se întâmple în aceste situaţii (capitolul 5). 


Exersarea comportamentului şi feedback-ul 


Următoarele exerciţii şi jocuri au fost concepute pentru a-i 
permite copilului să îşi exerseze abilităţile de conversaţie. 


Brainstorming pentru conversații 

încurajați copilul să propună cât mai multe moduri de a 
începe o discuţie. Cereţi copilului să se gândească cum ar diferi 
conversaţia, dacă ar discuta cu o persoană pe care tocmai a 
cunoscut-o, în comparaţie cu cea pe care ar avea-o cu o persoană 
pe care o cunoaşte bine. 


Autorul de scenarii (adolescenţi) 

Cereţi copilului să scrie un scenariu pentru două persoane 
care se întâlnesc pentru prima dată. Scenariul trebuie să conţină o 
interacţiune care să dureze cel puţin trei minute şi trebuie să 
includă instrucţiuni despre limbajul corporal al persoanelor şi 
despre caracteristicile vocilor lor. Dacă lucraţi într-un format de 
grup, copiii s-ar putea să dorească să lucreze pe perechi. Odată ce 
scenariul este realizat, copiii pot apoi să îl pună în scenă fie 
împreună cu dumneavoastră, fie cu un alt membru al grupului sau 
împreună cu un frate. Această punere în scenă trebuie să fie 
înregistrată, pentru a oferi feedback. (într-un format de grup, 
ceilalţi copii care sunt observatori pot să ofere feedback). 


Jocul de-a scenariul 

în continuare, sunt descrise o serie de scenarii, în cadrul 
cărora copilul poate să exerseze abilităţile de a conversa. Copilul 
citeşte scenariul şi i se oferă cinci minute pentru a decide ce va 
spune şi va face în situaţia respectivă. După cinci minute, trebuie 
să joace scenariul respectiv, utilizând abilităţile sale 
conversationale. 


' Profesorul iti cere să duci ceva împreună cu un elev din alta 
clasă, pe care nu îl cunoşti prea bine. Trebuie să mergeţi 
împreună până la sala profesorală. 

e Prietenii cu care te înţelegi bine la scoala sunt plecaţi 
intr-o excursie, in pauza mare, vezi niste copii din alta 
clasă care se joacă un joc foarte amuzant. Mergi la ei si le 
ceri permisiunea de a te juca şi tu cu ei. 

e Esti la cumpărături cu mama şi tatăl tău, când te 
întâlneşti cu unul dintre prietenii tăi de la şcoală. 


e Esti în oraş cu prietenii tăi şi vă întâlniți cu tatăl unuia 
dintre prieteni. Acesta te salută. 

e Mama ta are musafiri şi povestesc in camera de zi. Sună 
telefonul şi cineva cere să vorbească cu mama ta. Când 
mergi în camera de zi, mama ta este în mijlocul unei 
conversații cu prietenii săi. Trebuie să întrerup! discuţia 
şi să o anunti pe mama ta că este căutată la telefon. 

e Mergi in parc cu doi prieteni de la şcoală. Când ajungi 

acolo, câţiva 
copii care locuiesc în zona ta se joacă deja. Prietenii tai 
vor să se joace cu ei. Vă alăturaţi lor şi îi prezinti acestor 
copii pe prietenii tăi de la şcoală. ' 

e Esti la şcoală şi profesorul iti cere să mergi cu elevul cel 

nou la sec 
retariat pentru a rezolva nişte acte. Pe drum, încerci să 
afli câte ceva despre elevul cel nou. 

e (Doar pentru adolescenţi) Mergi la o petrecere şi stai 
lângă o persoană pe care nu o cunoşti. Te prezinti şi 
începi o discuţie cu el sau ea. 

e (Doar pentru adolescenţi) La şcoală, este o fată de care iti 
place cu adevărat şi pe care ai vrea să o inviti la o 
întâlnire. Ţi-ar plăcea să mergi cu ea la concertul unei 
trupe care ştii că îi place, aşa că, la sfârşitul orelor, mergi 
să vorbeşti cu ea şi o inviti. 


Oferiti feedback după fiecare scenariu (dacă este posibil, 
utilizaţi înregistrările video). S-ar putea să fie nevoie de exersarea 
scenariilor de câteva ori, astfel încât copilul să se obişnuiască cu 
situaţia. Dacă apar dificultăţi, intoarceti-va la abilităţile de bază, 
amintind copilului lucrurile cele mai importante. Din nou, modelati 
modul potrivit de a răspunde în situaţia respectivă şi apoi 
încurajați copilul să repete el scenariul. Pentru fiecare scenariu, 
discutati orice fel de gând nerealist pe care îl poate avea copilul. 
Disputaţi aceste gânduri şi adunaţi dovezi despre ceea ce este cel 
mai probabil să se întâmple. ' 


Jocul de-a dificultăţile 

încurajați copilul să se gândească la situaţiile în care a avut 
dificultăţi în timpul unei conversații. Discutati ce s-a întâmplat 
atunci şi încercaţi să găsiţi împreună cât mai multe modalităţi 
alternative de a face fata situaţiei, dacă ea se va repeta. Realizati 

un joc de rol în legătură cu acea situaţie, cerând copilului sa 
folosească abilităţile pe care le-a învăţat, pentru a ajunge la un 
rezultat mai bun. Pentru copiii mai reticenti, încercaţi să realizaţi 
împreună o listă de subiecte care ar putea fi interesant de abordat 
în cadrul multor conversații diferite. Copilul poate fi apoi încurajat 
să le noteze şi să le memoreze. 


Prezentările (copii mai mici) 

Acest joc este conceput pentru un grup. Copiii sunt aşezaţi 
într-un cerc. Prima persoană trebuie să se prezinte, spunând 
primul său nume şi un adjectiv care începe cu aceeaşi literă ca şi 
numele: „Numele meu este Ioana cea Isteata”. Următoarea 
persoana trebuie sa se prezinte pe sine, precum si persoana 
dinaintea sa: , Numele meu e Sorin cel Simpatic, iar aceasta este 
Ioana cea Isteata. Acesta este Dan cel Destept si aceasta este 
Smaranda cea Serioasa”. Ultima persoana din cerc va trebui sa 
prezinte pe toata lumea. Apoi este bine sa mai treceti o data pe la 
fiecare, în sens invers, astfel încât fiecare copil să aibă ocazia de a 
prezenta întregul grup. 


Interviul de angajare (adolescenţi) 

Acest exerciţiu cere adolescenților să joace rolul unei 
persoane care merge la un interviu pentru obţinerea unei slujbe. 
Ca intervievat, adolescentul trebuie să povestească angajatorului 
despre propria persoană. Astfel, poate să discute despre hobby- 
urile sale, despre lucrurile la care se pricepe cel mai bine şi 
despre ceea ce îşi doreşte să facă atunci când va termina şcoala. 
S-ar putea să fie nevoie să ajutaţi adolescentul, dându-i câteva idei 
în legătură cu subiectele de discuţie sau punându-i întrebări 
specifice. Adolescentul trebuie să îşi amintească toate abilităţile 
de bază pentru acest exerciţiu (limbajul nonverbal, caracteristicile 
vocii şi abilităţile conversationale). Din nou, înregistraţi video 
performanţa adolescentului. Acesta poate apoi să muncească 
pentru a-şi îmbunătăţi performanţa, până când va fi mulţumit de 
abilităţile sale. 


Exersarea 

Copilului i se va cere să. pună în aplicare in viata de zi cu zi 
unul sau mai multe dintre scenariile care au fost repetate în 
timpul şedinţelor de terapie. I se poate cere să vorbească cu o 
persoană de la şcoală, pe care nu o cunoaşte foarte bine sau să se 
prezinte cuiva necunoscut. Poate fi încurajat să meargă la o 
petrecere sau să participe la o activitate extraşcolară unde va 
cunoaşte oameni noi. Unele dintre situaţii pot să fie mai dificil de 
coordonat, astfel că exersarea trebuie programată pe parcursul 
mai multor săptămâni, pentru a permite situaţiilor naturale să 
apară. Cereti copilului să remarce atât succesele pe care le obţine 
fără să fi planificat acest lucru, cât şi succesele obţinute în cadrul 

activitatilor planificate. 

De exemplu, Sorina nu a mai fost la orele de balet de ceva 
vreme, deoarece nu a putut sa se desparta de mama sa. Acum 
lucrează deja de câteva săptămâni asupra programului de 
expunere şi este, în sfârşit, în stare să petreacă o bucată de timp 
fără mama sa. Sorina simte că e pregătită să meargă din nou la 
orele de balet. În timpul şedinţelor de tratament, a exersat cum să 
se prezinte şi cum să discute cu persoanele pe care tocmai le-a 
cunoscut. Orele de balet sunt o bună ocazie de a exersa aceste 
abilităţi, astfel, sarcina ei este de a se prezenta unei persoane şi 
de a încerca să afle câte ceva despre el sau ea în prima săptămână 
de balet. La finalul orei, trebuie să îi povestească mamei ce a aflat 
şi care este numele copilului cu care a discutat. înainte de ora de 
balet, Sorina exersează împreună cu mama sa ceea ce plănuieşte 
să spună. în acea săptămână, Sorina a reuşit să îşi facă două 
prietene noi, prin simplul fapt că a mers să discute cu două fete 
care păreau prietenoase, s-a prezentat şi a început o conversaţie. 
Sorina a fost foarte mândră şi s-a felicitat singură pentru cât de 
bine s-a descurcat. Pentru a-i recompensa efortul, mama sa a dus- 
o la o îngheţată după următoarea oră de balet. 


Confruntarea cu dificultăţi 


Lipsa progreselor 

S-ar putea să observați că, în ciuda antrenamentului ce 
vizează abilităţile sociale, copilul nu înregistrează progresele 
aşteptate. Pot exista o serie de motive pentru această lipsă de 
progres. S-ar putea ca anxietatea copilului să nu fi fost încă 
abordată în totalitate şi, astfel, să interfereze cu abilitatea lui de a 
utiliza ceea ce a învăţat în mod adecvat. Altfel spus, copilului nu îi 
lipsesc cu adevărat abilităţile (s-ar putea să poată folosi aceste 
abilităţi în timpul şedinţelor de tratament), dar performanţa sa în 
aplicarea acestor abilităţi poate să fie redusă datorită anxietatii, în 
acest caz, probabil că e nevoie doar de timp şi de practică 
susţinută, pentru ca el să se obişnuiască cu utilizarea acestor 
abilităţi; nu va fi nevoie de un program de antrenament 
suplimentar. Totuşi, s-ar putea să doriţi să includeți sarcini 
suplimentare de expunere socială, pentru a grăbi reducerea 
anxietatii copilului. 

Pe de altă parte, lipsa progreselor se poate datora unor 
condiţii comorbide, cum ar fi psihoza incipientă, autismul, 
sindromul Asperger, condiţii în care deficitele de abilităţi sociale 
reprezintă o componentă majoră. în acest caz, deficitele vor avea 
nevoie de mult mai multă muncă şi progresul va fi lent. S-ar putea 
să fiţi nevoiţi să acceptaţi că, în această situaţie, progresele vor fi 
limitate. 


Capitolul 10 


Asertivitatea 


Antrenamentul asertiv 


A fi asertiv reprezinta un mod de comportament si de 
gandire, pe care un copil ar trebui sa il manifeste in situatiile in 
care este nevoit să-şi exprime sentimentele, să solicite ceva sau sa 
refuze ceva. Un copil sau un adolescent asertiv va recunoaşte şi va 
dezvălui celorlalţi ceea ce gândeşte, simte şi doreşte într-o 
anumită situaţie, respectând nevoile celorlalte persoane. O 
persoană asertivă va fi capabilă să comunice deschis, direct şi clar, 
fiind mai degrabă activă în urmărirea propriilor scopuri decât 
pasivă şi neajutorată. Poate să înveţe să-şi accepte propriile limite 
şi pe cele ale situaţiei cu care se confruntă şi să fie conştientă că 
nu poate câştiga întotdeauna. 

Pentru a fi asertiv, un copil sau un adolescent este nevoit să 
îşi dezvolte capacitatea de a cunoaşte propriile sentimente şi 
drepturi pe care le are într-o anumită situaţie. Copilul învaţă să se 
comporte într-o manieră care să arate că aşteaptă să fie tratat de 
către ceilalţi cu respect, iar, în acelaşi timp, că va trata nevoile 
celorlalţi cu respect. Cu cât un copil este capabil să-şi apere 
interesele într-un mod adecvat şi să se comporte astfel încât să 
dovedească respect de sine, cu atât stima sa de sine va fi mai 
mare. 

Copiii şi adolescenţii care au dificultăţi în a se comporta 
asertiv s-ar putea să aibă nevoie de antrenament social şi de 
dezvoltare a abilităţilor de comunicare, pentru a învăţa ce să spună 
în situaţii diferite şi cum să vorbească sau să se comporte într-o 
manieră care să îi facă pe ceilalţi să înţeleagă exact care este 
mesajul lor. Copiii care nu au aceste abilităţi de comunicare s-ar 
putea să se simtă adesea neintelesi sau să simtă că oamenii îi 
ignoră dacă se comportă într-o manieră pasivă. Dacă încearcă să 
abordeze situaţia într-un mod agresiv, s-ar putea să nu realizeze că 


cerinta lor, care poate fi de altfel cât se poate de rezonabilă, este 
perceputa de ceilalti ca fiind agresiva si intimidanta. 

Copiii cu anxietate pot sa aiba dificultati in a fi asertivi dintr- 
un alt motiv. Din experienta noastra, am observat ca multi copii cu 
anxietate, mai ales cei cu fobie sociala sau anxietate generalizata, 
resimt o îngrijorare excesivă cu privire la consecințele 
comportamentelor asertive. Această îngrijorare se centrează în 

special in jurul fricii de a nu fi respins si in jurul ideii ca ceilalti nu 
îl vor agrea dacă îşi apără interesele. Atât copiii, cât şi adolescenţii 
pot să întâmpine dificultăţi in relationarea cu adulţii, cum ar fi 
profesorii sau alte figuri autoritare, fiindu-le teamă că adulţii vor 
deveni furioşi sau iritati fata de cerinţele lor. în aceste cazuri, 
terapia va trebui să includă restructurarea cognitivă - prin care 
copilul învaţă să evalueze realist riscurile utilizării unui 
comportament asertiv şi expunerea - prin care i se permite 
copilului să testeze în viaţa de zi cu zi consecinţele 
comportamentului asertiv. 

Cand evaluati copiii, va trebui să luaţi in calcul mai multe 
posibilităţi pentru a determina dacă evitarea comportamentului 
asertiv este dată de frica nerealistă sau de lipsa abilităţilor de 
comunicare. Diferiti copii vor avea nevoie de combinaţii diferite de 
antrenament, pentru a-i învăţa modalităţi noi de a se comporta şi 
de a gândi. Evaluarea dumneavoastră va trebui să ofere şi o 
imagine asupra gradului de generalizare a dificultăţilor pe care 
copilul le întâmpină cu asertivitatea. Prin urmare, va trebui să le 
puneţi mai multe întrebări părinţilor cu privire la abilitatea copiilor 
de a se comporta asertiv într-o gamă -variată de situaţii. Foarte 
multe aspecte legate de evaluarea abilităţilor asertive vor fi 
similare cu cele pentru evaluarea abilităţilor sociale descrise în 
capitolul 9. Pentru informaţii mai detaliate cu privire la evaluarea 
abilităţilor asertive, vezi Spence (1995).!' ' 

Unii copii nu au nicio dificultate în exprimarea propriului 
punct de vedere în faţa familiei, a copiilor de aceaşi vârstă sau în 
faţa prietenilor apropiaţi. Cu toate aceastea, la şcoală sau pe 
terenul de joacă, se plang de nedreptati sau de faptul că sunt 
împinşi, necăjiţi sau batjocoriti. Altor copii le este dificil să fie 
asertivi în toate situaţiile. 

A-i învăţa pe copii şi adolescenţi abilităţi de comportament 
asertiv implică atât managementul anxietăţii, cât şi dezvoltarea 
abilităţilor sociale şi de comunicare. Un program complet include 
următoarele aspecte: 


* înţelegerea legăturii dintre comportamentul pasiv şi 

emoţiile negative; 

e Recunoaşterea drepturilor si a  responsabilităţilor 

personale; 

e învăţarea diferenţei dintre asertivitate, pasivitate si 
comportament agresiv; 

e Dezvoltarea abilităţilor nonverbale de comportament 

asertiv; 

e Dezvoltarea abilităţilor verbale de comportament asertiv; 

e Utilizarea restructurării cognitive, pentru a reduce frica 
faţă de consecinţele negative ale comportamentului 
asertiv; 

e Utilizarea expunerii, pentru a exersa răspunsul asertiv în 

diferite situatii; 
* A învăţa să alegi când să te comporti asertiv şi când este 
nevoie de alte abilităţi sociale. 


învăţarea de către copii şi adolescenţi a acestor concepte 
poate fi realizată fie în cadrul terapiei individuale, fie în cadrul 
unui program de terapie de grup. în mod clar, situaţia de grup le 
oferă copiilor un mediu ideal pentru jocurile de rol şi pentru 
exersare. Copiii care sunt mai asertivi pot să fie un model pentru 
ceilalţi, prin oferirea unor exemple şi sugestii de modalităţi diferite 
de răspuns. Cu toate acestea, terapia individuală este, de 
asemenea, potrivită pentru antrenamentul asertiv - terapeutul 
preluând rolul grupului. 

începeţi antrenamentul asertiv, mai ales pentru copiii mai 
mici, prin a vă asigura că aceştia înţeleg legătura dintre pasivitate 
şi emoţii negative. încercaţi să revizuiti împreună cu copilul 
situaţiile în care acesta nu s-a comportat asertiv. Dacă nu îşi aduce 
aminte, probabil ca ar fi bine sa solicitati ajutorul părintelui. 
Situatiile ipotetice pot fi, de asemenea, de ajutor. întrebaţi-l pe 
copil cum s-a simţit în situaţiile în care nu a resuşit să-şi apere 
punctul de vedere. Aceasta îi oferă copilului posibilitatea de a 
explora ce rezultat ar fi preferat să aibă şi cum l-ar fi făcut să se 
simtă un astfel de rezultat. Această discuţie vă oferă posibilitatea 
de a prezenta copilului conceptul de asertivitate şi principiile pe 
care le veţi învăţa. 

Următorul pas este de a discuta cu copilul care sunt situaţiile 
în care este potrivit să fie asertiv. Cel mai important este să 
înţeleagă că asertivitatea nu îi va permite să forţeze pe toată 
lumea să-i respecte cererile în orice circumstanţe. De asemenea, 
pot să existe situaţii în care a-ţi călca pe mândrie şi a te retrage 
este mai bine şi mai sigur decât a fi asertiv. Acest lucru este 
adevărat mai ales în cazurile de violenţă domestică şi în cele în 
care un copil este batjocorit (aspect discutat mai târziu în acest 
capitol). Copiii care se află într-un mediu violent sau potenţial 
violent este bine să fie avertizaţi că asertivitatea nu este cea mai 
bună strategie, atunci când există riscul de a fi răniţi fizic. 
Asertivitatea poate de multe ori să aprindă şi mai mult o situaţie, 
mai ales atunci când este neaşteptată şi reprezintă un mod foarte 
diferit de comportament faţă de cel anterior. (Bineînţeles, a fi 
asertiv poate fi un mod potrivit de a aplana un eventual conflict. Cu 
toate acestea, această decizie trebuie luată în mod individual şi nu 
ar trebui ascuns nimic copiilor, care poate nu realizează când este 
sigur să fi asertiv şi când nu este. Dacă aveţi vreo suspiciune că 
există posibilitatea ca pacientul dumneavoastră să fie într-o 
situaţie de abuz, trebuie să ţineţi seama de acest lucru şi să vă 
luaţi măsurile de precauţie necesare.) Pe scurt, încercaţi să le 
aduceţi la cunoştinţă copiilor că'asertivitatea este o abilitate foarte 
importantă, dar trebuie folosită cu responsabilitate şi grijă. 

Rugati-l pe copil să vă sugereze câteva modalităţi corecte si 
sigure, în care i-ar plăcea să fie tratat de către ceilalţi. Copilul îşi 
poate imagina că el este cel care propune noi legi despre cum 
trebuie să se comporte oamenii unii cu alţii. Punerea acestor reguli 
şi drepturi într-o listă, pe care copilul să o ia acasă şi la care să 
mai poată adăuga altele este foarte utilă. Copilul poate fi rugat să 
ofere câteva exemple de situaţii în care nu a fost tratat cu respect. 
Scopul aici nu este de a repera acel eveniment nedrept sau de a-i 
oferi copilului soluţii pentru rezolvarea lui, ci doar de a evidenția 
drepturile copilului care au fost încălcate în acea situaţie. 

Copilul trebuie să realizeze faptul că drepturile implică o 
balanţă între îndeplinirea nevoilor personale şi satisfacerea 
nevoilor celorlalţi. In comparaţie cu copiii care manifesta 
agresivitate, copiii care prezintă anxietate s-ar putea să aibă 
probleme diferite cu această balanţă. Copiii cu agresivitate au 
nevoie să fie ajutaţi să-şi dezvolte empatia, fiind întrebaţi ce ar 
putea să simtă cealaltă persoană în acea situaţie. Spre exemplu, un 
copil poate să spună că are dreptul să cânte la tobă ori de câte ori 
doreşte. Puteţi să va folosiţi de această oportunitate, pentru a-l 
întreba despre celelalte persoane din casă şi de pe stradă. 
Utilizarea strategiei de schimbare a rolurilor, cu care copiii trebuie 
să fie familiarizați până în acest moment, ar putea fi de ajutor. 
Aceşti copii au nevoie să înţeleagă că drepturile nu sunt absolute şi 
se pot schimba în funcţie de timp, loc şi împrejurări. 

Copiii cu anxietate nu sunt prea perseverenti în a-şi solicita 
drepturile. Spre deosebire de copiii cu agresivitate, e mult mai 
probabil ca ei să nu reuşească să îşi exprime drepturile, din cauza 
unei empatii şi griji excesive pentru ceilalţi. Inversarea rolurilor 
poate fi utilă şi în acest caz. încercaţi să îi faceţi pe copii să 
realizeze că şi ei sunt la fel de importanţi ca ceilalţi şi, dacă 
consideră că ceilalţi au anumite drepturi, atunci cu siguranţă şi în 
cazul lor se aplică aceste drepturi. 

Exprimaţi drepturile într-o formă pozitivă şi asigura ti-va ca 
sunt formulate într-o manieră adecvată nivelului de dezvoltare al 
copilului şi nivelului cultural al acestuia. Spre exemplu, pentru un 
copil mic, nu ar fi adecvat să aibă dreptul de a lua toate deciziile, 
fără a se consulta cu un adult. Unii dintre copii sunt familiarizați 
cu unele dintre aceste concepte de la programele şcolare de 
dezvoltare personală şi de la programele de siguranţă personală. 


Drepturile mele: 
Am dreptul să fiu în siguranţă şi să nu fiu rănit. 
Am dreptul să cer ceea ce am nevoie. - 
Am dreptul să fac greşeli. 
Am dreptul să refuz lucrurile care mi se pare că îmi ameninţă 
siguranţa sau care simt că sunt greşite. 
Am dreptul să fac ceea ce îmi place. 

Responsabilitatile mele: 

Ar trebui să îi tratez pe ceilalţi cu respect. 

Nu ar trebui să-i rănesc sau să-i jignesc pe ceilalţi. 

Ar trebui să încerc să respect nevoile şi dorinţele celorlate 
persoane. 

Ar trebui să le permit celorlalte persoane să greşească. 

Ar trebui să le permit celorlalte persoane să aibă idei şi opinii 

diferite de ale mele. 


învăţarea comportamentelor nonverbale asertive 


Copiii cu anxietate vor exprima incertitudinile lor prin 
limbajul corporal pasiv, care va contrazice adesea mesajul pe care 
vor ei să îl transmită. Această discrepanta între mesajul pe care 
vor să îl transmită şi limbajul lor nonverbal va transmite un mesaj 
mixt şi confuz celorlate persoane, scăzând astfel drastic 
probabilitatea ca ei să obţină ceea ce vor. Pentru a deveni mai 
asertivi, copiii trebui să înveţe comportamente nonverbale 
adecvate. 

Tehnicile principale de a-i ajuta pe copii să se comporte mai 
asertiv sunt abilităţile sociale de bază acoperite în capitolul 9. 
Diferenţa majoră aici este modul în care ne focalizăm asupra 
rezultatului. în capitolul anterior, am discutat despre abilităţile 
sociale din perspectiva sprijinirii copiilor pentru a deveni mai 
plăcuţi şi mai comunicativi. în această fază a terapiei, aceleaşi 
abilităţi pot fi învăţate cu scopul de a transmite un mesaj clar, cu 
un sentiment de siguranţă şi încredere în sine. 

Din nou, fiecare abilitate ar trebui să fie discutată si 
practicată, iar mesajele ar trebui ilustrate de demonstraţii 
specifice ale abilităţilor necesare. Spre exemplu, rolul contactului 
vizual ar trebui să fie din nou discutat de data aceasta putând fi 
utilizat jocul de rol, pentru a arăta modul în care contactul vizual 
poate comunica pasivitate, agresivitate sau asertivitate. 

Principiile comportamentului nonverbal asertiv ar trebui să 
fie repetat prin jocuri de rol şi situaţii reale de viaţă. Copiilor mai 
mici le pot fi prezentate trei personaje diferite care manifestă trei 
stiluri de răspuns diferit - Patricia cea pasivă (capul lăsat în jos, 
umerii căzuţi, corpul întors într-o parte, fără contact vizual), Alex 
cel agresiv (postură corporală amenințătoare, privit insistent, 
gesturi agresive) şi Andrei cel asertiv (postură dreaptă, capul sus, 
contact vizual adecvat). Discutati cu copiii mici comportamentele 
nonverbale manifestate de aceste personaje, acordând atenţie la 
postura corporală a personajului şi la contactul vizual. Puteţi să 
folosiţi, fie dumneavoastră, fie în cadrul unui grup, jocul de rol, 
pentru a exersa comportamentul nonverbal al fiecăruia dintre 
aceste trei personaje. (Aveţi grijă să repetati jocul de rol pentru a 
oferi tuturor oportunitatea de a participa). înregistrarea 
exerciţiului şi vizionarea casetei împreună cu copilul, pentru a 
oferi feedback, este foarte importantă. 

Activităţi pentru grup 

Copiilor mai mici le place jocul „Ghici cine sunt eu”: copiii vin 
pe rând şi extrag din pălărie numele unui caracter pe care trebui 
să-l interpreteze. Ceilalţi membri ai grupului trebuie să ghicească 
dacă este vorba despre Patricia cea Pasivă, Alex cel Agresiv sau 
Andrei cel Asertiv. Copiilor mai mari le place să intrepreteze roul 
personajului lor preferat de la televizor, pentru a demonstra 
caracteristicile tipice ale asertivitatii, agresivitatii şi ale 
comportamentului pasiv. 

Rugati copiii sa se concentreze asupra modului in care isi 
simt corpul atunci cand interpreteaza diferite roluri. Cum s-au 
simtit in interior? Ce diferenta au observat atunci cand au fost 
Andrei cel Asertiv? La ce s-au gândit celelalte persoane din grup 
cand au vazut-o pe Patricia cea Pasiva si pe Alex cel Agresiv? 
Sublimati faptul că ceea ce simţim se poate modifica atunci când 
schimbăm modul în care ne comportăm şi îi privim pe cei din jur. 


Exersarea 

Rugati copilul sa incerce si acasa, intre sedintele de terapiei, 
o parte dintre abilitatile limbajului nonverbal asertiv, prin 
practicarea in fata oglinzii si in fata membrilor familiei. Reamintiti- 
le sa observe cum se simt dupa ce exerseaza fiecare abilitate. 

Urmatoarea lista poate sa fie utila pentru a-i reaminti 
copilului abilităţile si s-ar putea ca el să dorească sa se 
autoevalueze sau sa fie evaluat de membrii familiei cu privire la 
cat de bine utilizează o anumită abilitate de comportament 
nonverbal asertiv. 


e Uita-te în ochii celuilalt. 

e Stai drept în picioare. 

e Arata o fata încrezătoare, prietenoasă. 
* Tine mâinile relaxate. 

e Vorbeşte cu o voce clară şi puternică. 


învăţarea unui limbaj asertiv 


Programele de antrenament al asertivităţii la adulţi. care 
introduc şi învăţarea unui limbaj asertiv. includ strategii precum: 
utilizarea empatiei, propoziţiile care conţin pronumele „eu” şi care 
includ relaţii de tip cauză-efect. Majoritatea dintre aceste strategii 
nu sunt potrivite pentru copii. Un copil tipic nu se exprimă sub 
următoarea formă: „Când vorbeşti cu mine pe tonul ăsta, mă faci 
să mă simt inconfortabil şi aş prefera să foloseşti un ton mai calm 
atunci când mi te adresezi”. A-i învăţa pe copii acest limbaj este nu 
doar foarte dificil, ci poate cauza chiar un sentiment de ridicol, 
dacă ar fi să utilizeze acest limbaj în relaţiile cu copii de aceaşi 
vârstă. Majoritatea copiilor şi a adolescenților folosesc un limbaj 
destul de dur şi uneori chiar agresiv, atunci când doresc ca 
lucrurile să fie aşa cum vor ei, iar acest lucru este general acceptat 

la diverse grupe de varsta. 

Prin urmare, atunci când învăţăm un copil cum să vorbească 
asertiv, trebuie să avem în minte aceste diferenţe de vârstă, iar 
limbajul asertiv ar trebui să presupună doar unele principii simple. 
în perioada adolescenţei târzii, copiii pot fi învăţaţi unele principii 
ale limbajului asertiv utilizat cu adulţii, deoarece în această 
perioadă ei au nevoie să se confrunte şi să fie asertivi cu adulţii. 


Sugestii pentru copii 


Vorbeşte cât mai simplu. Copiii trebuie să ştie că, dacă vor 
ca mesajul lor să fie perceput clar, acesta trebuie să fie 
simplu şi la subiect. Explicatiile foarte lungi pierd 
ascultătorul şi îl vor face pe vorbitor să pară slab şi 
nesigur. De cele mai multe ori, vor avea nevoie de sfaturi 
depre cum să spună „Nu” la lucrurile pe care le consideră 
incorecte şi nesigure. Trebuie să facă acest lucru, prin a 
spune ceea ce simt, în timp ce utilizează indici nonverbali 
potriviti şi consecventi. 

Oferă un motiv. Utilizând situaţii ipotetice, puteţi să îi 
puneţi pe copii să îşi imagineze dacă ar fi mai dispuşi să 
facă ceva pentru cineva care pur şi simplu solicită acest 
lucru sau pentru cineva care le oferă un motiv. Spre 
exemplu, următoarea solicitare „Pot să împrumut CD-ul 
tău?” este mult mai probabil să primească un răspuns, 
dacă este oferit un motiv: „Pot să împrumut CD-ul tău - 
îmi place foarte mult formaţia aceea”. Acestea fiind spuse, 
este, de asemenea, important să recunoaştem că uneori 
descoperirea motivelor poate să facă o persoană să fie 
vulnerabilă. Cu adolescenţii trebuie să se discute situaţiile 
în care este mai bine să nu se ofere un motiv, cum ar fi 
cazurile în care dezvăluirea motivelor pune în evidenţă o 
vulnerabilitate. „Mi-aş dori să mă inviti la petrecerea ta” 
este mult mai bine decât „Mi-aş dori sa mă inviti la 
petrecerea ta, pentru că nu am nimic de făcut duminică”. 
Nu blama. Este foarte puţin probabil ca oamenii să îşi 
schimbe comportamentul sau să ofere ajutor, dacă cred că 
vor fi acuzaţi de ceva sau abuzati. A-l face pe copil să 
înţeleagă acest mesaj, prin intermediul jocului de rol sau 
al situaţiilor ipotetice, poate fi foarte util. Când explicati 
copiilor acest lucru, puteţi utiliza un dialog de tipul 
următor „Poţi să îmi dai, te rog, creionul”, comparativ cu 
„întotdeauna îmi iei creioanele”. Copiii mai mici pot să 
aibă dificultăţi sporite cu acest principiu, deoarece este 
mai probabil ca aceştia să insiste pe răsplată. incurajati-i 
să se gândească la diferenţa dintre recompensă şi a obţine 
ceea ce doreşti. 


Fxersarea 

agresiv, utilizând scenariile de mai jos sau altele din experienţa 
copilului. Interpretati fiecare scenă, utilizând răspunsuri pasive, 
agresive şi asertive. Pentru copiii mai mici, puteţi utiliza aceleaşi 
personaje - Patricia cea Pasivă, Alex cel Agresiv şi Andrei cel 
Asertiv. 

Initial, dumneavoastră va trebui să interpretati fiecare 
caracter în parte. Mai târziu, implicaţi şi copilul în interpretarea 
acestor scene. Utilizaţi scenarii dacă este necesar, pentru a-i face 
pe copii să înceapă. Din nou, utilizarea feedback-ului din partea 
leaderului de grup şi a altor membri ai grupului, precum şi 
folosirea casetelor video sunt importante pentru a-i ajuta pe copii 
să-şi dezvolte abilităţile sau să şi le îmbunătăţească. Reamintiti-Ie 
copiilor să utilizeze abilităţile nonverbale asertive îh timp ce 
folosesc limbajul asertiv. 

în timp ce discutati şi interpretati aceste scene, ar fi bine să îi 
reamintiti copilului că asertivitatea nu oferă întotdeauna un 
rezultat pozitiv. Având in vedere că asertivitatea implica 
recunoaşterea drepturilor celorlalte persoane, pot fi momente în 
care celelalte persoane îşi exercită drepturile şi refuză să fie 
complianti. Folosiţi această oportunitate pentru a-i reaminti 
copilului de aceată posibilitate şi pentru a discuta utilizarea 
restructurării cognitive, pentru a putea face faţă dezamăgirii sau 
furiei. 


Maşina cea nouă a lui George 

George se joacă afară cu maşina nouă cu telecomandă pe 
care a primit-o de ziua lui. Bogdan, vecinul de bloc, vrea să se 
joace şi el cu maşina. George este de acord şi îl lasă şi pe el să se 
joace, dar mai apoi devine îngrijorat, pentru că i se pare că Bogdan 
se joacă prea dur cu maşina lui cea nouă. George îşi doreşte în 
continuare să se joace cu Bogdan, dar nu vrea ca maşina lui să fie 
distrusă. Ce ar spune în această situaţie Patricia cea Pasivă, Alex 
cel Agresiv şi Andrei cel Asertiv? 


inghetata Mariei 

Maria si-a cumparat o inghetata de la magazinul din colt dar 
cand o desface din ambalaj la iesirea din magazin, isi da seama ca 
este topita. Vrea sa o returneze magazinului si sa ia alta care este 
inghetata si solida. Ce ar spune in aceasta situatie Patricia cea 
Pasiva, Alex cel Agresiv si Andrei cel Asertiv? 


Caria si Sara 

Caria a lucrat mult la proiectul pentru istorie si este mandra 
de munca susţinută pe care a depus-o pentru cercetarea si 
ilustratiile folosite. in ziua de dinaintea predarii, Sara, o colega de 
grup, a rugat-o pe Caria sa-i arate proiectul, pentru a vedea ce a 
făcut aceasta si să îi vină şi ei câteva idei. Sara a mai rugat-o şi 

altadata pe Caria sa-i arate proiectele ei si atunci Sara a copiat 
foarte multe idei. Caria nu doreste sa o lase pe Sara sa ii vada 
proiectul, însă este îngrijorată că aceasta se va înfuria pe ea. Ce ar 
spune cele trei personaje? 


Ştefan împrumută bani 

Săptămâna trecută, Tudor l-a rugat pe Ştefan să-i împrumute 
o sumă de bani, pentru că el şi-a uitat prânzul acasă. Tudor i-a 
promis lui Ştefan că îi va aduce banii a doua zi. A trecut deja o 
săptămână şi Ştefan nu şi-a primit încă banii înapoi. Ştefan îl vede 
pe Tudor că îşi cumpără ceva de băut şi i se pare nedrept că acesta 
nu i-a returnat încă banii. Ce ar spune cele trei personaje? 


Confruntarea cu agresivitatea 


Cărţile care abordeză problematica asertivitatii includ şi 
secţiuni în care oferă anumite sugestii despre cum ar trebui să vă 
comportati cu persoanele agresive şi necooperative. în general, nu 
recomandăm aceste proceduri pentru copii, deoarece pentru 
aceştia este adesea un stil de viaţă să se comporte nepoliticos şi 
neplăcut unii cu alţii. De aceea, cu unii dintre copiii care sunt 
înscrişi în programul nostru discutăm una sau două tehnici simple 
de transmitere accentuată a mesajului. Aceste tehnici pot duce la 
escaladarea agresivitatii, aşa că nu le utilizăm în cazul copiilor 
care ar putea abuza de ele - cei care sunt agresivi, cei cu abilităţi 
sociale slab dezvoltate sau cei care nu le înţeleg uşor. Cu toate 
aceastea, la copiii pentru care aceste tehnici se potrivesc, 
utilizarea lor poate fi de folos în confruntarea cu anumite 
dificultăţi. 


Metoda „plăcii stricate” 


Metoda „plăcii stricate” este o modalitate de a aborda 
persoanele care nu înţeleg mesajul, indiferent de cât de clar este 
transmis mesajul asertiv. Copiii pot fi îndrumați să utilizeze 
această tehnică atunci când cererile lor au fost ignorate. Cu toate 
acestea, această abordare nu trebuie utilizată pentru a face o 
persoană, care îşi exprimă într-o formă responsabilă drepturile, să 
devină submisivă. Cel mai important este să li se spună copiilor să 
nu aplice această tehnică, dacă sunt în pericol sau dacă sunt 
abuzati fizic. Spre exemplu, în cazul batjocurii sau al violenţei, 
metoda „plăcii stricate” nu este recomdandată, deoarece poate 
exagera situaţia respectivă. Vocea ar trebui să rămână calmă şi 
liniştită. 

Anca i-a împrumutat lui lonut CD-ul, pentru ca acesta să il 
poată copia, lonut nu i-a returnat CD-ul Ancăi, desi aceasta l-a 
rugat în urmă cu o săptămână să o facă. a 


Anca-. lonut, aş vrea să imi dai CD-ul acela înapoi. Jonut: Nu am 
reuşit sa îl copiez, pentru ca nu am avut încă o casetă. 

Anca: Vreau CD-ul inapoi, pentru ca vreau si eu sa il ascult. 
Ionuţ: în weekend, mama îmi va aduce o casetă şi atunci am să 
ţi-l dau 
E înapoi. 
Anca: lonuţ, CD-ul este la tine de foarte mult timp. Mâine 


vreau să îmi 
aduci CD-ul înapoi. 


Ionuţ: Ei bine, nu am avut încă şansa să-l ascult tot şi chiar îmi 
place foarte 
mult. 
Anca: Aş dori CD-ul mâine. Te rog adu-l la şcoală mâine. 
Ionuţ: Bine, poţi să mi-l aduci din nou săptămâna viitoare? 


Anca: Mulţumesc. Am să ţi-l împrumut când termin cu el. 

incetosarea 

„înceţoşarea” este o tehnică ce îl ajută pe copil sa facă fata 
criticii, tachinării şi batjocoririi prin reducerea conflictului. 
incetosarea implică aprobarea verbală a remarcii critice sau a unei 
părţi din critică într-o manieră calmă şi neutră. Copilul nu este 
nevoit să se apere sau să se lupte. Această abordare îl ia pe 
atacator prin surprindere şi nu îi oferă posibilitatea de escaladare 
a conflictului. Copiii agresivi vor folosi de foarte multe ori 
comentarii jignitoare şi păcăleli pentru a intimida un alt copil care 
nu este atât de asertiv sau care este mai vulnerabil şi se bucură să 
îl vadă pe acesta că se supără. invatandu-i pe copii cum să pară că 
acceptă critica celorlalţi, le putem oferi o metodă prin care să-şi 
înlăture emoţiile şi să reducă şansa escaladării conflictului. 

Riscul principal al acestei tehnici este ca aceşti copii să îşi 
piardă încrederea în sine. Va trebui să îi ajutaţi pe copii să facă 
diferenţa între realitate şi comentariile verbale pe care le fac, pe 
care trebuie să le considere ca o armă împotriva atacului. Este 
important să le reamintiti copiilor şi despre gândirea de detectiv 
(restructurarea cognitivă). incetosarea s-ar putea în unele cazuri 
să inflameze o situaţie, dacă se utilizează un ton de sarcasm, aşa 
că este bine să le spuneţi copiilor să folosească un ton neutru. De 
asemenea, trebuie să observe cu atenţie limbajul nonverbal şi să 
renunţe la aplicarea tehnicii, dacă aceasta nu funcţionează. 

incetosarea este făcută prin aprobarea unei parti sau a 
întregului comentariu realizat de interlocutor sau prin a face o 
remarcă de tipul „Ai putea să ai dreptate în privinţa asta” sau „S- 
ar putea să fie aşa”. 


Sofia-. Ai picat la testul de matematică. Probabil eşti cel mai 
pămpălău elev din clasă. 

Susana:. Da, am picat testul săptămâna aceasta. 

Dănuţ:  Araţi ciudat în blugii aceia, nimeni nu mai poartă asa 

blugi. 

Horia: S-ar putea să ai dreptate, nu mai găseşti aşa blugi. 


Exersarea 

Interpretati prin jocuri de rol răspunsuri asertive la unul sau 
la mai multe dintre următoarele exemple, dupa care utilizaţi 
feedback-ul pentru a modifica răspunsul şi repetati jocul de rol. 
Rugati copilul să vă ofere un exemplu de situaţie în care i-ar plăcea 
să se comporte diferit si repetati răspunsurile asertive pentru 
situaţii de viaţă reale. încurajați copilul să încerce diferitele tehnici 
pe care le-a învăţat şi să discute care dintre acestea se potrivesc 
mai bine în diferite situaţii. 


Aici aveţi câteva situaţii problemă pentru copiii mai mici: 
1. Colega de bancă a Elenei, la şcoală, a rugat-o să îi 
împrumute creionul, pentru a putea termina un desen 

2. Bogdan este împreună cu prietenii lui la un centru 
comercial şi aceştia îl îndeamnă pe Bogdan să fure ceva 
dintr-un magazin. 

3. lonut este necăjit de un băiat de la şcoală, care îşi bate joc 
de noii lui ochelari, spunându-i că arată stupid cu ei. 

4. Unele fete din grupul Paulei o necăjesc şi o bârfesc pe o 
altă colegă. Paula nu îşi doreşte să participe la aceste 
bârfe. 


Aici aveţi câteva situaţii problemă pentru adolescenţi: 

1. Doi dintre prietenii Simonei plănuiesc să lipsească de la 
şcoală vineri, pentru a ieşi în oraş. O roagă pe Simona să 
vină şi ea cu ei. 

2. Emil stă în faţa cinematografului împreună cu prietena 
lui, când doi băieţi de vârsta lui îi spun că este prea urât 
pentru prietena lui. 

3. Prietenul lui Dan, Mihai, îl vizitează pe aceasta, când 
părinţii lui nu sunt acasă. Mihai doreşte să bea câtva beri 
ale tatălui lui Dan. 


Odată ce abilităţile şi tehnicile pentru comportamentul 
asertiv au fost învăţate şi exersate în timpul şedinţelor de terapie, 
copilul trebuie să înceapă să implementeze aceste strategii şi în 
viaţa reală. Pentru acei copii care pur şi simplu nu aveau anumite 
abilităţi sau poate au fost prea agresivi, acest pas implică 
identificarea unor situaţii de viaţă reală, în care nu au reuşit să fie 
asertivi în trecut şi luarea unui angajament de a încerca să 
abordeze diferit acele situaţii în viitor. Copilul ar trebui să ţină o 
evidenţă a situaţiilor în care a fost asertiv şi care au fost 
rezultatele. 

Majoritatea copiilor cu anxietate au un istoric de evitare a 
asertivitatii din cauza fricii de a fi respins sau dezagreat de cei din 
jur. Până acum, ar fi trebui să alocati suficient timp pentru 
aplicarea strategiilor de restructurare cognitivă pentru aceste 
îngrijorări. în faza următoare, comportamentul nonasertiv trebuie 
să fie văzut ca o formă de evitare (copilul evită comportamentul 
asertiv). Copilul ar trebui să înceapă să abordeze aceste frici prin 
utilizarea principiilor expunerii. Folositi-va de experiența 
clientului, pentru a lista o gamă largă de situații dificile pe care ar 
dori să le abordeze într-o manieră mai asertiva. Aceste situații pot 
fi utilizate pentru a realiza o ierarhie a situațiilor dificile (capitolul 
8), care va permite expunerea gradată la acestea. în cadrul unui 
program de terapie de grup, îi puteţi implica pe membrii acestuia, 
pentru a produce cât mai multe soluții pentru rezolvarea 
problemei. Copilul ar trebui să selecteze primul pas (sau mai mulți) 
din cadrul ierarhiei. Fiecare sarcină trebuie să fie mai întâi 
exersata in cadrul sedintei de terapie, pentru a oferi feedback si 
eventuale modificări. Tema ar trebui să implice un angajament 

pentru exersare. Cand este necesar (mai ales in stadiile initiale), 
parintii trebuie inclusi pentru a le oferi copiilor recompense. in 
cele din urmă, realizarea cu succes a asertivitatii le va oferi 
copiilor o recompensă în sine. 


Agresivitatea fizică şi agresivitatea verbală 


în timp ce mulţi termeni au fost folosiţi pentru a descrie 
intimidarea şi abuzul unei persoane, noi vom folosi aici doar doi 
dintre aceştia: agresivitatea verbală şi agresivitatea fizică. 
Conceptul de agresivitate verbală se referă la abuzul verbal 
primar, de intensitate scăzută, exercitat de un copil asupra altui 
copil. Termenul de agresivitate fizică este folosit pentru a descrie 
un abuz mult mai dur, de obicei fizic şi potenţial periculos. 

Agresivitatea fizică şi verbală reprezintă probleme reale 
pentru mulţi copii. Doar în ultimii ani, aceste probleme au început 
sa fie discutate într-un mod sistematic şi în şcoli. Paşi importanţi 
au fost făcuţi în dezvoltarea strategiilor anti-agresivitate fizică în 
şcoli, deşi credinţele din trecut (şi anume că agresivitatea fizică 
face parte din creştere şi copiii trebuie să înveţe să aibă de-a face 
cu ea) se menţin în multe şcoli şi familii. îmbucurătoare este 
introducerea în şcoli a programelor împotriva agresivitatii fizice, 
care vor avea un efect pe termen lung în schimbarea atitudinii 
elevilor şi a personalului didactic, aceştia devenind sensibili şi 
conştienţi de problemele asociate cu agresivitatea fizică, scăzând 
astfel nivelul de violenţă în şcoli. 

Agresivitatea fizică şi agresivitatea verbală îşi fac prezenţa 
în orice şcoală, indiferent de vârstă, loc, mediu sau cultură. 
Profesorii pot să nu fie conştienţi că agresivitatea fizică se 
manifestă, lasându-i pe elevi să creadă că sunt anormali ' sau de 
vină, deoarece nimeni nu face nimic în legătură cu asta. în acelaşi 
timp, părinţii nu sunt la curent cu agresivitatea fizică sau verbală, 
deoarece copiii, din mai multe motive, evită să deschidă subiectul. 
în primul rând, există în şcoală un cod împotriva copilului care 
pârăşte alţi copii. Mulţi dintre ei sunt ameninţaţi de către agresori 
şi se tem. de consecinţe, de aceea nu spun prin ce trec. De 
asemenea, majoritatea victimelor, îndeosebi cele agresate mult 
timp, cred că ele sunt de vină şi că merită să fie abuzate. Din 
perspectiva copilului, el este afectat nu doar de ceea ce i se 
întâmplă atunci, ci şi de amenințările şi frica de ceea ce i s-ar 
putea întâmpla. Agresorul nu trebuie să fie prezent, pentru ca un 
copil să fie speriat sau stresat. 

Copiii pot fi afectaţi şi dacă văd o agresiune care are loc, 
indiferent dacă este vorba de intimidarea fizică sau lovirea unui alt 
copil, de agresivitatea verbală prin porecle sau de excluderea 
dintr-un grup. Cei mici îşi fac probleme şi din cauza 
comportamentului agresiv al unui profesor asupra unui alt elev. 

Majoritatea copiilor vor întâlni astfel de comportamente pe 
măsură ce vor creşte şi chiar mai târziu, la locul de muncă. Dacă 

multor factori. Reacția inițială a copilului este esențială; agresorii 
intimidează si hartuiesc din mai multe motive, cel mai des întâlnit 
este percepția faptului că victima este mai slabă decât ei si 
convingerea ca pot scăpa nepedepsiti. 

’ Agresivitatea verbală si agresivitatea fizică pot apărea in mai 
multe situații - la şcoală, cu prietenii, în timpul activităților 
extraşcolare.. Asta duce la ideea copilului că este ceva in neregulă 
cu el şi că el este de vină. Agresivitatea fizică este un 
comportament inacceptabil, însă trebuie să ținem seama si de 
faptul că poate copilul reacționează într-un fel care o întreține. 
Devenind supărat sau plângând, pierzându-şi controlul si strigând 
sau atacând, el poate întări comportamentul agresorului. Unii copii 
sunt predispuşi la agresiuni, copiilor timizi sau celor mai puțin 
sociabili le lipsesc deprinderile personale şi încrederea de a 
reacționa pentru a descuraja comportamentul agresiv. învățarea 
deprinderilor pozitive poate ajuta, însă nu trebuie să ia locul 
acțiunilor conjugate si eficiente ale părinților şi ale şcolii in 
stoparea comportamentului intimidant şi violent al agresorilor. 
Aceasta ar trebui să fie prioritatea oricărui părinte, profesor sau 
terapeut care observă comportamentul agresiv. 


Comportamentul faţă de agresivitatea verbală sau fizică 

Copiii agresati verbal trebuie sa înveţe strategii de 
cooperare eficientă în această situaţie şi au nevoie de ajutor în 
ceea ce priveşte schimbarea comportamentului. Copiii care 
reacţionează bine pot fi agresati ocazional, însă atacul nu continuă 
pentru mult timp, pentru că răspunsul lor descurajează. Copilul 
care se impune prin comportament va trata problema cu o 
implicare emoţională minimă, privându-l pe agresor de răsplată. 


Copiii care pot face faţă agresiunilor verbale de mai mică 
intensitate vor avea un sentiment de satisfacţie faţă de ceea ce au 
reuşit să realizeze. Primul pas este discutarea problemei cu 
copilul, pentru a avea o idee despre amploarea ei. Acolo unde 
poate apărea cel mai mic risc de pericol fizic, aceste strategii nu ar 
trebui folosite, căci situaţia ar putea scăpa de sub control. însă 
şcoala trebuie consultată pentru a realiza o abordare holistică a 
problemei, în colaborare cu părinţii şi copilul. Strategiile 
enumerate mai jos sunt aplicabile în cazul agresiunii verbale, nu şi 
al celei fizice. Strategiile pot fi utile în scăderea posibilităţii de 
apariţie şi a nivelului agresiunii verbale şi sunt extensii ale 
deprinderilor de comportament asertiv discutate deja în acest 
capitol. 


Ignorarea 

Aceasta este. probabil cea mai eficientă metodă de a trata 
agresiunea verbală şi gesturile agresive. Este posibil ca un copil să 
fi fost sfătuit în trecut să-l ignore pe atacator, însă se poate să nu fi 

functionat din cauza comportamentului nepotrivit sau a perioadei 
scurte de timp in care a fost exersat. Explicati copilului ca 
ignorarea atacatorului va funcţiona, însă nu va fi neapărat 
imediată. Mai mult de atât, ei trebuie avertizaţi că agresiunea 
verbală poate lua amploare pentru scurt timp, deoarece agresorul 
încearcă să obţină un răspuns prin metode care au avut rezultate 
optime înainte. Ignorarea trebuie să fie consecventă pentru a da 
rezultate. 

Deoarece este dificil să ignori agresivitatea verbală atunci 
când se manifestă cu intensitate, ajutaţi copilul să-şi dezvolte 
deprinderile cu ajutorul jocului de rol. într-un grup, fiecare 
participant poate juca rolul agresorului. într-o şedinţă individuală, 
dumneavoastră trebuie să fiţi agresorul. Aflaţi de la copil cât mai 
multe informaţii despre scenariul obişnuit, pentru a face jocul cât 
mai realist. Mai jos sunt câteva sfaturi pe care ar trebui să le daţi 
copilului: 

¢ Nu privi în ochii agresorului sau nu-i da de înţeles că i-ai 
observat prezenţa. 

* Imagineaza-ti un scut în jurul tău, care te protejează 
împotriva atacurilor verbale. 

e Vizualizează culoarea si forma scutului şi imagineaza-ti că 
vorbele se lovesc de scut şi ricoşează fără să ajungă la 
tine sau să îţi facă vreu rău. 

e  Exersează o figura plictisită sau plină de dispreţ, pentru a- 
ti controla orice semn de disconfort. 

* Imagineaza-ti agresorul într-o postură jenantă, cum ar fi 
să fi uitat să se îmbrace cu pantalonii sau că este plin de 
negi pe toată faţa. 

e Metoda de restructurare cognitivă poate ajuta la 
reducerea agresivitatii verbale, iar metoda jocului de rol 
ajută la desensibilizarea copilului fata de efectele 
agresiunii verbale şi la construirea încrederii în abilitatea 
de a coopera. 


Deprinderea de a fi asertiv 

Capacitatea de a spune „nu” şi incetosarea pot fi utile când 
copiii sunt abuzati verbal. incetosarea poate fi o strategie 
valoroasă, oferind victimei ceva concret de spus sau de făcut. Pe 
de altă parte, tehnica „plăcii stricate” nu este potrivită în cazul în 
care situaţia se complică, declanşând adesea un răspuns fizic. 

Exersati cu copilul abilitatea de a spune nu si incetosarea cu 
ajutorul jocului .pe roluri. Oferiti o reactie directa video sau un 
raspuns din partea celorlalti, pentru a dezvolta abilitatea copilului. 
Parcurgeti urmatoarele puncte: 

e Folositi un comportament nonverbal încrezător şi 
impunător. 

e Exprimati-va ideile clar şi simplu. 

e Prin incetosare, confirmaţi partial sau integral argumentul 

agresorului într-un mod neutru. 

* încercaţi să nu păreţi nervos sau înspăimântat si nu va 

implicaţi în dispută. 


în timp ce ignorarea şi incetosarea sunt cele mai eficiente 
strategii de înlăturare sau măcar de reducere a abuzului verbal, 
folosirea acestor strategii poate provoca scăderea stimei de sine şi 
a credibilitatii in fata celorlalţi. în unele situaţii, in special când 
abuzul verbal nu este cronic si riscul de violenta este mic, poate fi 
important pentru un copil anxios sa invete sa se apere singur. Asta 
se intampla mai ales in situatiile de abuz verbal. in mod ideal, cea 
mai buna reactie este un raspuns glumet care sa puna in defensiva 
cealaltă persoană. Dar aceasta presupune exerciţiu şi încredere. 
Când abuzul verbal este făcut sub formă de glumă, iar copilul ia 
comentariile prea în serios şi devine nervos, va fi acuzat că-i 
lipseşte simţul umorului. Dacă este capabil să răspundă cu umor, 
va demonstra celeilalte persoane că nu este deranjat de comentarii 
şi că nu este intimidat. Copilul trebuie să exerseze folosirea 
umorului. Umorul dispare în situaţii de teamă, deci trebuie 
subliniată nevoia de exerciţiu. Folosirea restructurării cognitive 
este importantă, pentru a plasa comentariile în perspectivă şi 
pentru a reduce reacţia la ele. Copiii sunt învăţaţi câteva replici 
fixe pe care le pot folosi atunci când nu se pot gândi la altceva. 
Puteţi propune o temă de casă: să se uite la câteva seriale şi să 
noteze cele mai bune replici. Totuşi, copilul trebuie să înţeleagă că 
se poate ajunge uşor la violenţa dacă umorul este dispretuitor. 
Situaţia trebuie să fie amuzantă şi degajată, nu defavorabilă 
pentru atacator. 


Confruntarea cu dificultăţi 

Frica de consecinţele atitudinii asertive 

Una dintre problemele majore ale copiilor anxioşi este teama 
de consecinţele unei astfel de atitudini. Din cauza acestor temeri 
excesive şi nerealiste faţă de consecinţele negative, copilul poate 
adopta o atitudine pasivă sau poate evita anumite situaţii sau 
anumiţi oameni. 

Copiii anxioşi se pot teme să nu devină nepopulari sau 
respinşi de prieteni, dacă iau atitudine. Pot fi preocupaţi că adulţii 
sau ceilalţi copii se pot supăra sau îi pot considera insistenti sau 
egoisti. 

nega intensitatea sentimentului său, va evita evaluarea negativă, 
minimizând impactul unui eveniment. în aceste cazuri, acceptați 
argumentul copilului că evenimentul are un impact mic, dar 
scoateti în evidență că este mai important să se impună. De 
exemplu, „Ştiu că nu te deranjează, dar nu ar fi mai bine dacă 
tu...” sau „Ştiu că nu e mare lucru pentru tine, dar nu te-ai simți 
mai bine...” 

Dacă aveţi de-a face cu astfel de copii pasivi, trebuie sa le 
amintiți că este important cum gândesc (restructurare cognitivă), 
ajutându-i să-şi aplice strategiile de impunere, înainte de a 
continua cu învăţarea aptitudinilor. Cereti copilului să-şi identifice 
gândurile şi credințele, apoi provocati temerile cu Întrebările de 
restructurare cognitivă. Nu uitati să folosiți si jocul de rol. 


Aspectele fizice atipice 

Unii copii anxiosi pot fi agresati verbal din cauza unui defect 
fizic evident, cum ar fi urechile clăpăuge sau obezitatea. în multe 
cazuri, strategiile prezentate până acum ar trebui să funcţioneze. 
Uneori, agresivitatea verbală poate fi marcantă din cauza 
înfăţişării diferite evidente, copilul neputându-i face fata. 

Trebuie subliniat din nou rolul şi cooperarea şcolii în astfel de 
cazuri de agresiune. în cazul unor agresiuni deosebite, este nevoie 
de o întâlnire între personalul de specialitate din şcoală (psiholog 
sau director), părinţi şi terapeut, pentru a pune la cale o strategie 
eficientă. Multe şcoli sunt deschise unor astfel de abordări. 

incheierea programului 


Daca ati urmat alaturi de clientul dumneavoastra acest 
program  pas-cu-pas, probabil ca ati remarcat schimbări 
importante. Cum am discutat si în capitolul introductiv, 
consideram anxietatea ca fiind parte din felul de a fi al copilului, 
asadar dumneavoastra si clientul dumneavoastra trebuie sa fiti 
realişti in ceea ce priveşte amploarea schimbării. Un copil foarte 
anxios este puţin probabil să devină cel mai curajos sau cel mai 
vorbaret dintre copiii cu care lucraţi. Dar copiii cu anxietate pot 
să înregistreze şi reuşesc să înregistreze progrese majore, astfel 
încât ar trebui să vă aşteptaţi ca ei să atingă un nivel la care 
anxietatea nu mai reprezintă o problemă majoră care interferează 
cu viaţa lor. După cum am mai precizat, studiile noastre au -arătat 
că peste 75 % dintre copiii care parcurg acest program nu mai 
îndeplinesc criteriile de diagnostic pentru o tulburare de anxietate 
la finalul tratamentului şi timp de încă cel puţin un an după final 
(bineînţeles, orice tulburare adițională sau comorbida poate să se 
menţină în continuare, şi după tratarea cu succes a anxietatii. in 
acest caz, va trebui fie să recomandati copilul unui alt specialist, 
fie să incepeti dumneavoastră tratamentul pentru aceste tulburări 
adiţionale). 


Şedinţa (şedinţele) de încheiere 


în cadrul şedinţelor de încheiere, va trebui să vă asiguraţi că 
atât clientul dumneavoastră, cât şi familia acestuia pleacă 
înțelegând câştigurile pe care copilul le-a obţinut şi constientizand 
nevoia de a menţine aceste câştiguri. Un prim scop al şedinţei 
finale este acela de a recapitula tehnicile utilizate în cadrul 
acestui program şi de a discuta cu familia acele strategii care au 
fost cele mai eficiente. Mulţi oameni cred că schimbările pur şi 
simplu „s-au întâmplat”, datorită unor cauze ce ţin de şansă. 
Trebuie să încurajați atât copilul, cât şi familia să realizeze faptul 
că schimbările se datorează muncii pe care au realizat-o şi 


tehnicilor specifice pe care le-au practicat. Cereti copilului sa 
sumarizeze fiecare tehnică pe care a invatat-o, cereti părinţilor sa 
adauge orice altă tehnică care le vine în minte şi, în cele din urmă, 
dumneavoastră le veţi aminti de orice aspect pe care l-au omis. 
Discutaţi împreună cu familia principiile fiecărei tehnici şi modul 
în care ei au aplicat aceste principii. Ajutati-i să se concentreze 
mai ales pe acele strategii pe care ei le-au simţit ca fiind cele mai 
utile. O bună metodă pentru a 

face acest lucru este de a descrie copiilor si parintilor lor o 
situaţie amenintatoare ipotetică şi de a le cere să găsească cat 
mai multe modalităţi de a aborda situaţia. De exemplu, le puteţi 
cere să îşi imagineze că copilul este pe punctul de a pleca de 
acasă pentru a merge la facultate şi că este foarte stresat. Cum ar 
aborda această teamă? Sau dacă copilului i s-ar cere să ţină o 
prelegere la o ocazie importantă, cum s-ar putea pregăti? 

Alocati un anumit timp pentru a discuta progresul în cadrul 
tratamentului. Probabil că tratamentul ia sfârşit, deoarece copilul 
a înregistrat un progres semnificativ. Totuşi, uneori oamenii uită 
sau au tendinţa de a desconsidera cât de severă era anxietatea la 
începutul tratamentului. în acest caz, veţi observa că familia 
percepe un câştig mult mai redus decât cel real. Apelati la notițele 
dumneavoastră din şedinţele de evaluare şi parcurgeţi-le 
împreună cu copilul şi familia acestuia. în această etapă, se 
observă valoarea chestionarelor standardizate. Dacă la începutul 
tratamentului ati aplicat câteva teste psihometrice, aplicati-le din 
nou la finalul tratamentului. Apoi parcurgeti scorurile împreună 
cu familia şi  subliniaţi amploarea schimbării. Este, de 
asemenea,.util sa parcurgeti descrierile părinţilor din primele 
şedinţe şi formularele de monitorizare a progresului copilului. 
Bineînţeles, este important să le explicati părinţilor că tratamentul 
nu se încheie aici. în cercetările noastre am observat de obicei că, 
dincolo de finalul tratamentului formal, se observă noi câştiguri în 
comportamentul copilului. Trebuie sa subliniaţi că finalul 
şedinţelor oficiale cu dumneavoastră nu înseamnă neapărat 
încetarea schimbărilor; copiii trebuie să continue să exerseze ceea 
ce au învăţat şi, mai ales, să se confrunte cu situaţiile de care se 
tem. Unii terapeuti consideră că este bine să planifice o şedinţă 
cam la patru-opt săptămâni după finalul terapiei, pentru a-şi 
încuraja clienţii să continue exersarea abilităţilor dobândite. 

Este posibilă şi situaţia în care copilul să nu fi progresat prea 
mult. în majoritatea acestor cazuri, nu veţi încheia tratamentul, ci 
vă veţi întoarce la etapele iniţiale, pentru o evaluare adițională, 
pentru o reconceptualizare a cazului şi probabil şi pentru o 
abordare terapeutică modificată. Totuşi, în unele cazuri, s-ar 
putea ca familia, precum şi dumneavoastră să fi decis terminarea 
terapiei în acest stadiu. în acest caz, ultima şedinţă va fi foarte 
similară cu cele descrise mai sus: veţi sublinia orice schimbări 
care au apărut, le veţi aminti copilului şi familiei tehnicile utilizate 
şi veţi încuraja continuarea exersării acestora. Cel mai important, 
totuşi, este să accentuati părerea dumneavoastră despre cauzele 
care au împiedicat câştiguri mai consistente, chiar dacă acest 
lucru va presupune o atitudine confruntationala. Chiar daca 
familia nu va accepta conceptualizarea dumneavoastră imediat, 
există posibilitatea ca ceea ce le spuneţi să rămână în mintea lor 
şi să capete sens ulterior. 

in cele din urmă, va trebui să aduceţi in discuţie, cu atenţie, 
problema recăderilor. întoarcerea anxietatii se poate întâmpla din 
mai multe motive. în unele cazuri, atunci când oamenii nu se mai 
confruntă cu dificultăţi, ei devin comozi şi nu mai pun în practică 
tehnicile pe care le-au învăţat. Când se întâmplă astfel, anxietatea 
poate să revină gradual şi pe nesimţite, până când viaţa devine din 
nou tot mai restricţionată. Anxietatea poate să revină şi datorită 
unui eveniment major de viaţă. în cazul copiilor cu anxietate, cea 
mai frecventă cauză a recăderilor este lipsa de armonie familială 
sau destrămarea familiei. Pe de altă parte, un număr infinit de alte 
evenimente poate, de asemenea, să declanşeze o recădere, prin 
faptul că atacă încrederea copilului. Printre aceste evenimente ar 
fi inclusiv o boală a copilului sau a cuiva din familie, o spargere a 
casei de către hoţi, un accident serios, un deces în familie, 
agresivitatea din partea colegilor sau un eşec şcolar. In toate 
aceste cazuri, recăderea poate fi contracarată pur şi simplu 
revenind la abilităţile de bază şi reîncepând programul. Subliniaţi 
faptul că o recădere nu înseamnă un eşec total, ci, de cele mai 
multe ori, reprezintă o scăpare justificabilă, care poate fi 
remediată uşor. Copilul trebuie să înţeleagă că, odată ce a învăţat 
abilităţile de a face fata anxietăţii, acestea nu îi pot fi niciodată 
luate înapoi. Din anumite motive, este posibil să revină uneori la 
situaţia iniţială, dar cunoştinţele sale de bază despre cum poate să 
facă fata anxietatii vor fi mereu la îndemâna sa. Reîntoarcerea la 
bazele managementului anxietatii nu reprezintă o acceptare a 
eşecului, ci un mod simplu de a face ca lucrurile să se întoarcă din 
nou pe făgaşul cel bun. Aproape întotdeauna îmbunătățirile vor 
apărea mult mai rapid decât prima oară, aşadar, într-un fel, 
copilul nu o ia niciodată cu adevărat de la zero. Cel mai important 
lucru, în cazul în care frica se întoarce, este de a nu deveni 
deprimat şi demoralizat şi de a nu renunţa cu totul. Atâta timp cât 
familia este pregătită pentru posibilitatea recăderilor, ar trebui să 
îi poată face faţă. 


Un cuvânt despre medicatie 


O parte dintre copiii cu tulburări de anxietate iau şi 
medicatie pentru anxietatea lor. Medicația pentru anxietate nu 
este atât de larg utilizată în cazul copiilor ca în cel al adulţilor, 
totuşi unele medicamente sunt utilizate ocazional. 
Benzodiazepinele sunt prescrise mult mai rar pentru copii decât 
pentru adulți; triciclicele şi mai nou inhibitorii recaptării 
serotoninei sunt mai comune. La finalul acestui program, copilul 
ar trebui să poată face fata anxietatii fără medicatie. După cum 
am discutat şi în capitolul 1, probabil că aţi început să sugerati 
reducerea medicatiei spre sfârşitul programului si aţi solicitat 
copilului să realizeze câteva sarcini de expunere fără medicatie. 
(Dacă nu aţi ajuns în această etapă, acum este momentul să 

sugerati parintilor ca acest lucru ar trebui realizat. Aveti grija sa 
preveniti părinţii în legătură cu posibilitatea ca anxietatea sa 
crească temporar în intensitate, odată cu reducerea medicatiei. 
După cum am mai menţionat, reducerea medicatiei se va face în 
mod gradual). Bineînţeles, recomandăm ca orice discutare şi 
modificare a schemei de medicatie să se realizeze în colaborare cu 
medicul care a prescris medicatia: Linii medici nu vor fi dispuşi să 
recomande reducerea medicatiei decât dupa ce planul de 
tratament este finalizat. în astfel de cazuri, ar fi bine să stabiliţi un 
plan pentru a revedea copilul după un timp, pentru câteva şedinţe, 
în perioada în care medicatia se reduce. 


Certificatul de absolvire 


Noi obişnuim să le dăm copiilor care parcurg acest program 
un certificat care marchează succesul lor şi prin care îi felicităm 
pentru munca pe care au depus-o. în cadrul programului pentru 
formatul de grup, încheiem cu o mică petrecere în cadrul căreia 
fiecare copil primeşte un certificat şi este felicitat de către restul 
grupului. Ne putem da seama din expresiile de pe feţele lor că 
acestora le place cu adevărat să fie apreciaţi în acest fel - este 
vorba despre un nou succes pe care îl pot adăuga în portofoliul 
lor. 

FELICITARI 


pentru parcurgerea programului 
„Grupul copiilor care ştiu să învingă 
anxietatea”. 


Postfata 


Speranta noastra este ca acest program v-a fost util si ca ati 
reusit sa folositi sugestiile oferite aici pentru a trata cu succes 
unul sau mai multi copii cu anxietate. Daca, inainte de a parcurge 
acest plan de tratament, erati deja un terapeut cu experienta in 
tratarea copiilor, sperăm ca ati găsit cel putin câteva sugestii care 
ati simţit că vă completează abilităţile. Dacă erati la începutul 
carierei dumneavoastră de terapeut, sperăm că aceste capitole v- 
au oferit câteva elemente de bază în ceea ce priveşte tratamentul 
copiilor cu anxietate, pe care le veţi putea include în setul 
dumneavoastră terapeutic. Pentru noi, tratarea copiilor cu 
anxietate este întotdeauna plină de recompense. Familiile cu care 
lucrăm sunt de cele mai multe ori prietenoase şi recunoscătoare 
pentru ajutorul primit şi copiii sunt de obicei motivaţi şi depun 
eforturi considerabile. Sperăm că şi experienţele dumneavoastră 
au fost pozitive şi că această carte vă va permite să vă extindeti 
expertiza în înţelegerea şi tratarea copilului cu anxietate. 


Anexa 


Tratamentul in format de grup 


Programul de tratament descris in aceasta carte este 
conceput pentru a fi aplicat in format individual sau in format de 
grup. in cadrul programelor noastre, majoritatea copiilor si a 
adolescentilor sunt tratati in cadrul grupurilor, existand un 
program simultan si pentru parinti. Evaluarea rezultatelor acestui 
program arata ca abordarea de grup este cel putin la fel de 
eficienta ca abordarile centrate pe un individ, in ceea ce priveste 
reducerea nivelului de anxietate raportat de catre copii si de catre 
parintii lor. Bineinteles, formatul de grup este mai eficient in ceea 
ce priveste costurile, deoarece mult mai multi copii pot fi tratati 
într-o anumită perioadă de timp. Şedinţele de grup durează de 
obicei intre o ora jumatate si doua ore. 

Tratamentul de grup prezinta cateva beneficii in plus pentru 
copilul anxios fata de cel individual. Participarea in cadrul unui 
grup induce ideea, atat pentru copii cat si pentru parinti, ca 
problema cu care se confrunta este una normala. Copiii care 
participa la aceste grupuri spun ca, de multe ori, au fost usurati sa 
afle că nu sunt singurii copii cu anxietate si ca tulburările de 
anxietate sunt surprinzător de comune printre copii. Acest lucru 
este cu atât mai important pentru băieţii mai mari, care se 
confruntă şi cu aşteptările sociale de a fi puternici şi capabili de a 
controla anxietatea, frica şi îngrijorarea. Formatul de grup 
reprezintă un cadru care permite în mod automat expunerea şi 
oferă ocazii relativ sigure pentru ca acei copii ruşinoşi şi izolaţi să 
exerseze abilităţile sociale şi legarea de prietenii. Părinţii obţin şi ei 
un sprijin considerabil şi încurajare de pe urma şedinţelor de grup. 
Şedinţele pentru părinţi se centrează în jurul educării acestora 
despre anxietate şi despre abilităţile pe care le deprind copiii lor, 
precum şi despre abilităţile de management al comportamentului 


copiilor. Părinţii spun că au multe de câştigat de pe urma 
întâlnirilor cu alti părinţi cu copii anxiosi, întâlniri care le permit sa 
discute si să compare experienţele avute în ceea ce priveşte 
abilităţile de management al comportamentelor copiilor. 


194 Tratamentul anxietatii la copii si 
adolescenti 


Alcatuirea grupului 

Numărul de copii dintr-un grup poate să varieze în funcţie de 
nevoile de tratament, dar programul va fi eficient cu un minim de 
patru şi un maxim de opt copii de vârste similare. Vârstele copiilor 
vor diferi într-o oarecare măsură, dar noi am ajuns la concluzia că 
este bine ca diferenţele de vârstă dintre copii să nu depăşească doi 
- trei ani. Copiii mai mici de şapte ani s-ar putea să nu beneficieze 
la fel de mult de pe urma formatului de grup. în mod ideal, 
grupurile ar trebui să - fie echilibrate din punctul de vedere al 
genului copiilor. Din experienţa noastră, putem spune că uneori 
băieţilor le este dificil să povestească despre fricile lor în grupurile 
formate doar din băieţi, din cauza presiunii sociale de a părea tot 
timpul capabili şi curajoşi. în grupurile mixte, asigurati-va ca 
ambele sexe sunt reprezentate de mai mult de o persoană. 


Participarea 

Părinţii şi copiii trebuie încurajați să participe la întâlnirile de 
grup cu punctualitate şi consecvență. Această cerinţă trebuie 
exprimată explicit, înainte de începerea unui grup şi trebuie 
repetată in prima şedinţă. Puteţi să promovați această atitudine 
prin faptul că vă pregătiţi din timp pentru grup, incepeti şedinţa la 
timp, chiar dacă nu toţi membrii sunt prezenţi şi stabiliţi ore 
precise de încheiere a şedinţei. De asemenea, am observat faptul 
că prezenţa terapeutului în sala în care se desfăşoară şedinţa cu 
zece minute mai repede decât ora de începere reprezintă o 
recompensă pentru copiii şi părinţii care ajung la timp. De cele mai 
multe ori, există una sau două familii care nu reuşesc să participe 
la una sau două şedinţe. Dacă o familie pierde o şedinţă, ar trebui 
să stabiliţi o întâlnire separată cu membrii ei (la telefon sau chiar 
înainte de şedinţa următoare), pentru a-i ţine la curent cu ceea ce 
au ratat şi pentru a vă asigura că primesc toate fişele necesare. 
Absența de la una sau două şedinţe nu pare să afecteze rezultatul, 
dar familiile care ratează mai mult de două şedinţe probabil că vor 
trebui să fie rugate să aştepte până la formarea unui nou grup sau 
să fie completate cu un program de tratament individual. De 
asemenea, trebuie adusă în discuţie motivaţia acestor familii şi 
probabil că, în aceste situaţii, se vor identifica şi alte chestiuni care 
pot să întârzie progresul. 


Terapeutii 

Formatul de grup permite o anumită flexibilitate în gradul de 
implicare al terapeutului. în cadrul programelor noastre, în mod 
obişnuit, doi terapeuti conduc un grup, petrecând timp atât cu 
copiii, cât şi cu părinţii. în acest fel, unul dintre terapeuti va putea 
să asiste copiii care au dificultăţi în a înţelege anumite concepte, în 
timp ce celălalt se poate ocupa de antrenarea restului grupului în 
sarcinile realizate. Cei care (părinte sau copil) nu sunt în 

interactiune directa cu un terapeut pot sa interactioneze cu ceilalti 
membri ai grupului si sa dezvolte, astfel, abilitati valoroase: copiii 
pot să interacţioneze şi sa dezvolte abilităţi sociale, iar prietenii şi 
părinţii de multe ori îşi formează propriul grup de suport, pentru a 
discuta o varietate de aspecte. Pe de altă parte, în funcţie de 
experienţa terapeutului şi de mărimea grupului, unul dintre 
terapeuti poate lucra cu copiii şi celălalt cu părinţii. Acest format 
oferă mai mult timp de discuţii cu părinţii care pot să aibă 
dificultăţi în managementul comportamentului copiilor lor şi 
permite 

asemenea, am condus unele grupuri şi cu un singur terapeut, fără 
a înregistra o scădere a eficientei. 


Copiii mai mici 

în general, conducem cu succes grupuri formate din copii de 
cel puţin şapte ani, uneori incluzând şi copii de şase spre şapte 
ani. în plus, începem să conducem programe de grup similare şi cu 
părinţii (nu copiii) copiilor de patru ani care prezintă un 
temperament anxios şi primele rezultate sunt promițătoare. Copiii 
de peste şase ani reuşesc de cele mai multe ori să înţeleagă 
conceptele restructurării cognitive destul de bine. Copiii mai mici 
vor avea nevoie de cele mai multe ori de mai mult ajutor din 
partea părinţilor lor, pentru a parcurge acest program; cu cât 
copilul este mai mic, cu atât mai necesară este implicarea 
părintelui. Părinţii trebuie să înveţe paşii de bază şi pot fi invitaţi 
în timpul şedinţei de grup să exerseze împreună cu copilul, înainte 
de finalul şedinţei. Rolul părintelui este de a asista şi facilita 
exerciţiul copilului şi nu de a-şi-asuma responsabilitatea pentru 
realizarea sarcinii sau de a-şi bate copilul la cap să îşi facă tema. 
Părinţii pot să creeze oportunităţi de exersare în viaţa de zi cu zi şi 
pot să profite de situaţiile spontane, care oferă ocazii de expunere 
în fazele finale ale programului, astfel încât ei sunt cei mai în 
măsură să încurajeze exerciţiul. 


Adolescentii 


Adolescentii reprezintă o anumită provocare in formatele de 
grup. Diferenţele semnificative de nivel de dezvoltare la care a 
ajuns fiecare tânăr face mai dificilă construirea grupului, deoarece 
trebuie selectaţi membri cât mai similari, pentru a asigura 
coeziunea grupului. Adolescentii şi părinţii lor vor avea opinii 
foarte diferite despre cât de implicaţi ar trebui să fie părinţii şi 
acest aspect trebuie negociat atât în etapa de evaluare, cât şi la 
formare grupului. Grupurile de tratament pentru această vârstă 
vor funcţiona mai bine dacă părinţii au un grup separat, cu 
implicare minimă în cel al copiilor. în cazul adolescenților mai 
mari, s-ar putea să fie mai bine să ţineţi şedinţele pentru părinţi în 
altă zi sau să stabiliţi întâlniri mai rare, doar cu scopul de a 
informa părinții despre conținutul programului. De fapt, 
managementul anxietatii adolescenților poate fi realizat în mod 
eficient şi fără implicarea părinţilor (Barrett et al., 1996). Totuşi, o 
informare ocazionala a părinţilor este benefică. Negociati 
împreună cu adolescentul care aspecte consideră el că pot fi 
discutate în şedinţele cu părinţii. in plus, adolescenţii vor fi 
încurajați să discute cu părinţii lor nivelul de implicare pe care şi-l 
doresc din partea acestora, în cadrul acestui program. 

Implicarea părinţilor este o componentă fundamentală a 
programului în cazul copiilor mai mici (Barrett et al., 1996). Ca 
pregătire pentru programul în format de grup, părinţii trebuie să 
conştientizeze că vor fi participanţi activi în tratamentul copiilor 
lor şi că trebuie să participe la fiecare şedinţă. 

în mod ideal, ambii părinţi ar trebui să participe la grup, dar 
acest lucru este de multe ori imposibil datorită responsabilitatilor 
pe care le au părinţii la serviciu sau în îngrijirea altor copii. Noi 
încercăm să implicăm şi părintele absent prin informare scrisă, 
detaliind ideile care au fost discutate în fiecare şedinţă. De 
asemenea, organizăm seri speciale în care oferim un rezumat al 
programului pentru părinţii care nu pot să participe la şedinţe. în 
general, atâta timp cât părinţii sunt încurajați să comunice între ei 
despre program şi copilul lor în mod regulat, intervin puţine 
probleme datorate faptului că doar unul dintre părinţi participă la 
şedinţele de grup. 

În cazul părinţilor separați sau divortati, considerăm că este 
chiar mai important ca amândoi părinţii să participe la şedinţe, 
mai ales atunci când copilul petrece timp în ambele case. Este 
fundamental ca în ambele case să se aplice în mod consistent 
aceleaşi principii şi strategii. Totuşi, participarea amândurora 
poate să nu fie eficientă, dacă între cei doi există un conflict 
deschis. Pot, de asemenea, să existe cerinţe legale ca amândoi 
părinţii să fie consiliati despre planul de tratament si să îşi dea 
acordul pentru implicarea copilului lor. Aceşti părinţi pot să 
dorească să participe la acele seri destinate informării părinţilor 
sau să ceară informare şi sesiuni de discuţii separate, pentru a 
putea fi implicaţi în progresul copilului lor. 

Pe parcursul programului, părinţii pot să scoată la suprafaţă 
propriile griji legate de simptomele de anxietate, o tulburare de 
anxietate nediagnosticată anterior sau alte tipuri de dificultăţi cu 
care se confruntă. Unii dintre părinţii cu care am lucrat au folosit 
programul pentru a face faţă cu succes propriilor fobii, uneori 
fiind asistați chiar de către copiii lor care au învăţat să aplice 
expunerea pe bază de ierarhie. Pentru probleme mai complexe, 
este bine să programati şedinţe separate, individuale sau să 
recomandati părintele unui alt terapeut, deoarece rareori este 
timp pentru discutarea acestor chestiuni în cadrul grupului. 
Discuţiile extinse despre problemele din cadrul familiei, despre 
conflictele maritale sau problemele altor copii pot să deturneze 
şedinţele de grup ale părinţilor şi trebuie abordate într-o secvenţă 
separată de terapie. 


Dotarea necesară E 


Grupurile vor necesita două camere, una suficient de mare 
pentru a cuprinde atât părinții, cat si copiii, pentru prima si ultima 

mari de hârtie. Echipamentul video este util, dacă se include şi 
componenta de abilităţi sociale. Etichetele cu nume pentru părinţi 
şi copii sunt utile pentru a sparge gheaţa la început, cum sunt şi 
jocurile de grup pentru copii. Părinților le prinde bine accesul la o 
cameră învecinată, în care pot să servească cafea sau ceai. 
Abtibildele şi dulciurile pot fi utile ca recompense pentru 
comportamentul dezirabil. 


Regulile grupului 

Stabilirea unor reguli simple reprezintă un pas important în 
formarea grupului şi în consolidarea încrederii. Acest lucru 
trebuie stabilit din prima şedinţă a grupului şi trebuie ori notate 
pe o coală mare de hârtie pentru a fi afişate în fiecare şedinţă ori 
copiate şi distribuite fiecărui membru al grupului. Şi membrii 
grupului vor putea să sugereze câteva reguli sau vor fi încurajați 
de către liderii grupului să contribuie în acest sens. în mod 
obişnuit, regulile ar trebui să includă chestiuni legate de siguranţa 
participanţilor, a altor persoane şi a bunurilor, confidentialitatea şi 
intimitatea, acceptarea problemelor celorlalţi şi respectarea 
dreptului fiecărui membru al grupului de a se exprima. lată câteva 
exemple de reguli: 


e Nu vom râde de dificultăţile şi fricile celorlalte persoane. 

e Nu vom spune persoanelor din afara grupului despre 
lucrurile private care se discută în cadrul grupului. 

e Vom asculta când vorbesc alte persoane. 

e Doar o persoană vorbeşte la un moment dat. 


Jocurile de încălzire 

Jocurile de încălzire sunt utile din mai multe motive: pentru 
ca membrii grupului să se acomodeze unii cu alţii, pentru a 
dezvolta identitatea grupului, pentru a susţine dezvoltarea 
abilităţilor interpersonale şi de interacţiune în grup şi pentru a 
pregăti gupul pentru munca ce va trebui depusă. Jocurile de grup 
pot fi folosite şi în mijlocul unei şedinţe, pentru a trezi la viaţă un 
grup care pare inhibat şi dezinteresat. Următoarele jocuri au fost 
utile pentru noi. Conducătorii grupului trebuie să explice regulile 
jocului şi să se asigure că membrii grupului sunt focalizaţi asupra 
jocului. 


Prezentarea membrilor grupului 

(şedinţa 1 şi 2) 

Indiciile detectivului: Membrii grupului se împart pe perechi 
şi se intervievează reciproc punând întrebări de genul „Cum te 
cheama’”.”Cati ani ai?” „Care este mâncarea ta preferata?”. Cand 
toate perechile au terminat, fiecare copil îşi va prezenta 

partenerul restului grupului, facand referire la lucrurile pe care le- 
a aflat despre acesta. 

Bingo: Desenati un tabel cu noua sau douasprezece casute si 
notati in fiecare căsuţă câte un item potrivit pentru fiecare 
membru al grupului (ii place ciocolata, joaca fotbal, are un caine, 
are un părinte care poartă ochelari, îi place pizza). Sarcina 
membrilor grupului este de se mişca prin cameră şi de a încerca 
să vorbească cu alţi copii, pentru a colecta numele celor pentru 
care se potrivesc lucrurile notate în tabel. Primul care termină de 
potrivit fiecare nume cu fiecare item strigă „Bingo!” Acest joc este 
util pentru a activa copiii care sunt timizi si emotionati în primele 
întâlniri. 

Mingea cu nume: Aşezaţi copiii într-un cerc pe podea sau în 
jurul unei mese. Prima persoană va începe prin a împinge uşor o 
minge spre o altă persoană, spunându-şi numele şi numele 
celeilalte persoane: „Eu sunt Nicu şi tu eşti Traian”. Se continuă 
astfel în cerc: „Eu sunt Traian tu eşti Alexandra”... Odată început 
acest joc, se poate accelera viteza sau, pentru un grup mai mare, 
se poate introduce o a doua minge. 


Jocuri pentru consolidarea grupului 

Maşina nebună: Asigurati un spaţiu liber în cameră si 
explicaţi grupului că vor inventa o maşină specială. Cereti unui 
copil să înceapă să producă o mişcare ca de maşină, acompaniată 
de sunetele potrivite, iar apoi fiecare copil poate să se alăture, 
adăugând o nouă acţiune. 


Rechin!: Asiguraţi o zonă liberă în cameră şi puneţi ziare pe 
podea. Aceste ziare vor fi insule. Copiii se plimbă prin cameră, 
până când dumneavoastră strigati „Rechin!” în acest moment toţi 
trebuie să ajungă pe o insulă şi să nu rămână cu niciun picior în 
„apă”. Cand strigati „înapoi în apă!”, copiii încep din nou să inoate 
prin cameră. La fiecare rundă, eliminaţi câte un ziar sau faceţi 
bucăţile de hârtie tot mai mici. Grupul trebuie să se înghesuie pe 
insule, pentru a scăpa de rechin, până când acesta se satură de 
mâncat. 

Jocuri de societate: Adolescentilor le plac jocurile de 
societate cu pioni. 


Jocuri pentru a împărtăşi în grup cum a decurs săptămâna 

în cerc, în jurul grupului: Treceti rapid prin tot grupul aşezat 
în cerc şi adresaţi fiecărei persoane aceeaşi întrebare. (Cel mai 
bun lucru care ţi s-a întâmplat săptămâna aceasta? Ceea mai 
grozavă recompensă? Cel mai greu lucru pe care l-ai făcut 
sptămâna aceasta?). încurajați răspunsurile scurte mai degrabă 
decât poveşti lungi, pentru a menţine grupul energizat. Acest joc 
se potriveşte şi pentru a încheia o şedinţă (Ce ai învăţat azi? Ce îţi 
vei aminti din ceea ce am făcut azi?) 

întrebări vor răspunde despre ceea ce au mai făcut în timpul 
săptămânii în ceea ce priveşte sarcinile pentru acasă. Când aruncă 
numere pare, trebuie să spună grupului ce au exersat, dacă 
aruncă numere impare, pot să întrebe orice membru al grupului ce 
a făcut pe parcursul săptămânii. 

Extrage un cartonaş: Scrieţi câteva întrebări pe cartonaşe şi 
puneţi cartonaşele într-o cutie. Pe măsură ce membrii grupului 
sosesc, aceştia extrag câte un cartonaş. După ce începe şedinţa, 
fiecare participant va răspunde pe rând la întrebarea pe care a 
extras-o. întrebările trebuie să fie relevante pentru etapa în care a 
ajuns programul în acel moment. De exemplu: ' 


e Care a fost cel mai curajos lucru pe care l-ai facut 
săptămâna aceasta? 

e Ce te-a speriat cel mai tare si cum ai facut fata? 

e Cine a fost surprins de curajul tau? 

e Ce ai reuşit să faci săptămâna asta şi nu reuşeai înainte? 

e Care a fost cel mai util gând de detectiv? 

e Ce lucru ai făcut de care să fii mândru si cum te-ai 
recompensat? 


La aceste întrebări poate să răspundă câte un copil sau 
întrebările pot fi utilizate pentru a facilita o discuţie de grup 
despre experienţele tuturor membrilor. 


Şedinţa finală 


După cum am discutat în capitolul 11, ne place să încheiem 
programul de grup printr-o festivitate: o petrecere în cadrul căreia 
înmânăm certificate, care marchează parcurgerea cu succes a 
programului. în cazurile în care a existat o bună coeziune de grup, 
s-ar putea ca participanţii să dorească să organizeze o petrecere 
de rămas bun mai personalizată. în unele grupuri s-ar putea ca 
membrii să dorească să facă schimb de date de contact. Acest 
lucru se va face doar cu consimţământul şi implicarea părinţilor. 


Despre tine: Realizaţi fişe cu numele fiecărui membru al 
grupului sau cereti fiecărui membru să deseneze pe câte o coală 
de hârtie conturul mâinii lui. Foile de hârtie vor circula de la un 
copil la altul si cereti-le să noteze pe ele câteva comentarii pozitive 
despre persoana al cărei nume e trecut pe hârtie. în grupurile cu 
copii mai mici, părinţii pot să participe şi ei la acest joc. 


Programul intensiv 


Formatul de grup al tratamentului conceput pentru a fi 
implementat pe o perioadă de nouă săptămâni a fost modificat 
pentru un format intensiv, pe o durată de o săptămână. în acest 
fel, se oferă o oportunitate pentru copiii din zone rurale sau din 

zone mai indepartate si pentru familiile acestora, de a avea acces 
la tratament. Familiile sunt cazate pe parcursul unei săptămâni si 
participă la şedinţe zilnice. Toate componentele obişnuite ale 
programului sunt incluse în această variantă intensivă, doar că 
familiile învaţă strategiile şi exersează abilităţile în fiecare zi. 
Părinţii pot să participe la un program de abilităţi de îngrijire a 
copiilor mult mai intensiv pe parcursul săptămânii. Mai jos, găsiţi 
un exemplu de program pe parcursul unei săptămâni. 

în cazul nostru, pe parcursul acestei săptămâni, copiii pot să 
participe, între şedinţele de terapie, la orele de şcoală în cadrul 
clinicii. în mod alternativ, programul poate să se deruleze pe 
parcursul unei vacanțe şi copiii pot fi implicaţi în activităţi 
recreative, prin care se pot oferi ocazii de expunere. După această 
săptămână intensivă, copiilor şi familiilor lor li se oferă suport şi 
terapie continuă prin intermediul legăturilor cu serviciile de 
sănătate şi educaţionale din localităţile de provenienţă ale 
copiilor. 


Tabel 9: Programul intensiv de intervenţie pe parcursul unei 


săptămâni 
Ziual Ziua 2 Ziua 3 Ziua 4 Ziua 5 
Sesiune de |Reluaţi Reluati Realizati Realizati 
bun venit şi |jrestructurar |expunerea, jexpunere in |expunere 
introducere lea cognitivă jierarhiile,  |vivo in vivo 
restructurar 
Discutarea [Principii de lea cognitivă |Discutaţi Rediscutati 
gândurilor educarea |si educarea utilitatea tehnicile şi 
şi a copiilor copiilor restructurării |dificultatile 
emoţiilor cognitive întâmpinat 
Introducerea|Realizaţi alături de e 
Natura jexpunerii şi expuneri in lexpuneri 
anxietăţii realizarea  |vivo si Discutati 
ierarhiilor  |discutaţi Antrenamentullexersarea 
Restructura rezultatele |abilitatilor pe termen 
re cognitiva sociale, al lung si 
asertivitatii şi [stabiliţi 
al abilităţilor  |scopuri 
de a face faţă 
dificultăţilor in/Petrecerea 
conformitate de u4 


Bibliografie 


Achenbach, T. M. 1991. Manual for the child behavior checklist 44-18 and 1991 
profile. Burlington: Department of Psychiatry, University of Vermont. 

Anderson, J. C., Williams, S., McGee, R., and Silva, P. A. 1987. DSM-III 
disorders in preadolescent children: Prevalence in a large sample 
from a general population. Archives of General Psychiatry, 44:69-76. 

Andrews, G. 1996. Comorbidity in neurotic disorders: The similarities are 
more important than the differences. In Current controversies in the 
anxiety disorders, edited by R. M. Rapee. New York: The Guilford 
Press. 

Barrett, P. M., Dadds, M. R., and Rapee, R. M.. 1996. Family treatment of 
childhood anxiety: A controlled trial. Journal of Consulting and Clinical 
Psychology, 64:333-342. 

Barrett, P. M., Rapee, R. M., Dadds, M. R., and Ryan, S. 1996. Family 
enhancement of cognitive style in anxious and aggressive children. 
Journal of Abnormal Child Psychology, 24:187-203. 

Beck, A. T. 1976. Cognitive therapy and the emotional disorders. New York: 
Nev.’ American Library. 

Beidel, D. C., Turner, S. M., and Morris., T. L. 1995. A new inventory to 
assess childhood, social anxiety and phobia: The social phobia and 
anxiety inventory for Children. Psychological Assessment, 7:73-79. 

Bernstein, D. A., and Borkovec., T. D. 1973. Progressive relaxation training: A 
manual for the helping professions. Champaign, ill.: Research Press. ' 

Birmaher, B., Khetarpal,S.,Brent, D., Cully, M., Balach, L., Kaufman, J., 
and McKenzie-Neer, S. 1997. The screen for child-anxiety-related 
emotional disorders (SCARED): Scale construction and 
psychometric characteristics. Journal of the American Academy of Child 
and Adolescent Psychiatry, 3936:545-553. 

Borkovec, T.D., and Costello, E. 1993. Efficacy of appliedrelaxation and 
cognitive-behavioral therapy in the treatment of generalized anxiety 
disorder. Journal of Consulting and Clinical Psychology, 61:611-619. 

Caspi, A, Elder, G. H.z Jr., and Bern, D. J. 1988. Moving away from the 
world: Life-course patterns of shy children. Developmental Psychology, 
24:824-831. 

Caspi, A., Moffitt, T. E., Newman, D. L., and Silva, P. A. 1996. Behavioral 
observations at age 3 years predict adult psychiatric disorders: 
Longitudinal evidence from a birth cohort. Archives of General 
Psychiatry, 53:1033-1039. 


Chorpita, B. F., and Barlow, D. H. 1998. The development of anxiety: The 
role of control in the early environment. Psychological Bulletin, 124:3- 
21. 


Cobham, V. E., Dadds, M. R., and Spence, S. FI. 1998. The role of parental 


anxiety in the treatment of childhood anxiety. Journal of Consulting and 
Clinical Psychology, 66(6):893-905. 


202 Tratamentul anxietăţii la copii si 
adolescenti 
Eisen, A. R., and Silverman, W. K. 1993. Should I relax or change my 


thoughts? A preliminary examination of cognitive therapy, relaxation 
training, and their combination with overanxious children. Jou rnal of 
Cognitive Psychotherapy, 7:265-279. 

Fergusson, D. M., Horwood, J. L., and Lynskey. M. T. 1993. Prevalence 
and comorbidity of DSM-III-R diagnoses in a birth cohort of 15-year- 
olds. Journal of the American Academy of Child and Adolescent Psychiatry, 
32(6):1127-1134. 

Foa, E. B., Franklin, M. E., Perry, K. J., and Herbert, J. D. 1996. Cognitive 
biases in social phobia. Journal of Abnormal Psychology, 105:433-439. 

Foa, E. B., and McNally. R. J. 1996. Mechanisms of change in exposure 
therapy. In Current controversies in the anxiety disorders, edited by R M. 
Rapee. New York: Guilford Press. 

Hudson, J. L., and Rapee, R M. 2000. The origins of social phobia. Behavior 
Modification, 24:102-129. 

Hudson, J. L., and Rapee, R M. 1998. Parent-child interactions and 
anxiety. Paper presented at the World Congress of Behavioral and 
Cognitive Therapies, July, Acapulco, Mexico. 

Kaufman, J., Birmaker, B., Brent, D., Rao, U., and Ryan, N. 1996. Kiddie 
SADS-present and lifetime version (K-SADS-PL): Initial, reliability 
and validity data. Journal of the American Academy of Child and Adolescent 
Psychiatry, 36:980-988. 

Kazdin, A E., French, N. H., and Unis, A S. 1983. Child, mother, and father 
evaluations of depression in psychiatric inpatient children. Journal of 
Abnormal Child Psychology, 11:167-180. 

Kendall, P. C. 1992. Coping Cat Workbook. Ardmore, PA: Workbook 

Publishing, Inc. 

Kendall, P. C. 1994. Treating anxiety disorders in children: Results of a 
randomized clinical trial. Journal of Consulting and Clinical Psychology, 
62:100-110. 

Kovacs, M. 1981. Rating scales to assess depression in school-aged 
children. Acta-Paedopsychiatrica, 46:30, 5-315. 

Kowalenko, N., Wignail, A., Kennedy, S., and Rapee, R. 1998. Fighting 
fears: The treatment of anxiety'disorders in children and adolescents 
community clinic and rural outreach. Paper presented at Third 
National Conference on Child and Adolescent Mental Health, July, in 
Sydney, Australia. 

Last, C. G., Strauss, C. C., and Francis, G.. 1987. Comorbidity among 
childhood anxiety d isorders. The Journal of Nervous and Men tal Disease, 
175:726-730. 

Manassis, K., and Bradley, S. J. 1994. The development of childhood 
anxiety disorders: Toward an integrated model. Journal of Applied 
Developmental Psychology, 15:345-366. 

March, J. S. 1998. Manual for the Multidimensional Anxiety Scale for 
Children (MASC). Toronto, MultiHealth Systems. 

March, J., and Mulle, K.. 1998. OCD in Children & Adolescents: A Cognitive 
Behavioral Treatment Manual. New York: Guilford Press. 

Meichenbaum, D. 1977. Cognitive-behavior modification: An integrative 
approach. New York: Plenum. 

Ollendick, T. H. 1983. Reliability and validity of the revised fear survey 
schedule for children (FSSC-R). Behaviour Research and "Therapy, 
21:685-692. 


Bibliografie 203 


Phillips, S. D., and Bruch, M. A. 1988. Shyness and dysfunction in career 
development. Journal of Counselling Psychology, 35:159-165. ” 

Rapee, R. M. 1996. Improved efficiency in the treatment of childhood 
anxiety disorders. Paper presented at the thirtieth annual 
convention of the Association for the Advancement of Behavior 
Therapy, New York. A 

Rapee, R. M. 2001. The development of generalized anxiety. In The 
developmental psychopathology of anxiety, edited by M. W. Vasey and M. 
R. Dadds. New York: Oxford University Press. 

Rapee, R. M., Barrett, P. M., Dadds, M. R., and Evans, L.. 1994. Reliability 
of the DSM-III-R childhood anxiety disorders using structured 
interview: Interrater and parent-child agreement. Journal of the 
American Academy of Child and Adolescent Psychiatry, 33:984-992. 

Rapee, R. M., Litwin, E. M., and Barlow, D. H. 1990. Impact of life events 
on subjects with panic disorder and on comparison subjects. 
American Journal of Psychiatry, 147:640-644. 

Rapee, R. M., and Melville, L. F. 1997. Retrospective recall of family 
factors in social phobia and panic disorder. Depression and Anxiety, 
5:7-11. 

Rapee, R. M., and Szollos, A. 1997. Early life events in anxious children. 
Paper presented at the thirty-first annual convention of the 
Association for the Advancement of Behavior lherapy, Miami Beach, 
Florida. . 

Reynolds, G. R., and Richmond, B. O.. 1978. What I think and feel: A 
revised measure of children's manifest anxiety. Journal of Abnormal 
Child Psychology, 6:271-280. 

Rosenbaum, J. F., Biederman, ]., Bolduc-Murphy, B. A, Faraone, S. V., 
Chaloff, J., Hirshfeld, D. R., and Kagan, J. 1993. Behavioral inhibition 
in childhood: A risk factor for anxiety disorders. Plarvard Review of 
Psychiatry, 1:2-16. 

Sanders, M. R., and Dadds, M. R. 1993. Behavioral family intervention. 
Needham Heights, Mass.: Allyn and Bacon. 

Schniering, C. A., Hudson, J. L., and Rapee, R. M. 2000. Issues in the 
diagnosis and assessment of anxiety disorders in children and 
adolescents. Clinical Psychology Review, 20, 453-478. 

Shaffer, D., Schwab-Stone, M., Fisher, P. W., Cohen, P., Piacentini, J., 
Davies, M., Conners, C. 

K., and Regier, D. 1993. The diagnostic interview schedule for children- 
revised version DISC-R: Preparation, field testing, interrater 
reliability, and acceptability. Journal of the American Academy of Child 
and Adolescent Psychiatry, 32:643-650. 

Silverman, W. K., and Albano, A M. 1996. Manual for the anxiety disorders 

interview schedule for DSM-PV: Child and parent versions. San Antonio, Tex.: 

Psychological Corporation. Spence, S. 1995. Structure of anxiety 

symptoms among children: A confirmatory factor analytic study. Journal of 

Abnormal Psychology, 106:280-297. 

Spielberger, C. D. 1973. Manual for the state-trait anxiety inventory for children. 
Palo Alto, Calif.: Consulting Psychologists Press. 

Strauss, C. C., Lease, C. A Kazdin, A E. Dulcan, M. K., and Last, C. G. 
1989. Multimethod assessment of the social competence of children 
with anxiety disorders. Journal of Clinical Child Psychology, 18:184-189. 

Torgersen, S. 1983. Genetic factors in anxiety' disorders. Archives of 


Bibliografie 204 
General Psychiatry, 40:1085-1089. 

Verhulst, F. C., van der Ende, J., Ferdinand, R. F., and Kasius. M. C. 1997. 
The prevalence of DSM-III-R diagnoses in a national sample of Dutch 
adolescents. Archives of General Psychiatry 54:329-336. 

Wignail, A, and Rapee, R. M.. 1998. Social phobia in children and 
adolescents: A group treatment program. Paper presented at the 
World Congress of Behavioural and Cognitive Therapies, Acapulco, 
Mexico. 

Williams, S. L. 1996. Therapeutic changes in phobic behavior are 
mediated by changes in perceived self efficacy. In Current 


controversies in the anxiety disorders, edited by R. M. Rapee. New York: 
Guilford Press. 


Dr. Ronald M. Rapee este profesor la Departamentul de 
Psihologie, Universitatea Macquarie din Sydney, Australia. 


Ann-Wignail, masterat in psihologie, este psiholog clinician-la 
Departamentul de Psihiatria Copilului şi Adolescentului din cadrul 
Spitalului Royal North Shore din Sydney. 


Jennifer L. Hudson este psiholog masterand la Departamentul 
de Psihologie, Universitatea Macquarie din Sydney, Australia. 


Carolyn A.  Schniering este psiholog masterand la 
Departamentul de Psihologie, Universitatea Macquarie din 
Sydney, Australia. 


Dr. Rapee si colegii sai combina cunostintele bazate pe cele 
mai recente cercetări cu o experienţă clinică remarcabilă, într-o 
abordare modernă a tratamentului în cazul copiilor şi al 
adolescenților cu anxietate. Pentru cei neinitiati în domeniul 
tratamentului tulburărilor de anxietate, cartea reprezintă o 
introducere de excepţie. Pentru clinicianul şi cercetătorul 
experimentat, autorii oferă o gamă largă de resurse care vor face 
diferenţa dintre un expert şi un psiholog clinician debutant. Fie şi 
numai capitolul referitor Ia abilităţile de management al 
comportamentului copilului, şi s-ar justifica pe deplin preţul cărţii. 
O minunată completare adusă literaturii din acest domeniu. 
Această carte ar trebui să ocupe un loc important în biblioteca 
oricărei persoane care tratează sau care îi învaţă pe alţii cum să 
trateze problematica anxietatii în cazul tinerilor. 


John S. March, M.D., M.P.H. 

Programul de Pediatrie si Psihofarmacologie a Tulburarilor 

de anxietate, Departamentul de Psihiatrie, Centrul 
Medical al Universităţii Duke 


Aceasta este o carte excelentă. Este bine scrisă, uşor de citit 
şi foarte bogata în informaţii. Tratamentul anxietatii la copii şi 
adolescenţi reprezintă o resursă valoroasă şi conţine descrierea 
detaliată a unor tehnici şi strategii specifice, formulare şi alte 
materiale pe care terapeutii de la orice nivel de experienţă le vor 
găsi foarte utile. Volumul scris de Rapee, Wignall, Hudson şi 
Schniering reprezintă o completare foarte utilă la literatura 
referitoare la anxietate în copilărie. 


Prof. dr. Wendy K. Silverman, Universitatea 
Internaţională din Florida, Director al Centrului de 
Cercetare Psihosocială a Copilului şi a Familiei 


Tratamentul anxietatii la copii si adolescenţi oferă o 
descriere actualizată şi foarte uşor de parcurs atât a 
caracteristicilor anxietatii, cât şi a tratamentului optim al acestei 
tulburări în cazul tinerilor. Este o carte sensibilă la problemele 
clinice şi fundamentată ştiinţific datorită suportului empiric pe 


care se bazează. Munca acestor autori reprezintă o resursă 
excelentă pentru clinicienii şi cercetătorii care lucrează în acest 
domeniu. 


Prof. dr. Philip C. Kendall, ABPP, Şef de 
catedră, Departamentul de Psihologie Clinică, 
Universitatea Temple 


